
V. 
SUB MINISTERUL BRATIANU 


DE LA PROCLAMAREA REGATULUI PÂNĂ 
LA TRACTATUL DE LA LONDRA 


14 MARTIE 1881—26 FEVRUARIE 1883 


Cu recunoaşterea României independente şi 
proclamarea Regatului se închee prima epocă a 
renaşterii noastre naţionale şi începe o Eră nouă 
a politicei externe şi interne. 

Vechiul program al Divanurilor ad-hoc de la 
1857 se vede realizat şi prin chiar aceasta în- 
cetează de a mai fi program, iar întărita viaţă 
publică îşi caută o nouă formulare a politicei 
viitoare. Pe când în cele interne activitatea de 
păn'acum nu putea tinde decât la aşezarea fun- 
damentelor generale ale Statului monarchic-con- 
stituţional, de-acum înainte se impune organiza- 
rea administrativă şi reforma, socială. 

O schimbare incisivă se face şi în relaţiile in- 

ternaţionale. Formal dependentă până atunci de 
suzeranitatea, Turciei şi pusă sub un fel de ocro- 
tire a Marilor Puteri, România este acum de sine 
stătătoare şi, fiind lipsită de garantarea neutra- 
lităţii sale, trebue să-şi aleagă pe a sa r&spun- 
dere linia de purtare în politica europeană, in- 
trucât se atinge de Dunăre şi de Marea Neagră, 
de Carpaţi şi de Balcani, adică de interesele ei 
vitale. 

Cea mai apropiată din aceste chestii oriental- 
europene, totdeauna grave pentru noi şi acum 
îndoit de grave după deslipirea de Turcia, era 
chestia Dunării. Căci dacă, după tractatul de la 
Londra din 1871, Comisia Europeană a Dunării 
avea să fie reinoită în Aprilie 1883, prin trac- 
tatul de la Berlin această Comisie, la care ia 
acum parte şi România, primise noua indatorire 
de a elabora regulamentele de navigaţiune de la 
Porţile de fier pănă la Galaţi. Incă de la 1879 
şi în chiar anul 1881 al proclamării Regatului 
aceste regulamente, care atingeau deopotrivă 
prestigiul suveranităţii noastre şi înverâsul nos- 
tru material, preocupau statele reprezentate în 
Comisia de la Galaţi, şi România trebuia să-şi 
hotărească din vreme o atitudine a politicei sale 
externe, care, în mijlocul conflictului de interese 

ale Marilor Puteri, să-i asigure sprijinul celor pre- 
ponderante. 

In linia dintâi sarcina unei asemenea hotăriri 
cădea asupra guvernului şi a partidului său; dar 
nici oposiţia nu se putea scuti de ea. Căci ati- 
tudinea de luat în politica externă era de o în- 
semnătate uşa de capitală pentru ţară, încât toate 
partidele trebuiau să conlucreze la discutarea şi 
fixarea ei. 


Cat pentru partidul conservator, constituirea 
lui formală în Bucureşti se făcuse pe la începutul 
anului 1880 prin înfiinţarea unui Club, al cărui 
comitet, după statute, avea să fie şi comitetul 
dirigent al partidului. 

Prezidentul Clubului Bucureştean în anul 1880 
era Manolache Kostaki Iepureanu. In această 
calitate el însoţeşte publicarea primelor statute 
cu un aşa numit „program“ al partidului conser- 
vator, în care—ce e drept —recunoaşte marea 
însemnătate şi „răspundere“ a nouei situaţii, însă 
nu trece întru nimic peste obişnuitele generalităţi, 
cerând în locul „formelor seci şi fraselor goale, 
fiinţa, adevărului“, „protejarea“ proprietăţii mici, 
„armonia“ între proprietari şi muncitorii agricoli, 
„sfinţenia obligaţiunilor“, etc.; iar in privinţa 
relaţiilor externe cere „o politică modestă şi chiar 

respectuoasă către toate Puterile, dar demnă şi 
stăruitoare“..... „o politica onestă şi consecventă, 
care să ne concilieze bună-voinţa şi să inspire 
încrederea“ — fraze anodine, lipsite de or-ce pre- 
ciziune şi pe care le puteau subscrie şi membrii 
partidului opus. Ce deosebire între acest elaborat. 
şi programul naţional de la 1857! Şi in ce şo- 
văire şi confusie s'ar fi aflat direcţia politică a 
ţării de le 1857 până acum, dacă Divanurile ad-hoc, 
în locul celor 5 puncte precize, s'ar fi mulţumit 
cu fraze despre „sfințenia obligaţiunilor “ şi „fiinţa 
adevărului!“ 

Insistăm asupra insuficienţei primului „program “ 
publicat de Manolache Kostaki în numele par- 
tidului conservator, fiind-că el caracterizează starea 
spiritelor conducătoare din generaţia vechie (şi 
Kostaki Iepureanu era de sigur unul din cei mai 
spirituali reprezentanţi ai acestei generaţii) în 
momentul când România independentă reclama 
o nouă formulare lămurită pentru o nouă direc- 
ţie politică. 1) 

Dar Manolache Kostaki încetează din viaţă la 


1) De altminteri, câtă vreme Manolache Kostaki a prezidat, 
Clubul conservator, autorul acestei scrieri nu a luat parte la 
şedinţele lui. Uşurinţa, cu care vechiul fruntaş eşise din minis- 
terul Lascar Catarg: pentru a trece în capul coaliţiei de la Mazar- 
Paşa şi a reveni apoi in capul partidului conservator, nu:d 
părea aâmisibilă. 

7 Septemvrie 1880, şi la 20 Decemvrie acelaş 
an sealege d. Lascar Catargi prezident al Clubului. 
in această constituire mai normală comitetul di- 
rigent al partidului conservator se compune la 
începutul anului 18831, pe lângă d. Catargi, din 
generalii Florescu şi Manu, Al. Lahovari, T. G. 
Rosetti, Prinţul Al. Stirbei, Menelas Germani, 
Gr. Triandafil, Gr. P&ucescu, P. Teulescu şi autorul 
acestei scrieri. Organul partidului este Timpul, sub 
redacţia lui Mihail Eminescu. P. Mavrogeni stă la 
o parte, atât pe vremea prezidenței lui M. Kos- 
taki, cât şi mai târziu după admiterea în Club 
a generalului Tell (vezi vol. I, pag. 192 şi 255). 
Intre membrii comitetului nu figurează şi nu 
voiau să figureze nici d. P. P. Carp, nici d. G. 
Gr. Cantacuzin. 

In sinul acestui comitet trebuia acum să fie 
discutată atitudinea viitoare a partidului conser- 
vator, în deosebi în politica externă. Aici situaţia 
partidului cerea mai ales o clarificare, Căci un 
fost membru al său, care în grelele momente ale 
formării cabinetului Lascar Catargi de la Martie 
1871 avusese un rol mai insemnat ca prezident 
al comitetului conservator din Iaşi, Beizadea 
Grigorie Sturdza, înființase un organ al său De- 
mocraţia naţională, îşi atrăsese dintre foştii mi- 
niştri ai cabinetului Catargi pe generalul 'Tell şi 

în iarna 1880—81 propaga idea unei gravitări 
a României spre politica rusească, 

Autorul scrierii de faţă, crezend tendenţa De- 
mocraţiei naționale periculoasă pentru ţară, iar 
pe de altă parte convins de inconvenientul unei 
atitudini pasive (şi experienta din anii 1875 —76 
cu nehotărirea guvernului conservator în chestia 
răscumpărării căilor ferate şi în privinţa crizei 
orientale era doveditoare), a publicat într'o re- 
vistă germană un articol, în care—presimţind 
formarea triplei alianţe— indica alipirea României 
de Puterile centrale ale Europei ca cea mai si- 
gură politică în imprejurările date. Dacă şi întru- 
cât Rusia, prin silnica reluare a Basarabiei de 
la Români, laa căror ajutor făcuse totuş apel în 
ultimul r&sboi în contra Turciei, îşi manifesta, 
tendența de cucerire panslavistă, României nu-i 
rămânea decât să-şi caute sprijinul existenţei 
sale naţionale in sfera de acţiune a poliglotei 
Austrii, care tocmai la acea epocă formase cu 
Germania (în curind şi cu Italia) un puternic 
scut de apărare in contra veleităţilor de expan- 
siune europeană a colosului de la Nord. — Arti- 
colul, apărut în Deutsche Revue de la 1 Tanu- 
arie 1881, semnat de autor, scris pe a sa pro- 
prie răspundere, nu în numele partidului conser- 
vator, pe care nu-l consultase, dar arătând co- 

munitatea de vederi cu unii membri conducători 
ai „junei drepte“ (la 1881 nu se intrebuința 
încă numele de „junimist“ în politică), a fost 
îndată tradus de Eminescu, reprodus în Timpul 
şi, pentru polemică, şi în Românul. 

Românul, pe atunci încă organul guvernului 
liberal, în vre-o cinci articole de fond, apărute 
intre 12 Ianuarie şi 5 Fevruarie 1831, combate 
cu violență ideia politică expusă mai sus. Tre- 
cem cu vederea obişnuitele insinuări personale 
şi ne mărginim a reproduce partea finală a ata- 
cului din ziarul lui C. A. Rosetti: 


Sau Muscali sau Austro-Ungari, dar Ro- 
mâni niciodată! 

Iacă conservatorii d'acum ca şi conserva- 
torii trecuţi: când cu fes, când cu işlic, când 
cazaci, când usari; dar Români niciodată 
şi cu nici-un preţ! 

Ei bine, onoraţi domni. Dacă n'aveţi iu- 
bire pentru această ţară, care v'a născut şi 
v'a hrănit, dacă nu simţiţi mândria de a fi 
Români şi fericirea d'a face ca mama voas- 
tră să fie liberă şi onorată, cum cel puţin 
n'aveţi ruşine de străinii la cari vë adresaţi 
cu asemenea propuneri? 

Cum nu simţiţi ce vor zice străinii vë- 
zând această ţară împărţită în două partide 
gi zic6nduii: 

Una, prin d, Senatore Grigorie M. Sturdza : 

— Mergeţi cu Slavii: trebue să vă învâr- 
tiţi în jurul slavismului sau să pieriţi. 

Cea-l-altă, prin bătrâna şi juna dreaptă: 

— Mergeţi în sfera puterii Austro-Unza- 
riei sau pieriţi. , : Babun îi 

D'aceea vë plângem şi cu iubire vë zicem ; 

Intraţi în naţiune şi veţi vedea, înşi-vă în 
curând că iubirea şi puterea ei este atât 
de mare încât veţi fi cu dânsa Români, fe- 
riciţi şi mândri, ear vecinii noştri toji, fără 
osebire, vor iubi această naţiune; căci se 
vor convinge că ea este un element de or- 
dine, de progres și fără ură nici chiar pen- 
tru cei cari mult rău i-au făcut. 

Nu uitaţi, şi niciun Romin să nu uite 
următorul mare adevăr scris, nu mai ţinem 
minte ce care om de Stat: 

„O naţiune ocupă în lume un loc mate- 
rjal în raport cu mărirea ei morală.“ 


Fireşte mărirea morală a naţiunii, iubirea de 
neam şi mândria de a fi român! Dar tocmai 
aceste ne impuneau o hotărire în privinţa po- 
liticei externe, mai ales la 1881, când se agita 
din nou chestia Dunării, iar hotărirea cerută de 
interesul României in acel moment era, după 
convingerea noastră, intrarea în sfera de acti- 
une a Puterilor centrale, precum cu 4 ani mai 


www.dacoromanica.ro 


9 


înainte fusese intrarea în sfera de acţiune a Ru- 
siei în contra Turciei. 

Nu ateasta a fost însă părerea majorităţii co- 
mitet;ului conservator. În şedinţa de sâmbătă seara 
24 lanuarie 1681 generalul Florescu mai ales, 
dar şi generalul Manu, Al. Lahovari şi alţii, fac 
autorului din Deutsche Revue imputări pentru ar- 
ticolul lui, care— după modul d-lor de a vedea— 
nu ar fi trebuit publicat de loc şi în or-ce cas 
nu ar fi trebuit publicat fără autorizarea parti- 
ului. 

Faţă cu această divergență, „junimiştii“ erau 
hotăriţi să-şi dea demisia din comitet, când chiar 
a doua zi, duminecă, d. P. Carp convoacă la d. 
Triandafil acasă pe dd. T. Rosetti, Al. Lahovari, 
N. Gane, Gr. Păucescu şi T. Maiorescu pentru 
a se pronunţa asupra unei importante propuneri 
a Ministrului-Prezident. Joan Brătianu propunea 
reconstituirea Cabinetului s&u cu participarea a 
trei conservatori, pentru ca într'o aşa compu- 
nere să proceadă la proclamarea Regatului. După 
lungi discuţii, mica adunare decide să se refere 
mai întâi la comitetul dirigent al partidului, şi 
în asemenea imprejurări nu mai putea fi vorba 
de chestii personale. 

Propunerea se desbate în comitetul conserva- 
tor la 27 Ianuarie şi produce o impresie foarte 

împărţită. Generalul Manu şi Gr. P&ucescu se 
pronunţă in contra ei, Al. Lahovari stă pe gin- 
duri, generalul Florescu o consideră ca lipsită 
de seriositate şi ca o simplă manoperă a lui 
Ioan Brătianu pentru a-şi scăpa propria situaţie. 
In sfirşit se ia hotărirea: „Propunerea d-lui Carp 
se poate pune în discuţie, când se va adresa 
întregului partid conservator aşa cum este re- 
presentat prin comitetul său“. — Hotărirea, co- 
municată a doua zi d-lui Carp şi prin acesta Mi- 
nistrului-Prezident, este considerată de amindoi 
ca un refus. 

Totuş actul proiectat era de prea mare in- 
semnătate pentru a nu autoriza mai multe în- 
cercări spre cea mai puternică realizare a lui. E 
de presupus, că îndeosebi Domnitorul dorea pen- 
tru proclamarea Regatului un minister format 
din reprezentanţii tutulor partidelor constituţio- 
nale. Peste o lună, la 26 Fevruarie 1881, Bră- 
tianu stărue din nou pe lângă partidul conser- 
vator, tot prin intermediarea d-lui Carp. De 
astădată comitetul răspunde, că d. Lascar Ca- 
targi e gata să ceară o audienţă, dacă Domni- 
torul va manifesta însuş dorinţa de a vorbi cu 
şnful partidului conservator. t) La 3 Martie, d. Carp 


') Trebue adăogat, pentru înțelegerea acestei condilii, că d. 
Lascar Catargi de aproape 5 ani de zile, de când cu darea în 

comunică Principelui Carol deciziunea majorităţii 
comitetului, Principele însă r&spunde evaziv, că 
va lua înţelegere cu Ministrul-Prezident. 

Ast-fel s'a terminat încercarea lui Ioan Bră- 
tianu de a dobindi participarea la guvern a 
conservatorilor pentru proclamarea Regatului. 
După câte-va zile, la 14 Martie 1881, marele 
act se săvirşeşte de partidul liberal in mpre- 
jurările arătate la, sfîrsitul volumului precedent, 
şi conservatorii nu pot decât să declare adezi- 
unea lor prin puţinii reprezentanţi ce-i au in par- 
lament. 


Autorul acestei serieri şi amicii sëi junimişti, 
care încă de la discuţia asupra arwcolului din 
Deutsche Revue se v&zuseră în divergență de păreri 
cu conducătorii partidului conservator, se sim- 
ţeau cu atât mai înstrăinaţi prin hotărirea luată 


judecată da la fulie 1876, nu mai ceruse andionţă şi nu dase 
cu ochii de Principele Carol, pe când ceilalţi foşti miniştri 
acuzaţi, înd tă după retragerea acuzării la sfirgitul lui Ianua- 
rie 1878, se prezentaseră Domnitorului. D. Catargi a adresat 
numai Principelui Carol la 9 Fovruarie 1878 o scrisoare, în caro 
îi aducea aminte de împiedecarea abdicării de la 11 Martie 
1871, se declara nemulțumit cu simpla retragere a acuzării mini» 
steriale din partea Camerei şi cerea de la Domnitor trimiterea în 
judecat + Curţii de casaţie—luvru imposibil, de oare-ce Domni- 
torul fusese de la început în contra acuzării şi prin urmate 
nu i se putea cere să dea El însuşi pe foştii miniştri conser- 
vatori în judecata. 

în chestia proclamării Regatului. La un aseme- 
nea act se cuvenea cea mai manifestă partici- 
pare a conservatorilor anume, şi dacă însuş 
loan Brătianu se simţea obligat să le des- 
chidă drumul pentru aceasta, era datoria 
lor să se folosească de ocazie şi totdeodată să 
nu lase în ţară impresia, că un act de o aşa 
mare însemnătate pentru înălţarea monarchiei 
se putea efectua fără conlucrarea lor, prin sin- 
gurul partid liberal. 

Nu este de mirare, că, după o ast fel de gre- 
şală a adversarilor, guvernul lui Brătianu să se 
fi întărit intr'un mod extraordinar şi să fi putut 
sta la cârma ţării încă 7 ani, mai ales după 
inteligenta, lui acomodare finală la politica tri- 
plei alianţe, despre care vom vorbi mai jos. 

Deosebirile de vederi in sinul comitetului con- 
servator de atunci produceau în câţi-va din noi 
impresia unei lipse de orientare politică din par- 
tea vechilor conducători ai partidului, şi îndeo- 
sebi pentru junimiştii de la Iaşi, care la 1871 
intraseră în acţiune ca partizani ai guvernului 
conservator pentru a contribui, precum s'a ară- 
tat în volumul I al acestei scrieri, | la realizarea 
cerințelor Divanului ad-hoc, se impunea acum, 
după îndeplinirea acelor cerințe, întrebarea nou- 
lui program pentru viitor. Cine nu face politică 

cu gândul la budgetul funcţiilor şi la nepotism, 
nici nu-şi poate închipui o activitate publică fâră 
un asemenea ideal. 

Dealtminteri simţimentul unei schimbări a- 
dinci în starea, ţării era aşa de genaral, încât 
cuvântul de Era nouă se lăţise pretutindeni. 
Caracteristic în această privinţă este articolul 
de fond al Timpului de la 21 Martie 1881, scris 
de autorul publicării de faţă în numele şi după 
însărcinarea, partidului conservator, din al cărui 
comitet dirigent făcea încă parte. Reproducem 
sfirşitul articolului conceput imediat după pro- 
ciamarea Regatului: 


Sintem convinşi, că astăzi, când dd. 
Rosetti și Brătianu au propus coroana regală 
pentru Carol I de Hohenzollern, dlor şi 
adepţii d-lor politici iși vor aduce aminte 
cu recunoscinţă de fapta partidului conser- 
vator şi în deosebi de ministerul Lascar 
Catargi de la 12 Martie 1871, care, în mo- 
mentul când Principele Carol de Hohen- 
zollern şi Augusta Sa soţie erau gata să 
părăsească tronul României, le-au garantat 
siguranţa publică şi mersul regulat; al pute- 
rilor constituţionale in România, i-au îndu- 
plecat se rămână în fruntea acestei ţări, 
şi numai astfel au dat putinţa dlor Rosetti 
şi Brătianu de a felicita la Martie 1881 de 

Rege al României pe Principele de la Mar- 
tie 1871. 

Sintem convinşi asemenea că atunci, când 
în şirul natural al schimbărilor constitu- 
tionale se vor retrage de la guvern li- 
beralii de astăzi şi se vor afla în opoziţie 
cu un guvern conservator, vor continua a 
fi şi în aceasta fază a formilor constitu- 
tionale supuşi tot aşa de credincioşi ai Ma- 
jestăţii Sale Regelui României. 

Iu această convingere salutăm încă odată 
ziua de 14 Martie 1881 cu o zi fericită 
pentru Statul Român şi sperăm, că precum 
ea este de cea mai mare însemnătate prin 
actul săvirşit, așa va fi bogată în roade şi 
în învăţăminte pentru toată desvoltarea 
noastiă politică în viitor, 

O întrebare r&mâne acum de deslegat: 
care mai este deosebirea de principii între 
partidul numit liberal, astăzi la guvern, şi 
partidul numit conservator, astăzi în opoziţie ? 


Dar pe când deslegarea acestei întrebări cu 


toată preciziunea unui program de idei practice 
şi de acţiune conformă nu înainta în sinul par- 
tidului conservator, ast-fel cum era pe atunci 
organizat: în cercul mai restrins al junimiştilor 
programul fusese de multe ori desbătut, nu numai 
ca teorie, ci şi cu privire la amănuntele aplicării. 
In aceste desbateri se deosebise mai ales d. P. 

P. Cap prin cea mai larg cugetată şi cea mai 
consecvent urmărită concretizare a ideilor de 
reformă necesară, şi dacă pănă la 1881, pe te- 
meiul vechiului program al Divanului ad-hoc, 
noi ne putuserăm supune şefilor partidului con- 
servator în toată acţiunea politică, de acum îna- 
inte gruparea noastră începe de la sine să fie 
mai închiegată în jurul d-lui Carp, care nu mai 
departe decât la sfirşitul lui Martie 1881, cu 
prilejul discuţiei generale asupra budgetului pe 
1881 — 82, îşi desvoltă o parte însemnată a ve- 
derilor asupra reorganizării politice şi sociale, 
împărtășite şi de noi. Timpul s'a grăbit să re- 
producă discursul dlui Carp în numărul de la 
2 Aprilie 1881. 

Era şi lucrul cel mai firesc, ca bărbaţii po- 
litici, care în ultimii zece ani lucraseră împreună 
şi împreună trecuseră prin atâtea greutăţi, să 
se găsească şi de acum înainte uniţi în aceeaş 
direcţie, şi din partea dlui Carp şi a amicilor 
săi s'a pus toată stăruința, ca. evoluţiunea spre 
formularea, şi realizarea, nouelor cerinţe ale Sta- 
tului modern să se facă în sinul vechiului par- 
tid conservator, în a cărui organizare centrală, 
la cas de inţelegere, avea să intre şi d. Carp. 
După închiderea, sesiunii parlamentare şi în de- 
cursul verei 1881 consfâtuirile au fost între- 

rupte; dar in toamna aceluiaș an s'a reluat firul 
discuțiilor, şi în mai multe întruniri, ţinute la 
autorul scrierii de față între dd. Carp, general 
Manu, Al. Lahovari, Teodor Rosetti, Prinţul Al. 
Stirbei, Gr. P&ucescu şi Gr. Triandafil, s'a des- 
bătut programul conceput de d. Carp. 

Cuprinsul acestui program este astăzi cunoscut 
din desbaterile parlamentare, dar mai ales din 
publicarea lui in Monitorul oficial pe la 3 Sep- 
temvrie 1838 sub guvernul junimist al d-lui Teo- 
dor Rosetti şi din realizarea parţială în decur- 
sul anilor 1888 pănă la 1895, de care se va o- 
cupa al patrulea volum al scrierii de faţă. Pen- 
tru moment este destul să spunem, că asupra 
punctelor principale se putuse stabili o înțelegere 
în acele întruniri prealabile, şi după vederile u- 
nora din noi avea să înceapă de acum înainte 
Şi pe un asemenea temei o nouă alcătuire a 
partidelor politice în România independentă. Căci 
deosebirea de păn'acum între conservatori şi li- 
berali, care după proclamarea Regatului îşi pier- 
duse în mare parte înțelesul şi se continua mai 
mult ca un resultat al obişnuinţei şi al unei ne- 
potrivite imitări de formule străine, trebuia să 
dispară în forma ei cea vechie şi să fie înlocuită 
cu adoptarea sau combaterea unor idei funda- 
mentale de reformă. 

Faţă cu această necesitate a situaţiei părea 
indicătă şi o schimbare a persoanelor conduct- 
toare. Insuficienţa aşa numitului program con- 
servator elaborat de Manolache Kostaki la 1880 
dovedea, că fruntaşii din generaţia de la 1857, 
care îşi încordaseră şi poate își consumaseră pu- 
terile în lupta pentru constituirea Statului ro- 
màn pănă la realizarea independenţei lui, intim- 
pinau o prea mare greutate de a-şi însuşi nou- 
ele cerinţe ale Stâtului constituit. Experienţa fă- 
cută atât cu Ioan Brătianu în ultimii 5 ani ai 
guvernului său, cât şi cu şefii oposiţiei-unite Las- 
car Catargi — Dimitrie Brătianu — Gheorghe Ver- 
nescu în acelaş timp, cu generalul Florescu la 
1891 şi cu d. Dimitrie A. Sturdza de la 1895 
incoace, nu militează în favoarea lor. Ce e drept, 
d. Lascar Catargi, pe lângă marea experiență în 
ale ţării, ce o avea în comun cu Ioan Brătianu, 
şi pe lângă neobosita stăruinţă, ce o are în co- 
mun cu d. Dimitrie A. Sturdza, are şi buna în- 
suşire de a fi accesibil la ideile altora şi de a 
fi lipsit de îndărătnicia autoritară, care împedică 
adaptarea unui guvern la necesităţile situaţiei. 
Şi dealtminteri demnitatea sa personală şi au- 
toritatea sa oare-cum istorică erau în deubşte 
recunoscute. 

Cu toate aceste, pentru a se învedera şi mai 

36680 2 

mult în ochii tutulor; că acum începea în ade- 
vâr o Eră nouă în politica română, părea, cel 
puţin pentru moment, preferabilă şi reprezentarea, 
partidului conservator prin o persoană nouă, in- 
diferent care ar fi fost acea persoană în limitele 
celor prezentabile din generaţia mai tânără, ne- 
fiind aici vorba decât de marcarea externă a 
profundei schimbări in situaţia partidelor din ţară. 

La cea dintâi atingere a acestui punct delicat 
din partea noastră, d. Lascar Catargi şi-a dat cu 
cea mai aparentă bunăvoință demisia din pre- 
zidenţa comitetului şi s'a retras la Golăşei spre 
a lăsa toată libertatea încercărilor pentru recon- 
stituirea partidului. Generalul Florescu, vice-pre- 
zident, s'a retras asemenea din comitet, împre- 
ună cu casierul 'Teulescu; iar ceilalți membri, 
în şedinţa de Vineri 6 Noemvrie 1881, hotă- 
resc alegerea Prințului Alexandru Stirbei de pre- 
zident, asistat de un comitet, care să fie pro- 
pus şi recunoscut intr'o adunare generală a clu- 
bului. Procesul-verbal al acestei ultime şedinţe 
a vechiului comitet e semnat de dd. Alex, B. 
Stirbei, Al. Lahovari, T. G. Rosetti, Gr. G. Pëu- 
cescu, Gr. Triandafil şi T. Maiorescu. Nu a asis- 
tat la, şedinţă generalul Manu, dar avea cuno- 
ştință de cele ce erau să se hotărească. Adu- 
narea generală, convocată pe Duminecă 15 Noem- 

vrie seara, se vede de astă-dată compusă, pe 
lângă persoanele cunoscute prin activitatea lor 
politică, de o sumă ce alţi membri obscuri, întro- 
duşi pe temeiul unei mici cotizaţii statutare. 
Asistă şi generalul Florescu, însoţit de genera- 
lul Tell, care părăsise acum pe Beizadea Grigo- 
rie Sturdza şi intrase în clubul conservator. Noua 
hotărire a comitetului, explicată şi susţinută de 
Al. Lahovari şi de autorul acestei scrieri, este 
combătută mai ales de generalul Tell şi de un 
domn Tacian. Majoritatea adunării respinge demi- 
sia dlor Lascar Catargi şi Florescu şi hotăreşte 
convocarea unei noue adunări pentru Dumineca 
viitoare, care să fie, prezidată de d. L. Catargi 
şi care să introducă şi unele modificări în sta- 
tute. Totdeodată generalul Tell, cu aprobarea 
generalului Florescu, indică adunării, în locul 
preocupărilor de program, apropierea de cele- 
lalte elemente ale opoziţiei, în prima linie de 
grupul d-lui G. Vernescu. 

Noua adunare de la 22 Noemvrie este în ade- 
văr prezidată de d. Lascar Catargi, care îşi reia 
locul în fruntea partidului conservator împreună 
cu generalul Florescu şi cu un comitet modifi- 
cat, iar Grigorie G. P&ucescu devine de la 1 
Ianuarie 1882 redactorul Timpuluj. In curend 
partidul intră în înţelegere cu d. G. Vernescu; 

cu acesta, cu fracţioniştii moldoveni şi cu Dimi- 
trie Brătianu formează mai târziu marea coaliţie 
numită opoziţia-unită. 

În decursul aceleiaşi luni d. Teodor Rosetti 
şi autorul scrierii de faţă îşi dau demisia din 
clubul conservator; odată cu ei ies din partidut 
ast-fel organizat şi toţi junimiştii din Iaşi. Nu 
atât neizbutirea alegerii unui nou prezident, cât 
mai ales îndrumarea anunţată spre confuzia unei 
coaliţii opoziţioniste şi convingerea dobindită cu 
acest prilej, că într'o asemenea stare a partidu- 
lui nu se putea pregăti terenul pentru o ade- 
vărată politică constituţional-conservatoare, le-a. 
impus junimiştilor datoria, de a se retrage şi de 
a forma o grupare deosebită, cu speranța, că 
într'un viitor mai îndepărtat se va ajunge la o 
mai bună înţelegere. 

Fireşte că această disensiune în sînul unui 
partid nu se putea produce fără recriminări reei- 
proce, şi lupta politică în anii următori este 
între altele caracterizată prin deosebirea din ce 
în ce mai vizibilă intre felul de opoziţie al ve- 
chilor conservatori cu aliaţii lor de ocazie şi 
felul de opoziţie al junimiştilor conducători, în 
contra acţiunii şi inacţiunii guvernului liberal. 

Dealtminteri o disensiune se anunţă şi în 
sinul partidului liberal. Toan Brătianu, precun: 

se desparte de fratele său, se va despărţi in 
curând şi de ©. A. Rosetti; şi dacă liberalii, 
după căderea lor de la guvern şi după înceta- 
rea din viață a lui Rosetti şi a fraţilor Brati- 
eni, apar între anii 1888 şi 1895 uniţi în opo- 
ziţie, revenirea lor la guvern sub d. Dimitrie A. 
Sturdza dă pe faţă o nouă deshbinare. 

Toate aceste sînt urmările neapărate ale mo- 
dificatei situaţii politice a ţării, simptomele con- 
flictului necesar între Era nouă şi rămăşiţele nea- 
daptabile din vechime. 

Este un semn bun pentra partidul conserva- 
tor, că în mijlocul lui s'a manifestat conflictul 
mai ântâi şi cu mai multă claritate în idei. 


Dar este timpul să revenim la acţiunea gu: 
vernului şi la desbaterile parlamentare după ziua, 
de 14 Martie 1881, pănă când le-am expus în 
volumul precedent. 

Dacă ne aducem aminte (vol. II, pag. 467), 
că ministerul de atunci avea pe Ioan Brătianu 
prezident şi pe Vasilie Boerescu ministru de ex- 
terne, pe când toţi ceilalți miniştri erau oameni 
fără importanţă (Teriachiu interne, etc.), vom în- 
ţelege, că accentul situaţiei sta pe relaţiile in- 
ternaţionale. In adevăr, chestia Dunării se agita 
între Puteri, şi discuţia asupra regulamentului de 

navigaţie de la Porţile de fier pănă la Galaţi, 
pe care am atins-o la o pagină precedentă şi o 
vom expune mai jos, începuse să ia proporţii 
amenințătoare. In ţară se vesteşte deodată (şi 
Democraţia naţională a Beizadelei Grigorie Sturdza 
dă cel dintâi strigăt de alarmă), că pentru su- 
pravegherea poliţiei fluviale în apele noastre 
Austria, cere, pe lângă Comisia Europeană de la 
Galaţi, înfiinţarea unei alte comisii, în care ea — 
Austria—, de şi nu este Stat riveran de la Por- 
tile de fier în jos, să aibă prezidenţa şi vot 
preponderant. 

Pentru tractarea acestei chestii de cea mai mare 
însemnătate, şi acum şi pentru negoţiarea di- 
plomatică a recunoaşterii noului Regat, partidul 
liberal se vede nevoit să menţie la externe pe 
fostul ministru conservator. 

Este straniu să vedem, că în ast-fel de îm- 
prejurări guvernul a procedat la proclamarea Re- 
gatului. Fără îndoială, înălțarea externă a ţării 
era firească după îndeplinirea tractatului de la 
Berlin. Dar faptul că se întimplă tocmai la 14 
Martie 1831, în mijlocul greutăților cu chestia 
Dunării şi după neisbutirea încercărilor lui Brăti- 
anu de a forma un minister cu partidul opus, 
nu rămâne mai puţin surprinzător. 

Să fi crezut Brătianu, că prin sgomotul ser- 

bărilor Regatului va face o diversiune la agita- 
rea opiniei publice din ţară în chestia Dunării? 
Să fi voit Boerescu o mai uşoară dobindire a 
recunoaşterii Regatului definitiv drept compen- 
saţie la concesii vremelnice in privinţa compu- 
nerii acestei comisii de supraveghere ? 

Or-cum să fie, guvernul pare a fi mers prea 
departe cu concesiile promise, de şi nu formal 
stipulate. Căci deodată, cu o lună înaintea primei 
serbări Regale de la 10 Mai, în absenţa Came: 
rei, prin urmare fără nici-un incident parlamen- 
tar, fără vre-o explicare în foile oficioase, mi- 
nisterul demisionează, Ioan Brătianu se retrage 
la Florica, fratele său Dimitrie se aduce in pripa 
de la Constantinopol, şi la 10 Aprilie 1881 se 
formează următorul minister: 


Dimitrie C. Brătianu, prezident şi externe, 

Eugenie Stătescu, interne, 

General G. Slăniceanu, război, 

M. Pherekyde, justiție, 

Colonel N. Dabija, lucrări publice şi ad-interim 
finanţe, 

V. Alexandrescu-Urechia, culte. 


La 27 Aprilie redeschizându-se parlamentul 
în sesiune prelungită, noul ministru-prezident îi 

citeşte de-indată un fel de program, devenit 
celebru prin ingenuitatea sa. El începe cu cuvin- 
tele : 


Sarcina, care mi-a dat-o M. S. Regele, am 
primit-o şi a trebuit să-o primesc. Primind 
această sarcină, am luat deciziunea, colegii 
mei şi eu, a ne pune toate silinţele spre a 
face binele... Dar ca să facem aceasta, trebue 
ca, fie-care să fie la locul stu: hoţul în paş- 
cărie; acei, cari speculă binele public în in- 
teresul lor, în carantină; iar omul onest la 
lucru... Chiar dacă ag admite, că n'avem 
oameni onesti, îi vom face. Românul are facul- 
tatea de a se schimba cu o mare înlesnire, 
şi în bine şi în râu, 


Iar după ce a întrebuințat cuvintele semni- 
ficative: 


Cred că ar fi o pierdere de timp ca de. pe 
acum să ne cereți seamă de fapte, pe care 
nu le-am săvîrgit noi, 


declararea ministerială zice în privinţa Dunării: 


Putem să vă incredințăm că din ziua 
intrărei noastre în minister," ne-am ocupat 
şi ne ocupăm să asigurăm, pe cât se va 

putea, o soluţiune a acestei cestiuni, care 
să fie conformă cu tractatele şi cu liberta- 
tea absolută a navigaţiei pe acest fluviu... 

De altminteri, atât în afară cât şi în 
întru, vom căuta a fi pe cât se va putea 
mai concilianţi, şi a da vecinilor binevoito- 
rul nostru concurs în tot ce n'ar atinge 
propriele noastre interese. Dar dacă cine-va 
sar încerca a întrebuința silnicia, a atinge 
un singur păr al României, oh, atunci pu- 
teţi fi siguri, voiu apăra-o cu pasiune, cu 
furia ligresei care îşi apără puii, căci și eu, 
în curs d9 o jumătate secol, am purtat pe 
sînul meu, am încălzit cua mea suflare pe 
mândra şi draga noastră Românie. 


Fireşte că un asemenea minister nu poate 
dura. Agitaţia cu chestia Dunării creşte, Indé- 
pendance Roumaine, care se zicea pe atunci inspi- 
rată de legaţiunea rusească, întreţine alarma 
dată de Democraţia naţională, Românul se crede 
şi el chemat să bată în struna patriotică, şedin- 
ţele Camerei şi Senatului de la 28 Aprilie, 22 
şi 26 Mai sunt pline de interpelări aprinse, şi 
nu Dimitrie Brătianu este omul, care să stă- 
pânească, agitarea şi să dea guvernului o direc- 
ţie bine cumpănită în gravul conflict de interese. 
Cu fraze à la „tigresa cu puii“ şi „purtarea 

dragei Românii pe sin“ nu se mai poate face 
politică în România independentă 1). 

La 9 luni 1881, după de-abia 8 săptămâni, 
Dimitrie Brătianu este silit să demisioneze, Ioan 
Brătianu revine de la Florica, dovedit ca omul 
indispensabil al partidului liberal, şi formează un 
minister cu aparenţe de tărie, iar fratelui mai 
mare i se îmblânzește pentru moment cugetul 
prin alegerea sa ja prezidența Camerei, care se 
şi închide in 18 Iunie. La redeschiderea normală, 
de la 15 Noemvrie 1881, în prima sesiune or- 
dinară sub Regat, Dimitrie Brătianu este reales 
prezident, iar vice-prezidenţi se aleg generalul 
Lecca, G&. Chițu, P. Aurelian şi N. Fleva (d. G. 
Mârzescu cade la balotaj). 

Mesagiul de deschidere este contrasemnat de 
miniştrii de la 9 Iunie: 

Ioan C. Brătianu, prezident, finanţe şi ad-inte- 

rim r&sboi, 

C. A. Rosetti, interne, 


1 Câte-va luni mai târziu, ca prizident al Camerei, Di- 
mitrie Brătianu, în audiența solemnă a deputaţilor, felicită, 
pe Rege cu perspectiva unei Românii de la Nistru pănă la Tisa, 
şi pănă dincolo de Balcani, în momentul, în care începutul 
Tegatuluii cerea să fie consolidat în ochii Europei prin cea mai 
prudentă atitudine. A trebuit o intervenţie puternică pentru 
a-l face pe (dealtminteri respect bilul) bëtrån să renunţe la 
plăcerea de a-şi vedea discursul tipărit în Monitorul oficial, 

E. Stătescu, externe, 

M. Pherekyde, justiţie (numit insă a doua zi 
ministru-plenipontenţiar la Paris în locul 
lui N. Calimachi-Catargi, iar d. Stătescu 
luând ad-interim şi justiţia), 

Colonel N. Dabija, agricultură, comerţ şi lu- 
crări publice, 

V. Alexanârescu-Urechia, culte. 

Din nenorocire, ministerul de externe al dlui 
E. Stătescu, care se inaugurase prin violenta 
destituire, publicată în Monitor, a reprezentantu- 
lui nostru de la Paris N, Calimachi-Catargi pen- 
tru atitudinea sa prea kogălnicenistă în chestia, 
Dunării 1), întroduce această chestie în Mesagiu 
prin următorul alineat de o nervositate neobiş- 
nuită în asemenea acte: 


Îngrijirile ce a deşteptat în ţară chesti- 
unen libertăţii Dunării, sunt legitime. Nece- 
sitatea de a atrage cât mai mult în portu- 
rile noastre, în sus ca şi în jos de Galaţi, 
vasele de comerț străine și pavilioanele de 
or-ce naţionalitate, este cu atât mai viu 
simțită, cu cât comerţul nostru întimpină 
adesea, la exportul pe fruntariile de uscat, 
felurite piedici, şi cu cât, de la un timp în- 


1} Vezi mai jos, discursul 56. 

coa, sub cuvânt de epizootie, el este chiar 
ameninţat de a-şi vedea închise cu desăvir- 
şire acele fruntarii în ce priveşte exportul 
de vite mari. 


Atacul ce se aduce ast-fel prin actul solemn 
al Mesagiului în contra Austro-Ungariei, în de- 
osebi în contra, administraţiei maghiare (care de- 
altminteri aplica în adevăr r&u convenţia comer- 
cială de la 1876), este şi mai accentuat în tex- 
tul frances, care se distribue miniştrilor străini 
la deschiderea Parlamentului. Aici vorbele „sub 
cuvent de epizootie“ sunt traduse prin sous pré- 
texte d'epizootie. 

Guvernul austriac întrerupe îndată (21 Noem- 
vrie 188.1) relaţiile diplornatice cu România, şi 
d. Eugenie Stătescu se vede silit să facă scuze, 
în urma cărora relaţiile se restabilesc la 16 
Decemvrie 1). 

Se înţelege de la sine, că prin asemenea in 
cidente tratativele în chestia Dunării nu sunt 
înlesnite, şi zilele d-lui Stătescu ca ministru de 
externe sunt numărate. 


1) Acesta este al doilea şi cel mai uşor cas, în care un gu- 
vern liberal al ţării noastre se pune în poziţie de a face scuze 
Austriei. Cel dintâi este menționat în vol. I, pag. 19. Al treilea 
exemplu, şi cel mai grav, ni-l va da d. Dimitrie A. Sturdza 
odată cu ajungerea sa in capul guvernului la O:tomvrie 1895. 

In comisia de răspuns la Mesagiul Tronului 
Camera alege de astă-dată (19 Noemvrie 1881) 
şi doi membri din opoziţie, pe d. G. Vernescu 
şi pe autorul scrierii de faţă. De oare-ce chestia 
pendentă a Dumării fusese întrodusă în chiar 
Mesagiul Regal, cei doi membri ai minorităţii, 
pentru a putea da un răspuns în numele opo- 
ziţiei, cer în prima şedinţă a delegaților pentru 
Adresă comunicarea, fie şi confidențială, a actelor 
diplomatice relative. Guvernul insă refuză, şi 
atunci amândoi membrii se retrag din comisie. 

Când la 3 Decemvrie 1881 proiectul de Adresă 
al majorităţii, redactat de d. Emil Costinescu, 
vine în desbaterea publică a Camerei, alineatele 
privitoare la Dunare formează obiectul celor mai 
vii discuţii. In deosebi dd. G. Vernescu şi N. 
Ionescu atacă chestia cu obişnuita violenţă, în- 
temeindu:se mai ales pe articolele din Românul 
şi pe o broşură a destituitului N. Calimachi-Ca- 
targi cu revelarea câtor-va acte diplomatice; d. 
P. Carp intervine în mod foarte moderat, însă 
efectul întregei desbateri este o nefolositoare îrăs- 
prire a situaţiei. Fazele ulterioare ale chestiei 
Durării şi rezultatul ei final le vom resuma în 
paginele de mai jos. 

Mai nainte trebue să menţionăm, că junimi:: 
ştii din Cameră (P. Carp, I. Negruzzi, N. Gane 

şi T. Maiorescu), de oare-ce în chiar zilele din 
urmă se manifestase disensiunea în sinul parti- 
dului conservator, se cred datori pentru clarifi- 
carea luptelor politice să propue cu prilejul a- 
cestor discuţii asupra Adresei un contra-proiect 
al lor, citit de d. Carp în şedinţa Camerei de la 
3 Decemvrie 1881 şi comentat de autorul scri- 
erii de faţă în aceeaş şedinţă (vezi discursul 55). 
Or-cât de dominată ar fi fost situaţia momen- 
tană a parlamentului prin chestia Dunării, preo- 
cuparea permanentă a reorganizării ţării înăuntru 
nu putea lipsi de la ordinea zilei, şi ast-fel con- 
tra-proiectul expune în câte-va trăsături precize 
programul său de acţiune pentru noua Erä a 
Statului nostru. Acest program fusese destul de 
explicat şi desbătut în întrunirile prealabile cu 
unii din conservatorii rămaşi în organizarea par- 
tidului, pentru a fi acum semnat în Cameră şi 
de d. Gr. Triandafil, ce e drept nu şi de Al. 
Lahovari. Contra-proiectul cu programul este 
reprodus in volumul de faţă, la nota de întro- 
ducere a discursului 55. 

In ce priveşte chestia Dunării, ea continuă să 
pricinuiască guvernulvi I. Brătianu mari greutăţi. 
Cea, mai urgentă trebuinţă era deocamdată aflarea 
unui bărbat politic capabil de a reprezenta ţara, 
la Viena în asemenea îmorejurări. Partidul li- 

beral, cu tot numërul cel mare al aderenților sei, 
se arăta într'o stare foarte precară. Oamenii 
lor publici, in general de o cultură îndoioasă, 
sunt exclusiv formaţi la şcoalele franceze din 
vremea lui Napoleon al III-lea. De cultura, də 
istoria, de viaţa politieă a Austriei şi a Ger- 
maniei au r&mas cu desăvirşire străini. O ex- 
cepţie fac numai dd. Dimitrie A. Sturdza şi 
Mihail Iogălniceanu; d. Studrza se şi numeşte 
la 1 August 1882 ministru de externe în locul 
d-lui Stătescu, dar Kogălniceanu luase anume 
în chestia Dunării cea mai pronunţată atitudine 
de adversar; cele două broşuri ale sale din 1882 
sunt deadreptul un act de acuzare în contra mi- 
niştrilor Brătianu— Boerescu. Iar prin articolele 
din Românul, prin Mesagiul de la 15 Noemvrie 
1881 şi prin discutarea în Cameră situaţia se 
agravase mult, 

Pe de altă parte chestia Dunării era de o 
importanță prea generală pentru a fi o simplă 
chestie de partid. Din contră aici, ca în multe 
dificultăţi internaţionale, deosebirile partidelor 
trebuiau să dispară, şi numai așa se putea con- 
cuce politica spre cea mai bună garantare a 
intereselor ţării. 

Precum loan Brătianu se adresase pentru 
proclamarea Regatului la concursul activ al con- 

servatorilor, dar fără succes, se adresează acum la 
d. P, Carp pentru ocuparea legaţiunii de la Viena. 
După desbaterea şi fixarea unei atitudini con- 
forme cu vederile sale în politica externă, d. 
Carp, în înţelegere cu amicii sei junimişti, pri- 
meşte propunerea şi pe la inceputul lui Noem- 
vrie soseşte la locul, unde este acreditat. 

Mergerea d-lui Carp la Vien. a fost criticată 
de cei mai mulţi membri ai oposiţiei, după ve- 
chiul obicei al luptelor de partid. Noi credem 
însă şi ne-am explicat în şedinţa Camerei de la, 
12 Noemvrie 1882 (vezi discursul 58), că d. Carp 
a fost pe deplin corect în această acţiune a sa 
şi tot aşa, de corectă a fust primirea lui P. Ma- 
vrogheni pentru legaţiunea din Constantinopol 
şi a dlui N. Krezzulescu pentru cea din Peters- 
burg. 

In deosebi activitatea d-lui Carp la Viena în 
aşa grele împrejurări a adus ţării cel mai mare 
serviciu şi constitue un titlu de onoare în viaţa, 
politică a acestui om de Stat, Mai târziu, când 
se vor afla amănuntele, o vor recunoaşte toate 
partidele. Chiar astăzi, după starea normală, în 
care de fapt se află poliţia şi supravegherea 
fluvială de la Porţile de Fier pănă la Galaţi, se 
poate întrevedea, prin ce inteligentă diversiune: 
a trebuit să fie scăpată chestia Dunării din starea 

amenințătoare, în care se găsea la 1882 şi la 
începutul anului 1883. 

Dar să rezumăm acum, pentru înţelegerea si- 
tuaţiei, fazele din urmă ale mult discutatei şi 
puţin cunoscutei chestii Danubiane. 

Tractatul de la Berlin din 1 (13) Iulie 1878 
prescrie : 


„Art. 53. Comisia Europeană a Dunării, 
în sînul căreia va fi reprezentată România, 
e menţinută în funcţiile sale şi le va exer- 
cita de-acum înainte pănă la Galaţi într'o 
completă independenţă de autoritatea, teri- 
torială, 

„Ari. 54. Cu un an înaintea expirării 
terminului asisnat pentru durata Comisiei 
Europene (pănă la 12 (24) Aprilie 1883, 
după tractatul de la Londra din 1871), Pu: 
terile se vor pune de acord asupra prelun- 
girii funcţionării sale sau asupra modifică- 
rilor ce ar crede de trebuinţă să le întroducă, 

„Ari. 55. Reglementele de navigaţie, de 
polţiie fluvială şi de supraveghere de la Por- 
țile de Fier până la Galaţi se vor elabora 
de Comisia Europeană, asistată de delegaţii 
Statelor riverane, şi se vor pune în armonie 
cu cele ce au fost sau vor mai fi edictate 
pentru parcursul în jos de Galaţi.“ 


Pe temeiul articolului 55, Comisia Europeană 
36680 3 

de la Galați, întrunindu-se în Decemvrie 1879, 
însărcinează un comitet cu elaborarea ante-proiec- 
tului acestor regulamente ca bază a discuţiilor. 
Se face.in adevăr un ante-proiect, însă în Iunie 
1880 Comisia, îl respinge şi hotăreşte să elaboreze 
ea însăş un regulament cu asistenţa reprezentan- 
ilor Statelor riverane, adică a Serbiei şi Bul- 
gariei, care dealtminteri nu fac paite din Comisia, 
Europeană, Chestia cea grea era supravegherea 
aplicării în apele şi pe țărmurile Dunării de la 
Porţile de Pier pănă la Galaţi, care sunt sub 
suveranitatea României şi a Serbiei şi sub semi- 
suveranitatea Bulgariei. 

România propune ântAi — şi idea era cea 
mai firească şi cea mai legitimă — ca pentru 
acea, supraveghere să fie instituită o comisie 
compusă din delegaţi ai României, Serbiei şi 
Bulgariei. Austria însă, de şi neriverană, cere 
să facă şi ea parte din Comisia de supraveghere, 
să aibă chiar prezidenţa permanentă şi vot pre- 
ponderant. Rusia din contră voeşte să excludă 
cu desăvirşire brațul Chiliei de sub autoritatea, 
a chiar Comisiei Europene de la Galaţi — conse 
cvenţă naturală a suveranităţii sale pe acel braţ. 
Pe de altă parte se agită ideia unei întinderi a 
funcţionării Comisiei Europene pănă la Braila. 

In deosebi pretenţia A ustriei era o gravă atin- 

gere a suveranităţii României, o umilire a noului 
Regat. Dacă în urma tractatelor de la Paris şi 
de la Berlin am putut primi competenţa unei 
Comisii Europene asupra Dunării de la Galaţi 
pănă la Marea Neagră, unde erau lucrări technice 
costisitoare de executat şi de menţinut, cel puţin 
ne-am supus autorităţii celor 7 Mari Puteri îm- 
preună. Dar preponderanţa exclusivă a Austro: 
Ungariei în apele Dunării noastre de la Porţile 
de Fier pănă la Galaţi nu o puteam primi fără 
a recunoaşte punerea noastră sub un fel de 
tutelă a marei Puteri vecine. 

In această privinţă, după şovăirea, ministerului 
de externe din timpul lui B. Boerescu 1), rezis- 
tența guvernului român nu se mai desminte, şi 
d. Garp la Viena in multe discuţii, totdeauna 
anevoioase, uneori iritante, îi dă cea mai ener- 
gică expresie. 

Cu toate aceste Austria mersese prea departe, 
se angajase şi prin declarări înaintea Delegaţiilor 
sale, pentru a mai da înapoi, şi celelalte Mari 
Puteri nu o părăsesc. Din desbaterile Comisiei 
Europene de la Galaţi, terminate la 2 Iunie 


1) Broşura lui M. Kogălniceanu, Chestiunea Dunării, partea 
II, afirmă categoric (pag. 53), că ministerul din Viena primise 
s “risori antografe da la B. Boerescu, prin care se accepta 
Comisia mixtă dorită de Austria. 

1882, iese un Réglement de nuvigation, de police 
fluviale et de surveillance, applicable à la partie 
du Danube situce entre les Portes de Fer et Galaiz, 
cu peste o sută de articole, împărţite în 3 titluri, 
din care cel din urmă se ocupă de Exécution et 
surveillance. Aici delegatul român propune ca. 
text al hotăritorului articol 97; L'exécution du: 
present Réglement est placée sous la surveil- 
lance d'une autorité fluviale, dite Commission de 
surveillance, dans laquelle la Commission Europé- 
enne du Danube sera représentée par deux dele 
gués et les États riverains, à sovoir la Bulgarie, 
la Roumanie et la Serbie, chacun par un delé- 
gué. 

Insă propunerea României cade. Majoritatea 
primeşte următoarea, formulare concepută de 
delegatul frances Barrère: L'exécution du present 
Réglement est placée sous l'autorité d'une Com- 
mission, dite Commission mixte, dans laquelle 
t Autriche-Hongrie, la Bulgarie, la Roumanie et la 
Serbie seront chacune représentées par un délégué. 
La présidence de cette Commission appartiendræ 
au délégué d Autriche-Hongrie. Un membre de læ 
Commission Européenne du Danube, délégué pour 
une période de 6 mois, par ordre alphabétique 
des Puissances, prendra part aux travaux de læ 
Commission mixte. 

Astfel se înfăţişează Regulamentul înaintea 
reprezentanților celor 7 Puteri, întruniţi la Lon- 
dra în anul următor, şi este primit, cu neînsem- 
mate modificări, prin art. VII al Tractatului de 
da Londra din 10 Martie st. n. 1883.1) Tot- 
deodată, după ce s'a scos braţul rusesc al Chi- 


1) România nu a fost învitată la conferenţă cu vot delibera- 
tiv de şi, în urma tractatului de la Berlin, ea face parte ca Pu- 
ere suverană din Comisia Europeană de la Galaţi. Interesante 
sunt în această privinţă explicările Lordului Granville în nota 
circulară de la 2 (14) Martie 1883, prin care dă seamă de lu- 
crările conferenţei de la Loudra (vezi Staatsarchiv, herausgege- 
ben von. Dr. Hans Delbrück, vol. 41, pag. 365): „Guvernul Ma- 
jestăţii Sale ar fi admis cu plăcere un reprezentant al Româ- 
niei pe acelaș picior cu reprezentanţii celorlalte Puteri, rmâină 
bine înţeles că admiterea ar fi fost acordată numai în vederea 
marilor interese ce le avea România în obiectul supus desba- 
terilor, şi fără ca prin aceasta să se creeze un precedent pen- 
tru consultarea guvernului Român în chestii de interes Euro- 
pean general, in care el nu ar avea interese materiale. Sa ri- 
dicat însă objecţia, că oare-cum conferenţa este o continuare 
a articolelor 54 şi 55 din tractatul de a Berlin şi că în ase- 
menea împrejurări caracterul European al întrunirii trebue men- 
tinut. Aceste argumente se aplică în mod egal şi Serbiei. Prin 
urmare majoritatea Plenipotenţiarilor se declară în favoarea 
admiterii reprezentanţilor României şi Serbiei numai cu vot con- 
sultativ, pe când în privinţa reprezentantului Bulgariei se pro- 
pune, că observările sale să fie exprimate în propriile lor cu- 
vinte prin ambasadorul turcesc. Aga şi decide Conferenţa.“ 

„Guvernul sirbesc a acceptat această situaţie făcută repre- 
zentantului sâu; însă guvernul român şi cel bulgar au protes- 
tat. Refuzând să ia parte la Conferenţă cu vot numai consulta- 
tiv, ei au adăogat declararea, că nu se vor considera obligaţi 
prin nici-o deciziune luată fară participarea lor, 

liei de sub autoritatea Comisiei Europene de la 
Galaţi, tractatul dispune la art. I: La juridiction 
de la Commission Europeenne du Danube est éten- 
due de Galata à Braila; iar la art. II: Les pou- 
voirs de la Commission Européenne sont prolon- 
gés pour une période de 21 ans d partir du 24 
Avril 1883. A Vexpiration de cette période, les 
pouvoirs de la dite Commission seront renouvelés 
par tacite reconduction de 3 en 3 ans, sauf le 
cas où Vune des Hautes Parties contractantes 
notifierait, unan avant Vexpiration de lune de ces 
périodes triennales, l'intention de proposer des 
modifications. 

Prin urmare „chestia Dunării era pierdută“ 
pentru noi , cum o prezisese broşura, lui Kogăl- 
niceanu din 1882 şi cum o credeau cei mai 
mulţi din ţară în primul moment? 

„De loc! Pe când Serbia declară adeziunea sa. 
la tractatul de la Londra, România nu-şi slăbeşte 
rezistenţa, cu toată şovăirea, intermitentă a d-lui 
Dimitrie A. Sturdza. Ministrul nostru in Anglia, 
Ion Ghica, timid ca totdeauna, se vede in defi- 
nitiv obligat prin ordine repetate ale guvernului 
din Bucureşti să remită Conferenţei din Londra 
un protest cu declararea, că Romania nu se va 
recunoaşte legată prin deciziuni luate fără par- 
ticiparea ei. — Şi Marile Puteri? Când vine 

vorba despre mijloacele dea impune regulamentul, 
ambasadorul Germaniei, contele Münster, declară, 
că nu este admisibilă, nici-o măsură de coerci- 
ţiune, şi nici una nu e prevăzută în tractat. Cu 
această lipsă, faimosul regulament devine literă 
moartă. De 15 ani, de când este prescris în 
teorie, el nu s'a aplicat în practică şi nu se poate 
aplica, poliţia şi supravegherea fluvială o are 
tot România în apele sale de la Porţile de Fier 
în jos, autoritatea Comisiei Europene s'a înde- 
părtat de la Chilia, şi din tot tractatul de la 
Londra nu a rămas decât art. II. cu prelungirea 
funcţionării ei pănă la 12 (24) Aprilie 1904. 
Cum se explică aceasta? — Pe când d. Carp 
in 1882 la Viena continua discuţiile cu ministrul 
de externe contele Kalnoki asupra regulamentului 
Danubian, el atingea alături, dar în mod con- 
stant, o materie mai generală şi înainta înce- 
tul cu încetul spre o mai bună înţelegere în 
privinţa rolului României în orientul Europei. 
Aceleaşi convorbiri le avea şi cu ambasadorul 
Germaniei, Prinţul Reuss. Importanţa dobindită 
de noul Regat trebuia relevată împreună cu 
momentele, în care o comunitate de interese 
în politica orientală îl puteau apropia de Aus- 
tria şi de Germania. Necesitatea, acestei ati- 
tudini în relaţiile noastre internaţionale, pe 

care Românul o combătea încă la începutul 
anului 1881, o admisese acum şi Ioan Brătianu. 
Resultatul este apropierea României de vederile 
Triplei- Alianțe, formate tot pe atunci şi decla- 
rate în Parlamentul italian (27 Fevruarie 1883), 
iar un semn al acestei apropieri este intrevede- 
rea lui Ioan Brătianu cu Principile Bismarck la 
Gastein în 26 August 1883. Decizive trebue 
să fi fost explicările ce le-a avut Regele nostru 
cu Impăraţii Germaniei şi Austriei în călătoria 
sa la Berlin şi la Viena (4—16 August 1883) 
Pentru botezul fiului al doilea al actualului Imp&- 
rat german. 

Faţă cu modificarea situaţiei în politica gene- 
rală, Austro-Ungaria renunţă la pretenţiile sale 
în chestia. specială a Dunării (15 Septemvrie 
1883), şi ast-fel regulamentul de supraveghere 
din Tractatul de la Londra dispare. 

REVIZUIREA CONSTITUŢIEI 


ŞI CĂDEREA MINISTERULUI BRĂTIANU 
DE LA 1883 PĂNĂ LA 23 MARTIE 1888 


Rezumarea situaţiei internaţionale pănă la 1883 
ne-a făcut să anticipăm asupra mişcării politicei 
interne, pe care trebue să o reluăm acum de la 
primăvara anului 1882, 

Sesiunea parlamentară se închide la 31 Mai. 
In decursul ei, după aprinsele desbateri ale 
Adresei şi câte-va interpelări în chestia Dunării, 
nu se mai lucrează mult. Se votează repede bud- 
getul pe 1882—83, tot aşa togmelile agricole 
şi pripita regulare a proprietăţii în Dobrogea ; 
în colo aproape nimic. Din proiectele anunţate în 
Mesagiu pentru dreptul comunelor rurale de a 
vinde băuturile spirtoase „în profitul şcoalelor 
şi al bisericei“, pentru modificarea, legislaţiunii 
asupra tutelelor, pentru îmbunătăţirea, codului de 

procedură, pentru dockun şi întreposite, etc., 
unele nici nu se supun parlamentului. 

Complicările cu regulamentul de navigaţie pe 
Dunăre ocupă toată luarea aminte a ministrului 
de externe şi poate a ministrului-prezident, Dar 
ceilalţi miniştri? 

De pe acum se simte, şi din an în an devine 
mai vădită, insuficienţa partidului liberal pentru 
or-ce lucrare legislativă, necum pentru conce- 
perea şi înfăptuirea unui program de idei co- 
respunzătoare Erei nouă. Cu toată solemna re- 
levare a acestei Ere din partea guvernului, nu 
se face nimic în sensul ei, şi multe din proiec- 
tele menţionate prin Mesagii nu sunt nici măcar 
elaborate. Importanță constituţională a Mesagiu- 
lui pentru organizarea lucrărilor legislative din 
fie-care sesiune parlamentară se pierde cu de- 
săvirşire, Mesagiul sub guvernul liberal devine 
„îu mare parte un simplu exerciţiu de stil. loan 
Brătianu îşi schimbă mereu miniştrii după mi- 
cile agitări personale înnăuntrul partidului, fără 
nici o privire la competenţa de resort, 

Se înţelege, că faţă de asemenea colegi Bră- 
tianu devine în curind singurul ministru. El şi 
numai el administrează toate resorturile (afară 
de al şcoalelor, unde d. Dimitrie A. Sturza, 
părăsind externele, e ministru de la 2 Fevruarie 

1885—1 Martie 1888); în fie-care minister işi 
are câte un luncţionar de încredere, de regulă 
pe director; miniştrii titulari cu responsabilitatea 
lor înaintea, Parlamentului sunt numai nişte figu- 
ranţi pro forma, „umbrele“ prezidentului de con- 
siliu, cum au fost calificaţi în Cameră (discursul 
73) 1). Incepe epoca aşa numitului „viziriat“, 
caracterizată, între altele şi prin înstrăinarea de 
C. A. Rosetti. 

Deocamdată însă C. A. Rosetti mai poate da 
ultima dovadă a vechiei sale influenţe în partid: 
lui i se datoreşte agitarea ce se naşte acum 
pentru revizuirea Constituţiunii, mai ales a co- 
legiilor electorale — agitare, de care este deodată 
cuprins partidul şi căreia guvernul îi cedează, 
cu atât mai uşor, cu cât in lipsa altor concep- 
ţiuni de legiferare practică se pot întinde mai 
mult nebulozităţile „principiilor generale de re- 
formă liberală“. 

Când se redeschide Parlamentul la 17 Octom- 
vrie 1882 pentru a patra şi cea din urmă se- 
siune, Mesagiul este foarte sobru în privinţa lu- 


1) Memorabil a rămas exemplul cu drumul de fier Piatra— 
Bacău. Ministrul lucrărilor publice, Colonelul Dabija, îl voia în 
formă de cale largă, cum era şi reţeaoa principală Dar Brå- 
tianu pune pe deputaţii din majoritate să-l voteze cu calea în- 
gustă, pentru care d. Carada pregătise materialul. Cu mare 
cheltuială a trebuit inal târziu să fie prefăcut în cale largă. 

crărilor legislative, el constată numai importanta 
răscumpărare definitivă a căilor ferate Strous- 
berg; iar răspunsul Camerei este o simplă pa- 
rafrază de curtenie, pe care de astă dată o poate 
vota şi autorul scrierii de faţă, ales în comisia 
de Adresă ca membru al opoziţiei. Sfirşitul le- 
gislaturei de 4 ani şi perspectiva indicării pre- 
alabile a articolelor de revizuit din Constituţiune 
explică, dacă nu justifică, această sobrietate. De- 
altminteri nimeni din Cameră nu votează în con- 
tra Adresei, dar se abţin 15 deputaţi, printre 
cari şi Dimitrie Brătianu. Prezident al Camerei 
se alesese generalul Lecca. 

In 22 Decembrie 1882 se face prima lectură 
a propunerii de revizuire relativă la 25 de ar- 
ticole din vechia Constituţiune. La a doua lec- 
tură, în şedinţa Camerei din 16 Ianuarie 1883, 
autorul scrierii, de faţă expune argumentele de 
împotrivire în contra or-cărei revizuiri (vezi dis- 
cursul 59). Dar la a treia lectură Camera şi Se- 
natul votează cu mare majoritate revizuirea în 
princip, şi terminându-şi ast-fel legislatura la 5 
Martie, alegerile cele nouă se fac la sfirşitul lui 
Aprilie, iar Parlamentul revizionist este convo- 
cat pe ziua de 10 Mai 1883. 

In acest timp conducătorii vechiului partid con- 
servator apucă din ce în ce mai mult o direcţie 

incompatibilă cu vederile junimiste. In perspec- 
tiva alegerilor, ei formează cu grupul Vernescu, 
dar şi cu M. Kogălniceanu, G. Mârzescu, N. Bla- 
reraberg, cu fracţioniştii Gheorghiu, Tacu, Misail, 
etc., aşa numitele „Comitete-Unite ale opoziţiunii 
din Bucureşti şi laşi“, şi sub acest titlu publică 
la 1 Fovruarie 1883 un manifest în momentul 
când se r&spândeşte ştirea despre dispoziţiile de- 
favorabile ale conferenţei de la Londra în chestia 
Dunării. Manifestul este un rechizitoriu în con- 
tra politicei externe şi interne a guvernului şi 
culminează în declararea naivă, că opoziţia, coa- 
lizată este „gata a lua răspunderea situaţiei“. 

Insă numai foarte puţini dintre cei coalizaţi 
isbutesc în alegeri, de abia vre-o 12, printre cari 
dd. Lascar Catargi, M. Kogălniceanu, generalul 
Tell, A. Luhovari, G. Vernescu şi N. Blarem- 
berg. Calculul cu amintirea succesului opoziţiei 
din anul 1879, când era vorba de revizuirea ar- 
ticolului 7, şi cu agitarea chestiei Dunării, pe 
cari anume le relevă manifestul, se arată gre- 
şit. Articolul 7 privea chestia Evreilor, care în 
adevăr putea, deştepta o mişcare generală în ţară. 
Dar acum, nici amănuntele regulamentului Da- 
nubian, nici articolele speciale propuse pentru 
revizuire nu erau destul de pricepute în obştia 
alegătorilor pentru a produce o mişcare popu- 


www.dacoromanica.ro 


46 


lară şi a da izbinda coaliţiei. Iar printre cej, ce 
erau în stare să priceapă chestia Dunării, vor 
fi fost mulţi, care în reprezentarea Ţării la Con- 
stantinopol, la Londra şi la Viena prin P. Ma- 
vrogeni, Ion Ghica şi P. Carp vedeau mai multă 
garanţie pentru o inteligentă susţinere a intere- 
selor Statului, decat in schimbarea acestei re- 
prezentări prin venirea la guvern a opoziţiei coa- 
lizate. Aici numai M. Kogălniceanu putea să a- 
tragă privirile, dar violența broşurelor sale din 
anul precedent întuneca perspectiva vre-unui suc: 
ces diplomatic, Frazele şi rezoluțiunile platonice 
din Parlament ne-ar fi folosit tot aşa de puţin 
în chestia Dunării pe lângă conferenţa de la Lon- 
dra, pre cât ne-au folosit, în chestia Basarabiei 
pe lângă congresul de la Berlin. 

Va să zică primirea legaţiunilor din partea 
d-lor Carp şi Mavrogeni a contribuit la întărirea 
guvernului liberal din acest moment? Se poate, 
şi dacă acest rezultat, după vederile exclusive 
ale interesului de partid, părea condamnabil în 
ochii conservatorilor, el era inevitabil din ziua 
în care s'au lăsat să fie conduşi spre confuzia 
opoziţiei coslizate, care nu putea da un guvern 
în stare de a resolvi greaca chestie internațio: 
nală, 

Infrângerea opoziţiei coalizate in alegerile rte- 

vizioniste produce, după un vechiu şi rău pre- 
cedent, hotărirea partizanilor aleşi de a demi- 
siona din Parlament şi a transporta lupta poli- 
tică în publicul din afară. 

Dintre junimişti se aleg numai patru, între 
cari şi autorul acestei scrieri. De şi într'un ap'l 
către alegătorii colegiului I din Vaslui, publicat 
la 16 Aprilie 1883, aşa dar înainte de alegere, 
se declară adversar al revizuirii şi-şi rezervă, 
deplina libertate faţă de guvern, administraţia 
nu-l combate şi atât conservatorii cât şi liberalii 
ii dau voturile. Era şi greu guvernului să com: 
bată pe toţi junimiştii în momentul, în care d. 
Carp îl reprezenta la Viena: 

Această indirectă susţinere din partea guver- 
nului liberal a pus pe junimişti pentru cât-va 
timp într'o situaţie defavorabilă față de opinia 
publică. Cu atât mai tare se manifestă nemul- 
țumirea partidului conservator încontra, lor, şi pe 
când Timpul de la 2 Iunie 1883, în limbagiul, 
la care se coborise pe atunci, întrebuinţează cu- 
vântul de „prostituţiune“, Alexandru Lahovari 
aruncă junimiştilor vorba de „opoziţie miluită“, 
o expresie pe cât de literariceşte fericită, pe 
atăt de politiceşte neintemeiată. Căci întimplă- 
toarea apropiere sau depărtare de vederile mo- 
mentane a le altor partide nu putea şi nu tre- 

buia să schimbe întru nimic atitudinea junimiş- 
tilor provenită din urmărirea propriei lor con- 
vingeri politice. 

Insă crescendul conflict între vechii amici, 
care deabia după 10 ani va începe să se apla- 
neze, dovedeşte odată mai mult, cu câtă ane- 
voinţă se face în evoluţia vieţei publice transi- 
ţia salutară de la o fază la alta. 


Camerele revizioniste îşi încep dar activitatea. 
la 10 Mai 1883 fără opoziţia coalizată, care 
după 3 zile demisionează, iar la 27 Ianuarie 1884 
se retrage şi Dimitrie Brătianu. Dupa desbate- 
rea, Adresei, la care autorul scrierei de faţă ia. 
parte in şedinţa, Camerei de la 27 Mai 1883 şi 
critică din punct de vedere conservator demisia, 
opoziţiei (vezi discursul 61), se aleg în Senat. 
şi în Cameră delegaţii însărcinaţi cu noua for- 
mulare a celor 25 de articole supuse revizuirii. 
O asemenea lucrare nu se putea face fără dis- 
cuţii îndelungate. Pentru fie-care articol trebuia, 
redactat între delegaţii Camerei şi ai Senatului 
un text comun, care să aibă şi aprobarea Co- 
roanei, conform prescrierii exprese a art. 129% 
din Constituţiune. Astfel lucrarea prealabilă ține: 
aproape un an, şi proiectul efectiv nu ajunge 
în desbaterea publică a parlamentului decât la 

Sfirşitul lui Martie 1884. Până atunci, ca şi în 
timpul votării, Camerele revizioniste îndeplinesc 
lucrările Camerelor ordinare, discută şi votează 
budgetul, ete. 

Dintre articolele supuse revizuirii, 13 priveau 
principiile legii electorale, celelalte 12 se refereau 
la noul titlu de Regat al României cu încorpo- 
rarea Dobrogei, la libertatea presei, la îatrodu- 
cerea unei comisii legislative permanente, la des- 
fiinţarea gardei naţionale. Dacă modiiicarea unora 
din aceste articole a putut fi primită fără multă 
discuţie, principiile legii electorale şi întinderea 
şi mai mare a libertăţii presei au dat loc la o 
desbinare pronunţată, în sinul majorităţii liberale. 
Când a fost vorba de a ieşi din fiazele abstracte 
şi de a concretiza ideile în textul articolelor, 
ciocnirea a trebuit să se întimple şi a devenit 
pentru câte-va momente aşa de violentă, încât 
la 26 Martie 1884 ministerul şi-a dat demisia 
şi nu a retras-o decât după un anume vot de 
încredere al majorităţii, cu oare care concesiuni 
făcute Rosettiştilor în privinţa presei. 

Cea mai mare greutate o pricinuia compu- 
nerea colegiilor electorale, Asupra sporirii numă- 
rului: senatorilor şi deputaţilor (de la 70 şi 148 
la 120 şi 188) toţi liberalii erau — din neferi- 


cire —de acord; asemenea —şi asemenea din ne- 
56680 4 

fericire — asupra desființării vechiului colegiu I, 
care se arătase mai puțin dependent de guvern. 
Dar de aici încolo încetează armonia: guvernul 
vrea 83 colegii în locul celor 4 de mai nainte, 
alţi liberali (E. Stătescu) se gândesc la 2, ©. A. 
Rosetti cere unul singur, d. P. Grădişteanu vor- 
beşte de reprezentarea proporţională şi a mino- 
rităţilor. In jurul ideei unui singur colegiu se gru- 
pează vr'o 35 de deputaţi, printre cari apare 
pentru prima oară d. G. Panu). Dar în fine 
majoritatea obligată de două treimi votează, cu 
oare care violentare a regulamentului, cele 3 
colegiuri aşa cum sunt astăzi în Constituţiune, 
şi de reprezentarea minorităţilor nu se face po- 
meneală. 

La chestia presei insistența Hosettiştilor are 
mai mult efect. Intr'un proces privat de calom- 
nie, ce-l intentase creditul rural in contra zia- 


1) La începutul carierei sale politice om de încredere al par: 
tidului liberal ca prim-procuror la tribunalul din Iagi, având să 
redacteze de pe la sfirsitul lui Noemvrie 1880 (când V. Conta 
«ra ministru de Culte) un ziar guvernamental, numit apoi în 
Junie 1881 şef de cabinet al ministrului de interne C. A. Ro- 
setti, iar în Dec. 1881 advocat al epitropiei Sf. Spiridon în locul 
d-lui T. Mândru, care trece prefect la Botoşani, d. Gheorghe 
Panu este la 1883 ales deputat revizionist; şi se arată în Ca- 
meră aderent al lui C. A. Rosetti. In curând se va izola de 
vechile partide şi va irchiega noul grup al „radicalilor“, cu care 
însă va troce la 1807 în clubul conservator. 

rului Indépendance Roumaine înaintea tribunale- 
lor ordinare, nu pentru represiunea penală, care 
neapărat ar fi fost de competența juraților, ci 
numai pentru despăgubiri civile, Curtea de ca- 
saţie făcuse tocmai din motivul competenţei o 
divergență prin paritate de voturi. In această 
controversă pendentă, care, dacă se hotărea în 
sensul competenţei tribunalelor ordinare, ar fi 
pus oare-care frâu calomniilor private şi ar fi 
contribuit poate la ridicarea prestigiului presei, 
Rosettiştii se folosesc de ocazie pentru a cere 
din contră modificarea dispoziţiei constituţionale 
în sensul că şi despăgubirile civile să fie date 
în exclusiva competenţă a juraţilor. Ministerul 
se împotriveşte la început; Ioan Brătianu, cu 
experienţa a 7 ani de guvern, începuse a de- 
veni foarte conservator, d. Dimitrie A. Sturdza 
nu fusese nici odată liberal, raportorul delega- 
ţilor din Cameră, d. Stolojian, formulase arti- 
colele 24 şi 105 din Constituţiune” destul de 
restrictiv şi le comentase şi mai restrictiv. Dar 
în fața iritării Rosettiştilor guvernul şi majori- 
tatea cedează, raportul d-lui Stolojian rămâne 
desminţit (vezi discursul 64), art. 105 se votează 
după dorinţa lui C. A. Rosetti, se admite însă 
ca un fel de compromis adaosul la art. 24: „(De- 
„lictele de presă 'se judecă de juriu) afară de 

„acele, cari s'ar comite în contra persoanei Re- 
„gelui şi a familiei Regale sau contra Suvera- 
„Dilor statelor străine. Aceste delicte se vor ju- 
„deca de tribunalele ordinare după dreptul co- 
„mun“, adaos poate folositor în privinţa Suve- 
ranilor străini, pentru a evita conflicte diploma- 
tice, dar foarte contestabil în privinţa Suvera- 
nului "Ţării 1). 

In sfirşit Camera şi Senatul, în şedinţele de 
la 1 şi 7 Iunie, termină votarea celor 25 de 
articole revizuite, care se promulgă la 8 Iunie 
1884. 

Asupra diferitelor curente în atmosfera par- 
lamentară din timpul desbaterilor revizioniste dau 
oare care lămurire discursurile 59—65 publicate: 
în volumul de faţă. Mai mult nici nu este ne- 


1) Căci ce vrea să zică o asemenea excepţie? Onoarea este 
mai garantată inaintea tribunalelor ordinare de cât înaintea 
juraţilor, de aceea calomniile în contra Regelui le dăm în ju- 
decata tribunalelor, iar calomniile în contra celorlalţi cetăţeni 
le lăsăm în prada incertitudinii juraţilor? Curioasă dispoziţie. 
Pe temeiul ei d. G. Panu, devenit adverșar al guvernului Bră- 
tianu, a fost condamnat în lipsă de Tribunalul şi de Curtea de 
Apel din Bucureşti (15 Aprilie şi 15 Mai 1887) la 2 ani în- 
chisoare gi 5000 lei amendă pentru insultarea Regelui prin zia. 
rul Lupta, dar s'a sustras de la pedeapsă prin mergerea în 
străinătate, până când a fost ales deputat în Ianvarie 1888 
si, întorcându-se în ţară, după un scurt arest s'a văzut grațiat 
la 27 Fevruarie 1838. Exemplul nn vorbeşte în favoarea inn = 
vabiei din art. 24 al Constituţiunii. 


www.dacoromanica.ro 


53 


voie să insistăm. Toată revizuirea a fost o za 
darnică frămîntare de un an şi jumătate. Spo- 
virea numărului deputaţilor şi senatorilor (cu nou 
întrodusă diurnă a acestor din urmă) a îngreu- 
iat fără nici o necesitate lucrările Corpurilor le- 
giuitoare, iar calitatea discuţiilor parlamentare a 
scăzut în proporţie firească cu creşterea canti- 
tăţii mandatarilor; decapitarea vechiului colegiu 
I a făcut alegerile şi mai dependente de influ- 
enţa guvernului ; licenţa presei-în trivialitatea 
calomniilor private s'a văzut şi mai încurajată ; 
idee cu comisia legislativă s'a arătat în împre- 
jurările date lipsită de valoare practică ; numai 
desființarea gardei naţionale a rămas ca merit 
negativ. Dacă s'ar-fi introdus măcar în Consti- 
tuţie inamovibilitatea magistraturei pe toate trep- 
tele ei şi, într'o altă ordine de idei, o compu- 
nere mai cuminte a Regenţei pentru cazul mi- 
norităţii succesorului la Tron! Dar cu magistra- 
tura guvernul sar fi desbinat şi mai mult de 
©. A, Rosetti, care cerea un fel de electivitate 
politică, şi la marele neajuns al articolelor 88 
şi 89 cu Regența nici nu avusese prilej să se 
gândească. Ele rămân o datorie a viitorului, 

Ast-fel revizuirea de la 1884 nu poate fi ju- 
decată de cât ca opera cea mai stearpă a par- 
tidului liberal. 

Cu adoptarea modificărilor constituţionale Ca- 
merele revizioniste îşi terminaseră misiunea. Ina- 
inte însă de a le disolva, guvernul le mai dă 
în ultimele zile o sarcină de îndeplinit: votarea 
domeniului Coroanei, propusă în şedinţa Came- 
rei de la 4 Iunie 1884 sub forma iniţiativei par- 
lamentare (generalul Lecca, N. Gane, trecut acum 
în partidul liberal, A. Vizanti, C. F. Robescu, 
etc.). Vorba despre domeniul Coroanei se lăţise 
cu câteva zile mai nainte. Fireşte că vechii con- 
servatori, în coaliția lor cu atâtea elemente ne- 
potrivite, îl atacă de îndată prin presă, şi cu 
toţii se pun să exploateze în contra ministe- 
rului Brătianu această coardă de o falsă popu- 
laritate. Dar ceea ce este mai semnificativ: în 
prezioa propunerii îşi dau şi Rosettiştii P. Gră- 
dişteanu, Take Gianni, V. A. Urechia, Gr, Se- 
rurie, etc., demisia din Cameră, iar C. A. Ro- 
setti şi-o renoeşte irevocabil. A doua zi demi- 
sionează şi d. Nae Pop, fiindcă nu este lăsat să 
vorbească de „îngrijirile Craiovenilor“ asupra pro- 
iectatului domeniu înainte de a se fi cetit chiar 
propunerea. Camera respinge demisia lui ©. A, 
Rosetti, nici nu votează pe a d-lui Pop, dar pri- 
meşte pe a Rosettiştilor, şi ast-fel ruptura în 
partidul liberal e desăvirşită. Cu separarea de 
Românul se infiinţează Voința Naţională ca organ 

al guvernului şi partidului „național-liberal“ (pri- 
mul numër la 10 Iulie 1884). 

După ce, in şedinţa dela 4 Iunie, d. Vizanti 
ceteşte motivarea acelei inițiative în favoarea Co- 
roanei, Camera -— în contra objecţiunilor d-lui Ni- 
colae Ionescu — decide trecerea de urgenţă în sec- 
ţiuni, unde propunerea se primeşte, se aleg în- 
dată delegaţii, şi chiar a doua zi vine proiectul 
de lege în desbaterea publică. Raportor e d. Nicu 
Gane. DD. P. Cernătescu şi N. Ionescu combat 
proiectul ca fiind anti-constituţional, autorul scri- 
erii de faţă îl susţine, precum şi trebuia să-l sus- 
ţie din punct de vedere conservator (vezi dis- 
cursurile 66 şi 67), iar Camera îl votează cu 77 
voturi contra a 16 şi 4 abţineri. 

La 8 Iunie se închide şi la 23 Septemvrie se 
disolvă parlamentul revizionist. Primele alegeri 
după noua lege electorală se fac la începutul lui 
Noemvrie 1884. 

Momentul era hotăritor pentru partidul libe- 
ral de la guvern, rămas sub excluziva condu- 
cere a lui loan Brătianu. Instrăinat de vechi frun- 
taşi liberali ca C. A. Rosetti, Dimitrie Brătianu, 
Mihail Kogălniceanu şi de aderenţii lor destul 
de numeroşi, pe de altă parte având în faţă o- 
poziţia condusă de dd. Lascar Catargi şi Gheor- 
ghe Vernescu spre abţinere pe temeiul declarării 

formale, afişate la 20 Iunie 1884 şi pe strade, 
că ei consideră Constituțiunea revizuită şi dota- 
țiunea Coroanei „ca o violare a pactului fun- 
damental şi iau angajamentul de a lucra pentru 
a reintra în legalitate“, partidul guvernamental, 
trebuia să producă în nouele alegeri cu 3 cole- 
giuri cel puţin aparenţa, că reprezentarea parla- 
mentară a Țërii a devenit mai adevărată, mai 
independentă şi mai inteligentă, şi să se gân- 
dească totdeodată la împlinirea golului lăsat prin 
retragerea atâtor foşti partizani. Era chestie de 
existență pentru partid. 

Din atmosfera acestei îngrijări se nasc acum 
două curente, care vor să ajungă la acelaş re- 
zultat al întăririi guvernului: pe de o parte a- 
tragerea în sînul „colectivităţii“ !) a unor ele- 
mente tinere din cele mai capabile, care pănă 
atunci nu intraseră în cariera parlamentară, pe 
„de alta o reformare a partidului prin unirea cu 
un grup de oameni politici, care, de şi puţini 
la număr, aveau însemnătatea de a fi contribuit 





1) D. Stătescu caracterizase cu numele de „colectivitate“ pe 
aderenţii lui Ioan Brătianu, care — în urma desbinării— nu mai 
puteau monopoliza expresia de partid național- liberal. Cu 
această poreclă, ca şi cu „sub cuvint de epizootie“ din Mesagiul 
de la 15 Noemvrie 1881 şi cu fraza „opoziţia a pierdut dreptul 
la protecţia legilor“, d. Eugenie Stătescu a îmbogăţit dicţio- 
narul politic al României contimporane« 

la schimbarea direcţiei guvernului în politica ex- 
ternă. Acest grup erau junimiştii sub conduce: 
rea dlui P. Carp. 

In privinţa dintâi, mai ales după îndemnul 
d-lui Câmpineanu şi sub auspiciile d-lui Stătescu 
sunt aduşi pentru prima oară în Cameră dd. Take 
Ionescu, C. C. Arion, Al. Djuvara şi (ceva mai 
tarziu) ©. Dissescu; în privința a doua Ioan Bră- 
tianu, cu deosebita stăruinţă a d-lui Dimitrie A. 
Sturdza, propune d-lui P. Carp, şi alături de d-sa 
d-lor Teodor Rosetti şi T, Maiorescu, intrarea în 
minister. La 14 Iunie 1884 des de dimineaţă, 
într'o odae a otelului Broft, unde trăsese d. Carp 
chiemat din străinătate, se încinge între loan 
Brătianu, d. Carp şi autorul scrierii de faţă o 
lungă  desbatere. Ministrul-prezident o începe 
prin declararea, că partidul său nu mai poate 
rămânea în starea în care se află, arată moti- 
vele desbinării de ©. A. Rosetti şi propune re- 
constituirea guvernului cu junimiştii. Noi r&spun- 
dem, că în princip, după proclamarea Regatului 
prin liberali şi faţă de necesitatea preschimbării 
“vechilor partide, nu vedem o greutate absolută 
în conlucrarea cu un partid liberal reformat, dar 
că prima condiţie este adoptarea şi punerea în 
lucrare a programului de reorganizare internă, 
indicat de noi în contra-adresă de la 3 Decem- 

vrie 1881. — Brătianu primeşte. — Domnul Carp 
adaogă îndată a doua condiție, cea mai urgentă 
în împrejurările de atunci: reforma Băncii Na- 
ţionale pe temeiul etalonului de aur, pentru stir- 
pirea agiului, care ameninţa finanţele statului. 
— Brătianu răspunde, că aici trebue să se con- 
sulte cu amicii s&i. — Mai cerem însfirşit inceta- 
rea „satrapiilor“ din districte (vezi discursul 70) 
şi, odată cu intrarea d-lui Teodor Rosetti în 
minister, dacă ar primi, o prealabilă înţelegere 
şi asupra numirii celorlalţi colegi, iar când Bră- 
tianu ne vorbeşte de Radu Mihai (pe atunci nu- 
mai prefect al poliţiei), noi îl declarăm inaccep- 
tabil. — Brătianu, de altminteri în tot decursul 
desbaterilor de cea mai simpatică înfăţişare, se 
arată foarte mirat: prea fusese deprins cu om- 
nipotenţa in partidul său.—[L.a sfirşitul convor- 
birii autorul scrierii de faţă, îi exprimă impresia, 
că încercarea d-sale nu va izbuti, (Vezi discur- 
sul 77). 

Şi în adevăr după câte-va alte întruniri între 
dd. Brătianu, Sturdza, Carp şi Rosetti, tratările 
sunt şi rămân întrerupte. Brătianu declară, că 
nu poate primi atâtea condiţii a le junimiştilor, 
iar junimiştii r&spund, că fără aceste condiţii 
nu poate fi vorba de o înţelegere cu partidul 
liberal. 

Din nouele alegeri de la Noemvrie 1884 ies 
deputaţi junimiştii P. Carp, care după îndeplini- 
rea scopului misiunii sale de la Viena se întor- 
sese definitiv în ţară, V. Pogor, Iacob Negruzzi, 
D. A. Laurian (redactorul României libere decla- 
rate de la 16 Ianuarie 1885 organ junimist), 
I. M. Melik, I. lanov, Teodor Nica, B. Bossy şi 
autorul acestei scrieri, iar senatori dd. Dimi- 
trie G. Rosetti, Leon Negruzzi şi I. Diamandi. 
Dintre alți deputați aieşi pentru prima oară se 
alipesc de junimişti dd. Al. Marghiloman şi 
Toma, Cămărăşescu. 

Se hotărăşte şi Mihail Kogălniceanu să-şi pue 
candidatura la colegiul I din Brăila şi este ales. 
Pe când toţi ceilalți membri ai opoziţiei coali- 
zate (numite după contropirea cu grupul Dimi- 
trie Brătianu din Noemvrie 1885 „opoziţia: 
unită“) persistă în declararea de abţinere, Ko- 
gălniceanu recunoaşte greşala acestei tactice şi 
intră in Cameră ca adversar al lui Ioan Brătianu 
şi al celor ce s'au apropiat de el. Pe tinerii li- 
berali, întroduşi de dd. Câmpineanu şi Stătescu, 
când îi vede defilând la discuţia Adresei întru 
lauda lui Brătianu, îi compară cu Irozii din Vi- 
cleim; pe junimişti îi atacă pentru susţinerea 
guvernamentală a alegerii lor şi le declară po- 
ziţia echivocă. Discursul 68 de mai jos r&spunde 

Ja acest atac, şi discuţiile şi voturile parlamen- 
tare dovedesc din prima zi, cu câtă independenţă. 
junimiştii înțelegeau să-şi menţie atitudinea, lor 
de opozanți, cunoscută de mai nainte. Anume 
asupra agiului noul deputat junimist, d. Teodor 
Nica, pe temeiul ideilor d-lui P. Carp şia con- 
vorbirilor cu d. T. Rosetti, publică la 1886 im- 
portantul său studiu cu acelaş titlu, si aici con- 
damnă fundarea Băncii Naţionale pe stokul de 
argint, care tocmai fusese o cauză principală a 
ruperii tratărilor cu Brătianu. 

In afară de aceste lămuriri ale atitudinilor po- 
litice, activitatea parlamentară in toată legislatura 
următoare de 4 ani lâncezeşte cu desăvirşire. In 
loc ca partidul liberal de la guvern, redus acum 
după deslipirea atâtor foşti aderenţi şi după neiz- 
butita încercare cu junimiştii la singurele sale 
elemente, să solicite în ele cea mai intensivă 
„încordare la muncă şi să găsească priceperea, şi 
energia cerute pentru opera de legislaţie organică, 
toate promisiunile de reforme de prin Mesagii 
remân neîmplinite. Proiecte peste proiecte, ante- 
proiecte şi propuneri se discută în diferite comisii 
prealabile, ut aliquid fieri videatur, d. Dimitrie A. 
Sturdza pune vr'o 8 ani de-a-rindul o stăruință 
grozavă in pregătirea reformei învățămintului pu- 
blic — toate rămân zădărnicite şi nu trec peste 

stadiul preliminar. Se promulgă numai la 12 Aprilie 
1887, sub ministerul de justiţie a] d-lui E. Stătescu, 
un Cod de comerț tradus din italieneşte după 
tipicul fabricei de legi din vremea Statutului lui 
Cuza-Vodă. Despre o adevărată şi largă împro- 
prietărire a ţăranilor prin vinderea de loturi mici 
din domeniile Statului, pentru care domenii se 
crease la 80 Martie 1883 un minister deosebit 
cu I. Câmpineanu ca prim titular, despre vre-o 
reformă, decentralizătoare a legilor comunale şi 
judeţene, despre inamovibilitatea magistraturei ... 
nimic! Nici măcar simpla îngrijire de a da tinere- 
lor capacități întroduse în partid prilejul la o 
activitate mai conformă cu legitima lor ambiţie 
nu se vede în guvern, şi după cât-va timp 
dd. Take Ionescu, C. C. Arion şi Al. Djuvara 
se deslipesc şi ei de majoritate și trec în o- 
poziţie. 

In golul lăsat prin o aşa de nepilduită inacţiune 
legislativă se întinde şi mai mult exploatarea. 
situaţiilor publice în folosul privat al celor ce 
susţin guvernul. Cât de departe trebue să fi 
mers lucrurile se poate înţelege din faptul, că 
insuş loan Brătianu printr'o izbucnire iresis- 
tibilă de sinceritate exclamă încă la 25 Martie 
1884 în plină şedinţă a Camerei: „Cu toate 
neorinduelile ce s'au făcut — asasinate, procese 

scandaloase — am tăcut şi am luat r&spunde- 
rea“ 1). 

Cum se poate explica îngăduirea unei asemenea 
situaţii din partea lui Brătianu ? — Nu e vorbă, 
delicată în materie de bani nu a fost democraţia, 
nici-odată, şi milionul „pentru încurajarea vir- 
tuţilor civice“, alături də certe recompense „re- 
versibile“, sunt curioase simptome de slăbire a 
respectului pentru decenţa publică, 

Dar în definitiv Brătianu era om cinstit, şi 
acum se afla în joc intreaga situaţie politică a 
liberalilor, la a căror întărire lucrase toată viaţa. 
Să fi fost el încă de pe la 1884 atins de înce- 
puturile boalei, care nu mult după căderea lui 
de la guvern i-a curmat zilele? (In convorbirea 
de la 14 Iunie 1884, relatată mai sus, autorul 
acestei scrieri observase cu surprindere la Bră- 
tianu un fel de absenţe intermitente, eclipsuri 
de câte-va secunde a le atenţiei). Să fi fost el 
aşa de sceptic în privinţa partizanilor săi, pe 
care nu-i prea cruţase nici în convorbirea de la 
14 Iunie, încât să prefere inacţiunea lor legislativă 
unei acţiuni, în valoarea, căreia nu avea încredere? 

Dacă, este să judecăm numai politiceşte, ne 
pare, că evidenta lâncezire parlamentară prove- 


1) Aga sunt reproduse, cu oare-care atenuare, cuvintele mi- 
nistrului-prezident în Monitorul oficial. 

mea din convingerea, ce o dobindise Brătianu în 
urma întrevederii cu Bismarck la Gastein, că 
un nou r&sboi era, iminent, de astă-dată în con- 
tra Rusiei, —r&sboi pe care Brătianu îl preve- 
dea din toamnă in toamnă pentru primăvara 
următoare. Regele, mai exact apreţiator al po- 
liticei internaţionale, va fi căutat să combată pre: 
vederea lui Brătianu. Tocmai încheerea  triplei 
alianţe cu alipirea României era un mijloc pu- 
ternic pentru garantarea păcii. Brătianu însă per- 
sista în părerea sa, şi atunci se explică intru 
câtva, cum de i se depărtase gândul de la re- 
formele interne. (Vezi şi pag. 17 de mai sus). 

Dealtminteri, în legătură cu noua politică ex: 
ternă, i se impun multe alte preocupări. Unirea 
revoluţionară a Rumeliei cu Bulgaria (6 Sept. 
1885), r&sboiul între Serbia şi Bulgaria (2—16 
Noemvrie 1885), terminat prin pacea de la Bu- 
cureşti din 19 Fevruarie 1886, înstrăinarea Bul- 
gariei de Rusia, detronarea Principelui Alexan- 
dru Battenberg la 9 August 1886, agitările mi- 
nistrului Rusiei din Bucureşti, Hitrovo, în urma 
cărora mulţi agenţi ai poliţiei ruseşti, ascunşi 
sub înfăţişarea de iconari, jugănari, etc., trec în 
Bulgaria şi caută -să se încuibeze şi în Romà- 
nia; atentatul, ajutat de ei, în contra prefectului 
Mantov din Rusciuc (19 Martie 1887); intenţia 

regenței  Stambulov- Karavelov-Mutkurov de a 
ajunge la unirea personală a Bulgariei cu Ro- 
mânia sub Regele Carolt); urcarea Principelui 
Ferdinand de Coburg pe tronul Bulgariei (25 
Iunie 1887) şi aţiţările ruseşti în contra lui: 
toate aceste evenimente reclamă cea mai incor- 
dată atenţie a guvernului roman., 

Or-care ar fi fost cauzele atitudinii lui Brăti- 
anu, stagnarea Corpurilor Legiuitoare şi întin-- 
derea corupţiei administrative sporesc nemulţu- 
mirile în ţară; opoziţia din Cameră creşte, şi 
tonul mai agresiv al discursurilor de la sfirşitul 
volumului de față oglindeşte agravarea, situației. 
Opoziția - unită primeşte prin Dimitrie Brătianu 
nota amară a unei duşmănii de familie, şi de 
pela Mai 1886 convoacă în orașele din provin- 
cie întruniri publice, care au un r&sunet din ce 
în ce mai puternic. Toate incidentele sunt ex- 
ploatate pentru excitarea spiritelor ; după sen- 


1) Vezi gi vol. JI, pag. 116. Dar de astădată Rusia pare a 
fi ameninţat cu ruperea relaţiilor diplomatice în asemenea cas, 
cel puţin dacă se poate pune temei pe actele publicate de Ia 
cobsohn. Vezi Geheime Documente der russischen Orient» Politik, nach. 
dem in So5a erschienenen rus-ischen Original herausgegeben von R. 
Leonow (Lipsca, editor Arwed Srrauch) şi în deosebi la pag. 
150—155 adresa confidențială a lui Hitrovo de la 20 Mai 1887 
şi telegrama cifrată a ministrului de externe din Petersburg: 
də la 10 Iunie 1887. 

zaţia produsă in Septemvrie 1885 prin expul- 
sarea câtor-va Români Transilvăneni !) (expul- 
sare cerută de d. Dimitrie A. Sturdza şi pe a- 
tunci cu atât mai surprinzătoare, cu cât tot d-sa 
îndemnase şi sprijinea pe d. Ioan Slavici la re- 
dactarea Tribunei din Sibiu începută la 15 Apri- 
lie 1884), vine convenţia consulară cu Germa- 
nia, încheiată la 22 Mai 1886, care stirneşte 
atâta rezistenţă în opinia publică, încât guvernul 
e nevoit să o retragă din Cameră (Iunie 1886)— 
prima atingere gravă a autorităţii sale înafară şi 
înnăuntru, Acum şi d. Fleva, totdeauna pornit 
spre agitare, îşi dă demisia de la Primărie (5 
Iunie 1886) şi trece la adversari, iar tinerii de- 
putaţi liberali încep a ataca guvernul cu vioi: 
ciune, mai ales d. Alexandru Djuvara pe d. Eu- 
genie Stătescu, 

Ioan Brătianu, dominat de simţimintul omni- 
potenţei sale, se arată tot mai rar în Cameră; 
la atacurile opoziţiei or nu răspunde de loc, or 
răspunde cu violenţă : pe d: Fleva il numeşte 
„butoi fără fund“, lui Kogălniceanu îi zice că-i 
dă „tot ce-i cere“. Inchis în micul cerc al unei 
camarile de familiari, el se ocupă de toate amă- 
nuntele administraţiei şi devine cu atât mai inacce- 


1) Ciurcu tatăl şi fiul, Ocăşanu, Secăşanu. - 
36680 5 

sibil la observăriie puţinilor membri independenţi 
din partid, cu cât toţi ceilalţi l-au deprins la cea 
mai oarbă supunere. Semnalul îl dase de mult 
d, Dimitrie A. Sturdza prin cuvintele rostite de 
pe banca ministerială: „Or de câte ori d. Bră- 
tianu më va chema pe această bancă, voi veni, 
şi de îndată ce-mi va zice: e bine să lucrezi 
aiurea şi să vie altul în locul d-tale, totdeauna 
voi face aşa“. (Şedinţa Camerei de la 11 Noem- 
vrie 1882). 

Pe lângă aceste, pentru nefericirea partidului 
liberal, C. A. Rosetti moare la 8, Aprilie 1885, 
iar câţi-va membri mai marcanţi se văd siliţi să 
se retragă din luptă, Gheorghe Chițu e atins de 
o boală incurabilă, peste puţin Ioan Câmpineanu 
are aceeaş soartă, mai tărziu starea sănătăţii 
condamnă şi po d. Eugenie Stătescu la rezervă. 

Viaţa constituţională este ca şi paralizată, Bră- 
tianu îşi face şi işi desface miniştrii de la Flo- 
rica fără nici o explicare parlamentară; după 
admiterea în Cabinet a lui Radu Mihai (2 Fe- 
vruarie 1885), căruia la 1887 îi încredinţează 
chiar ministerul de interne, are nefasta inspi- 
rare de a numi pe generalul Alexandru Angher 
lescu ministru de r&sboi (21 Fevruarie 1886.— 
Vezi şi vol. II, pag. 99). 

In proporţia, în care se întind manifestările 


www.dacoromanica.ro 


67 


de nemulţumire, creşte şi violenţa încercărilor 
de reprimare din partea celor de la guvern. 
După un nou atentat încontra ministrului pre- 
zident, la 4 Septemvrie 1886, în care din noro- 
cire arma, lui Stoica Alexandrescu nu atinge de- 
cât placa bandajului d-lui C. F. Robescu, procu- 
rorii printr'o instrucţie absurdă caută să im- 
plice între culpabili împreună cu d. Oroveanu 
şi pe Dimitrie Brătianu. Iara doua zi, sub pre- 
textul că sunt „cetăţenii indignaţi“, o ceată de 
bătăuşi, organizaţi de Primărie, năvălesc asupra 
câtor-va redacţii de la ziarele opoziţioniste din 
Capitală (vezi discursul 76) 1). 

Faptul, că sub un regim „liberal“ s'a putut 
comite o asemenea agresiune încontra presei 
după îndemnul unei administrații publice, este 
poate indiciul cel mai clar al: decadenţei parti- 
dului. din acest timp. Dacă träia-C. A. Rosetti, 
cu toată înstrăinarea sa de guvern, vandalismul 
de la 5 Septemvrie nu se întîmpla. 

Dar violența naşte contra-violenţă. Sângeroase 
încăerări pe stradă se produc la alegerile cornu- 
nale din Botoşani (1 Noemvrie 1886), ele se re- 
petä (5 Mai 1887) la Galaţi, apoi la Buzău, la 


1) Atacul s'a făcut cu îngăduirea poliţiei, dar pare a fi fost 
plănuit de Ioan Câmpineanu, pe aţunci._ primar. Prefectul poli- 
tiei, d. D. Moruzi, erea prea cuminte 'pânttu aşa ceva, 

Turnu-Severin, la Rimnicu-Vâlcei. Ministrul de 
externe d. M. Pherekyde provoacă la duel pe d. N. 
Pleva şi-l răneşte (14 Ianuarie 1887). La intra- 
rea solemnă a Regelui in Iaşi pentru sfinţirea, 
Bisericei Mitropolitane (22 Aprilie 1887) alte 
scene de bătăi şi răniri între agenţii poliţiei şi 
cei puşi de opoziţie ca să fluere (då. Costea P. 
Balş, G. M. Şendrea, C. Penescu, etc.). Sosirea 
la Iaşi este precedată, de un afiş al Comitetului 
opoziţiei-unite locale, îndemnând pe cetăţeni să 
nu întimpine pe Rege, care ar fi numai Regele 
unei „coterii politice“. Printre cei semnaţi pe 
afiş (Alexandru C. Mavrocordat, Iancu Corjescu, 
Scarlat Pastia, Alecu Balş, Alex. D, Holban, Pa- 
naite Balş cu fii, Nicu Ceaur Aslan, etc) se 
află şi profesorii universitari Gheorghe Mârzescu 
şi Miltiade 'Tzony. Pentru acest fapt ministrul 
Cultelor, d. Dimitrie A, Sturdza, îi da în jude-. 
„cata universităţii din Bucureşti şi cere destitui- 
rea, lor, însă juriul universitar (compus din doc- 
torii Kalinderu, Măldărescu, Suţu şi din dd. Cer- 
nătescu şi Crăciunescu) îşi declină competenţa, 
de a judeca acest delict politic (13 Iunie 1887). 
In lista apărătorilor figurează dd. N. Ionescu, 
G. Vernescu, N. Fleva, Alexandru Lahovari, G. 
Pallade, iar când acuzaţii ies 'din edificiul uni- 
versităţii cu acel verdict favorabil lor, sunt duşi 

în triumt la clubul „Unirea“, unde dd. N. Fleva, 
Alexandru Lahovari şi G, Pallade ţin discursuri 
pentru lauda lor şi „însufleţirea“ studenţilor a- 
dunaţi acolo. 

Era cu neputinţă ca parlamentul să nu se 
resimtă de această strămutare a luptei politice 
pe terenul manifestărilor de stradă, Rare ori se 
mai aude o discuţie convenabilă; pe când între 
deputaţii guvernamentali d. Dimancea de la Pi- 
teşti câştigă ascendent şi ajunge chiar la Vice- 
prezidenţa Camerei (precum la 1898 va ajunge 
d. Iepurescu de la Giurgiu), între deputaţii din 
opoziţie se semnalează d..Pallade de la Bărlad 
prin neînfrinarea limbagiului său, de a cărui exube- 
ranțä majoritatea nu poate scăpa decât părăsind 
sala de şedinţe, iar alţi tineri liberali, ca d. Ca- 
ton Lecca de la Bacău, întroduc obiceiul de a 
întrerupe pe ministrul-prezident prin izbirea băn- 
cilor cu capacele de pe saltare. La prima ivire 
a acestei necuviinţe, Ioan Brătianu tresare în- 
trun gest de desgust — o neuitată scenă de tra- 
gică ironie în mult frămintata noastră viaţă 
parlamentară. 

Nu mai e acum vorba de meritele lui Bră- 
tianu din trecut; cele mai învierşunate atacuri 
le primeşte de la foştii s&i partizani. Domnii 
Gheorghe Mârzescu şi Mildiade Tzony işi înti- 

tulează broşura, despre procesul dumnealor „Regi- 
mul corupţiunii şi al teroarei sau Guvernul 
domnului I. C. Brătianu“ (Iaşi, tipografia naţio- 
nală, 1888), şi „sinistrul bătrân“ este calificarea. 
obişnuită a încărunţitului bărbat de stat. Nu se 
mai ţine seamă de stăruința sa pentru întinderea. 
căilor ferate, a scoalei de poduri şi şosele şi a 
institutelor de credit, nici de importanta lucrare 
a fortificațiilor, începută pe teren la 10 Septem- 
brie 1884 (încontra căreia, prin o nouă greşeală, 
se declară  opoziţia-coalizată): se accentuează, 
numai părţile rele a le administraţiei sale, vizi- 
riatul, satrapiile, creşterea agiului, corupţiunea. 

Şi Ioan Brătianu tot nu vrea să inţeleagă, 
că venise momentul retragerii, venise de mult. 
Uitând marele adevăr zis de Bismarck la Ver- 
sailles în faţa delegaților francezi: la patrie 
«veut 6lre servie et non pas domine, el persi- 

stă cu or ce preţ la guvern, şi mulți din par- 
tizani sunt convinşi, că Brătianu e ministru pe 
viaţă. 

Rezultatul persistenţei este o agravare caracte- 
ristică în lupta dintre guvern şi opoziţia-unită: 
atacurile îşi urcă ţinta şi, trecend peste capetele 
miniştrilor, se îndreptează spre capul Statului. 
Incidentele menţionate cu sosirea Regelui la 
Iaşi şi cu procesul d-lor Mârzescu şi Tzony sunt 

o dovadă. Mai nainte încă se aratase un simp- 
tom de degenerare al mișcării constituţionale. 
Intre tinerii conservatori, cari urmau pe d. Las- 
căr Catargi, începuse de pe la 1885 să se distingă 
d, Nicu Filipescu prin cea mai vie activitate. D-sa 
fundase ziarul Epoca, în jurul căruia ştiuse să, 
grupeze mulţi alţi tineri inteligenţi. La un ban- 
chet pentru aniversara fundării ziarului, d. Ressu 
de la Galaţi, localizând fraza lui Gambetta se 
soumeitre ou se démettre, vorbeşte de Rege cu cuvin- 
tele „să se plece sau să plece.“ (23 Noemvrie 
1886) şi este felicitat, în cercul fpocei de atunci. 

Pe acest povirniş alunecă acum mişcarea poli- 
tică din ce în ce mai mult, 

La 15 Noemvrie 1887, în momentul în care 
Regele ceteşte în cameră mesagiul pentru des- 
chiderea ultimei sesiuni a legislaturei de patru 
ani, opuziţia-unită, distribue pe stradă un mani- 
fest către cetăţeni, un fel de contra-mesagii, 
care se termină ast-fel: 


Ţara pare asvirlită în grozava alterna- 
tivă de a alege între Despotism şi Revolu- 
iune, 

Dar nu. 

Un factor important există încă în siste- 
mul nostru constituțional, Regele are drep- 
tul şi datoria de a veghia la libera expre- 

siune a .voinţei alegătorilor, la exercițiul 
franc şi sincer al acestui drept de Suve- 
ranitate naţională. 

El este în drept şi dator să înlăture de 
la prezidarea alegerilor un guvern preva- 
ricator, sugrumător al tuturor libertăţilor, 
falsificator al tuturor principiilor, înjositor 
şi pervers, care nu se menţine de cât prin 
corupţiunea ridicată în sistem și prin cinis- 
mul forţei brutale, 

El ştie, trebue să știe, că alegerile sub 
acest guvern nu pot fi de cât o parodie 
neruşinată, sau 0 dramă sângeroasă. 

Suveranul, căruia ara i-a încredinţat 
destinele sale, ştie, trebue să ştie, că dacă 
nu-i va cruța această dureroasă încercare, 
Poporul Român, blând și lung îndurător, 
va arunca în fine răspunderea, nu asupra 
acelora ce înconjoară Coroana, ci asupra 
Aceluia ce o poartă! 


Subscris este manifestul de „capii opoziţiunii- 


unite“ Dimitrie Brătianu, Lascar Catargi, G. 
Vernescu şi de „Delegaţiunea Comitetului exe- 
cutiv al opoziţiunii“ General Florescu, N. Fleva, 
Alexandru Lahovari, Constantin Boerescu, Petre 
Grădişteanu, G. Pallade. 


In aceeaş seară se adună la d. Take Ionescu, 


in strada Ştirbei-Vodă, deputaţii opozanți de 
toate nuanțele, dd. N. Fleva, C. C. Arion, Al. 

Djuvara, Caton Lecca, etc. şi junimiştii P. Carp, 
Al. Marghiloman, Laurian, Nica, Stroici şi Maio- 
rescu. Se fac încercări pentru atragerea juni- 
miştilor în opoziţia-unită, precum se mai făcu- 
seră la inceputul anului de Alexandu Lahovari 
şi de alţii cu succesul de a fi readus atunci sub 
conducerea d-lui Lascar Catargi pe dd. Pogor, Leon 
şi Iacob Negruzzi, Dimitrie G. Rosetti şi I. 
Diamandi. Domnul Carp însă declară, că nu 
numai nu va intra în opoziţia-unită, ci din con- 
tră, după manifestul ei de astăzi, refusă or ce 
împreună-lucrare cu deputaţii din Cameră, care 
aprobă un asemenea pamflet. La declararea d-lui 
Carp se asociază şi ceilalţi junimişti prezenţi. 
Faţă însă cu părăsirea din partea atâtor amici 
de la Iaşi, d. Carp nu se mai poate considera 
ca şef de grup şi, cu sinceritatea sa obişnuită, 
o şi declară peste două zile în şedinţa publică a 
Camerei, în care — pe acest motiv — demisionează 
din comisia Adresei. Cu atât mai neclintiţi remân 
în jurul d-lui Carp ceilalţi deputaţi junimişti 
(afară de d. Alexandru Marghiloman, care mai 
târziu subscrie apelul din seara de 14 Martie 
1888, despre care vom vorbi mai jos). Tocmai 
supra-excitarea spiritelor trebuia să învedereze 
în curind necesitatea unor oameni cumpătaţi, 

care păstrau respectul ordinei constituţionale şi 
nu o compromiteau prin agitări de pe stradă. 

Situaţia guvernului devine intolerabilă. In zadar 
Ioan Brătianu disolvă Camera la 19 Decemvrie 
1887, în zadar alegerile de la 23—25 Ianuarie 
1888 îi dau cea mai mare majoritate. Cu slă- 
biciunea colegiilor electorale din Țara noastră, 
majorităţile guvernamentale nu însemnează nimic. 
în momentele de criză; din contră ele aţiță şi 
mai mult opinia publică prin contrastul între 
aparenţă, şi realitate. 

Intrunirile opoziţiei-unite din Bucureşti sunt 
regulat urmate de manifestări provocătoare, Pe 
de altă parte corupţia partidului guvernamental 
ii sapă existenţa; strigătul de onestitate resună, 
pretutindeni. Un cas concret se prezentă în 
administraţia ministerului de r&sboi: se constată, 
abuzuri cu furniturile armatei. Insă deabia stă- 
ruința a vr'o 14 ofiţeri (căpitanul Dimancea, 
colonelul Serghie Voinescu, etc.) sileşte pe Bră- 
tianu să dea în. judecată pe generalul şi pe co- 
lonelul Maican-Dumitrescu (2 Fevruarie 1888). 
Instrucţia dovedeşte şi complicitatea genera- 
lului Alexandru Anghelescu. Pe acesta, ca 
fost ministru de r&sboi, îl trimite Senatul (28 
Fevruarie şi 16 Martie) înaintea Curţii de ca- 

saţie. Toţi trei sunt în definitiv condamnaţi la 
închisoare. 

Acum însfirşit Ioan Brătianu începe să simtă, 
că nu mai poate merge înainte, şi vrea se cedeze 
guvernul. În sara de 21 Fevr. 1888 Beizadea 
Dimiţrie Ghica convoacă la d. P. Carp pe d. 
Teodor Rosetti şi pe autorul scrierii de faţă şi 
le propune formarea unui minister cu ei, cu d. 
Menelas Germani, cu Prinţul Alexandru Stirbei, 
împreună cu dd. Sturdza şi Pherekyde, luaţi 
din Cabinetul Brătianu; o asemenea combinare 
ar avea, după încredințarea lui Brătianu, spri- 
jinul Camerei. Domnul Carp insistă în prima 
linie asupra imediatei reformări a Băncii Naţionale 
pentru a scăpa finanţele de agiul exorbitant. 
După două zile combinaţia cade; Brătianu de- 
clară, că reforma Băncii ar fi respinsă de ma- 
joritatea sa. Beizadea Mitică mai încercară o 
altă compunere ministerială cu Protopopescu- 
Pake, profesorul Al. Şendrea, etc., dar tocmai 
pe. când noii candidaţi aşteptau la Eforia Spi- 
talelor ora fixată pentru a depune jurământul 
înaintea Regelui, combinarea se zădărniceşte din 
cauza refuzului d-lui Germani de a participa. 

Mişcarea publică este întreruptă prin călătoria 
Regelui (1—13 Martie 1888), care se duce la 
Berlin pentru înmormentarea Impăratului Wilhelm. 

In 'zioa plecării, 1 Martie, Brătianu e nevoit 
să-şi schimbe câţi-va miniştri, si in locul d-lor 
Eugenie Stătescu, Radu Mihai şi Vasile Gheor- 
ghian se numesc în extremis dd. Constantin Nacu 
la interne, Take Gianni la justiţie şi Nicu Gane 
la domenii. Se vede, că Ioan Brătianu şi d. Di- 
mitrie A. Sturdza tot nu-şi dau.pe deplin seamă 
de inevitabila necesitate a retragerii, un simplu 
r&spuns de politeţă al Principelui.Bismarck la o 
telegramă a ministrului-prezident Brătianu este 
cu nechibzuinţă interpretat ca o încurajare la 
guvern. 

Dar în chiar zioa întoarcerii Regelui în ţară 
Duminecă 13 Martie 1888, se ţine o nouă întrunire 
zgomotoasă a opoziţiei-unite la „Orfeu“. 

A doua gi, Luni, aniversara proclamării Re- 
gatului, manifestările continuă. De astă dată sol- 
daţii ocupă sala „Orfeu“. Publicul gonit pătrunde 
cu grămada de prin dosul stradei Academiei în 
curtea Palatului, strigând „jos Brătianu“. In în- 
ghesuiala produsă prin şarjele jandarmilor călări 
sub comanda d-lui Fănuţă, se sloboade un pistol, 
mulţimea năvăleşte spre scara palatului, geamul 
de la uşa intrării se sparge, se întimplă multe 
răniri. Printr'o nenorocită co-incidenţă, pentru 
aceeaş seară e pregătit în sala teatrului naţional 
un banchet dat lui loan Brătianu de comercianții 

capitalei. Invitaţii la sinistrul ospăț se stre- 
coară prin cordonul militar, care încunjură 
toată, piaţa. In acelaş timp opoziţia-unită, rës- 
pândeşte în public un apel „către Cetăţenii Ca- 
pitalei“ : 


Guvernul a provocat astăzi măcel. Ani- 
versara proclamării Regatului Român a 
fost pătată de sânge! 

Pe când poporul era 'măcelărit pe uliţe, 
în sala Teatrului, la adăpostul unui cordon 
de baionete, îmbuibaţii regimului, beţi de 
sânge şi de trufie, serbătoreau gloria șefului 
lor. 

Cetăţeni ! 

Sângele fraţilor voştri n'a curs în zadar. 

Curaj înainte, pentru lege şi pentru Ţară ! 


Apelul poartă vr'o 50 de semnături din opo- 
ziţia-unită, pe lângă cele ştiute a le capilor. şi 
comitetului executiv, cu da. N. Fleva, P. Gră- 
dişteanu, G. „Pallade etc., şi pe acele a le d-lor 
N. Blaremberg, Prinţul Alexandru Ştirbei, Take 
Ionescu, Al. Djuvara, Nicu Filipescu, Ioan Laho- 
vari, Caton Lecca, Gheorghe Panu, a le d-lori 
Mârzescu şi Tzony, Ressu şi Robescu, ale d-lor 
Iacob Negruzzi, Leon Negruzzi şi Alexandru 
Marghiloman. 

Lipseşte semnătura, d-lui Menelas Germani, 

care demisionase din comitetul şi clubul conser- 
vator. 

În dimineaţa zilei următoare, Marţi 15 Mar- 
tie, se věd pe uliţe mici placarde, încadrate în 
negru, cu inscripţia redactată de d. Fleva: 


In semn de doliu 


pentru 


Sângele nevinovat vărsat eri de guvern 


Deputaţii opoziţiunii 


vor merge azi în corpore, pe jos cu capetele 
descoperite, de la clubul „Unirea“ de pe Bulevard 
la Cameră. 





Pe la amiazi, procesiunea anunţată începe a se 
mişca, încet. Puțin numeroasă pănă în strada €a- 
TOl, ea creşte de la podul Dimboviţei incolo şi 
ajunge. în grămadă compactă la bolta de sub tur- 
nul Mitropoliei. Aici se vede oprită de sergenţi şi 
vânători cu un procuror înaintea lor. Numai de- 
putaţii sunt lăsaţi să pătrundă. Se produce o 
mare invălmăşală. O companie de venători 
înaintează din: ceailaltă parte a Mitropoliei şi 
ocupă curtea dealungul intrărilor Camerei. In 
momentul, în care d. N. Fleva urcă treptele 
dinaintea uşei rezervate deputaţilor, se aud de- 

tunături de puşcă şi de revolver. Alături de 
d-sa, un uşier al Camerei, lovit de glonţul unui 
soldat, cade mort peste sângele lui, împroşeat 
în tindă, trebue să treacă deputaţii, care mai 
sosesc. In faţa cadavrului d. -Carp apostrofea- 
ză pe ministrul Sturdza cu o violenţă, care 
pentru mult timp le-a întrerupt relaţiile personale. 
In chiar sala şedinţelor o scenă ne mai pomenită: 
printre deputaţii emoţionaţi la culme, sub stri- 
gățele de spaimă ale damelor de la tribună, în- 
aintează deodată procurorii şi judecătorii de in- 
strucţie,. şi încep să caute după arme în buzu- 
narele mandatarilor naţiunii bănuiţi de opoziţie. 
Prezidentul Camerei, generalul Lecca, precum 
chiemase armata în curtea Mitropoliei, îngădu- 
ise şi «profanarea Adunării.] Deputaţii Fleva şi Fili- 
pescu se văd arestaţi sub pretext de flagrant 
delict şi conduși în temniţa de la Văcăreşti. Era 
vorba să se arunce asupra lor vina omorului, 

Analele parlamentare a le altor ţări de o sută 
de ani încoace cuprind şi ele multe scene de 
violenţă, dar e violenţa de fapt a deputaţilor 
intre ei sau a forţei militare în contra lor. Insă 
ca sub aparența Legalităţii judecătoreşti să pă- 
trundă magistraţii în Adunarea legiuitoare pentru 
a începe încontra deputaţilor cu grămada o in- 

strucţie penală: acest spectacol a fost rezervat 
României sub un regim liberal. 

La începutul ministerului Brătianu în 1876, 
deputaţii delegaţi ai comitetului de acuzare, 
prin o procedare jcobină, violează dreptul ma- 
gistraţilor; la sfirşitul ministerului Brătianu in 
1888 „magistraţii dependenţi de ministerul justi- 
ţiei, prin o procedare reacționară, violează drep- 
tul deputaţilor, 

Ce mai rămânea după un asemenea extrem? 

Consiliile de miniştri nu se mai ţin decât, sub- 
paza soldaţilor postați în dosul edificiului din 
strada Acaiemiei.—La 20 Martie izbucneste în 
satele din jurul Capitalei şi revolta ţăranilor. — 
In prezioa izbucnirii Ioan Brătianu demisionează. 

Se mai pierd 48 de ore cu o nouă încercare 
a Prințului Dimitrie Ghica, dar Marţi în 22 Mar- 
tie 1888, la 5 ore după amiazi, ministerul juni- 
„mist cu prezidentul Teodor Rosetti la interne 
şi d. P. Carp la externe depune jurământul în 
mânile Regelui. 

Formalităţile pentru liberarea deputaţilor ares- 
taţi erau făcute în aceeaşi zi, şi pe la 6 ore 
seara, sub o ploae torențială cu fulgere şi grin- 
dină, mii de oameni iînsoţeso pe d. Nicolae Fleva 
în triumf prin ulițele Capitalei. Noul ministru 
de interne se duce la Ioan Brătianu, în casa 

din strada Colței, pentru a lua la fața locului 
măsurile de ocrotire încontra unei posibile agre- 
siuni. 


Ast-fel se sfirşeşte regimul de 12 ani al lui 
Ioan Brătianu. Ieşit din agitärile coaliției de la 
Mazar-Paşa, adus la guvern prin insuficiența 
ministerului conservator din anii 1875—76, el 
ajunge la culmea puterii prin proclamarea Re- 
gatului după un r&sboi glorios, se slăbeşte în 
revizuirea Constituţiunii şi cade, cu ocazia tur- 
burărilor opoziţiei-unite, din cauza propriilor sale 
greşeli în ultimii ani. 

54. 


Asupra tezaurului de la Petroasa. 





(Şedinţa Camerei de la 2 Decemvrie 1881). 





Ministerul din acel timp. 


I. ©. Brătianu, prezident şi r&sboi. 

0. A. Rosetti, interne. 

E. Stătescu, externe şi ad-interim justiţie. 

G. Chițu, finanțe. 

Colonel Dabija, lucrári publice. 

Y. A. Urechia, culte. 

In prezioa începerii furtunoaselor desba- 
teri ale Camerei asupra rěspunsului la Mesa- 
giul Tronului pentru deschiderea sesiunii 
legistative 1881 — 1882, în cari desbateri 
chestia Dunării şi contra-proiectul adresei 
„junimiştilor“ au fost obiectele principale, mi- 

nistrul cultelor, d. V. A. Urechia, aduce în 
discuţie o cerere de credit pentru imprima- 
rea stampelor alăturate publicării lui Ale- 
xandru Odobescu asupra tezaurului de la Pe- 
troasa. 


D-lor deputaţi, în capul ministerului instruc- 
ţiunii publice, când s'a început această lucrare, 
era cel ce vă vorbeşte acum. D-v. aţi avut oca- 
zie să vë ocupați în această Cameră de repa- 
rarea, bisericei catedrale de la Curtea de Argeş. 
In legătură cu acest fel de lucrări începute tot 
atunci, trebuia, să se facă ceva şi pentru un alt 
monument preţios, pe care-l avem în muzeul 
nostru, aşa numitul tezaur de la Petroasa,. 

Ştiţi cu toţii, că acest tezaur a atras de mult 
atenţia deosebită a lumei învăţate, ca o împre- 
unare de obiecte de cea mai mare valoare, în 
parte chiar unice în felul lor. De exemplu pro- 
bele de ceea ce se numeşte orphevrenie cloi- 
sonnée, cum sunt conţinute în aşa zisa clo- 
şcă a acestui tezaur, sunt de o extremă rari- 
tate în Europa pentru acel timp. Inaintea găsirii 
tezaurului nostru era mai ales coroana şi mâne- 
rul spadei lui Carol-cel-Mare, care erau mai cunos- 
cute ca lucrate în aşa mod; însă aceste obiecte 
erau de la sfirşitul secolului al 8-lea sau de la 
începutul secolilui al 9lea; pe când tezaurul 

nostru de la Petroasa coprinde obiecte din se- 
colul al 4-lea sau al 5-lea. Căci, d-lor, ceea ce 
mai dă tezaurului de la Petroasa o deosebită. 
valoare şi permite a-i fixa pănă la un punct 
oare-care şi epoca, este pe lângă brăţara cu o 
inscripţiune în rune, mai ales cupa cu cele mai 
interesante, dacă nu cele mai frumoase figuri 
pe ea, în mijloc o figură cu animale culcate în 
jurul ei, poate Freya, împrejur un lanţ de alte 
figuri. Aceste figuri după lucrarea în aur se arată. 
a fi făcute de artizani bizantini şi dovedesc arta, 
grecească în decadențä; iar după cuprins par a. 
reprezenta tipuri din mitologia nordică. Mai ales 
figura repetată a unui om cu o pasăre lângă 
cap, pare a reprezenta pe Odin, căruia vulturud 
îi era simbol de atot-ştiinţă. 

Aceasta, ne face să presupunem că tezaurul nos- 
tru a fost îngropat pe malurile Buzëului în timpul 
Vizigoţilor sau mai nainte a Ostrogoţilor, adică 
în timpul în care regii Ostrogoţi sau Vizigoţi 
puneau să facă din minele de aur ce gâseau aci, 
şi opere de artă cu ajutorul meseriaşilor aduşi 
din Bizanţ. 

Iată câte-va cauze, pentru care tezaurul de 
la Petroașa a atras, abstracţie făcând de valoarea, 
„lui materială ca aur, luarea aminte a Europei, care 
a avut prilejul să-l vadă şi la exposiţia de la 

Paris şi la cea din Viena, şi apoi să cetească 
unele cărţi străine ce vorbesc despre el. 

S'a întimplat ast-fel, ca toată străinătatea care 
se ocupă de asemenea lucrări, să se intereseze 
de el, şi ca în mai multe cărţi să fie menţionat 
şi în parte reprodus prin desemnuri. Insă noti- 
ele şi desemnurile străine nu sunt tot deauna 
exacte, şi apoi nu ni se cuvenea nouă, ca nu- 
mai străinii să vorbească lumii despre ceea ce 
se află în muzeul nostru din Bucureşti. 

Această nepăsare a noastră nu se putea, con- 
tinua, şi dacă era un ministru de instrucţiune, 
care avea în bugetul său un paragraf pentru 
publicaţiuni şi descoperiri arheologice, era de 
datoria acelui ministru să se ocupe mai ales de 
acest tezaur, care constitue o descoperire arheo- 
ogică de rangul ântâi, Atunci, d-lor, eu am tre- 
buit să më întreb, care este în ţară la noi bär- 
batul cel mai competent, cel mai recunoscut ca 
să-mi dea luminile sale în această materie. Cred 
că sunteţi alături cu mine, când vë spun, că 
acel bărbat, la care m'am adresat, este d. Ale- 
xandru Odobescu. 

D. Odobescu a scris o monografie în limba 
română asupra acestui tezaur şi a tradus-o în 
parte şi în limba franceză. M'am adresat apoi, 
după sfatul d-sale, la un xilograf recunoscut, la 

d. Brendamour din Düsseldorf, care a făcut o 
reproducere a tezaurului fără colori, în simple 
clişeuri tipografice, şi librăria Socec a şi pus în 
lucrare o ediţiune de tipar în negru. Dar dacă 
această reproducere era poate suficientă pentru 
noi, care putem numai să citim ceva despre a- 
ceste obiecte şi dacă voim să le vedem, nu a- 
vem decât să mergem aici în Bucureşti la Mu- 
zeu, era insuficientă lucrarea pentru străinătate 
şi pentru artă în genere. Şi atunci, asemenea 
după propunerea făcută de d. Odobescu, m'am 
adresat la acela, care este cunoscut în lumea 
întreagă ca un bun editor al publicaţiunilor de 
asemenea natură, m'am adresat la casa Morel 
din Paris, celebră prin publicarea, colecţiunii Ba- 
silevski şi a multor altora. D. Odobescu s'a pus 
în înţelegere cu casa Morel, şi acea casă s'a de- 
clarat gata, cu preţ moderat, să facă publica. 
“tiunea în forma ce v'o arată d. ministru al cul- 
telor. 

Acum rămâne chestia finanţiară de explicat. 
In budgetul ministerului cultelor şi instructiunii 
publice era prevăzută în fie-care an o sumă oare- 
care pentru publicaţiuni archeolugice; în anul 
1875 erau prevăzuţi, dacă mi-aduc bine aminte, 
vre-o 8,000 fr., iar în anul 1876 erau vre-o 
15,000 şi era vorba ca să se achite casa 


www.dacoromanica.ro 


87 


Morel la anul 1876, când ar fi sosit primele 
chromolitografii terminate de ea, căci la 1875 a 
fost numai o preschimbare de corespondenţă; 
la 1876 însă, când era dar prevăzută în budget 
această sumă, ministerul conservator a căzut, 
şi tot ce se proiectase în acel înţeles nu s'a 
putut realiza, fiind-că paragraful s'a suprimat 
în budget şi au venit imprejurări, care nu per- 
miteau Camerei şi guvernului să se gândea- 
scă la publicaţiuni sarcheologice; avea să se gån- 
dească la lucruri de o altă importanţă, superi- 
oară, era timpul r&sboiului. Astăzi, când înce- 
pem o eră mai liniştită, eu nu pot decât să feli- 
cit pe d. ministru că a revenit la această ches- 
tie, şi fiind-că d. Odobescu este la Paris, lu- 
crul s'a putut aplana mai lesne, şi cred că 
este în interesul nostru al tutulor, este un in- 
teres naţional, ca în mijlocul atâtor altor ocu- 
paţiuni să ne ocupăm şi de ştiinţă şi artă în 
limitele putincioase şi să acordăm acest credit 
pentru a vedea cu o zi mai nainte tezaurul 
de la Petroasa pus la dispoziția tutulor iubito- 
rilor de artă, într'un mod cuviincios. (Apluuse). 

Asupra adresei. Contra-proiectul cu progra- 
mul junimiştilor. 





(Şedinţa Camerei de la 3 Decemvrie 1881) 





Introducerea istorică a acestui volum, 
la pag. 29 şi 30, arată cele două preocu- 
päri a le cercurilor politice în momentul 
când se desbate în Cameră adresa la Tron 
pentru sesiunea 1881—1882 : pe de o parte 
chestia Dunării, pe de altă ieşirea junimiş- 
tilor din clubul conservator. In legătură cu 
disensiunea conservatoare stă contra-proiec- 
tul de Adresă, cetit de d. Carp în şedinţa 
Camerei de la 3 Decemvrie 1881 şi comen- 
tat în aceeaş şedinţă de autorul scrierii de 
faţă prin discursul ce urmează, 

Contra-proiectul minorităţii, 


„ Maiestate, 


Acunarea, deputatilor, care în unanimi- 
tatea ei la 14 Martie al acestui an V’a acla- 
mat împreună cu Senatul de Rege al Ro- 
mâniei, se simte fericită a începe primu 
sesiune ordinară în noul Regat prin aduce- 
rea omagielor sale catre Maiestatea Voastră. 

După ce, printr'un r&sboi glorios, aţi con- 
dus națiunea la recunoaşterea independen- 
ței şi aţi statornicit relaţiunile Regatului 
cu marele Puteri ale Europei, acum când 
împrejurările din afară Vë fac să speraţi o 
epocă, de linişte şi de pace, Maiestatea Voas- 
tră, în înalta şi neobosita Sa îngrijire pen- 
tru Statul Român, vine a ne vorbi despre 
trebuinţele noastre înăuntru, despre silin- 
tele ce urmează să faceri cu toţii spre a 
așeza ţara desăvârşit în condiţiunile unui 
Stat liber, prosper şi respectat. 

O Eră nouă începe dar de astă-zi înainte 
pentru noi. 

Or-cari ar fi fost deosebirile de partid 
din trecut, înţelesul activitații noastre po- 
litice în viitor nu poate fi cautat decât în 
principiile practice pentru opera de organi- 
zare a Statului şi societăţii înăuntru, 

Maiestate, 


Punctul de plecare al acestei opere este 
Constituţiunea noastră. Eşită la 1866 din- 
trun compromis al tutulor partidelor, ea a 

putut străbate, cu singura modificare a art. 
7, şi discuţiunile interne şi timpul răsboiu- 
lui şi aplicarea tractatului de la Berlin. Ni- 
meni nu mai pune la îndoială democratiza- 
rea societăţii, adică depărtarea privilegiilor 
de clasă și egalitatea tutulor înaintea legii, 
şi noi trebue să ne întemeiem asemenea pe 
acea respectare a muncei productive, care 
este formulată în Constituţiune prin deose- 
birea colegielor electorale după deosebirea 
censului, 

Intrebuinţând mai bine forţele, cari în 
momentul de faţă sar consuma în zadar în 
lupte constituţionale, voim să le concentrăm 
mai ales la îmbunătăţirea unei temeinice or- 
ganizări sociale pentru asigurarea proprie- 
taţii şi a muncei oneste în principalele ei 
manifestări, ivite pănă acum în ţara noas- 
tră, 

In această ordine de idei, guvernul Maie- 
stăţii Voastre anunţă Camerei proiecte de 
legi pentru tocmelile agricole şi pentru drep- 
tul vinzării bButurilor spirtoase în comunele 
rurale în profitul şcoalelor şi al bisericei, 
precum și modificarea câtor-va articole din 
legile comunale şi judeţene, O parte din 
aceste legi se şi află în cercetarea secţiu- 
nilor Camerei. Noi le vom studia cu acea 
deplină solicitudine, pe care o reclamă obiec- 
tul lor ds o importanţă incizivă. Modificarea 
legii tocmelelor agricole va fi salutară, ţiind 

seamă de deosebitele relaţii dintre proprietari 
şi locuitori după deosebitele părţi ale ţării 
şi după deosebitul lor mod de a face agri- 
cultură. Asemenea regularea dreptului viniză- 
rei băuturilor spirtoase în comuuele rurale, 
cu ocrotirea putincioasă a intereselor, va, face 
în fine din buna întreţinere a bisericei şi a 
şcoalelor sătești o realitate, procurând co- 
munelor mijloacele materiale pentru aceasta. 

Spre a îndrepta însă cu succes activita- 
tea primarilor şi consiliilor comunale rurale 
spre această bună întreţinere a bisericelor şi 
a şcoalelor precum şi a drumurilor, comuna 
rurală pe cât se poate trebue să fiv ferită 
de agitările politice şi să inceteze a fl cea 
din urmă treaptă a administraţiei centrale, 
dând o parte din celelalte atribuţiuni ale 
sale de astă-zi în sarcina cantonului ca celui 
dintâi organ al administraţiei generale. 

Şi modificarea legii consiliilor judeţene, 
anunţată de guvern, credem că va trebui 
să se facă în spiritul decentrulizării admi- 
nistrative, aşa precum o cere însăş Consti- 
tuţiunea. 

Legea rurală, de la 1864 prevede un mi- 
nimum de pământ pentru deosebitele categorii 
de săteni şi întroduce principiul de înalie- 
nabilitate pe timp de 30 ani, cu o modificare 
a dreptului de moştenire în favoarea comunei. 
In consecinţa acestor principii, consfinţite 
de art. 20 şi 133 din Constituţiune, credem 

că o disposiţiune legislativă, coprinzênd liber- 
tatea de a testa, trebue să garanteze pro- 
prietatea imobiliară a ţăranului în contra 
parcelării excesive, 

In organismul nostru social s'a produs 
o gtirbire, care trebuește reparată fâră în- 
târziere: meseriaşul român a dispărut în 
multe locuri şi este pe cale dea dispărea 
în mai toate. Inlocuirea lui prin meseriaşi 
străini ar însetana scăderea vitalităţii po- 
porului românesc, Fără a nesocoti principiul 
modern al libertăţii muncei, este totuş de 
neapărată trebuinţă a proteja megeriaşii prin 
constituirea lor în corporaţiuni, cu scop de 
a desvolta ajutorul reciproc şi de a întreţine 
şcoalele de meserii. 

Faţă cu aceste cerinţe ale politicei interne, 
personalul jdministrativ al guvernului trebue 
să aibă o mai bună înțelegere a grelei sale 
misiuni. O lege de admisibilitate în funcțiunile 
administrative trebue să r&spunză acestei 
cerinţe, puind condiţiunile trebuincioase pen- 
tru întrarea în serviciu, dar garantână în 
acelaş timp pe funcţionari, în marginele 
putincioase, în contra fluctuaţiunilor politicei 
zilei. 

Ca a treia putere constituţională alăturea 
de puterea executivă și de cea legislativă, 
magistratura cere a fi întemeiată pe baza 
mai solide, O lege de admisibilitate trebue 
să prevadă condiţiile pentru aceasta și o 

lege de înaintare să le întărească, puind 
magistratura, mai ales la adăpost de înrîu- 
rirea politică. lar pentru a păstra întreagă 
acea înaltă neatârnare şi acea liniştită cum- 
pănire a dreptăţii, care se cer neapărat de 
la un judecător, magistratura pe toate treptele 
ei trebue să devie inamovibilă cu depărtarea 
or-cărei forme de electivitate. 

In corespondenţă cu aceste trebuinţe ale 
vieļei publice, felurite în formele lor, dar 
întemeiate pe o concepţiune unitară a orga- 
nismului Statului, cată să fie reformată şi 
legea învăţămîntului public. Intocmirea si 
administrarea şcoalelor din sat trebue să mear- 
gá paralel cu reforma, mai sus atinsă a le- 
gii comunale, şi o sporire a şcoaleior nor- 
male pentru pregătirea învăţătorilor rurali 
trebue să dea comunei personalul învăţător 
în cantitatea şi calitatea cerută. In şcoala 
secundară este să se înfrângă curentul funcţi- 
onarismului budgetar şi să se introducă în 
largă măsură o direcţie spre şcoalele rea- 
le şi de meserii, păstrând însă liceele cu 
învățământul clasic ca adevărata temelie a 
studiilor mai înalte. Universitățile trebue să 
ajungă în stare a corespunde atât, cerinte 
ştiinţelor în genere, cât și cerinţei legilor 
de admisibilitate în funcțiunile administra- 
tive gi judecătoreşti. 

Aceste sunt reformele de căpetenie ce 

le credem astăzi indicate prin situaţia din 
năuntru a Statului Român. 

Maiestatea Voastră este cu drept cuvânt 
încredinţată, că, or-când se va atinge de 
onoarea şi de drepturile noastre naţionale, 
nu va fi în toată ţara decât un cuget, 
care va ţine deştepte toate miuțile şi va 
afla gata toate devotamentele,. 

Asemenea însă Maiestatea Voastră poate 
fi încredinţată, că şi la marea lucrare a or- 
ganizării noastre interne, care este propria 
misiune a generaţiunii de astăzi, va găsi 
acelaş devotament în ţara întreagă. 

Să trăiţi Maiestatea Voastră ! 

Să trăiască, Maiestatea Sa Regină! 

Să trăiască Dinastia Regală!“ 

Semnaţi : P. Carp, T, Maiorescu, G. Trian- 
dafl, N. Gane, O. Bobeica, I. Negruzzi, C. 
Papadopol. Calimach. 


D-lor deputaţi, atât d Vernescu, care a vor- 
bit în contra proiectului de adresă al majorităţii, 


cât şi d. Maniu, care a vorbit pentru acest pro- 
iect, au vorbit dintr'un singur punct de ve- 
dere: din punctul de vedere al chestiei Dunări. 


Dacă m'am înscris ca să vorbesc în contra, 


proiectului majorităţii, nu este pentru această 


chestie, ci—afară de singura proposiţie de acolo, 


care aprobă fără reservă actele guvernului, apro- 
bare pe care nu o puteţi cere de la noi— afară 


www.dacoromanica.ro 


95 


de această proposiție de aprobarea actelor, noi 
de altminteri ne am putea unì cu declarațiile 
de patriotism fácute de majoritatea comisiunii. 

Cäci, d-lor deputați, de ce este vorba? Avem 
înaintea noastră o formă de tractat, ca să o 
decidem, un proiect de lege, pe care să-l votăm, o 
soluţiune, la care să ne legăm? Este numai o 
adresă la Tron, 

Punctul nostru de vedere este aci acesta: am 
văzut, că guvernul Maiestăţii Sale, prin o formă, 
ce o credem neobişnuită, dar pentru a cărei 
adoptare de sigur guvernul are motivul său pu- 
ternic, a pus întrun Mesagiu Regal o chestie 
şi detaiuri asupra unei chestii internaţionale pen- 
dente. Faţă cu această procedare neobişnuită, 
noi am întrebat ântâi pe guvern, dacă ce- 
rând de la noi o solujiune oare-care, este şi 
dispus să ne comunice actele diplomatice. A rës- 
puns că nu ni le comunică, fiind chestia pen: 
dentă: Chestia fiind dar pendentă, am întrebat în al 
doilea rind pe guvern, dacă ne poate spune, de 
ce a pus-o atunci în mesagiu? Nu ni s'a respuns 
nici aici; s'a respuns: nu vë putem da aceasta 
explicare, 

Va să zică, înaintea, țării şi cel puţin înaintea 
noastră, a unei părţi din oposiţie, chestia stă, aşa: 
guvernul şi-a luat meritul şi şi-a luat şi r&spun- 

derea de a trata o chestie internaţională pen 
dentă în modul cum a tratat-o prin Mesagiu.- 
Noi nu cunoaştem actele şi motivele; fiind însă 
siguri că sunt motive puternice pentru aceasta, 
zicem ; Dacă nu cunoaştem actele şi motivele, 
nu putem şti, până unde să aprobăm o soluţ 
une. Dar dacă guvernul Maiestăţii Sale face apel 
la patriotismul nostru, dacă zice că „de câte 
ori va fi vorba de onoarea şi drepturile noastre 
naţionale, aci ca şi pe Tron şi în ţară, nu va fi 
decât un cuget gata pentru tot devotamentul,“ 
atunci noi răspundem: Aţi avut dreptate să 
faceţi apel la patriotismul nostru, dacă este: 
cas de a face apel; şi dacă este acest cas, 
atunci puteţi fi siguri de întregul nostru devo- 
tament, de această unitate, care trebue să fie 
în toate chestiile naţionale. Cu alte cuvinte noi 
nu credem, că chestiile internaţionale pot să fie 
arme de opoziţie; nu vrem să punem opoziţia, 
pe acest tărim. In fața străinătăţii avem un 
guvern național, şi de câte ori va fi vorba de: 
onoarea şi de drepturile naţionale, trebue să se 
ştie, că acest guvern va avea toată națiunea 
îndărătul său. 

Voiţi însă, d-lor, după direcţia ce au luat des- 
baterile de la început, voiţi să ştiţi mai multe 
detalii acum cu ocazia adresei la mesagiul Tro- 

nului, voiţi să ştiţi părerea noastră individuală: 
unul sau altul dintre noi, care este înscris, d. 
Lahovari, de exemplu, sau d. Carp, poate că 
vor avea ocazia de a vë vorbi în deosebi în 
chestia Dunării. 

Pentru mine, dacă am luat cuvintul ca să 
vorbesc în contra proiectului majorităţii, am fost 
îndemnat de alte motive, motive de ordine cu 
totul internă pentru Statul nostru. 

Căci, d-lor deputaţi, vă întreb: Mesagiul Tro- 
nului coprinde el numai chestia Dunării? Se măr- 
gineşte el în această formă neobişnuită de a 
trata chestii internaţionale? Aci este tot fn- 
ţelesul lui? 

In Mesagiul Tronului, mai solemn de cât altă- 
dată, mai puternic în această privință de cât 
or-când, ni se zice: 

„Plăcerea ce simt de a më afla în mijlocul 
„d-voastre, este cu atât mai mare, cu cât este 
„vorba acum despre silinţele ce urmează să 
„facem cu toţii, spre a ne aşeza, desăvirşit în con- 
„diţiunile unui Stat liber, prosper şi respectat, 
„Şi această sufletească mulţumire o simt şi mai 
„deplin astăzi; căci pentru prima oară deschid 
„sesiunea, ordinară a Corpurilor legiuitoare a 
„Regatului Român“. 

Şi Ja această primă notă, care declară deschisă 

56680 (i 

prima sesiune a Regatului Român, spre sfirşitul 
Mesagiului se adaogă: 

„Intins şi roditor este câmpul activităţii d-voas- 
„tră legislative, în actuala sesiune. După ce 
„aţi încheiat bolta edificiului nostru politic, o 
„sarcină nouă şi nu mai puţin laborioasă începe 
„de acum pentru d-voastră: aceea de a conso- 
„lida marea operă la care a lucrat un lung şir 
„de generaţiuni, spre a fonda Statul Român“, 

Va să zică Mesagiul vă pune înaintea unei 
a doua probleme, chestiile interne, vë zice: 
s'a încheiat bolta edificiului nostru politic, acum 
este momentul — căci avem speranţă de pace în 
Europa, —acum este momentul să luaţi d-v. sar- 
cina nu mai puţin grea a consolidării Statului 
înăuntru, 

D-lor deputaţi, më întreb: aceste cuvinte so- 
lemne trebue să r&mâe fără răspuns? Vom 
zice noi, că această ţară, care de atâţia ani 
de zile prin nesfirşite complicaţiuni internaţio- 
nale n'a avut timp liniştit ca să se ocupe o dată, 
şi de organizarea sa internă cu temei, să nu 
aibă nici o dată acest timp, să nu fie nici 
o dată venit momentul, în care să zicem: ne 
gândim la viaţa internă a poporului nostru? 
Când guvernul Maiestăţii Sale face pe Maies- 
statea Sa să ne zică: este un timp de pace 

şi, după ce s'a edificat bolta edificiului politic 
în afară, clădiţi înăuntru, nimeni din noi să nu 
răspundă la acest apel? De câte ori se aduce 
un Mesagiii, de câte ori se face un răspuns, eu 
unul am obiceiul de a citi ce s'a făcut înainte 
cu aceiaş ocazie, nu în tot timpul, dar într'o 
epocă dată, cel puţin de la 1876 încoace, de 
când este acest guvern pe banca ministerială. 
Ei bine, am văzut la 1876 că se promiteau 
reforme, cari nu s'au putut face; la 1877 se pro- 
miteau altele, cari nu s'au putut începe din causa 
r&sboiului; la 1878 altele, cari nu s'au putut ţine 
din causa aplicării tratatului de la Berlin; la 
1879 se zicea anume: acum a venit Era de 
lucru, dar nu s'a lucrat, căci a venit chestia 
Strousberg; la 1880 iarăş nu s'a putut lucra, 
căci era de regulat chestia Dinastiei şi Rega- 
tul. Astă-zi în fine, d-lor, avem Regatul. Regele 
însuş ne zice: a venit momentul organizării 
înăuntru; şi noi şă zicem numai: chestia Dunării ?... 

G. Vernescu. Cer cuventul! 

T. Maiorescu. Nu cred că este de demnita- 
ea noastră de a ne lăsa să fim în opera dè or- 
ganizare mărginiţi numai la ceea ce una sau 
alta din Puterile străine bine-voeşte a ne lăsa 
ca timp liber de ocupare; cred din contra, că 
atunci, când ni ṣe afirmă chiar de la Tron, că 

este pace şi linişte şi că suntem chiemaţi a ne 
ocupa de organizarea înăuntru, suntem datori 
a răspunde la acest apel; suntem datori a arăta. 
şi noi, fie-care după slabele sale mijloace, ce 
credem în această privinţă. 

Din acest punct de vedere, d-lor, më întreb: 
ce face Mesagiul, şi ce răspunde proiectul majo- 
rităţii? Proiectul majorităţii ia act despre acest. 
moment solemn şi-şi arată mândria de a aduce 
omagii acum în prima sesiune ordinară a Re- 
gatului. 

„Şi astăzi, — continuă proiectul majorității — 
„când isbinda deplină a r&splătit lucrarea stărui- 
„toare, în care s'au întrunit toate puterile vii 
„ale ţării, națiunea se află mai bine pregătită 
„Şi îndemnată a păşi cu încredere înainte, la: 
„lucrările de organizare, de desvoltare şi de întă- 
„rire înăuntru.“ 

Maiestatea Sa arată câte-va reforme, proiectul 
= majoritäței D-v., după ce a vorbit de chestia 
Dunării, când trece la acest apel tot aşa de solemn, 
tot aşa, de important pentru reorganizarea in- 
ternă, zice: 

„Noul nostru Regat, ajutat de lucrarea spornică. 
„a unei epoci de linişte şi'de activitate pacinică, 
„ar putea să îndeplinească repede îmbunătățirile 

„ce se mai cer, pentru desvoltarea sa economică 
„şi pentru întărirea sa politică. “ 

La un apel solemn şi afirmativ, majoritatea d-v. 
văspunde dubitativ, condiţional, optativ: „am putea, 
dar...“ dar ce? Dar nu vrem? Nu! Atuncice? 
Nu putem? Dar de ce nu putem? Atirnă de la 
alţii, ca să ne organizăm înăuntru? Nu; dar a- 
tunci ce? Permiteţi-mi a spune, că aci îmi pare 
un neajuns al proiectului majorităţii, o adevărată 
lipsă de idei. 

Căci veţi vedea îndată, în ce mod neindestu- 
dător se vorbeşte de toate chestiile interne. 

„Puterea noastră armată va primi şi de aci 
înainte stăruitoarele îngrijiri ale reprezentaţinnii 
naționale,“ 

Declararea obişnuită fără altă preciziune. Dar 
atunci cand Mesagiul vorbeşte de insvrucţiune, 
proiectul majorităţii răspunde: 

„De când, sub conducerea Maiestăţei Tale, 
armata noastră a devenit înăuntru cel mai pu- 
ternic organ al instrucţiunii şi educaţiunii na- 
ionale.“ 

Şi în Mesagiu şi în proiectul majorităţii vedem 
aceeaş idee reprodusă. 

Această e oare idea fundamentală a reformei 
învăţămentului public? 

Eu am admirat abnegaţiunea ministrului cul- 

telor şi instrucţiunii publice. Dacă, după nu ştiu 
câte proiecte, 16, 17 sau 18, dacă după atâtea 
proiecte publicate în Monitor, şi publicate pentru 
ca ţara întreagă să vină cu luminile sale să 
ajute această operă însemnată, ne alegem mai 
ales cu aceasta: că armata e cel mai puternic 
mijloc de instrucţiune (aplause, risete), atunci 
mulțumesc pentru cele-l-alte idei şi incă odată: 
admir pe d. ministru al cultelor şi instrucţiunii 
publice în abnegaţiunea, cu care şi-a pus pro- 
jectele şi şcoalule la umbra cazarmelor (aplause, 
risete). 

Dar să lăsăm la o parte această idee de in- 
strucţiune, căci guvernul vë vorbeşte şi de alte 
legi, acelea în adevăr de cea mai hotăritoare 
importanţă, şi unele se şi studiază în secțiuni. 
Ştiţi cu toţii, d-lor, că aci, fără spirit de partid, 
ne-am ocupat de ele cu atâta interes încât eu 
nu-mi aduc aminte să fi văzut vreo dată o ac- 
tivitate aşa de laborioasă în aşa de puţine zile. 

Era proiectul care vorbea de tocmelile agricole, 
care vorbea de îmbunătățirile şcoalei şi bisericei 
în comunele rurale prin regularea vinzării bëu- 
turilor spirtoase, amindouă de o mare importanţă. 

La aceste atinse în Mesagiu, proiectul majori- 
tăţii răspunde: 

„Numeroase proiecte de lege înfăţişate sau 

anunţate de guvernul Maiestăţii Tale, pentru 
îmbunătățirile şi îndeplinirile de adus în deosebi- 
tele ramuri ale organizării Statului, vor fi cer- 
cetate cu băgare de seamă de Adunarea legiui- 
toare. 

„Ea va fi fericită de a constata, că aceeaş 
îngrijire se dă în urmă şi aplicării legilor, căci 
de la punerea lor în lucrare atîirnă ca scopul, 
pentru care au fost făcute, să fie ajuns şi ca 
greşelile lor chiar să nu împuţineze efectele ce 
ele sunt menite a produce.“ 

Adică ce? Cum e aceasta? Proiectele ca pro- 
iectele— aplicarea este lucrul important? Acea- 
sta o zicem noi în contra, guvernului d-voastră; 
dar ca să o ziceţi d-voastră în contra propriu- 
lui d-voastră guvern, nu înţeleg. 

P. Buescu. Cer cuvântul (ilaritate). 

T. Maiorescu. Or răspunsul este pentru a 
atinge toate chestiile din Mesagiu, or este lip- 
sit de asemenea tendenţe şi este numai un r&s- 
puns englezesc cum se zice; dar atunci, adică 
intrun răspuns englezesc de simplă curtenie, 
accentuându-se o chestie internaţională prea 
tare şi lăsându-se la o parte chestiile interne, 
se face un contrast neexplicabil şi imprudent. 

Apoi, d-lor, englezesc să nu să fie răspunsul 
aşa cum sa făcut în proiect, voiţi d-voastră 

să ziceţi, că încă n'a sosit momentul reorgani- 
zării interne, fiind-că accentuaţi mai ales apli- 
carea, legilor? 

Să examinăm puţin această frază devenită 
populară, că adică nu ne trebuesc reforme, ci 
numai observarea legilor. 

Legea, de astă-zi a tocmelelor agricole poate 
ea să rămâe aşa? Este cine-va care vrea să o 
mai păstreze? Nu. Iată dar o formă necesară, 
şi nu poate fi aici numai vorba de observarea 
legii vechi. Dar şcoalele şi biserica din comu- 
nele rurale pot să rămână în starea în care se 
află? Această stare mulţumesce ea pre vre unul, 
unul singur din d-voastră? 

Cred, că nu mulţumesce pe nimeni. Când 
vine dar guvernul, or-cine ar fi, şi propune un 
mijloc de a îmbunătăţi această stare, trebue să-l 
combateţi sau să-l primiţi. Dar nu se poate în- 
gropa o asemenea chestie cu fraza generală, 
„Ne vom ocupa de toate proiectele, dar mai 
bine observarea, legilor.“ 

Faceţi d-voastră aşa dacă credeţi; o opoziţie 
conştiincioasă nu poate face aşa. 

Iată, d-lor, din care punct de vedere noi nu 
ne-am putut uni cu proiectul majorităţii, care 
înlătură toate chestiile pentru chestia Dunării. 

Dacă este vorba de reorganizare internă, apoi 

şi ideile guvernului din Mesagiu nu cred că 
sunt îndestulătoare. Să vë citez un singur exem- 
plu. Și actualul ministru de interne a făcut probă 
de o mare abnegaţiune în Mesagiu, ca şi cole- 
gul d-sale de la culte. S'a aruncat in ţară ches- 
tia electivității magistraturei, nu de noi se în- 
elege, ci de unul din cei mai autorizaţi, dacă, 
nu de cel mai autorizat membru al partidului 
numit; liberal, de însuş actualul ministru de inter- 
ne; s'a ocupat de această chestie o comisie ad-hoc 
a d-voastră atâtea amar de zile, s'a consultat 
toate curţile de apel, curtea de casaţiune, cor- 
purile de advocaţi, s'au făcut broşuri şi rapor- 
turi, au venit toate părerile, şi în Mesagiul con- 
siliului de miniştri, rostit de Maiestatea Sa Re- 
gele, nici un cuvânt despre această fundamen- 
tală întrebare! Se zice că ne vom ocupa şi de 
chestia, justiției, pentru ca să se îndrepteze 
procentele, ca să se reguleze tutelele şi asistența 
judiciară. Atâta e toată idea d-v. de reformă 
a justiţiei? Dar chestia cea mare, aceea care 
fusese pusă înainte, cum rămâne? A fost numai 
o agitare sterilă aruncată în public? 

Faţă cu aceste şovăiri pe de o parte, faţă 
cu provocarea solemnă a Mesagiului pe de alta, 
eu cred, că momentul de a indica drumul unei 
adevărate organizări interne este venit, şi dacă 

îmi daţi voe, dacă-mi acordaţi indulgenţa de a 
mě asculta câte-va momente, eu din partea mea 
vă promit că ceea-ce va fi să zic, pentru casă 
înţelegem împreună, dacă, se poate, acest moment, 
va fi zis fără nici un spirit de partid. 

D-lor deputaţi, pentru ce la începutul fie-cărei 
sesiuni se dă un Mesagiu cu un fel de progra- 
mă de lucrări? Pentru ce această formă consti- 
tuţională a programelor perpetue? Programele 
s'au cam discreditat la noi şi s'au discreditat fiind 
că altele erau vorbele şi altele erau faptele. Din 
parte-mi am incercat de multe ori să relevez îna- 
intea d-v. această neconformitate între vorbe şi 
fapte. Cu toate acestea tot-deauna se revine la un 
fel de programe şi nimeni nu părăseşte această 
formă a activităţii politice. Pentru ce? Dacă toate 
programele cele mici, cele anuale din trecutul 
nostru politic n'au fost pănă acum luate în se- 
rios şi dacă ar fi nedrept dea imputa prea tare, 
de şi trebue să imputăm întru cât-va, nepăzirea, 
lor înăuntru, causa este că țara întreagă de 
aproape un cuart de secol a avut o altă mare 
programă de îndeplinit: programa divanurilor 
ad-hoc de la 1857. 

Pe când mişcarea de la 1848 a fost o impulsie 
patriotică mai mult instinctivă decât o afirmare 
preciză de idei, mişcarea naţională de la 1857 

a fost o impulsjune patriotică cu un program 
foarte preciz, o ştiţi cu toţii: era vorba ântâi 
de a se dobindi autonomia ţării cu garantarea 
neutralității, al douilea de a se dobindi unirea; 
al treilea a se dobindi un Principe străin ereditar 
dintro familie suverană a Europei şi în fine era. 
vorba să dobindim sistemul constituţional. Aceste 
patru idei fundamentale s'au împlinit, de şi fără 
neutralitate, şi la aceasta au lucrat toţi bărbaţii 
noştri politici din vremea aceea pănă acum. Am 
obţinut ântâi în fapt unirea, a fost apoi con- 
sacrată în drept; am 'obţinut pe urmă, şi acesta 
este singurul lucru care scuză faptul de la Fe- 
vruarie 1866, am obţinut Principele străin, cu o 
Dinastie din casele suverane din Europa, Am 
obţinut forma constituţională în 1866, lucrată de 
noi, nu impusă nouă de străini, cum era con- 
venţiunea de mai nainte, pe care cu drept cuvînt 
a răsturnat-o lovitura de Stat de la 1864; am 
obţinut în fine independenţa şi am obținut-o cum 
se cuvine unui popor, care ajunsese acolo unde 
am ajuns noi, am obținut-o cu arma în mână. 

Toate partidele au lucrat, fie-care după putinţa 
sa, la realizarea acestui mare program ; toate se 
pot mândri de resultat; puteţi să fiţi fericiţi 
mai cu seamă d-v. că v'auajutat imprejurările, 

ca cea mai g'orioasă îndeplinire a acestui program 
să se facă sub dv., cu conducerea d-voastră. 

D-lor, aceasta dar s'a făcut, şi de şi erau mari 
divergențe de opiniuni înăuntru, toate însă pare 
că erau subordonate acestei mari programe de la 
1857, şi or cât d. e. credeam noi pe unii din 
d-v. aplecaţi spre măsuri revoluţionare, şi or cât 
credeaţi d-voastră pe unii din noi aplecaţi spre 
măsuri reacționare, din zioa aceea, în care ve- 
nerabilul actual ministru de interne ca preşedinte 
al Camerei ne-a spus nouă şi a spus ţării: în- 
coronându-se de Rege principele Carol, s'a înco- 
ronat propria mea viaţă (ilaritate), din acea zi 
s'a recunoscut de toţi valoarea programei de 
la 1857. 

Eu declar pentru mine, că n'am înţeles bine 
mai nainte pe actualul d. ministru de interne 
(ilaritate), şi dacă ţinta activităţii d-sale era numai 
ca să ajungă la monarhia dinastică şi la regat 
în această ţară, atunci or ce ar fi părut d-sa 
mai nainte, noi am luat cu mulțumire act de 
această declarare şi de acest fapt solemn de 
la 14 Martie anul curent. 

Aşa dar, d-lor, programul cel mare, cel na- 
tional de la 1857, în decursul acestui cuart de 
secol este realizat; aceste cinci lustre de viaţă 
omenească, ilustrate cu atâtea fapte, atâtea lupte, 

atâtea jertfe ale bărbaţilor noştri publici, ne-au 
condus la îndeplinirea dorințelor naţionale de la 
1857. Şi acum se naşte întrebarea cea mare: 
fiind că d-v, cari, după afirmarea mesagiului, aţi 
încheiat bolta edificiului nostru politic, vă găsiţi 
în acest moment a fi în majoritate şi la guvern, 
cum înţelegeţi misiunea mai departe ce o indicaţi 
generaţiunii, care vë înconjoară ? programa re- 
organizarii interne? 

D-lor, în lupta aceasta de 24 de ani s'au con- 
sumat multe puteri, şi cu drept cuvânt, căci 
fără jertfă nu se culege nici o roadă. Pretutindeni 
în viaţa poporului nostru vedem urmele acestei 
lupte încordate pentru a ajunge unde am ajuns- 
Am fost toţi absorbiți de acea lupta pentru 
existenţa naţională şi internaţională a statului 
nostru, încât am lăsat îndărătul nostru cele 
mai regretabile goluri în organismul poporului 
şi aceste goluri vë dovedesc tocmai mărimea 
sacrificiilor ce a trebuit să aducă ţara, ca 
să dobindim ceea ce am dobindit. Şi astăzi 
când am ajunsla o culme, se cuvine să privim 
mai ântâi la acela, care neștiind încă bine el 
însuş ce am făcut, are cu atât, mai mare drept 
Ja solicitudinea noastră ca să i-o spunem şi să 
o simţă şi el, la ţăranul român (aplause). Tot ce 
am făcut mai nainte, era fără îndoială făcut: 

prin intelgenţa română; când a fost a se pune 
însă ultma piatră pe câmpul de resboi, acolo 
am chemat şi pe ţăranul român şi ne-am îm- 
preunat cu toţii pe câmpul de la Plevna (aplause). 
E momentul, ca această împreunare să se con- 
tinue pe câmpul pacinicei organizări. 

Daţi-mi voe a o repeta: momentul este soelmn. 
A venit timpul să începem viaţa noastră dină- 
untru şi să o începem de la temelie, de la 
prima îngrijire serioasă după legea rurală de la 
1864, de la soarta ţăranului. Ne-a zis Mesa- 
giul Regal: tocmelile agricole trebuesc reformate, 
căci în starea de astăzi a ajuns relaţiunea între 
țëranul locuitor şi proprietar în aşa stare încât 
nu mai poate continua forma legală de până 
acuma. Să ne ocupăm de această materie în 
prima linie. — A venit Mesagiul Regal şi ne 
zice: astă-zi trebue in fine ca din biserică şi 
din şcoală să facem o realitate şi să nu ne mul- 
ţumim cu nenorocita frază din proiectul majori- 
tătei: „O primă datorie de legiuitor este dea da 
instrucţiunii publice însemnătatea, ce i se cuvine“. 

Dară, d-lor deputaţi, să-mi fie iertat a zice că 
din acest punct de vedere apelul solemn ce 
însuş guvernul ni-l face prin gura Măibstăţii 
Sale spre reformele interne, este cu totul neiîn- 
destulător, este lipsit de unitate de vederi şi 

nici nu atinge unele din chestiile vitale. Ceea 
ce trebue neapărat să avem în vedere, când né 
ocupăm de ţăran, este mai ântâi pământul të- 
ranului, căci printr'o parcelare excesivă de teren 
putem ajunge la un proletariat țărănesc, şi aceasta 
cu atât mai mult cu cât am deschis prin buna 
reformă a art. 7 putinţa străinilor naturalizaţi de a 
veni în această roditoare şi bine cuventată ţară să 
cumpere pământ, şi astfel trebue astăzi mai 
mult de cât or-când se ştim a garanta pământul 
ţăranului (aplause). 

Dară d-lor, aci se închee activitatea? Dacă 
este vorba de o edificare în năuntru, trebue să 
se prevadă neapărat; un alt element care merită 
întreagă dv. solicitudine: meseriașul român. - Me- 
sagiul Tronului ne vorbeşte de un lucru, de care 
avem să. ne ocupăm; de crearea unui minister 
de agricultură, comerciu, industrie şi domenii. 
Vrea să zică aşa de importantă pare acum 
materia, încât un minister deosebit să fie creat, 
iar ministerul de lucrări publice presupun ca să 
fie rezervat pentru drumurile de fier mai ales: 

Apoi, d-lor, este un lucru ştiut, pot zice o 
banalitate : înainte de a se putea întemeia o in: 
dustrie în evoluţiunea naturală a unui Stat, care 
de la agricultură voeşte ca, să se înalțe mai sus; 
trebue să înflorească meseriile, şi dacă nu vom 

avea aicea, în ţară meseriaşi români înconjurați 
şi întăriţi, de geaba ne mai gândim la industrie 
şi mai creem minister de industrie cu un nou 
şir de funcţionari. 

In fine am avut onoare a vă arăta, într'o 
concepţiune mai unitară, adică în contra-proiec- 
tul de adresă, şi celelalte elemente esenţiale fără. 
de care nu poate fi vorba de o reorganizare îm 
năuntru în mod serios. Më mărginesc a mai re- 
leva din aceste un singur punct. O chestie, care- 
nu mai sufere întârziere, este chestia magistra- 
turei. Este evident, că în momentul în care Ma- 
jestatea Sa ne spune că acum este timpul de re- 
forme interne, se impune ca una din cele din 
tài reforma magistraturei. Magistratura, cum stă. 
astăzi în lege, este în or-ce caz pieziş pusă. Cur- 
tea de casaţie inamovibilă, curţile şi tribunalele 
la discreţia ministrului. Starea aceasta de lucruri. 
este o anomalie intolerabilă. Noi credem, că, ina-- 
movibilitatea trebue propusă pretutindenea, ca 
singura compatibilă cu monarhia constituțională.. 
D-v. sau unii din d-v. pot crede alt fel; dar ches-- 
tia în or-ce caz trebue să fie resolvită. 

D-lor, terminând vă rog să credeţi, că în ma-: 
terii de asemenea natură este foarte greu dea. 
afirma ceva în mod apodictic; şi din parte-mi. 
aş vedea ca o lipsă de modestie, când ar zice 

cine-va! eu sunt sigur fără discuţie, că aceasta 
este singura cale, care va duce spre bine în reformele 
dinăuntru. Dar ceea ce pot afirma fără îndoială, 
este că a venit momentul ca sa păşim pe acest 
tărim. Or care ar fi fost în trecut deosebirile de 
partid, de acum înainte deosebirea de partid tre- 
bue să primească o altă formă. A început a se 
astupa abisul ce mai nainte s&para ţara în două 
tabere. Prin încoronarea de Rege a Principelui 
Carol I, la Martie 1881, veţi fi recunoscut şi 
D-v. că bine au lucrat conservatorii Lascar Ca- 
targi, Florescu şi Mavrogheni, când, la Martie 
1871 prin stăruitoarea lor acţiune, au făcut cu 
putinţă continuarea Domnirii acestui Principe. 
In faţa r&sboiului care a venit în 1877, veţi f 
recunoscut asemenea, că acusarea ministerială din 
1876 era mai bine să nu se facă. 

După ce ne am întilnit cu toţii în acest an 
la proclamarea Regatului, cred că de acum in- 
nainte putem incepe pe o altă linie də demar- 
caţiune discuţiile noastre de partid şi că sun- 
tem datori fie-care din noi dea nu ne mai 
grupa în jurul persoanelor, de a nu ne mulţumi. 
cu instincte vagi de opoziţie, de a nu mai 
zice: voesc să te duci tu, ca să viu eu; ci de 
a ne spune unii altora şi de a spune ţ&- 
vei: iată ce credem, iată ce voim în reforme 

practice, cine voieştetot aşa, va fi cu noi, cine 
nu, nu va fi; dar în or-ce cas va fi ştiut de 
toţi, pentru ce şi în ce înţeles este activitatea 
noastră politică, 

Din aceste puncte de vedere nu putem vota 
proiectul majorităţii, care este neindestulător 
pentru a accentua momentul actual, şi de aceea 
ne am crezut datori să prezentăm contra-pro- 
iectul, care vi s'a cetit (aplause). 

Divulgarea actelor diplomatice. Cazul 
Calimachi-Catargi. 





(Şedinţa Camerei de la 11 Decemwrie 1881). 





Ministrul-plenipotenţiar al Ţării la Paris, 
N, Calimachi-Catargi, fusese destituit de Mi- 
nistrul de Externe, d, E, Stătescu, şi după 
destituire publicase o broşură cu revelarea 
unor acte diplomatice în chestia Dunării (vezi 
mai sus, pag. 27 şi 29)). 

In şedinţa Camerei de la 11 Decemvrie 
1881, d. N. Fleva desvoltă.o interpelare asu- 
pra acestui incident şi se ocupă de měsu- 
rile penale în contra unor asemenea delicte 
politice. Aici intervine gi următorul discurs: 


1) Aceeag neobişnuită violenţă, adecă destituirea unui agent 
diplomatic al Ţării şi publicarea destituirii prin Monitorul oficial 
sd mai comisese, tot de un guvern liberal, la 1867 în contra 
d-lui I. Bălăceanu. Decretul destituirii sale din Agenţia dipto: 
matică de la Paris, contrasemnat de ministrul de externe St. 
Golescu, e publicat în Monitorul de la 20 Mai 1867. 

D-lor deputaţi, d. Ministru de externe, r&spun- 
zend la interpelarea d lui Fleva a zis, că publi- 
caţiunea, făcută de d. Calimachi-Catargi, care este 
un act foarte blamabil, reprobat, justifică ex post 
măsura ce o luase d-sa, d. ministru, mai nainte. 

Dacă înţeleg bine, d, ministru a zis, că pu- 
blicarea făcută de d. Calimachi-Catargi justifică 
publicarea destituirii d-sale prin Monitor. 

O voce. Nu-l justifică; l-a destituit pentru că. 
era nedemn de acel post. 

Titu Maiorescu. Justifică purtarea d-sale. 

D-lor deputaţi, pusă discuţia pe acest tărim, 
cred că mai merită câte-va cuvinte. Zicêndu-le 
însă, trebue să vă spui de mai nainte, că aceasta. 
chestie, ca şi toate chestiile, cari pot să fie puse 
într'o legătură imediată şi naturală cu relaţiu- 
nile internaţionale, nu poate şi nu trebue să fie 
în nici un cas o armă de partid, In această pri- 
vire aprob cu desăvirşire ceea cea zis d. Fleva. 

Pentru a face mai clară idea, pe care voi să 
o exprim, îmi închipuesc că nu este la putere 
guvernul actual, cu care de altminteri ne aflăm: 
în opoziţia, şi nu este d. Calimachi-Catargi în 
joc, ci că ar fi un: guvern al partidului nostru 
pe banca ministerială, şi ceea ce s'a întimplat, 
s'a intimplat altuia. Aşa privită chestia, să exa- 
minăm puţih ceea ce sa petrecut. Şi putem face 

acest examen aici, fiind-că actele petrecute sunt 
de domeniul public. 

Am citit în Monitorul oficial un raport al d-lui 
ministru de externe către M. S. Regele, prin 
care se cere revocarea ministrului nostru de la 
Paris, a d-lui Calimachi-Catargi. 

In acest raport, care e dat publicităţii în mód 
oficial şi despre care sunt în drept a vorbi, se 
arătau o sumă de detaiuri, care pănă la un punct 
oare-care păreau intime ale d-lui ministru de 
externe faţă cu agentul său. 

Ni se vorbea de numirea unui secretar al le- 
gaţiunii de la Paris, de dificultăţile ce titularul 
legaţiunii, d. Calimachi-Catargi, le-a ridicat in 
contra, acestei numiri, de concediurile şi absen- 
ele d-lui Calimachi-Catargi, şi în fine de o ul- 
timä depeşă deschisă, care se menţionează în 
Monitor, dar a căreia coprindere nu o vedem pu- 
blicatä. 

Aceste atitudini diferite ale d-lui Calimachi- 
Catargi, zice d. ministru de externe, au motivat 
cererea d-sale de revocare. 

D-lor, când a numit d. ministru de externe 
un secretar la agenția de la Paris, d-sa a numit 
megreşit, pe cine a crezut d-sa de cuviinţă. 

Era oare d. ministru în dreptul său? Era fără 
îndoială în dreptul s&u de a o face. 

Dacă onor. d-lui Calimachi-Catargi nu-i conve- 
nea această numire, era în dreptul d-şale de a 
se retrage, de a se demite? Negreşit că era în 
dreptul stu, şi nimeni nu putea să zică nici un 
cuvânt pentru aceasta. D-sa nu a vroit s'o facă, 
a persistat şi pare a fi excitat şi prin aceasta o 
nemulţumire a d-lui ministru de externe. 

A doua întrebare: d. ministru de externe nu 
era oare în dreptul său de a-l revoca? Fără 
nici o îndoială, d. ministru de externe actual, şi 
or şi care altul ar fi fost, era în dreptul său 
netăgăduit s'o facă aceasta, fiindcă un ministru 
este responsabil după Constituţiune de toată ad- 
ministraţiunea sa şi prin urmare, fiind respon- 
sabil, este şi în drept dea revoca pe or-ce func- 
ţionar dependent de resortul său, se înţelege tot- 
deauna, dacă acea revocaţiune este sancţionată 
de Maiestatea Sa Regele. 

A treia întrebare: d. ministru de externe era 
în dreptul său de a publica decretul relativ la 
acea revocare şi de a publica în acelaş timp şi mo: 
tivele lui? Fără nici o îndoială, era în dreptul său 
formal de a o face. In general toate decretele se 
publică prin Monitor, şi în cele mai multe casuri se 
publică, şi raporturile, care motivează decretele. 

Despre dreptul formal al d-lui ministru de ex- 
terne de a face aceste nu incape îndoială. 

D-lor, să-mi permiteţi însă a zice, că din parte-mi 
cred că ar fi—nu o nelegalitate, dar un us de- 
plorabil, când în relaţiunile internaţionale, şi de 
asemenea relaţiuni se ţin nişte acte relative la 
un ministru, care reprezentă ţara în străinătate, 
când, zic, în aceste relaţiuni s'ar perpetua un 
asemenea obicei. Şi fiind-că vorbind de această 
chestie, m'am pus în punctul de vedere că ar fi 
un amic din partidul nostru pe băncile ministe- 
riale şi acel agent ar fi alt cine-va indiferent, 
din acest punct de vedere zic: rău, după con- 
vingerea mea, foarte rău face un ministru, din 
or-ce partid ar fi, care în asemenea împrejurări 
dă publicităţii asemenea rapoarte. 

Vedeţi, d-lor, sunt prea multe inconveniente. 
Cel dintâi inconvenient, şi aceasta se resfrânge 
asupra noastră a tutulor, asupra ţării întregi, şi 
intr'o minimă parte şi asupra noastră a opozi: 
ţiunii, inconvenientul este, că am avut ţara re- 
prezentată atâta timp, oare-cum încarnată în 
reprezentarea ei atâta timp prin o persoană, în 
contra căreia guvernul crede mai pe urmă ne- 
cesar de a publica prin Monitor un decret de 
destituire, şi mai ales când, între alte motive, 
se vorbeşte în decret de o depeşă, fără să se 
arate coprinsul ei, aşa în cât e deschisă uşa la 
fel de fel de supoziţiuni, cari sunt de sigur ne- 

meritate şi cari înconjură faptul de o atmosferă cu 
totul străină de natura lucrului. Adăogaţi la a- 
ceasta, că măsura unei asemenea destituiri e aşa 
de neobişnuită, încât prea mulţi oameni şi la 
noi şi în străinătate sunt purtaţi a crede, că poate 
sunt alte motive alăturate de acelea, cari sunt 
publicate prin Monitor, ceea ce şi mai mult agra- 
vează chestia pentru amîndouë părţile. 

In al treilea rind adaog, d-lor, o altă consi- 
deraţiune. Noi suntem Regat nou, şi poate nu 
era momentul bine ales ca să debutăm, în rela- 
ţiunile noastre de abia stabilite, cu miniştrii noştri 
de abia recunoscuţi ca miniştri ai unui Stat in- 
dependent, prin măsura de publicare prin Monitor 
a unui decret, care nu este lipsit de oare-care 
nervositate. Dar, în fine, legalitatea era pentru 
d. ministru de externe; însă un element remâne din 
aceasta, dacă 'mi ertaţi expresiunea psichologică : 
un fel de iritaţiune legitimă pentru d. Calimachi- 
Catargi. Dacă este un lucru foarte greu pentru ţară, 
este un lucru grozav pentru persoana, pe care 
o atinge, de a se vedea, în posiţiunea şi în con- 
sideraţiunea, pe care o avea, în străinătate” tocmai 
ca reprezentant al ţării, isbit printr'un decret 
de destituire ce i-l dă ministrul îndărătul stu, 
din propria sa ţară. 

Ei bine, iertaţi-m& a zice, că dacă din actele 

anterioare ale d-lui Catargi nu rezultă nimic 
alta de natură a justifica revocarea şi publicarea 
raportului, de şi recunosc că aceasta remâne în 
competenţa ministrului de externe, după apro- 
barea Maiestăţei Sale, apoi atunci acţiunile pos- 
terioare ale d-sale nu pot justifica pe d. ministru 
pentru publicarea destituirii anterioare, şi nu 
sunt. nici o explicare a acţiuni d-sale. 

V&zend această, publicare a revocării, d. Catargi 
a făcut ceailaltă publicare, cu totul gravă, pe care 
o ştiţi. 

Îmi vine foarte greu, d-lor, faţă cu un fost 
reprezentant a] nostru în străinătate, care era 
cunoscut, pentru măsura sa, pentru demnitatea 
sa şi care a adus servicii reale ţăreii, îmi vine 
foarte greu, abstracţiune făcenă de relaţiile perso- 
nale ce aş putea avea cu d-sa, de a zice ceea 
ce trebue să zic, dar trebue să o zic: cred că 
publicarea d-sale din toate punctele de vedere 
este un act rău şi că nu se poate în nici un 
mod justifica pe deplin (aplause). Aci sunt alături 
cu d. ministru de externe şi cu d. Fleva şi 
cred că cu simţimentul tutulor din Cameră, 
Recunosc asemenea, că este bine să se ia măsuri 
ca un asemenea lucru să nu se mai repete de 
acum înainte, şi o recunosc, d-lor, şi pentru alt 
motiv, care nu ştiu dacă a fost destul de bine 

indicat, îmi pare că a fost numai atins în treacăt 
de d. Fleva. Precum este foarte de regretat, ca 
noul nostru stat în relaţiunile sale înternaţionale 
să debuteze cu asemenea publicări prin Monitor, 
aşa este şi mai de regretat âncă a continua 
debutarea prin asemenea publicări de broşuri. 
Era deja un mic inconvenient, că mai venise şi 
chestia ceai-laltă cu retragerea unui execuatur, 
de şi era Statul român în deplin drept de a o face; 
dar în fine, toate aceste aveau inconvenientul 
de a arăta noul nostru Stat înaugurând relaţiunile 
sale când cu destituirea unui agent şi publicarea 
destituirii prin Monitor, când cu celălalt incident, 
când cu publicarea broşurei. In această situaţiune 
ar trebui să ne dăm toate silinţele ca să redobiîn- 
dim. . ., dar poate că este, atunci ca să confirmăm 
deplina încredere ce trebue să aibă statele cele- 
lalte în relaţiile lor cu noi. Trebue să se ştie, 
că asemenea fapte nu se riscă de a se mai 
comite şi în viitor. 

In acest ordin de idei cred şi eu, că este bine 
ca să existe un articol preciz în codul penal, 
care garantează statul nostru şi statele străine 
în contra unor asemenea accidente şi dă guver- 
nului un mijloc energic la mână ca să le împe- 
dice, Este important ca acest lucru să fie câştigat, 
şi cred şi eu, că d. ministru de externe şi de justiţie 

ar face bine, dacă ne ar aduce un asemenea pro- 
iect de lege. Este recunoscut de toţi, că aici nu 
va fi o armă de partid, din con tră se vor folosi 
toţi, pentru relaţiunile lor cu străinătatea. 

Dar d-lor, atât cred că este destul şi nimic 
mai mult, Ceea ce face moţiunea d-lui Dimancea 
peste aceasta, îmi pare că iese din competența 
Camerei. Înţeleg să numească o Cameră anchete, 
să facă propuneri de legi, să facă cercetări con- 
tra funcţionarilor administrativi în ființă; darsă 
vie o Cameră şi să-şi arate reprobarea sa, în 
contra cui? în contra unui particular, aceasta 
nu înțeleg. D. Catargiu ar fi în drept să zică: 
îmi faceţi prea multă onoare, 

Gr. Eliad. Contra faptului. 

T. Maiorescu. Contra faptului unui particular? 

G. Eliade. Pentru poziţiunea care a ocupat. 

T. Maiorescu. Pentru poziţiunea din trecut? 
Aceasta nu se poate face. 

Eu cred că membri aceia dintre d-v., cari 
se ocupă de materii de legi şi de competenţă 
politică, vor recunoaşte toţi, că nu este bine a 
se lua asemenea măsuri faţă de un particular, 

Voiţi însă ca printr'această propunere să fie 
îndemnat ministrul de externe să facă un pas 
mai mult decât pasul foarte just al d-sale, ce 
l-a anunţat la sfirşit, adecă un proiect de lege 

care să hotărască pentru viitor cazul neprevăzut; 
în legea de astă-zi? Voiţi adecă să-l îndemnați 
să se hotărască şi pentru darea în judecată a 
dlui Calimachi-Catargi, atunci sunt şi mai mult 
în contra propunerii d-lui Dimancea şi cred, că 
nu e bine să o votăm, 

D-lor, este timpul venit ca să dispară, dacă 
se poate, acest incident. Să luăm din el folosul 
general de a face o lege pentru viitor; dar a 
mai continua cu incidentul din trecut, cred că 
nu va fi de nici un folos. Inchipuiţi-vă, că s'ar 
da d. Calimachi-Catargi, d. e. după art. 70 din 
codul penal, în judecata Curţii cu juraţi; chestia, 
ar r&mânea controversată, Insă dacă]. condamnă 
curtea, se ajunge scopul d-v. Dar dacă-l achită? 
Ce ar însemna atunci acele desbateri violente 
urmate înaintea, juraţilor, ce ar însemna atunci 
verdictul de achitare? Voiţi d-v. să lăsaţi ca 
“tribunalele sau juraţii să se pronunţe în aseme- 
nea materie, în oare-care grad internaţională, mai 
nainte de a se fi făcut lege specială ? Eu cred că nu e 
bine. Prin urmare , cu câtva dispare dintre noi mai 
curind acest incident, cu atât va, fi mai bine, şi de 
oare ce cu toţii ne-am unit ca să reprobăm faptele 
cum Sau urmat, cred că aceasta, este de ajuns 
şi nu r&mâne decât să se propue o lege specială. 


www.dacoromanica.ro 


57. 


Contra sancționärii unei legi prin telegramă 





(Şedinţa Camerei de la 10 Noemvrie 1882). 





Ministerul din acel timp: 


1. 0. Brătianu, prezident şi rësboi. 
G. Chițu, interne. 

D. A. Sturdza, externe, 

E, Stătescu, justiţie. 

P. S. Aurelian, culte. 

G. Lecca, finanţe. 

Col. Dabija, lucrări publice. 


Legea comunală de la 1 Aprilie 1864 fu- 
sese modificată sub ministerul d-lui, Lascar 
Catargi prin legea de la 9 Aprilie 1874. De 
şi partidul liberal promisese de mult să 
schimbe această operă conservatoare, nu 
lucrase nimic serios pentru îndeplinirea pro- 
misiunii (vezi vol. II, pag. 137 şi urm.) și 
la 6 Noemvrie 1882 trebuiau să se facă ale- 

gerile comunale. In pripă Senatul se ocupă 
de legea de la 1864, repusă în vigoare prin 
un proiect votat de Cameră, însă în şedinţa 
de la 1 Noemvrie 1882 întroduce câte-va 
amendamente aşa încât proiectul revine din 
nou în Cameră la 2 Noemvrie, și este a- 
doptat deabia în ziua de Joi 4 Noemvrie pe 
la 3t2 ore p. m. Alegerile comunale erau 
fixate pentru Sâmbătă 6 Noemvrie; dacă era 
să li se aplice noua modificare liberală, acea- 
sta trebuia promulgată cel mai târziu Vineri 
5 Noemvrie. Regele era la Sinaia. Atunci Joi 
după ora 81 p. m. i se cere sancţiunea prin 
telegraf; în aceeaş Joi, pe la 6 ore seara, 
soseşte la minister o telegramă a adjutan- 
tului de serviciu din Sinaia, prin care se 
zice, că Regele a sancţionat, şi seara pe la 
10!/2 ore yine cu trenul aprobarea autografă 
a Regelui, piisă pe telegrama ministerială 
(nu pe documentul cu textul legii). Aceste 
curioase amănunte le explică: ministrul de 
interne G. Chițu în şedinţa Camerei de la 
10 Noemvrie, răspunzând unei critice fá- 
cute în ziarul Binele public. In contra expli- 

rii ministeriale se îndreptează cuvintele 
următoare : 


D-lor deputaţi, nu më preocupă întru nimic 
amănuntele, pe cari ni le dă d. ministru de ìn- 
terne. Ceea ce trebue să ne procupe e forma, 
sub care dsa vine în Cameră cu această ocazie. 

Fiind-că věd că nu s'a găsit nici un parlamentar 
mai vechiu decât mine, vă cer voie, fiind in- 
diferentă persoana care relevă, de a o re- 
leva eu. 

Cred că este un precedent nepomenit ca 
un ministru să ia un articol de jurnal şi să spue 
că el exprimă cutare părere, iar noi să începem 
o conversaţiune ca să vedem, dacă părerea 
acelui articol din jurnal este împărtăşită de vre- 
un deputat din Cameră. Dacă crede că este destul 
de importantă chestia, atunci deputatul care îm- 
părtăşeste părerea, va găsi totdeauna forma 
interpelării ca să o releve; şi dacă, guvernul crede, 
că chestia, este aşa de grea, fie zis în treacât, 
are mijlocul, care-l priveşte, de a ruga pe un 
deputat amic să interpeleze, şi atunci ministrul 
răspunde în mod deschis, pe calea parlamentară. 
Dar ca să vie un ministru să ne citească o 
părere din un jurnal, care părere ne a fost încă 
susținută în Cameră, şi să ceară a se face aci 
contra-critica acelei critice din jurnal, aceasta 
este pănă acum ceva nepomenit, şi cu taţii 
trebue să sperăm, că nu se va reproduce a 
doua oară. 

Cu toate acestea cred că ar fi de dorit din 
partea tutulor, ca sancţionări de legi prin tele- 
grame să nu se mai facă. Nu există sancţionare 


www.dacoromanica.ro 


128 


corectă printr'o telegramă, căci Maiestatea Sa 
Regele trebue să cunoască textul legii, pe care 
o sancţionează, şi în notițele citite de d. ministru 
de interne nu ni se spune, că s'a şi comunicat. 
Maiestăţii Sale, pe lângă cererea iscăliturei, şi 
textul legii. Apoi chiar de se va fi comunicat: 
telegrafic textul legii, rămâne totuş să se con- 
troleze mai ântâi dacă telegramele au ajuns- 
exact, fiind-că textele de legi trebuesc puse 
autentic, cuvent cu cuvânt, înaintea ochilor 
Maiestăţii Sale; şi a cere numai o sancţionare 
prin telegrame fără aceasta autentificare a textu-- 
lui legii, acesta este unal doilea precedent, mai 
grav decât, conversaţiunea în privinţa unui jurnal, 
şi nu va fi bine să.se perpetueze. 

La adresă. Puncte de unire între partide, 
Lipsă de program în partidul liberal. 





(Şedinţa Camerei de la 12 Noemvrie 1882). 





D-lor deputaţi, poate aveţi şi d-voastră sim- 
ţimintul, pe care îl am eu, că după aproape trei 
zile de discuţiuni foarte animate asupra unui pro- 
iect de adresă foarte inofensiv, este timpul să 
revenim la chestie. ` 

D-lor, de astă dată proiectul de răspuns la adre- 
sa Tronului, după cum aţi văzut din darea de 
seamă cu care îl însoţeşte d. raportor, este 
aprobat şi de un membru al opoziţiunii. Un mem- 
bru, fâră a vorbi în numele opoziţiunii întregi, 
dar pentru sine, ca membru ales de d-voastră 
în această comisie, a aprobat proiectul de r&s- 
puns, el, membrul, fiind şi înțelegând să fie în 
opoziţiune. 

55680 9 

Asupra acestui punct s'a ivit o divergență de 
păreri şi s'a zis, că proiectul de răspuns la adre- 
sa Tronului este şi trebue să fie opera majori- 
tăţii şi că nu poate să ia parte la o asemenea 
lucrare minoritatea, D-lor, în privinţa aceasta pot 
să fie şi alte păreri, şi eu, de exemplu, cred că 
nu este constituţional corect a susține aceasta. 

Fără îndoială, şi-mi pare că d. Kogălniceanu, 
în remarcabilul d-sale discurs de alaltăieri, a 
dat în această privire un alt înţeles raportului 
d-lui Costinescu, decât îl avea în mod firesc, fără 
îndoială, zic, nu se poate pune ca lucru de prin- 
cip, că nici odată cu ocazia r&spunsului la 
adresa 'Tronului minoritatea, dacă crede că e 
momentul oportun, nu poate:să facă opoziţie, 
să-şi arate adică vederile ei sub formă de con- 
tra-adresă. Acest drept nu se poate tăgildui mi- 
norităţii şi nu cred că afost în intenţiunea, 
majorităţii actualei comisiuni de a-l tăgădui. 
Dar dacă este adevărat, că minoritatea poate să 
facă un contraproiect de răspuns fa adresa Tro- 
nului, tot aşa este de corect şi adevărat, că poate 
să fie şi momente, în cari opoziţia să nu creadă 
necesar aceasta și în care, daca proiectul ce-l 
prezentă majoritatea ca răspuns la adresa Tro- 
nului, nu este, cum a spus-o d. Costinescu, un 
program politic de partid, ci un simplu omagiu 

ta adresa Tronului, şi minoritatea şi majoritatea 
să-l poată vota. Precum dar este adevărat cel 
dintâi punct de vedere, aşa este adevărat 
şi celălalt, şi toată chestia este numai dacă mo- 
mentul pare oportun minorităţii ca să facă un 
contra-proiect, şi al doilea dacă în proiectul ma- 
jorităţii găseşte ceva care ar împedica-o de a-l 
vota. 

Am ascultat, d-lor, discuţia urmată în aceste 
două zile, şi nici în vorbele d-lui Kogălniceanu, 
nici în acele ale d-lui Ionescu şi nici în a- 
cele ale d-lui Lahovari, cu singura excepţie a 
celor zise asupra creditului agricol, n'am văzut 
ceva care Sar raporta la însuş r&spunsul aşa, 
cum este făcut şi care ar autoriza pe cine-va de 
a-l combate, sau de a nu lua parte în însăş co- 
misia pentru desbaterea lui. 

D-lor deputaţi, chestia, de şi în aparenţă numai 
formală, are, ca toate lucrurile de formă din 
viaţa, mai înaltă constituţională, şi o mare însem- 
nătate în fond, şi însemnătatea, cred că este 
aceasta : 

Este de interesul vieţii noastre parlamentare, 
ca intr'o Cameră să întindem sau să restringem 
punctele de conflict cu majoritatea şi cu guvernul 
ei? Este de interesul nostru, al ţării, ca să ac- 
centuăm punctele de intilnire, cari trebue să 

existe între toate partidele, sau este de interesul 
ţării, ca să arătăm mai mult desbinärile dintre 
partide? Dacă cu ocazia dezbaterii rëspunsului 
la adresa Tronului vine o majoritate şi face ea 
însăş, în mod conciliant, un r&spuns nepolitic, 
un r&spuns curat de omagiu către Tron, şi dacă 
minoritatea nu găseşte momentul oportun dea face 
un contra-proiect, atunci, vă rog, după care teorie 
constituţională să, nu voteze acest răspuns mi- 
noritatea sau să nu ia parte la discuţia acelei 
adrese în comisie? Apoi avem precedente aci: 
în anul trecut se aleseseră doi membri din o- 
poziție, d. Vernescu şi cu mine, ca să facem 
parte din comisia de răspuns la adresa Tro- 
nului ; am refuzat noi, din princip, de a lua parte? 
Din contră, ne-am dus, am lucrat în această co- 
misie, am stat la constituirea ei, şi numai atunci, 
când ni s'a refuzat comunicarea de acte diplo- 
matice, într'o chestie care prima pe toate cele- 
lalte şi care, dacă am fi adoptat-o şi noi cei 
din minoritate, ar fi angajat ţara întreagă într'o- 
direcţie internaţională, periculoasă, numai atunci 
am fost puşi in neputinţă de a judeca, pănă 
unde pulem merge pe această cale, şi numai 
atunci ne-am retras, motivând retragerea prin 
această împrejurare gravă. Dar când nu am mo- 
tive excepţionale de a më retrage, cum mă pot 

retrage eu conservator monarhic dintr'o comisie, 
care vine astăzi şi aduce pur şi simplu, fără 
coloare politică, omagii la Tron? 

D-lor, asemenea deosebire de partid nu o în- 
teleg şi nu cred că este bună. Căci reviu la în- 
trebarea: trebue să accentuăm desbinarea dintre 
partide? Eu cred mai mult, că pecât este un 
început bun de a se face în împrejurări normale, 
fără coloare politică, fără, deosebire de partide, 
adresa la Tron, pe atât va continua acest bun 
început, şi în compunerea biuroului fie-cării Ca- 
mere va trebui prevăzută din princip minoritatea, 
Fără îndoială, prezidentul Camerei va fi al ma- 
jorităţii, dar între cei 4 vice-prezidenţi unul sau 
doi vor trebui din princip să fie ai minorităţii, 
fiind-că nepărtinirea în desbaterile Camerei, repre- 
zentarea, acestei Cameri ca expresie a ţării con- 
stituţionale întregi, nu ar trebui să fie operă 
de partid, ei a ţării întregi, aşa cum este şi re- 
prezentată. S'a vorbit atâta de teorii constitu- 
ţionale eri şi astă-zi, s'au citat atâţia autori, şi 
d. ministru de interne ne-a complectat cu atâta 
zel citările din Bluntschli, toţi au atins chestiile 
constituţionale aşa de pe larg încât më cred şi 
eu autorizat a më întreba înaintea d-voastră sub 
un punct de vedere mai general: ce este în e- 
sența sa acest constituţionalism, care este, era 

să zic suferința, dar permiteți-mi să zic mai bine 
simptomul caracteristic al statelor continentale 
în secolul al 19-lea? Noiam imprumutat consti- 
tuţionalismul de la Englitera şi lam introdus la 
noi, dar ca la toate mecanismele aceste străine, 
întrebarea practică este: cum se adaptează la 
viața reală a poporului român? Apoi mecanis- 
mul este ştiut, esența este jocul între partide, 
cel puţin între două, aşa incât să fie cânâ una, 
mai înaintată, mai vie, când alta mai moderată, 
la guvern, şi pe temeiul acesta d. ministru de 
interne, zicea: guvernul constituţional al unui 
partid se bazează în administraţia sa pe a- 
derenţii s&i din partid, îşi caută agenţii săi de 
încredere, de principii, căci altmintrelea ar fi 
anarchie. Sistemul constituţional cere ca să fie 
când un partid cu toți aderenţii săi, prin liber- 
tatea alegerilor, la putere, când celălalt partid, cu 
toți aderenţii s&i prin aceeaş voinţă liber expri- 
mată a ţării, la putere. 

Vag aşa exprimat lucrul este în aparenţă 
foarte uşor; dar ia să vedem ce insemnează. 
„a veni la putere“ şi pănă unde merge această, 
„putere“, pănă unde este iertată desbinarea de 
partide într'o ţară aşa încât să se facă joc de 
alternare când într'un guvern, când în celălalt. 
de la“ putere“? 

La noi când se schimbă miniştrii, se schimbă 
majoritatea Camerei şi a Senatului, se schimbă 
prefecţii, se schimbă şi sub-prefecţii, se mai schimbă 
chiar şi primarii, se schimbă şi majoritatea con- 
silielor comunale, se schimbă şi majoritatea con- 
silielor judeţene, se schimbă casierii şi toţi 
funcţionarii administrativi, ba une-ori se fac unele 
schimbări în magistratură; căci pănă când, din 
nenorocire, magistratura va fi amovibilă, ea va 
atirna de la ministrul justiţiei, care şi numai după 
tactul său personal urmează să aprecieze, până : 
unde va voi să serve şi magistraţii în interesul 
partidului s&u întimplător. 

Pe de altă parte însă, d-lor, se aud în ţara, 
aceasta plângendu-se mulţi oameni cu minte, 
că nu avem destui aspiranţi competenți şi oneşti, 
cari să poată ocupa fie-care post administrativ, 
şi că multe se cer în această ţară, tenără încă, 
în viaţa publică şi nu pe deplin pregătită, pentru 
ca sä meargă bine, se cer atâţia miniştri com- 
petenţi, se cer atâţia deputaţi şi senatori întegri 
şi cu cunoştinţă de cauză; se cer atâţia pre- 
fecţi oneşti cu cunoştinţe administrative, se cer 
atâţia magistrați, atâţia sub-prefecţi, atâţia pri- 
mari, atâţia membri ai consilielor judeţene şi 
comunale, şi fiind-că ne-am lărgit în timpul din 
urmă cercul activităţii publice, se mai cer şi atâţia, 

membrii în institutele financiare şi technice, şi 
mai presus de aceştia se mai cer şi atâţia, 
miniştrii reprezentanţi în străinătate, încât mi-e 
teamă, că dacă ne-am pune cu toţii împreună, 
fără nici un spirit de partid, totuş ar fi greu 
să ne găsim în numërul suficient pentru ca să 
completăm cadrele neapărate ale mecanismului 
vieţei noastre publice (aplause). 

Dar înca dacă noi, cari cu toţii împreună nu 
suntem de ajuns pentru a administra bine ţara, 
vom mai veni cu teoria alternării partidelor în 
sistemul constituţional dându-i acest înţeles, că 
să cerem un şir de oameni, cari se completeze 
întreaga reţea de administraţie dintr-un partid, şi 
apoi un alt şir de oameni, cari se completeze 
rețeaoa, întreaga a administraţiei dintr-un alt 
partid. Oare acesta să fi fost gândul d-lui mi- 
nistru de interne, când ne zicea, că trebue să 
aibă funcţionarii săi fie-care regim, căci altmin- 
trelea este anarchie? Nu cred. Şi trebue dar 
foarte exact interpretat, pănă unde merge al- 
ternarea sau desbinarea de partide întrun Ştat 
constituțional? Aceasta, cum vedeţi, stă în le- 
gătură şi cu desbaterea noastră de faţă. Intre- 
barea mai generală este dar: dacă desbinarea 
de partide există în sistemul constituţional, unde 
începe şi unde sfirşeşte? Merge şi la adresa 

Tronului? Trebue să fie la biurou? Este în toate 
desbaterile fără nici o excepţie? Se întinde mai 
departe în ţara întreagă, şi pănă unde? 

Aşi vrea să-mi spue un teoretic constitu- 
tional, dacă a auzit vre-o-dată în Englitera, că 
desbinarea de partide să meargă aşa de departe, 
precum se obicinueşte să meargă la noi? Dar 
sar fi prăpădit de mult Englitera ca şi Polonia, 
dacă sfâşierea de partide ar fi merspână la cea 
din urmă treaptă a administraţiei acelei ţări 
(aplause). Pentru ce stă aşa bine Englitera 
cu toată lupta ei de partide? Fiind-că acolo sfera 
de luptă, de partide nu se întinde aşa de de- 
parte în toate ramificările vieţei publice, precum 
din eroare se crede şi se practică la noi; stă 
bine, fiind-că sfera ei de lupte politice este foarte 
restrinsă, şi numai în această restringere poate 
să existe o alternare de guverne. 

Toţi oamenii cu minte spun (şi o puteţi con- 
stata chiar din indiferenta crescendă a ţării pentru 
luptele noastre de partid), toţi oamenii cu minte 
spun, că nu trebue să punem nici o-dată inte- 
vesele de partid mai presus de ale ţării. Cu 
alte cuvinte, sunt lucruri în viaţa publică a 
unui popor, unde nu este vorba de partid, ci de in- 
teresul general al tutulor fără deosebire, şi în- 
trebarea practică pentru noi este acum, mai 

ales de când cu proclamarea regatului, adică 
de când ne aflăm toţi puşi sub acelaş scut al 
Constituţiunii monarchice, întrebarea practică este : 
cari sunt acele puncte de contact, în privinţa 
cărora de la început trebue să zicem: aici nu 
are a, face desbinarea de partide, ci are a face 
numai interesul lucrului în sine? 

D-lor, tot zicem: ţara, ţara! Abstracţia a- 
ceasta „ţara“ în realitate este compusă în cea 
mai mare parte din ţărani, din aşa numiții oa- 
meni de rând, din mulţime. Ce are a face mul- 
ţimea, cu discuţiile noastre publice? Cea mai 
mare parte din ei, din nenorocire, nici nu ştiu 
incă să citească şi să scrie. Vë puteţi închipui, dacă. 
toată vorbirea noastră cea lungă de aci îi atinge 
pe ei pănă acolo! Vorbele noastre de aci îi ating 
numai întru atâta, întru cât le ating relaţiile lor 
cu administraţia inferioară a Statului, care aceasta. , 
poate fi influențată prin vorbele noastre, îi 
atinge rare ori ministrul şi prefectul, ii atinge 
insă perceptorul, îi atinge învățătorul, îi atinge 
preotul, îi atinge adese-ori executorul, îi atinge re- 
crutorul, mai rare ori —să sperăm — îi atinge jude- 
cătorul de ocol, şi mai rar încă tribunalul. 

Aceştia, din urmă : strîngătorul de imposite, învă- 
țătorul, primarul din sat, cel mult sub-prefectul, 

aci este punctul de contact al săteanului cu ceea- 
ce numim noi Statul în administraţia sa, 

Aci dar se cere ca să fie oameni oneşti, in- 
tegri, inteligenţi, dacă e vorba de îmbunătăţirea 
stării ţăranului. Aci trebue cu toţii să punem 
toate încordările noastre, ca să aducem o stare 
de mai mare probitate în administraţia de jos 
a Statului (aplause). 

Simţiţi îndată, aci importanţa practică a între- 
bării, dacă trebue întinsă deosebirea partidelor 
pănă acolo, încât să punem şi în acele posturi, cele 
mai de jos, dar cele maiimportante pentru po- 
por, numai oameni de partid, cu risicul de a 
nu fi oameni de treabă? 

Cine ar r&spunde la această întrebare în mod 
afirmativ, ar comite o erezie constituţională, dacă 
vorbim de sisteme europene, şi nu de republica, 
americană, 

Cred dar, că merită să examinăm acum îm- 
preună şi mai cu deamănuntul, unde este şi unde 
nu este chestie de desbinare de partide în viaţa 
Statului, în Cameră, în administraţie în genere. 

Incep prin a zice, în legătură cu desbaterea, 
noastră de față, că nu e chestie de partid 
pentru acei care primesc Constituţiunea monar- 
chică, nu e chestie de partid în omagiele aduse 
Tronului prin o adresă a Camerei. 

Al doilea, nu e chestie de partid şi nu 
trebue să fiă justiția în ţară. Acest adevăr s'a 
simţit pănă la oare-care punct de mai toţi mi- 
niştrii de justiţie din or-ce partid, şi trebue să 
recunoaştem, că de şi magistratura in cea mai 
mare parte a ei atirnă în numirea şi schim- 
barea ei de la bunul plac al ministrului, totuş 
cei mai mulţi miniştri sau sfiit să exercite 
puterea, lor discreţionară în sensul prea exclu- 
siv al intereselor de partid, din contră trebue 
să recunoaştem pentru onoarea ţării, că este 
destul de general simțimîntul cel adevărat, că 
magistratura, care în cazuri de conflict al inte- 
reselor hotăreşte despre onoarea, libertatea şi 
averea cetăţenilor, este o activitate publică în 
folosul ţării întregi ca unitate şi în afară, de 
or-ce desbinare a partidelor. De aceea ar fi o 
adevărată calamitate în ţara noastră, când s'ar 
introduce electivitatea politică a magistraturei 
şi s'ar aruncă ast-fel în vertejul sfăşierilor de 
partid o instituţie, care până acum prin bunul 
simţ al ţării a fost din ce în ce mai depărtată 
de la această luptă nesănătoasă. Mie unuia mi-a, 
' părut foarte r&u, o mărturisesc, când s'a făcut, 
cu prilegiul coaliţiei de la Mazar-Paşa, chestie 
politică şi dintr'o parte a magistraturei. Mi-a 
părut r&u de demisionarea en masse a magistraţilor 

din capitală sub ministerul Lahovari. Dar în 
fine, simplu numai a demisiona e dreptul fie- 
căruia. Dar mi-a părut mairëu de banchetul politie 
dat în onoarea acestor tineri magistrați demisio- 
naţi, banchet, la care au asistat şi unii bărbaţi de 
Stat, de la a căror maturitate se putea aştepta o 
mai dreaptă înţelegere a intereselor generale în Stat. 
Dar ceea-ce mi-a cauzat cea mai mare părere 
de rău, a fost înaintarea peste curând a acelor 
tineri în ierarhia mapgistraturei pentru chiar faptul 
demisionării lor, îndată ce s'a schimbat guvernul. 
Nu trebue. d-nii mei, să se bage politica aci, 
Magistratul trebue scutit, ferit, ocrotit de luptele 
noastre, de sfâşierile partidelor: pentru-că el este 
în Stat acela, care dă cetăţeanului în deobşte sigu- 
ranţă în contra or-cărei impilări, şi a impilării par- 
tidelor, el este unul din organele cari alcătuesc 
unitatea Statului în mijlocul îndoirii partidelor. 
Urmând mai departe cu enumerarea sferelor 
de activitate publică, cari trebuesc depărtate din 
sfâşiarea partidelor. constat că între aceste s'a 
admis şcoala, mat constat că s'a admis totdea- 
una şi armata. Acolo cel puţin, unde suntem che- 
maţi a muri cu toţii împreună, s'a admis dela. 
început, că e o singură ţară pentru care murim, 
şi nu două partide desbinate. 
Dar e destul atât? Toţi bărbaţii cu înţelegerea. 

trebuinţelor reale ale Statului român vor recu- 
noaşte, împreună cu mine, că nu este destul atât. 

Ceea-ce-ar trebui să se mai facă, e aceasta: şi 
primarul şi consiliile comunale şi judeţene trebuesc 
scoase din politică. Administraţia locală a oraşelor 
şi a satelor, administrarea intereselor locale ale 
districtului trebue să o lăsăm tutulor celor capabili 
din localitate, fiind-că e a tutulor şi nu a unei 
diverginţe de opinii după divergenţa de partid. 

Dar să ne apropiem acum de sferele mai înalte 
ale Statului şi să examinăm întrebarea şi în 
privința nouei noastre instituţii a miniştrilor ple- 
nipotenţiari şi rezidenţi pe la curţile străine. 

O idee, care cred că trebue să fie primită de 
toţi, e că mai ales reprezentanţii ţării în străi- 
nătate nu sunt şi nu trebue să fie ai unui par- 
tid, ci sunt ai ţării întregi. Putem noi oare să 
transmitem in străinătate sfâşierile noastre din 
năuntru şi să fim reprezentaţi față cu străinii, cari 
adese-ori sunt şi duşmanii noştri, slăbiţi în au- 
toritatea noastră relativă prin jumătăţirea inte- 
reselor de partid? De sigur nu! Aceasta ar 'fi 
o periculoasă erezie constituţională. 

De aceea şi vedeţi, că nici o-dată nu i-a trecut 
prin cap unui guvern englez, dacă s'a schimbat 
în coloarea politică, dacă a venit d. e. după Bea- 
consfield antagonistul său Gladstone, ca să-şi 

zecheme pe agenţii diplomatici numai pentru-că 
sunt numiţi de un guvern de altă coloare politică. 

Iertați-më, d-lor, dacă vë vorbesc cu o de- 
osebită stăruinţă de această cestiune. 

Nu ştiu cum, dar mi-a părut că începutul 
de toamnă al legislaturei noastre din urmă este 
plin de un fel de atmosferă îngreuiată, de false in- 
sinuări şi prepusuri, întemeiate pe o foarte 
greşită înţelegere a constituţionalismului. 

Më cred dar dator a pune intrebarea franc şi 
lămurit: este cineva de părere, că ar fi în inte- 
resul or cărui stat constituţional şi în deosebi 
în interesul micului nostru stat, care are trebu- 
inţă de conlucrarea tutulor bărbaţilor săi, ca 
reprezentarea ţării în străinătate să fie chestie 
de partid?... 

Dacă nu îmi face nimeni onoare de a mě 
întrerupe prin o afirmare, dacă nimeni nu susţine 
că e chestie de partid, apoi-corolariul este: 
prin urmare, or-ce primire a funcţiunii de 
ministru reprezentant în străinătate întru nimic, 
dar absolut întru nimic nu se poate interpreta, 
ca o trecere dintrun partid în altul, ca schim- 
bare de idei, ca o pată ce se aruncă asupra 
caracterului politic al cui-va (aplause). 

Şa dus d. Krezzulescu la Petersburg, d. Ma- 
vrogheni la Constantinopol, d. Carp la Viena; 

însă d, Carp rămâne absolut coreci cu toate 
ideile sale, făra nici o schimbare în ceea ce 
priveşte politica internă; d. Mavrogheni absolut; 
corect cu ideile sale, fără nici o schimbare îm 
politica interná; şi foarte bine a făcut guvernul, 
dacă a crezut că sunt aceşti bărbaţi capabili de- 
a ocupa acele locuri în străinătate, foarte bine 
a făcut că i-a ales fără privire de partid, şi 
rău ar sta or-cărui bărbat politic cu minte de- 
a face presupuneri şi interpretări r&u voitoare 
din aceasta. 

D-lor, vă rog iertaţi-mă, dacă fac aici o 
parenteză personală, De şi chestiile personale 
nu au nici o valoare în discuţiile politice, 
dar sunt dator a face această parenteză, pentru 
că nu aş voi să se slăbească, argumentarea mea. 
prin prepusul, prin insinuarea că ar fi un gând 
personal, care më face să susţiu cu toată con- 
vingerea această teorie, 

Am citit şi eu prin ziarele de ieri şi de 
astăzi, cum ne citea mai deunăzi şi d. ministru 
de interne din Binele public, am şi auzit prim 
Cameră, că ar fi vorba să pun în practică ew 
însu-mi această teorie, să fiu adică trimes la nw 
ştiu care post în nu ştiu care ţară străină. Daţi- 
mi voie a desminţi aceste ştiri, 

Nu a fost nici o vorbă despre aceasta; îmi 

permit a adăoga: nici nu poate să fie vorbă 
pentru persoana mea. Pănă când nu va fi schim- 
bată opinia publică în această privire, vreau să 
am dreptul neatins de or-ce fel de bănueli per- 
sonale, dreptul de a susţine cu toată tăria 
un princip de stat, fără a cărui păzire în această 
sferă, ca şi in celelalte menţionate mai sus, 
ducem ţara la peire cu administrarea noastră 
constituţională. 

In această convingere a mea eu aş crede 
că trebue cu timpul să mergem şi mai departe 
în întinderea sferei, din care desbinarea partide- 
lor să dispară, 

Ce bine ar fi d. e. să coprindem în această 
sferă a pacinicei ei administrări şi prefeoturele; 
ce bine ar fi ca prefecţii să nu mai ia parte la 
luptele electorale (aplause), ci să se ocupe nu- 
mai de buna gospodărie a districtului lor fără 
prea multă privire la partid! Ce bine ar fi, când 
am vedea o dată câte-va guverne urmându-se 
unele după altele din diferite partide, şi lăsând 
totuş vro 10—15 ani pe aceiaşi prefecţi ne- 
schimbaţi, numai dacă sunt oameni oneşti şi 
capabili. Aceasta ar fi reforma cea adevărată în 
administraţia ţării. 

ȘI, d-lor, cam aşa se face în Englitera. 
Englezii, în luptele lor de partide, nu ating, 

pentru a zice aşa, pâinea de toate zilele a locui- 
torilor de sate şi oraşe, şi de aceea Englezii pot 
merge înainte cu alternarea la putere a parti- 
delor lor. Pănă la unpunct oare-care ei sunt şi 
pot fi indiferenți la aceste certe de partid, 
fiind-că ele nu taie în adâncul administrării 
intereselor locale şi nu ating imediat şi direct 
partea esenţială a vieţei pacinicilor locuitori. 
Acolo locuitorul nu se uită ca să vază cine este 
mare, cine este cu influenţă în sat, în oraş sau 
în district, ca să se ia după dânsul dacă vrea 
să aibă viaţă liniştită, să scape de şicane, să 
poată avea dreptate în contestaţii, să nu fie a- 
suprit la imposite, să nu fie, tocmai când are 
treabă, luat pe nedrept la garda naţională (ilari- 
tate), şi o sută de alte asemenea. 

Aşa dar să ştim cu toţii şi să formăm opinia 
publică în acest înţeles: este un princip pentru 
buna stare a administrării statului constituţional, 
că sfera luptelor de partid nu trebue întinsă 
peste oare-cari limite foarte strimte, de cari voi 
vorbi îndată, mai ales pentru Statul român în 
starea lui de astă-zi trebue esenţial mărginită. 

Păna când nu vom pune în practică acest 
princip, nu poate fi vorba de îmbunătăţirea 
administraţiei noastre. 

Oameni oneşti şi capabili nu avem destui, 

mai ales pentru acel mare număr de funcţionari, 
cari sunt în atingere cu zilnica viaţă a popo- 
rului de rînd. Dar şi din acei puţini câţi îi avem 
condamnăm o jumătate să aştepte în neactivi- 
tate pănă când va cădea de la putere ceailaltă, 
jumătate, care se întimplă să fie cu protectorii 
sti la guvern. In această stare, guvernul cen- 
tral se vede silit a umple golurile cu or-ce soi 
de indivizi, numai să fie aderenţi al partidului 
său, şi cu acest metod nefericit aruncăm admi- 
nistraţia din ce în ce mai mult pe povirnişul, 
pe panta corupţiunii. Aici dar 'este cel dintâi 
punct, unde oamenii de stat cu minte trebue 
să-şi concentreze puterile fără deosebire de par- 
tid, pentru a schimba, reaoa deprindere de pănă 
acum, aşa de contrarie adevăratelor interese ale 
Statului nostru, chiar constituţional fiind. 

Trec acum, d-lor, la ceailaltä parte a acestei 
argumentări şi më întreb: unde este sfera cea 
restrinsă, unde |lupta de partide este esenţială 
în sistemul constituţional, este condiţia lui de 
viaţă pentru a produce lumina ce rezultă din 
ciocnirea ideilor şi a produce rezultanta intere- 
selor publice contrare? 

Această sferă, este banca ministerială şi deo- 
sebirea, majorităţii şi minorităţii în Cameră şi 
Senat, ca şi în c6legiile lor electorale, asupra 

chiar ideilor puse inainte de guvern ca proiecte 
de legi sau ca practică administrativă. Aici în 
adevăr luptă, aici idei divergente, aici principii 
de partid clar fomulate. 

Aici nu ne e permisă duplicitate de principii 
în una şi aceeaş persoană, precum nu este per- 
misă nici ascunderea sau ignorarea ideilor, după 
care este in intenţia fie-cărui ministru de a-şi 
dirige resortul său şi fie-cărui deputat de a-} 
susţine sau a-l combate. 

Grupările de partid ce se formează, aici, nu 
se pot întemeia pe numele persoanelor, ci pe 
autoritatea principiilor şi a aptitudinii în apli- 
carea lor, şi or-ce trecere dintr'un partid în al- 
tul trebue clar motivată înaintea ţării ca o ne- 
cesitate de princip în interesul general, sub pe- 
deapsă de a fi taxată de felonie. 

Nu de geaba, d-lor, trebue să stăruim în o 
asemenea, accentuare a ideilor. 

D. Kogălniceanu, cu autoritatea ce o are prin 
însemnatul său trecut ca bărbat de stat în ţara 
aceasta, ne-a repetat alaltăeri programa bětrā- 
nilor de 1857. In adevăr, am trăit cu această 
programă pănă la 1880—1881 şi d-voastră aţi 
îacoronat-o prin proclamarea Regatului și a Di- 
nastiei. Dar de acum înainte, care este formula. 
de idei, ce ni se impune nouă celor ce venim 

după d-voastră? Şi întrebarea este cu atât mai 
grea, cu cât din bătrânii ante-luptători de la 
1857, pentru nenorocirea noastră, încep a se 
duce unul câte unul, aşa încât astă-zi se poate 
număra acei ce au mai rămas şi a căror titlu 
de onoare este de a fi condus ţara aceasta unde 
se află acum. Au mai rămas Brătienii, Rosetti, 
Kogălniceanu, au mai rămas din membrii comi- 
tetului unionist de la Iaşi Lascar Catargi şi Ma- 
vrogheni. 

M. Kogălniceanu. Numai Mavrogheni a fost. 

T. Maiorescu. A mai rămas prinţul Dimitrie 
Ghica, care în divanul ad-hoc din Valahia a rës- 
puns comisarilor străini: organizarea politică in- 
ternaţională o putem primi de la voi, dar nici 
un amestec în administraţia, internă a ţării! A 
mai rămas din bărbaţii acelei epoce unul, care 
dacă nu a avut multă activitate politică, dar a 
făcut pentru deşteptarea simțului național între 
noi tot atât cât or şi ce altă activitate politică, 
a rămas acela, al cărui grai fermecător a ştiut; 
să dea limbei române forma de intrare în ini- 
mele celor ce pănă atunci se încântau numai cu 
literaturile străine, a rămas Vasilie Alexandri 
(aplause). 

M. Kogălniceanu. A fost în comitetul cen- 
tral al unirii. 

T. Maiorescu. Să mă ierte d. Kogălniceanu, 
dacă vězėnd că gloria, politică este împărţită în- 
tre mai mulţi, am voit să rezerv pentru gloria. 
noastră literară un loc deosebit (aplause). 

Aceştia au mai rămas din acea epocă, cei- 
lalţi nu mai sunt între noi, dar şi pentru ei şi 
pentru noi se pune întrebarea capitală: care 
este suma de idei, care este în situăţia de astă- 
zi chemată să ocupe locul lăsat prin îndeplinirea. 
programei de la 1857? 

Scuzaţi-mă, d-lor, dacă vă tot vorbesc de idei. 

Este un lucru curios ideile acestea, teoriile 
acestea, cum să le numiţi, taxaţi-le chiar de te: 
orii vizionare, dacă vă place. Fără îndoială, te- 
oria fără practică, fără puterea de a se pune 
în lucrare, idea fără realizare este foarte slabă, 
foarte puţin atrăgătoare, foarte puţin căutată. 
Dar să ne ferească Dumnezeu să credem, că 
este cu totul de prisos şi că putem să ducem 
ţara numai cu practica dintr'o zi întralta, cu 
mici combinări ale momentului, schimbându-ne 
în or-ce moment părerile după voia întimplă- 
rii. Aceasta ar însemna decadenţa nivelului ge- 
neral al vieţei noastre publice, scăpătarea într'o 
stare de slăbire a inteligenţelor şi lăţirea fără 
margini a corupţiunii în tot mecanismul Statu- 
lui. Căci unde lipseşte idea, care înalţă pe om, 

vine în loc interesul meschin, care-l degradează. 
şi atunci punem viața noastră publică în peri- 
colul de a ajunge la cel mai mare rău cei se 
poate întimpla: la specularea formelor politice 
pentru exploatarea intereselor private. 

Mi-e teamă că deja astă-zi în această scurtă 
stare de transiţie, se văd unele simptome pre- 
mergătoare ale scăderii nivelului nostru inte- 
lectual. 

Ca simptom într'o simplă stare de transiţie, 
o asemenea scădere poate să fie lucru firesc şi 
transitoriu şi el. Dar nu trebue mai puţin reve- 
lat pentru a nu se lăţi cumva mai departe. 

Scuzaţi-m& dacă, în calitatea mea de membru 
al opoziţiei, nu văd poate destul de clar, dar 
îmi pare că şi nivelul discuţiilor noastre parla- 
mentare în această Cameră a cam scăzut. Jude- 
cați d-voastră înşi-vă. 

Eu găsesc foarte caracteristică şi foarte de 
revelat o vorbire a unor membri din majoritate. 

D-ior, nu ştiu, este vre-un leader al majori- 
tăţii acesteia ? 

Voci. Eşte, este. 

T. Maiorescu. Ce fericit aş fi când lag afla! 

N. Ionescu. In parlament este preşedintele 
consiliului. 

T. Maiorescu. Miniştrii guvernează; Camera 

este aici pentru control şi trebue să aibă un 
reprezentat mai autorizat al majorităţii întru 
aceasta. In lipsă de un leader, nu pot face alta 
decât să më ţiu de cei cari vorbesc mai des 
şi ale căror cuvinte sunt mai cu seamă acope: 
rite de aplausele majorităţii şi să-mi zic, că a- 
ceştia reprezentă, după toată probabilitatea, ide- 
ile majorităţii. Aşa aud adese-ori vorbind pe d. 
Dimancea, pe d. Boldur Lăţescu şi mai este 
unul, care vorbeşte des în timpul din urmă, 
n'am onoarea a-l cunoaşte mai de aproape, este 
d. Iepurescu. Când mă uit apoi în Monitorul o- 
ficial şi văd că cuvântările d-lor jsunt acoperite 
de aplausele majorităţii, atunci zic, că aceşti d-ni 
exprimă un sentiment al majorităţii Camerei. 

Astfel, d-lor, mai de ună-zi d. Dimancea, a- 
dresându-se opoziţiei, minorităţii — subt aplau- 
sele ce le v&d însemnate aci în Monitor cu cu- 
vintele: mare ilaritate şi aplause—,ne-a zis nouă 
următoarele cuvinte. .. 

N. Dimancea,. Luaţi r&spunderea pentru ceea 
ce a vorbit oratorul care m'a precedat? 

T. Maiorescu. Eu sunt recunoscător pentru 
toate întreruperile. Am atât de mult de purtat, 
in sfiala mea, cu răspunderea pentru propriile 
mele cuvinte, încât nu më mai pot încărca şi 
cu răspunderea pentru cuvintele altora (aplause). 

Iată cum se rostește d. Dimancea după Mo- 
nitorul din 4 Noemvrie, adresându-se la opo- 
ziţie: 

„Pe urmele noastre aţi venit şi prin luptele 
„noastre v'am tirît după noi pănă aţi ajuns unde 
„Sunteţi, ca să aveţi astă-zi libertatea tribunei 
„completă, libertatea presei absolută, pentru a 
„ne înjuria în tot chipul, uitând că sunteţi datori 
„Să ţineţi un langagiu mai dulce, și căutând a 
„Vë vărsa tot veninul ce aveţi pentru parapo- 
„niseala că nu sunteţi toţi chivernisiţi,“ 

Nu më îndoesc, că aţi auzi cu plăcere încă o- 
dată toate cuvintele d-lui Dimancea, însă, pentru 
scurtimea timpului, voi mai extrage numai pe 
cele din urmă: (ilaritate) 

„De aceea vë rugăm să încetaţi de a vă mai 
„îmbrăca, cum zice fabulistul, în pelea de leu, 
„pentru că or cât veţi întinde pelea leului, ea 
„tot nu vë va acoperi de ajuns, şi lumea vă va 
„vedea cine sunteţi (mare ilaritate, aplause).“ 

D-lor, eù mărturisesc că în această mare 
ilaritate a Monitorului am isbucnit şi eu, când 
am citit acest sfirşit în Monitor (ilaritate). Nu 
e aşa, d-le Dimancea, d-voastră şi cu mine, 
amindoi iubitori de studiile clasice, ne-am adus 
cu plăcere aminte de fericitele timpuri antice, 
unde în scrierile autorilor, de exemplu în ale 

vechiului fabulist Esop, animalele jucau un rol 
însemnat (aplause, mare ilaritate). Aşa dar eu 
nu m'am mirat, când ne-aţi vorbit despre leul 
din fabulă, 

O voce. D. Dimancea a vorbit şi de măgar. 

T. Maiorescu. Mai multe animale sunt puse 
cu diferite roluri în desbaterile parlamentare, ca 
şi în fabulistul Esop şi în modernul nostru Do- 
nici. Este leul, este şi un alt animal mar paci- 
nic, permiteţi-mi a-l îmbrăca într'o haină ne- 
ologistă şi a-l numi asin, şi d. ministru de 
interne ne-a vorbit astă-zi chiar şi de un canar, 
tot la adresa unui membru al opoziţiei. Acest, 
animal nu exista în vremile antice, fiind-că in- 
sulele Canarice nu erau cunoscute pe atunci; 
dar după asinul întrebuințat din antichitate, poate 
să vie şi canarul mai modern (ilaritate), 

D. ministru de interne. Este mai subţire. 

T. Maiorescu. O mică observare însă, d-lor: 
în aceste studii clasice, dacă se vor auzi mai 
departe în ţară, este de temut că lumea, în- 
drăsnesc a zice toată lumea, când va vedea că 
numiți asini pe Ionescu, pe Kogălniceanu, pe 
Lahovari, are să se întrebe: cine sunt leii din 
compararea d-voastre? Nu cum-va d-nii Lăţescu, 
Dimancea şi Epurescu? (mare ilaritate). Dar a- 
tunci mi-e teamă, că toată lumea la noi în 

ţară o să zică: mai bine asin cu Ionescu, cu 
Kogălniceanu, cu Lahovari, decât leu cu Lăţescu, 
cu Dimancea şi cu Epurescu (ilaritate). 

Şi trecend la celălalt pasagiu al d-voastră, dacă 
pentru „chiverniseală“ este lupta, daca vre-unul 
din noi, din opoziţie, vrem să ajungem la gu- 
vern numai fiind-că vrem să ajungem la „chi- 
verniseală“, nu cum-va cei ajunşi deja acolo sunt 
` chivernisiți 2, . . 

Vedeţi ce însemnează, când 3 fragmente de 
leaderi nu fac un singur leader întreg? Vedeţi 
ce insemnează a întrebuința arme cu două täi- 
şuri? Şi e lucru curios: în asemenea arme tăi- 
şul al doilea, care se întoarce, arde mai tare 
de cât celălalt ; aspiranţii la chiverniseală în opo- 
ziţie presupun ajunşii la chiverniseală în majo- 
ritate ! 

Nu, d-lor, să nu mergem pe acest tărâm, să 
nu vorbim de chiverniseli; nici să ne închipuim 
că ar fi şi chiverniseli extra-oficiale, chiverniseală 
a oamenilor influenţi de prin judeţe, chiverniseală 
cum s'ar zice, nu cu toptanu, ci ca la negusto- 
raşi din mic în mic, câte ceva de la fie-care ju- 
decătoraş, de la fie-care primăraş, de la fie-care 
sub-prefectoraş. . . Să lăsăm aceste, căci în ade- 
văr nu se potrivesc. Ar fi copilăresc a crede, de 
exemplu, pentru d, Stătescu sau pentru d. Chițu 

sau pentru or care dupe banca ministerială, că 
funcţionează după cuvântul d-lui Dimancea pen- 
tru „chiverniseală.“ Este evident, că dacă este 
vorba de interes personal, apoi ministerul este 
un sacrificiu pentru d. Stătescu, pentru d. Chițu 
şi pentru alţii, şi credeţi d-voastră, că dacă d. 
Ionescu ar ajunge la guvern, ar fi pentru chiver- 
niseală ? sau d. Lahovari ar avea nevoe de chi- 
verniseală? or d. Carp, trimis acum ca minis- 
tru la Viena, s'a dus pentru chiverniseală? 

Dar iată ce însemnează, când în loc de idei 
într'un partid se pun numai interesele înainte; 
iată ce însemnează, dacă în loc de a ne mai în- 
treba din când în când, unde ne aflăm cu ideile, 
nu vorbim decât de marele progres financiar şi 
nu vedem de cât îmbogăţiri prin jocuri de bursă. 

Şi aici, d-lor, permiteţi-mi a vă spune, că o 
parte a criticilor făcute de d. Lahovari şi de d. 
Ionescu mi s'au părut foarte întemeiate şi rë- 
mase fără răspuns. 

Recunosc că asupra finanţelor d-voastre, după 
r&spunsul d-lui Costinescu, chestia stă nehotă- 
rîtă; şi recunosc, după părerea mea personală, 
că opoziţia nu face bine de atacă numai aşa, 
în or şi ce mod, tocmai din causa cuţitului 
cu două tăişuri. Când ataci, atacă bine, or las-o 
la o parte (aplause). 

Dar, cum ziceam, a rămas o parte a impută- 
rilor aduse guvernului de astă-zi, care nu sa 
slăbit prin r&spunsurile date. 

Partea, care nu s'a explicat bine in r&spunsul gu- 
vernului, sunt schimbările ministeriale cele dese, 
şi aici, d-lor, sunt pe tărâmul politic de luptă a 
partidelor, după chiar teoria, de răstringere a aces- 
tei lupte. 

Eu îndrăsnesc a, crede, poate că alţii mai expe- 
rimentaţi decât mine vor zice alt-fel, atunci îi 
voi asculta, dar până atunci îndrăsnesc a crede, 
că este o cerinţă neapărată a vieţei politice, ca 
or-ce schimbare pe acele bănci să se arate clar 
şi lămurit pentru ce s'a făcut, chiar înăuntrul 
partidului fiind, nu numai când se face din alt 
partid. 

D-lor, explicările ce s'au incercat nu erau sufi- 
ciente. Nu mai vorbesc de reumatismul d-lui mi- 
nistru de interne, aceasta era o glumă. Dar cred 
asemenea, că şi explicările date de raportorul ma- 
jorităţii, d. Costinescu, sunt neîntemeiate. D-sa 
zicea: în partidul nostru sunt oameni, cari au ajuns 
prin munca lor, şi nu-şi pot jertfi prea mult 
timp la interesele Statului, şi de aceea se schim- 
bă unul după altul în minister. 

Dar bine, d-lor, ceea ce au cei 7 miniştri de 
făcut, este tocmai opera întreagă de organizare 

a diferitelor lor servicii administrative, şi dacă 
pănă acum, în multele schimbări prin care am 
trecut, poate nu se cerea o mai puternică orga- 
nizaţie a Statului, dacă în timpul de resbel şi 
pănă la proclamarea regalității ar fi fost nedrept 
a se cere mai multă lucrare de organizare, aş 
vroi să ştiu, de doi ani încoace, sub ce cuvânt 
nu s'a făcut nimic în unele resorturi? Guver- 
nul era dator să pue înaintea opiniunii pu- 
blice, sau în discuţiile aderenţilor săi, suma de 
idei precize, detailate pe cari voia să le realiseze 
fie-care în ramul său de administraţie. Ei bine, 
d-lor, să fie toate acestea mărginite în chestia 
finanţiară? De sigur nu, nici nu cred că o ziceţi 
aceasta. Sunteţi geapte acolo, nu numai unul pen- 
tru finanţe. Ce? în partea cea dintâi, care ne 
atinge poate mai mult în administraţia practică, 
în relaţiilele contenţioase ale cetăţeanului, nu 
găsiţi nimic de făcut? Jurisprudenţa practică, 
nu este o-dată de revăzut din fundament? Acel 
nefericit cod care s'a întrodus, s'a tradus dea 
gata din Franţa fără a se adapta trebuinţelor 
reale, locale ale ţăranului nostru, n'are el tre- 
buinţă de a fi revezut:? Acea procedură pestri- 
ţă care am luat'o parte din Geneva, parte din 
Belgia, parte nu mai ştiu de unde, n'ar trebui 
să fie şi ea remaniată? Nu mai ating chestia 

învăţămîntului public, poate voi avea ocazie la 
budgetul ministeruiui instrucției publice să vă 
arăt, cum prin umflarea, budgetului fără sistem, 
aşa numai pe întimplate, aţi ajuns la un rezultat 
care vë va pune în uimire din punct de vedere 
democratic, 

Dar în general, organizarea şi administrarea 
ţării cum se face de d-voastră ? Voiţi să înceapă 
un ministru o reformă în 4 luni şi apoi să se 
schimbe şi să vie altul, care să înceapă altă 
reformă, şi să o lase iaraş neisprăvită uupă 
alte 4 luni? Sau voiţi să nu mai începeţi nici 
o lucrare în aşa scurt timp şi să r&mâe toate 
în amorţire? Chestie de încredere, ne spune d. 
ministru de externe. Ar fi uşor pentru d-sa ast- 
fel. Dar aceasta e foarte natural şi onorabil 
pentru d-sa numai ca om privat, ca amic personal 
şi privat al domnului Ion Brătianu, aci poate 
să aibă câtă încredere vrea, şi aceasta îl poate 
onora şi pe d-sa şi ped. Brătianu. Dar aceasta 
nu poate să o spue ca ministru al ţării. Nu 
sunteţi pe acea bancă numai pentru încrederea 
personală a d-lui prim-ministru, sunteţi pe acea 
bancă cu obligaţiunea de a arata ţării ideile, 
pentru cari aţi intrat şi pentru cari aţi egit, Aceasta 
e de chiar esenţa constituţională. Şi dacă nu o 
spuneţi, ci vë acoperiţi numai cu încrederea d-lui 

Brătianu, atunci este numai a d-voastră vina, 
dacă se aude in ţară cuvântul de dictatură. 
Apoi, d-lor, tocmai în dictatori au avut încredere 
oamenii. Ce? nu cum-va dictatorii erau oameni 
de nimic? Erau oameni de mare încredere, de 
prea mare încredere a unora, tocmai prin aceasta. 
au ajuns a fi dictatori. 

Eu nu acuz aci pe d. prim-ministru, căci nu 
este vina d-sale. D-sa trebue să se bucure, dacă 
se găsesc colegi cu aşa adâncă încredere in d-sa. 
Dar noi aci şi afară de noi ţara trebue să ştie 
foarte lămurit, pentru ce intraţi şi eşiţi ca miniştri, 
şi cine nu ne spune această, lipseşte de la regula 
constituţională şi dă prepus de dictatură, de şi 
eu personal nu o cred. 

Dar mi-e teamă, d-lor, că unii din d-voastră 
nu spun ideile pentru care intră şi ies, din simpla 
cauză că nu au ce să spue, fiind-că nu au timpul 
şi nu-şi dau osteneala de a concepe şi de a con- 
duce o idee de organizare în toate amănuntele ei. 

De aceea d. Rosetti a întrebuințat în contra 
d-voastre cuvântul ergofobie, frica de muncă, 
sfiala de a munci, dea tragela plugul ţării, de 
a îmbrăzda adânc, dea arăta care este gindul, 
nu gindul de jurnale şi de fraze fugitive cari 
să se aplaude în Cameră, ci gindul profund care 

trebue să fie studiat aşa încât să știți şi d-voastră 
ce voiţi şi noi ce încredere să vë dăm. 

D-lor, dacă am terminat cu această relevare 
a muncei întru realizarea de idei, am făcut-o în 
relaţie cu cele zise de d. ministru de interne 
şi de d. Kogălniceanu, care ne aminteau rolul 
țării noastre în Orient, poziţia în care se aná 
România, recunoscută acum de toţi şi în parte 
admirată, cum ziceau d-riii miniştrii de interne 
şi de externe, pentru libertăţile ei şi pentru 
finanțele ei. Vorbeaţi de rolul acestei ţări ca 
purtătoare de cultură în Orient. Purtătoare de 
cultură da. Dar cum se face această cultură? 
Unde este lucrarea de cultură încordată pe toate 
terenurile vieţei naţionale şi unde este înteligenta 
deşteptare, sprijinire şi inaintare a unei asemenea 
lucrări de cea mai mare însemnătate din partea 
guvernului? 

Unde este acel studiu văzut, acea cooperaţiune 
în munca ideală pentru a înălța drapelul ţării 
acolo unde trebue să fie, dacă este să remâe 
o purtătoare de cultură în Orient? Am văzut 
multe preocupări de interese materiale, impor- 
tante şi acele fără îndoială, dar duse aşa de 
departe şi de exclusiv, încât lumea, din afară 
când se gîndeşte la importanţa administraţiei 
d-voastre de astă-zi, nu vede de cât finanțe, 

56680 il 

speculare cu acţii, jocuri de bursă şi grabnică im- 
bogăţire a unor din cei rămaşi afară din guvern! 

Apoi cu jocul de bursă. avem să intemeiem 
noi cultura în Orient? 

Or cât de importante sunt interesele materiale 
ale unei ţări, şi nimeni nu le poate tăgădui 
imensa lor importanţă, totuş întrebarea, de care 
nu poate scăpa partidul liberal, este aceasta: 
care este stindardul de cultură întelectuală ce 
îl împlântaţi înaintea tinerimii, care se uită la 
d-voastre cu dorul de a vë urma? Tretue să 
vă spui că eu nu l-am văzut până azi. Şi din 
partea mea aş dori ca, sfirşind noi, precum vom 
sfirşi în legislatura aceasta, cel puţin în legis- 
latura viitoare să se găsească din partea gu- 
vernului liberal, dacă este şi popular, formula 
ideilor viitorului, pentru ca să aibă cu ce să se 
hrănească viaţa publică a poporului nostru şi 
mai ales să se deştepte în tinerime acea aspirare 
la ideal, fără de care nu se poate conduce nici 
o dată soarta unei ţări la înălţimea ce i se 
cuvine (aplause). 

Contra propunerii de revizuire a 
Constituţiunii. 





(Şeckinţa Camerei de la 16 Ianuarie 1883), 





Introducerea istorică la acest volum caută 
să explice, cum partidul liberal sub ministerul 
I. Brătianu, în loc să înceapă Era nouă cu 
vre o formă sau reformă de organizare te- 
meinică, o începe cu sterila revizuire con- 
stituţională, In sesiunea legislativă din iatna 
1882-1883 se fac cele trei lecturi, presorișe 
de Constituţie ca. o condiţie prealabilă pentru 
convocarea 'Adunărilor revizioniste. La a 
doua lectură, în şedinţa camerei de la 16 
Ianuarie 1883, autorul scrierii de faţă ţine 
următorul discurs, care rezumă argumentele 
principale în contra proiectatei revizuiri. 


D-lor, sper că în starea, în care au ajuus des- 
baterile noastre asupra revizuirii sau nerevizuirii 

Constituțiunii, voi avea aprobarea d-voastră, 
dacă më voi mărgini la o scurtă şi, pe cât voi 
putea, clară expunere a motivelor, a argumen- 
telor cari, după convingerea mea, sunt hotări- 
toare în contra acestei revizuiri. Voi lăsa dar 
la o parte toate chestiile de alături: priviri re- 
trospective, comparări istorice sau comparări cu 
ţări indepartate, d. e. cu Egipetul şi alte ase- 
menea ţări interesante, recriminări de partide, şi 
cu atât mai mult chestii personale, de şi a 
fost amestecată în discuţiune şi persoana mea, 
in deosebi mi s'a făcut nemeritata onoare de a mi 
se cita numele cu ocazia articolului relativ la 
delictele de presă. Nu voi releva însă nici a- 
ceasta în cazul de faţă. Şi onor. deputat, care 
mi-a citat numele, d. Giani, ca și mine, fa-: 
cem parte ca advocaţi din procesul încă pen- 
dent,'la care d-sa a făcut aluzie, şi eu cred 
nepotrivit a se aduce aci in discuție o afa- 
cere, în care deputatul e şi advocat, pănă ce 
afacerea este îhcă pendentă înaintea justiţiei. 

Va să zică, toate aceste chestii de alături să. 
le lisăm jla o parte: de argumente să ne fe 
vorba, 

Argumeniele aduse pănă acum mi-au părut 
a. fi acestea: Fundamentul Constituţionalismului 
este o. extragere, o reprezentaţiune a ţării prim 

deputaţi şi senatori, aşa ca întruniţi în Adu- 
mări spre a legifera şi spre a controla pe gu- 
vern să fie independenţi şi adevărată expresie 
a ţării. Pentru această extragere se face opera- 
ţia electorală, Când însă în decursul unui 
timp mai îndelungat, de exemplu în cazul nos- 
tru în 17 ani, Sa văzut, şi asupra acestui 
punct toţi au fost uniţi, şi revizionişti şi nere- 
vizionişti, că reprezentaţiunea ţărei se schimbă 
de regulă după schimbarea guvernului, aşa în 
cât nu este o reprezentaţiune de control al gu- 
vernului, cât este mai mult o reprezentaţiune 
guvernamentală  însă-şi, atunci sistemul con- 
stituţional trebue să fie într'o parte a lui, în 
esenţa, lui, viciat şi trebue căutat un remediu 
la acest r&u. 

Remediul nu se găseşte, zic cei mai mulţi, 
decât într'o reformă a legii electorale, şi dacă, 
nu më înşel, formula a fost dată de d. Rosetti, 
d-sa cel puţin, cu mai multă autoritate decât 
alţii, a spus ţării, ca rădăcina răului este în 
legea electorală, şi atunci aţi venit d-voastră şi 
aţi cerut reforma, legii electorale şi, pentru acea- 
sta, reforma, Constituţiunii. Fără îndoială, cu a- 
ceeaş ocazie trebuia să arătaţi în mod vag, fie 
printr'un fel de convenţiune, fie prin alte declarări 
şi discursuri, în şirul căror idei vă închipuiţi că 

are să se facă acea reformă de viitoarele Corpuri 
legiuitoare. Arătaţi rul, propuneţi o îndreptare 
şi justificaţi pănă la un punct acea îndreptare. 

In contra, acestei mişcări revizioniste a argu- 
mentat ântâi într'un mod foarte valabil, din care 
însă, vă mărturisesc, nu v&d că resultă nerevizuirea 
ca o consecinţă deplin convingătoare, d. Lahovari, 
de sigur unul din cei mai eminenţi parlamentari, 
pe cari îi are țara aceasta şi a cărui autoritate, 
poate suntem toţi de această părere, a crescut 
în decursul desbaterilor întregei legislaturi a 
acestei Camere prin neobosita d-sale activitate 
şi prin talentul şi curagiul neclintit, cu care şi-a 
îndeplinit totdeauna mandatul de deputat. D, 
Lahovari, în remarcabilul d-sale discurs de alaltă- 
eri, cu atât mai remarcabil, cu cât era şi mai 
moderat, ne zicea: in adevăr Camerile pănă a- 
cum toate erau guvernamentale, d-voastră ca să 
stirpiţi acest rău, voiţi să dați o mai mare în- 
tindere corpului electoral şi faceţi colegiile mai 
numeroase şi printr'acest numër augmentat al 
alegătorilor voiţi să daţi o mai mare independenţă, 
alesului faţă cu guvernul, însă (şi aci cred că 
“nu fusese bine înțeles de d. Fleva) pentru ca 
remediul ce îl propuneţi, sporirea numărului a- 
legătorilor, să fie un remediu, ar trebui ca 
experienţa trecutului să ne fi dovedit, că, de şi 

în genere toate rezultatele electorale au fost 
prea depedente de guvern, totuş în parte colegiile 
care erau şi relativ mai numeroase, erau şi 
relativ mai puţin guvernamentale decât cele- 
lalte. Aici însă d. Lahovari, printr'o bine-venită 
relevare statistică, v'a arătat, că, de şi toate 
colegiile au fost slabe ca opoziţie şi încă s'au 
slăbit din an în an, totuş rezultate constituţional 
mai bune au dat acele colegii, unde numărul 
era mai restrins, cel puţin colegiele antâi, şi 
din contră rezultatele cele mai rele în privinţa 
răului guvernamentalismului le-au dat colegiile 
mai numeroase. Va să zică, o reformă, în a 
căreia esenţă stă numai sporirea numsrului a- 
Jegătorilor, după experienţa trecutului, nu este 
un leac pentru independenţa viitoarelor Camere. 

La acest argument foarte valabil, mi-a părut 
că d. Fleva nu a răspuns. 

N. Fleva. Cer cuvântul. 

T. Maiorescu. Eu găsesc argumentul d-lui 
Lahovari foarte valabil în contra modului de re- 
vizuire, de care vorbiţi d-voastră, dar care va 
îi de competenţa Camerei viitoare; trebue să măr- 
turisesc insă, că nu îl găsesc tot aşa de vala- 
bil în contra însâş ideei de revizuire în princip, 
şi numai aceasta este de competenţa Camerei 
prezente. Dacă, constatând o dată răul cum l-a 

constatat G-sa, aş avea convingerea ce o aveţi 
d-voastră, că prin legea electorală se poate re- 
media la acest ru, atunci, împărtăşind precum 
împărtăşesc idea d-lui Lahovari, că un colegiu 
electoral mai restrins tot dă la noi de o cam 
dată mai multă garanţie de independenţă guverna- 
mentală de cât un colegiu foarte numeros, aş 
fi dea dreptul revizionist; aş vota pentru re- 
vizuirea Constituţiei în princip şi ar remânea 
ca, la noile Camere de revizuire, eu sau altul 
care ar fi ales cu aceeaş convingere, să căutăm 
a remedia la r&ul constatat printr'o restringere 
a numărului votanţilor din diferitele colegii, adică 
printr'o sporire a censului. 

Insă, d-lor, argumentele, pentru care cred că 
toată încercarea de a face o revizuire a Consti- 
tuţiunii e zadarnică şi e greşită —iertaţi-mi expre- 
sia tare şi clară cum o întrebuinţez —,sunt de 
altă natură şi se pot reduce la următoarele 
duo: 

Antai, experienţa de 17 ani, de care vorbiţi 
d-voastră, nu probează nimic; fiind-că Constitu- 
ţia de la 1886 nu a fost încă experimentată în 
părţile ei esenţiale. 

D-lor, toţi suntem de părere, că o Constituţie 
aşează fundamentele dreptului public într'un Stat. 
Nu numai mecanismul de extragere al deputa- 

ilor şi senatorilor va fi coprins în Constitu- 
ţie. Ba sunt multe Constituţii, cari nici nu pun 
legea, electorală ca parte integrantă a lor, şi eu 
unul cred, ca şi d. Codrescu, că bine fac, dacă 
nu o pun. Esenţa Constituţiunii este de a aşeza 
fundamentele de drepturi cetăţeneşti generale şi 
de a indica principiile de organizare fundamentală 
a Statului, întru cât sunt generale pentru respe- 
ctarea şi garantarea acestor drepturi a le cetă- 
ţeanului, adică a libertăţii. 

Dar d-voastre în desbaterile de faţă cum luaţi 
Constituţia de Ia 1866? Pare că ar fi esenţi- 
ală numai arătarea principiilor electorale ! De ce, 
când vorbiţi de experienţa de 17 ani, nu vë pu- 
neţi întrebarea: dar acele măsuri mult mai esen- 
tiale, pe cari le-a prevăzut Constituţia de la 
1866 şi cu a căror conlucrare şi aplicare numai 
se poate inţelege opera de la 1866, acele măsuri 
au fost ele oare puse în lucrare pănă acum, pen- 
tru a se vedea rezultatul lor şi apoi să judecaţi, 
ce efect a avut legea electorală împreună cu 
întreaga Constituţie de la 1866? 

Dacă acest argument este numai un argument 
dialectic, sau este din contra un argument foarte 
valabil, în contra însuş principiului revizuirii 
propuse, aceasta o veţi judeca d-voastră îndată, 
dacă vă voi reaminti acele principii puse înain- 

te în Constituţie, unde Constituţia cerea aplica- 
rea lor şi cari, în restimp de 17 ani, nu au fost 
măcar atinse în practică, necum să fie puse în 
lucrare. 

D-lor, în art, 23, şi încep cu acest articol 
numai fiind-că urmez în relevarea principiilor 
înscrise în Constituţia noastră chiar şirul arti- 
colelor, aşa cum se află înscris, în art. 23 al 
acelei Constituţii de la 1866 se zice aşa: „Invă- 
„țămintul este liber; se vor înfiinţa treptat scoli 
„primare în toate comunele României; învăţă- 
„tura primară va, fi obligătoare pentru toţi tine- 
„rii Români.“ 

La 1866 aveam aproximativ 4,000 de comune 
vurale în România şi numai 2,000 de şcoli comunale. 
Aceasta, însemnează, că jumătatea ţării era lip- 
sită de putinţa — dacă vorbim de sâteni— de a în- 
văţa măcar să citească şi să scrie; aceasta, însem- 
nează — dacă, instigaţi prinir’o întrebare a d-lui Ia- 
hovari, examinăm un detai statistic — că, ignoranţa, 
luată în expresia ei cea mai elementară, adică 
ignoranța de a citi şi scrie, era la noi aşa de 
mare încât încă la 1875, la recrutaţia de la 
1875, între tinerii cari se aduc la armată şi 
cari sunt floarea tinerimii ţărăneşti, numai 6 
procent ştiau să citească, şi să scrie, şi 94 procent 
a tinerimii ţărăneşti din România nu ştiau nici 

măcar să scrie şi să citească. Apoi dacă dintre 
țăranii tineri de 21 de ani nu ştiau 94 procent 
să citească şi să, scrie, vë puteţi închipui care 
este proporţia, când luăm totalitatea, adică băr- 
baţii, femeile şi copii din sate. Proprorţia poa- 
te este destul de tristă pentru a se formula aşa : 
3 procent ştiu să scrie şi să citească şi 97 
sunt analfabeți; aceasta era tot aşa la 1866, 
aceasta era aşa la 1875, aceasta a rămas tot 
cam aşa şi la 1883. 

Apoi, dacă Constituţia prescrie anume obli- 
gativitatea învăţămîntului, dacă prescrie că în 
fie-care comună să fie o scoală, câţi ani voiţi să 
daţi, ca să lăţim aceste şcoli din sat în sat în 
poporul român, aşa încât litera şi spiritul Con- 
stituţiunii în această privinţă să devie o reali: 
tate? Şi d-voastră, mai ales, democraţii, cari aţi 
venit în numele acestui popor şi cari aveţi un 
jurnal, pe bandiera căruia stă scris în fie-care zi: 
„luminează-te şi vei fi,“ ce aţi făcut pentru lumina- 
rea, şi prin urmare pentru fiinţa poporului de jos? 

B. lepurescu. Mai mult decât d-voastră, 

T. Maiorereu. Mai mult decât or-cine voiţi, 
dar chestia tot rămâne întreagă: s'a îndepli- 
nit cerința formală a Constituţiunii din 1866? 
abstracţiune făcând de ceea ce a făcut sau nu 
un partid sau altul, 

Vë spuneam, că la 1866, erau numai 2,000 
de şcoli şi peste 4,000 de sate; după 17 ani 
sunt numai 1,950 de şcoli, plus 82 în Dobro- 
gea, la acelaş număr de sate. Aţi fi crezut d-voa- 
stra, că este cu putinţă ca, în învirtirile noa- 
stre politice şi constituţionale, cea ântâi chestie 
a unui Stat tinăr, care îşi dă acum cultura sa 
constituţională şi care este netăgăduit în aspi- 
rările poporului, să fie rămasă astă-zi în acelaş 
stadiu înapoiat, în care a fost acum 17 ani? 

Ei bine, d-lor deputaţi, este un adevăr ce íl 
recunoaştem toţi, chiar şi onor. d. Iepurescu, 
care tot întrerupe şi care este de sigur foarte 
competent şi în materia aceasta (ilaritate). 

B. lepurescu. Tot atât ca şi d-voastră. 

T. Maiorescu. Ba chiar mai competent de 
cât mine, dacă vrea (mare ilaritate); dar şi d-sa 
şi noi toţi trebue să recunoaştem adevărul, că 
în privinţa, şcoalelor săteşti nu s'a îndeplinit de 
loc cerința Constituţiunii. Insă, d-lor, este oare in- 
diferentă pentru materia ce ne preocupă, citirea 
şi scrierea, claselor de jos? Dar biletul în urna 
electorală cum să şi-l pue ţăranul? Dar măcar 
citirea candidatului, ce i se pune înainte, cine 
să, i-o facă? Şi nu vedeţi că într'o ţară, unde 
97 la sută din ţărani nu ştiu să citească, nu 
se poate vorbi de independenţa votului, fiind-că 

il pot escamota cei cari ştiu să citească? Căci 
are aerul de a fi paradoxal, dar din nefericire 
este foarte adevărat: este chiar mai bine ca in- 
trun sat să nu ştie nimeni să citească şi să 
scrie, de-cât să ştie numai doi, trei oameni. 

Invăţămintul sătesc or îl faci general or 
mai bine nu îl faci, căci citirea şi scrierea măr- 
ginită numai la notarul, sau primarul, sau pre- 
ceptorul dintr'o comună ignorantă, este un mij- 
loc de exploatare în contra celorlalţi, cari nu 
posed această ştiinţă foarte elementară, dar de 
imensă importanţă. 

Prin urmare avem în sate oameni în mare 
majoritate, despre a căror cunoştiinţe de drep- 
turi, de aplicarea politicei, or de independenţa 
de alegători .nici nu poate fi vorba, şi avem ‘în 
sate câţi-va oameni cari, ştiind să citească şi să 
scrie, devin uşor exploatatori, sunt fatal induşi 
a comite abuzuri, sunt esenţial destinaţi a servi 
de instrumente pentru or-cine ar voi să exploa- 
teze o asemenea stare de lucruri. 

Aceasta este situația noastră în privința 
art. 28. din Constituţie în ceea ce priveşte 
învăţăniintul prin' sate, şi d-voastră vorbiţi de 
experiența, Constituţiunii de la 1866? Dar Con- 
stituţia de la 1866 îşi închipuia eå oare a- 
tunci, când aştepta indreptarea colegiilor electo- 

rale şi punea şi un colegiu al IV, ca să fie a- 
colo ca s&mânţă democratică care sa se întindă 
mai departe, îşi închipuia oare, că vor trece 17 
ani, în care nici un guvern să nu lăţească cul- 
tura în acest colegiu al IV? Şi voiţi d-voastră 
să argrumentaţi asupra Constituţiunii, când o 
prescriere aşa de importantă a ei, care nu cere: 
reforma constituţională, ci o lucrare legislativă 
normală a noastră a tutulor, nu s'a îndeplinit? 

Trec la un alt articol. In aceeaş Constituţie 
de la 1866 se vorbeşte de trei puteri in Stat: 
de puterea legislativă, de puterea executivă, de 
puterea judecătorească ; se pune puterea judecă- 
torească ca a treia putere cu celel-alte două pu: 
teri, în art. 32, 35 şi 86. O expresie constitu- 
ţională a acestui lucru este, că atunci, când se 
naşte vre un conflict între puterea legislativă 
şi cea executivă, până acolo încât d, e. să se 
dea, miniştri în judecată, conflict despre care 
am avut exemplul d-voastră ca acuzatori şi al 
nostru ca acuzaţi, este chemată Curtea de casaţie 
inamovibilă ca să judece. Dar, d-lor, dacă magis- 
tratura este chemată după legile noastre a judeca 
şi pe or-ce funcţionar al Statului, fiind-că nu mai: 
avem consiliul de Stat, a judeca şi listele elec- 
torale în al doilea resort, etc., atunci este un 
postulat al chiar principiului constituţional, ca 


www.dacoromanica.ro 


175 


ea să fie pusă ca o putere independentă între 
puterea executivă şi puterea legislativă. 
Puterea judecătorească, într'un mod sau în altul, 
în mod electiv politic sau în mod de admisibilitate 
şi inamovibilitate, trebue neapărat să se facă în- 
dependentă de arbritariul guvernului. Precum 
ar fi absurd să vie ministrulsă numească după 
simplul lui arbitriu deputaţi prin un decret în 
Monitor, tot aşa constituţional este absurd, este 
un non sens, ca să vie ministrul să numească 
după simplul lui arbitriu, fără nici o altă îngră- 
dire legală, un membru la Curte sau la Tribu- 
nal şi să-l schimbe, când va voi el (aplause). 
Cand dar Constituţia de la 1866 pune ca 
a treia putere in Stat puterea judecătorească, în- 
țelege că aceasta trebue să fie independentă de pu- 
terea legislativă şi de puterea executivă, în or-ce 
fel ar fi, căci aici nu vorbesc în spirit de partid, 
Ei bine, la 1866 am avut o curte de casa- 
ţie inamovibilă; s'a întins inamovibilitatea sau 
or-ce alt mod de independenţă a magistraturei 
de atunci mai departe? Nu! Suntem în anul 
1883 absolut în acelaş stadiu, în care eram cu 
17 ani în urmă, şi mai vorbiţi dé experienţa 
Constituţiunii de la 1866! 
D-lor, auzeam pe d. Ionescu, pe d. Blaremberg, 
pe d. Lahovari, arătând cu drept cuvânt şi stig- 

matizând precum stigmatizaţi toţi nepărtinitori? 
abuzurile ce le fac guvernele în alegeri. Şi d. 
Ionescu cerea ca un paliativ, ca un remediu, ca 
guvernul să nu le mai facă; căcilegea electorală. 
ar fi bună, dacă ar respecta-o guvernele în liber- 
tatea ei, Eu cred, că aceste observări au o redac- 
ție greşită. Nu degeaba se vorbeşte în Con- 
stituţie de puterile Statului, de puterea executivă, 
de puterea legislativă şi de puterea judecătorească; 
nimeni nu vorbeşte de slăbiciunea Statului, de 
slăbiciunea legiuitoare, slăbiciunea judecătorea- 
scă, Toate organismele unui Stat 'au putere şi 
trebue să aibă putere, şi limitarea unei puteri 
organice a Statului nu se poate găsi decât în 
altă putere organică, dar nici-odată în slăbiciune 
sau în abnegaţiunea proprie. Acela care are © 
putere în sine, trebue să o exercite prin natura 
lucrurilor, şi or-ce măsură ați lua d-v. ca să faceţi 
independenţi pe âlegători în contra puterii gu- 
vernului, dacă alegătorii sunt slabi, guvernul pu-- 
ternic va găsi totdeauna mijloace de a avea o 
înriurire hotăritoare asupra lor. Ol cu deprin-_ 
derile noastre, cu cultura noastră crescândă, se- 
vor rafina mijloacele; bâtele vor dispărea şi este: 
probabil că au şi dispărut; înriuririle de cari: 
spunea d, Ionescu că au mers pănă acolo, încât. 
şi iubirea de părinte şi de copil s'au exploatat. 

în sensul influenței alegătorilor, vor dispăreu; 
ordinile directe date către prefecţi pentru candi 
daţii oficiali vor dispărea; dar răul va rămâne 
totdeauna: slăbiciunea, alegătorului. Şi dacă a- 
legătorii vor fi în majoritate slabi, fricoşi, ascultând 
după autoritatea altora şi nu după a lor proprie, 
dacă, alegătorii nu vor fi ei independenţi, de geaba 
vom lua măsuri, căci guvernul va găsi totdea- 
una mijloacele de a exercita ingerenţa sa necon- 
stituţională înaintea unui alegător. Nu veţi putea 
nici-o-dată să găsiţi un guvern de oare-care durată 
şi tărie, care să aibă abnegaţia de a zice: puterea 
o am, cu un cuvint şoptit alegătorilor îmi pot 
asigura majoritatea în alegeri şi prin urmare 
existenţa mea ca guvern—însă n'am să şoptesc 
acest, cuvint. Asemenea abnegaţiuni voluntare 
sunt cerinţe ale catechismului bisericesc, dar nu 
sunt baze politice, unde numai puterea limitează 
puterea în marginile legilor. Cine ca alegător 
este deprins să asculte de vorba prefectului, 
acela va asculta sub toate legile electorale, şi 
aici va fi rëul, 

Dacă este aşa, dacă cel puţin vom recunoaşte 
toţi, că ar fi bine, ca alegetorii să, fie cetățeni 
independenţi, cu părerea lor proprie, şi nu cu 
părerea dictată de prefect, apoi atunci, d-lor, 
acele măsuri din Constituţia de la 1866, care 

prin natura lor tindeau a întări pe alegători, 
acelea erau cele importante pentru însăy ope- 
raţia electorală. Era important să ştie ale- 
gătorul, că nu atîrnă averea şi onoarea lui, 
întru cât ea ajunge vre-o-dată a fi supusă jude- 
cătorilor, de la arbitriul guvernului. Care este ale- 
gătorul care stă indiferent, când ştie că tribu- 
nalul şi curtea atirnă de la ministrul justiţiei 
şi când îşi închipueşte, poate pe nedrept, că şi 
câştigul sau pierderea, lui atirnă de la aderenţa 
sau neaderenţa sa la voinţa puterii executive? 

Apoi dacă aceasta este aşa, ce aşteptaţi d-v. 
de la o reformă a mecanismului electoral? Ce 
putem aştepta noi de la o reformă, după care 
vor fi într'un colegiu 700 alegători şi nu 70, 
când am lăsat în părăsire acea idee fundamen- 
tală, care asupra acestor 700 sau 70 alegători 
ar fi avut înriurirea, de a-i face mai independenţi 
în cercul vieţii lor private şi publice? D-lor, a: 
legătorul îşi exercită misiunea lui cea însemnată 
— căci pentru el voiţi să faceţi reforma con- 
stituţională — îşi exercită chemarea aceasta, 
printrun act, dacă îmi permiteţi expresia: 
brutal, mecanic, el depune numai un vot, o 
“hârtie într'o urnă. După legea noastră, el are 
să facă în timpuri normale la 4 ani o-dată 
acest act, alegend deputaţi sau senatori şi tot 

la 4 ani o-dată consilieri comunali, şi aci s'a 
încheiat cu activitatea lui în mecanismul formal 
al vieţii constituționale. Il chemi tu, Stat, cu 
forma constituţională să-şi fâcă actul de a de- 
pune unul sau mai multe nume la 4 ani o-dată, 
apoi cum de te interesezi de el numai la 4 ani 
o-dată? şi nu te întrebi: Constituţia aceasta 
nu a prevăzut ceva, ca el să fie educat în mo- 
ravurile sale politice de cetăţean al Statului mo- 
dern în timpul celor de patru ori 865 de zile, 
cari se petrec pănă să ajungă el o-dată ca să 
depue votul acelu ? Nu ce face alegătorul la 
4 ani odată, e chestia cea importantă; căci 
ceea-ce face cetățeanul la 4 ani odată, va a- 
tirna în parte esenţială de ceea-ce Statul a fä- 
cut pentru el în tot timpul acelor patru ani, 
şi mai nainte în tot timpul creşterii pănă a 
ajuns cetăţeanul la majoritate; şi când într'un 
Stat în vreme de 17 ani, de când se declară 
prin o Constituţie liberă, că a eşit de sub 
servilismul oriental, nu s'a făcut încă indepen- 
dența magistraturei de puterea executivă, de 
geaba reforma a or-ce legi electorale: nu putem 
avea alegttori independenţi, căci le e teamă 
pentru averea lor, care atirnă în parte de pu- 
terea executivă. 

Dar nu se încheie aici desvoltarea primului 

argument în contra revizuirii. Acee2ş Constitu- 
ție de la 1866 prescrie în art. 132, al. 5: „se 
vor face legi în cel mai scurt timp“ (aşa, se zice 
acolo, dar lungă experienţă avem cu 17 ani de 
Constituţie!) „se vor face legi în cel mai scurt; 
timp“ (mai scurt decât în 17 ani), legi asupra 
condiţiilor de admisibilitate şi inaintare în toate 
funcţiile administraţiunii publice. Ce însemnează 
aceasta? Vë plângeţi, că în colegiile, unde sunt 
alegători puţini, este o alegere de familie, şi 
aleşii trebue să îndeplinească promisiunile date 
alegătorilor şi de aici corupţiunea,. 

Apoi nu simţim cu toţii, d-lor, că dacă putinţa 
de acţiune a ministrilor ar fi îngrădită de lege, 
atunci putinţa de înriurire a deputaţilor ar fi în 
aceeaş proporţie îngrădită, şi putinţa de aduce- 
rea la indeplinire a promisiunilor date alegătorilor 
ar fi ingrădită, adică corupţiunea ar fi îngrădită ? 
Când sar fi putut în împrejurările noastre să 
se facă o lege, prin care să se reguleze într'un 
mod formal toate numirile şi înaintările admi- 
nistraţiunii în limitele legilor, şi numirile pre- 
fecţilor, şi ale sub-prefecţilor, şi ale casierilor 
etc., înţelegeţi toţi, că aceasta ar fi fost o pavăză 
legală în contra unei prea mari latitudini de influ- 
ență sau de corupţiune, şi că prin aceasta, în 
aceeaş proporţie s'ar fi întărit independenţa ale- 

g&torilor, a deputaților, şi a ministrului. Aceasta 
nu s'a făcut în timp de 17 ani, rămâne să se 
facă de acum înainte, şi t?ebue dar să aşteptăm 
de acum înainte rezultatul unor asemenea pre- 
scrieri legale asupra moravurilor politice. 

Tot în articolul acela, la al. 3, se vorbeşte 
despre „măsurile cele mai nemerite pentru a 
stavii abuzul cumulului“, nu uzul, ci abuzul, 
cum zice Constituţia. 

Evident, dacă laşi în liberul arbitru al guver- 
nului, ca să învrednicească pe cine voeşte cu 
una, cu două, cu trei, cu patru funcţii salariate, 
dacă deschizi guvernului fără restricţie întrebu- 
inţarea personală a budgetului Statului, odată, 
ce el este specificat prin votul D-voastră, apoi 
te miri, că în aceeaş proporţie ai deschis guver- 
nului înriurirea, că în aceeaş proporţie ai făcut 
pe oameni să fie supuşi la tentaţiuni şi tot 
odată ai isbit esenţa independenţei constitu- 
tionale ? 

Tot în acel articol se zice, la al, 1, că seva 
face în cel mai scurt timp legea „descentralizării 
administrative“. Greu este, dar Constituţia a 
avut în vedere şi aceasta. Eu nu discut, dacă 
bine sau rău a făcut Constituţia când a pre- 
văzut aceasta, dar este evident, că în sensul 
şi spiritul ei, prin descentralizarea administrativă, 

d. e. prin darea unei mai mari independențe 
comunei şi districtului, a vrut să mărginească 
în aceeaş proporţie puterea guvernului central 
şi putinţa lui de influenţă electorală. 

Apoi, d-lor, nici măcar legea comunală de la 
1866 pănă astăzi n'a făcut în aplicarea ei un 
pas mai nainte. Nu mai departe decât trei luni 
şi nici trei luni nu sunt, de când aţi votat ce? 
o lege pe care ați numit-o provizorie, deocam- 
dată, trei articole de lege electorală comunală 
aţi votat, pentru a repune în vigoare legea de 
la 1864. Va să zică, în decurs de 17 ani nu 
s'a reformat âncă comuna română, adică nu s'a 
luat, măsuri de a, îngrădi prin lege înriurirea, 
guvernului asupra acelor comune. 

Inţelegeţi, d-lor, că in această ordine de idei 
aş putea să duc discuţia mult mai departe, 
dar este de prisos. Rezum dar acest ântâi argu- 
ment în contra revizuirii şi zic: esenţa Consti- 
tuţiunii noastre priveşte drepturile, datoriile şi 
independenţa, cetăţenilor. Cea dintâi chestie im- 
portantă întrun Stat modern este lăţirea cultu- 
rei „în toate clasele, şi fiind-că suntem, cum zi- 
ceţi, un Stat democratic şi fiind-că voinţa naţi- 
unii este isvorul tutulor puterilor publice, este o 
datorie elementară, ca aceasta voinţă să fie pe 
cât se poate de luminată în fie-care cetăţean al 


www.dacoromanica.ro 


183 


Statului. De aceea, Constituţia de la 1866 pres- 
crie învăţămintul public, general şi obligator; 
însă această prescriere nu sa pus în aplicare în 
cursul celor 17 ani de pănă acum şi în materia, 
învăţămîntului rural nu s'a făcut nici un pas mai 
departe de ceea ce era la 1866. 

A doua cerinţă a Statului liberal modern este 
independenţa magistraturei de puterea executivă, 
care independenţă, garantând averea şi onoarea 
cetățeanului liber, dă acestuia simţimintul că 
este şi el independent de puterea executivă, şi 
această cerință este un principiu al Constitu- 
ţiunii din 1866. Dar nici în acest sens nu am 
făcut un pas mai departe din ceea ce eram la 
1866, ast-fel încât şi prescrierea constituţională 
in această privinţă a r&mas o literă moartă. 

Constituţia zice al treilea: nu pot lăsa la ar- 
bitriul miniştrilor, dacă este să avem Stat Con- 
stituţional, numirea, şi înaintarea în toate func- 
ţiunile administrative; voesc o lege; însă nici 
în privinţa aceasta nu s'a realizat nimic până 
astăzi, 

Al patrulea: nu pot lăsa tentaţia prea mare 
a cumulului; trebue o lege, prin care să se stir- 
pească abusul. Nu s'a făcut nimic nici în această 
privinţă. 

Al cincelea: nu pot lăsa concentrare prea 

mare în mâinele guvernului, şi de aceea voesc 
descentralizarea administrativă. 

Nu sa făcut nimic nici întru efectiva punere 
în lucrare a acestei cerinţi Constituţionale. 

D-lor, or mă înşel cu desăvirşire asupra ceea-ce 
se numeşte raţionament omenesc, or acesta este 
un argument tare în contra revizuirii, argument 
pe care îl formulez aşa: vorbiţi de experiența 
Constituţiunii de la 1866, însă nu aţi experi- 
mentat încă Constituţia de la 1866, fiind-că a- 
ceasta Constituţie coprinde dispoziţii esenţiale 
mult mai importante decât tot mecanismul elec- 
toral, cari dispoziţii însă au r&mas cu totul în 
părăsire. Prin urmare, ce să revizuiţi Constitu- 
ţia? Faceţi-o mai ântâi să trăiască. Inainte de 
a o reforma, trebue să o formaţi. 

Fac o casă, îi pun un fundament cu ciment, 
îi termin zidăria, o învălesc în parte cu tinichea, 
dar nu pun încă uşile, nu pun ferestrele şi las 
o parte din învălitoare fără tinichea, şi când vine 
iarna şi suflă ventul furtunelor, simţ că mi-este 
frig în casă şi pătrunde ploaia şi zăpada. Atunci 
më duc şi mă plâng la architect şi îl provoc să 
schimbe fundamentul casei! 

Dar bine, d-le, îmi r&spunde architectul, d-ta 
nu ai făcut uşile, nu ai pus ferestrele, nu ai ter- 
minat acoperişul şi te miri că te pătrunde fri- 


www.dacoromanica.ro 


185 


gul şi umezeala? Oare eşti d-ta om cu minte? 
Pune mai ântâi uşile, pune giamurile şi termi- 
nă acoperişul, şi numai după ce vei face toate 
acestea şi vei vedea că tot iţi e frig, atunci a- 
pucă-te şi schimbă fundamentul (aplause). 

Aşa şi d-voastră... pardon d-lor, adică nu 
numai d-voastră, căci mi-e teamă de d. Iepu- 
rescu (ilaritate); când zic d-voastră, o fac numai 
în formă oratorie, fiind-că d-voastră vë vorbesc; 
dar se înțelege că më gândesc la noi toţi. Să 
zic dar mai bine: aşa şi noi; nu am făcut încă 
un pas înainte, nici în instrucţie, nici în justiţie, 
nici în admisibilitate, nici în descentralizare, nici 
în contra cumulului, şi ne plângem—de ce? Apoi 
tocmai de acea stare rea a populaţiunii noastre 
constituționalmente vorbind, pe care tocmai a- 
ceste mesuri deosebite erau chemate a o îndrepta, 

De nu më înşel în impresia momentului de 
faţă, atunci sunt câţi-va din d-voastră, cari acum 
se află impreună cu mine în această ordine de 
idei, 

Dacă este aşa, dacă recunoaştețţi aci adevărata 
cauză a slăbiciunii aleg&torilor, atunci trebue să 
recunoaşteţi, că şi cu întinderea colegiilor elec- 
torale şi fără această întindere nu se va face 
nici bine nici rëu, 

Mie în esență propunerea, vë mărturisesc acea- 

sta ca, conservator, îmi este foarte indiferentă, 
căci sunt intim convins, că rezultatul acestei re- 
forme va fi absolut acelaş, care se vede şi acum. 

Tot asemenea însă sunt intim convins, că, dacă 
acele principii constituţionale se puneau în lucrare, 
şi legea electorală de astăzi ar fi dat rezultate 
mai bune. Căci dacă aţi zice alt-fel, dacă aţi zice 
că nu ar fiavut acele legi constituţionale nici un 
efect fundamental pentru cetăţenii Români, atunci 
ar trebui să vă înscriţi în contra intregului mers 
de cultură al Statului liberal modern. Nu avem 
altă formulă în viaţa Europei moderne pentru 
a susține progresul popuarelor, decât învățătura, 
publică şi obligatorie, magistratura independentă 
şi elementele de descentralizare. 

Ei bine, încercaţi-le ântâi pe acestea, şi pe 
urmă gândiţi-vă la revizuire. 

Cum vedeţi, d-lor, nu este. aici vorbă de par- 
tid. Nu acuz pe nimeni, de ce nu s'a tâcut mai 
mult pentru realizarea Constituţiunii din 1866, 
sau trebue să ne acuzăm cu toţii unii pe alţii. 
In mare parte împrejurările nu ne-au lăsat încă 
timpul, căci nu toate se pot face de o dată. Dar 
pentru aceasta argumentul nu este întru nimic 
slăbit. Căci tocmai fiind-că împrejurările pănă 
acum nu ne-au permis încă a face cea-ce trebue 
să facem odată, este de datoria noastră să ne 

luăm de acum înainte timpul pentru aceste fapte, 
timp de alţi 17 ani sau poate şi mai mult, şi 
numai după acele fapte îndeplinite să judecăm 
opera constituţională din 1866. 

D-lor, dacă acest prim argument v'a părut că 
are oare-care Valoare, atunci aceasta më încura- 
giază că vë aduc un al doilea argument în con- 
tra revizuirii, care în apreţierea mea este tot 
aşa de tare, de şi îmi vine mai greu de a-l ex- 
prima cu claritate. 

D-lor, eu nu exagerez aplicabilitatea criticei 
argumentului celui dintâi, Ceea-ce am zis, cred 
că este aprobat de mulţi dintre d-voastră, în in- 
ţelesul, ca fără îndoială acele principii constitu- 
tionale trebuiau să fie puse în lucrare şi că nu- 
mai după aceasta eram în drept să judecăm Cons- 
tituţia de la 1866. Dar d-voastră îmi puteţi 
zice: dacă în -sensul d-tale este indiferentă re- 
forma aceasta, ca şi starea cea veche a legii e- 
lectorale, atunci critica d-tale însemnează numai 
că revizuirea esta de prisos, cu alte cuvinte, că 
problema, organizării proprie a Statului Român 
rămâne întreagă înainte ca şi pe urmă. 

De aceea, d-lor, după ce am terminat cu ar- 
gumentul întâi, aşi vrea să exprim acum con- 
vicţia mea, că nu numai este de prisos reforma 
constituţională ce o propuneţi, dar că întreaga 

mişcare de reformă, abstracție făcând de co- 
prinsul ideilor de reformare, este rea. 

D-lor, ceea-ce numim noi viaţa noastră poli- 
tică se concentrează în capetele a unui şir de 
locuitori din România. Cinci milioane vom fi cu 
toţii; este probabil, Intre lucrările care de 17 
ani asemenea nu le-am făcut, este şi statistica, 
Dar aceasta cel puţin nu este prevăzută în Con- 
stituţiune (ilaritate). Dar să zicem că vom fi cinci 
milioane, Nu ştim nici măcar câţi suntem în 
Capitală, 

Intre aceste cinci milioane de locuitori, după 
calculul care se tace, cam cinci indivizi la un 
cap de familie, ar fi un milion de bărbaţi, şi 
între aceştia, cu analfabetismul populaţiunilor 
rurale, de care vë vorbim, nu rămân de cât cel 
mult 150—200 de mii în total de indivizi cari 
intră în acţiune politică: aceştia votează, aleg 
şi câţi-va din ei se şi interesează, Nu este uşor 
de a produce un curent de idei în aceşti oa: 
meni. Cu cât starea de cultură este mai înapo- 
iată, cu atâta mijloacele de acţiune pentru a 
deştepta, curentul de opiniune publică sunt mai. 
restrinse, 
` Acum vë întreb: dacă opiniunea publică, acea re- 
gină, de care d. Ionescu ne făcea eri o descriere aşa 
de poetică, dacă opiniunea publică se produce, este 

cu putinţă a produce mai multe curente de idei în 
acelaş timp? Nici o dată, Adevărata opiniune pu- 
blică, în sensul politic al unei acţiuni în mase, 
este aceea, în care toate simţurile politice ale 
cetăţeanului sunt concentrate asupra unei singure 
ordine de idei. După cum se zice, că în om o 
pasiune puternică exclude pe toate celelalte, 
aşa în opinia publică un curent însemnat ex- 
clude celelalte gândiri politice. La noi a fost 
un curent puternic al opiniunii publice când s'a 
facut unirea, a fost un curent când s'a făcut 
resbelul, a fost de asemenea un curent în ches- 
tia Evreilor. Toţi ne aducem aminte, şi a trebuit 
să simţim atunci deosebirea, ce este între opi- 
nia publică în adevăr pusă în mişcare, şi între 
interesul mic ce-l au discuţiile politice ordinare, 
de toate zilele, Curentul opiniunii publice deş- 
teaptă, oare-cum mișcarea sufletească în corpul 
politic al unei naţiuni, şi depinde de arta, de 
dibăcia guvernanţilor de a-l simţi, de a-l deştepta 
unde este prea lânced, de a-l urma unde este 
puternic. Şi aci trebue să o recunosc, căci ar fi 
o nedreptate, aş lipsi de la datoria mea de om 
nepărtinitor de nu aş recunoaşte-o, că în presimţi- 
rea curentului opiniunii publice, la noi ca şi aiurea, 
partitul liberalilor înaintați îşi are meritul şi 
puterea sa. Acum se naşte objecţia., Dacă tu, 

partid liberal], eşti chemat a merge cu curentul 
opiniunii publice, şi chiar a-l deştepta adese-ori, 
dacă pentru tine mişcarea populară este adevăratul 
element firesc de valoare şi de putere, atunci 
tu, guvern luminat, voi reprezentanţi luminaţi 
ai acestui partid, ce curent de opinie publică 
deşteptaţi în ţară cu această reformă? Căci douë, 
trei sau mai multe curente în acelaş timp nu 
se pot deştepta. Este o idee sănătoasă, o simţire 
ce va însufleţi întreg corpul politie al ţării cu 
mișcarea revizionistă? Eu o contestez aceasta 
din cea mai adâncă convingere. 

Ajunseserăm noi în timpul din urmă într'o 
stare politică liniştită, într'o stare, după părerea 
mea, mult mai bună decât mai nainte. Eu 
trebue să recunosc, şi în această recunoaştere 
poate më deosebesc de mulți conservatori şi 
poate tocmai aici este adevărata causă a diferenței 
între câţi-va din noi şi câţi-va din cei lalţi par- 
tizani ai noştri, eu trebue să recunosc, că de 
câţi-va ani încoace s'a făcut în România un 
progres politic de o capitală însemnătate, care 
a înălţat Statul nostru la valoarea unui Stat de 
politică europeană, cu care, în proporţiunile sale 
cele mici, va veni sá compteze Europa, într'un 
sens sau într'altul (aplause). Acest fapt este: că 
pe când inainte se credea că în viaţa noastră, 

constituţională avem oameni conservatori sau 
de ordine, şi oameni, dacă nu de desordine, nu 
ar fi drept să aplicăm acest cuvint la toţi, dar 
oameni cu un temperament sau, dacă îmi ier- 
taţi cuvintul familiar, cu nişte apucături de ace: 
lea încât nu erai sigur, dacă nu vor duce şi la tur- 
burare, după cum puteau duce şi la ceva mai bun. 

O voce. Depinde. 

T. Maiorescu. Depinde, tocmai oamenii, cari 
în privinţa idealului lor de Stat nu erau încă 
foarte clar manifestaţi în viața publică, aşa 
încât credeau unii din noi, din greşeală poate, 
dar credeau, că în aceeaş desvoltare de activitate 
şi de principii puteau să ajungă — mai ştii ?—şi la 
republică, precum ar fi putut să ajungă şi la mo- 
narchie; puteau să ajungă şi la votul universal, 
precum ajung la recunoaşterea, pentru moment, 
a censului; puteau să ajungă la consolidarea unei 
stări de lucruri, precum puteau să ajungă şi la 
resturnarea ei—zic dar, pe când erau mai înain- 
te două feluri de oameni despărțiți printr'un abis: 
astăzi s'a dovedit, că avem în amendoub părţile 
partide constituţionale regulate, recunoscând unul 
şi acelaş scut constituţional monarchic, precum 
îl avem. Fie că au fost împrejurările, fie că a 
fost prudenţa d-voastre, fie că a fost în mare 
parte meritul conducătorului d-voastre în guvern: 

este un fapt netăgătuit şi foarte îmbucurător, că 
un Stat mic ca al nostru, intercalat între dou& 
monarchii, dintre cari una absolutistă, a avut; 
fericirea de a-şi vedea monarchia, fără de care 
acest Stat mic nu-şi poate conduce cu siguran- 
tä destinele sale în lupta. de interese a le Ori- 
entului, de a-şi vedea zic monarchia consolidată. 
Nu consolidată, dlor, numai prin noi conserva- 
torii; fiind-că despre noi nu era indoială că sun- 
tem monarchici ; dar consolidată de aceia, asu- 
pra cărora era îndoială, dacă sunt monarchici, 
esenţial consolidată prin recunoaşterea, că tot ce 
este astăzi în acţiune politică la noi, este mo- 
narchic şi dinastic, Acest fapt, această valoare 
trebue să fie pe deplin recunoscută de conserva- 
tori mai ales. Dacă îmi ertaţi o mică paranteză: 
nu înţeleg, eu conservator, de ce tonul opoziţi- 
unii conservatoare nu s'a îmblânzit pretutindeni 
din zioa proclamării Regatului ? (Aplause), Aici 
este chesiie de princip şi nu este chestie de 
persoane, In princip însă este indiferent, dacă 
este Brătianu sau Catargiu pe acele bănci; impor- 
tant este numai, că idea să se păstreze, şi dacă. 
este păstrată şi de d. Brătianu, cu atât mai bine 
pentru ţară întreagă. Va să zică, acest lucru 
este câştigat, şi nimeni nu-l poate contesta în 
valoarea lui. Avem un termometru sigur al re- 

cunoaşterii lui chiar în Europa Occidentală, şi acest, 
termometru este creditul crescând al Statului Ro- 
mân pe pieţele Europei. Ar fi imposibil, ca renta 
Română cu 5 procent să stea la 91, 92, şi chiar 
deasupra, adică mai sus decât era acum 7 ani 
sau chiar 2 ani, dacă mar fi in toate statele Eu- 
ropene apusane încrederea, că în Statul Român 
cu guvernul ast-fel cum este şi cu partidele astfel 
cum există, este siguranţă şi ordine (aplause). 

Această misiune este dar îndeplinită, acest lu- 
cru e făcut, marea valoare a partidului liberal, de 
care ne vorbea d. Fleva ieri cu atâta foc, este dove- 
dită, aveţi un trecut cât voiţi de glorios, aţi få- 
cut; independenţa, finanţele, Regalitatea — foarte 
bine, Ei, dar acum? Acum mai departe? 

Sunt mai ales doi ani de zile, în rarele mo- 
mente, în care îndrăsnesc a vë vorbi (poate am 
vorbit numai de 4 ori în 4 ani), când mi-am per- 
mis să relevez un anume punct în discuţia asu- 
pra adresei la Tron, şi poate că nu sunt lipsit 
de modestie, dacă apelez chiar la memoria unora 
din d-voastră în privinţa aceasta. Mi-am permis 
să vă întreb: ei, d-lor, care vë este programa 
de lucrări? 

Acum 5 ani era resboi, acum 4 ani resboi, 
acum 8 ani tractatul de la Berlin; Car acum 2 
ani ce mai era? Mesagiul ne zicea: fiind-că am 

ajuns la înplinirea dorințelor divanului ad hoc, a 
venit acum era de muncă. A venit? Eu m'am 
gândit îndată la acele cerinţe ale Constituţiunii de 
la 18686; a venit dar în fine acea epocă de muncă? 
Foarte bine! Ei, dar rezultatul? Nu s'a făcut nimic. 

Vë întreb acum: nu este aici propriul şi salu: 
tarul curent al opiniunii publice, care ar trebui 
deşteptat, lăsând în linia a doua pe or-care altul? 

Căci, d-lor, idei, idei! E vorba de idei practice, 
de idei speciale ale organizării noastre, aşa cum 
sunt prevăzute, dar încă neatinse, în Constituţia 
noastră şi în realitatea or-cărui Stat civilizat al 
Europei. Ideile acestea, în justiţie, în instrucţie, 
în administraţie, aşteptăm să vedem, cum d-voas- 
tră floarea liberalismului, oameni cu cunoştinţe, 
cu iubire de ţară le puneţi în practică, dacă nu 
aveţi ergofobie. Şi în privinţa, unor asemenea, idei 
puterea la guvern a d-lui Brătianu şi conduce- 
rea asigurată pentru cât-va timp în viitor este 
un lucru foarte important. Căci mai rea este o 
reformă pe jumătate, de cât nici o reformă; mai 
bine e a nu pune mâna pe o chestie fundamen- 
tală de loc, decât să pui mâna şi să faci câte-va 
încercări numai, care să le vezi isbite, ruinate, 
fals interpretate, fiind-că nu ai fost înţeles sau 
nu ai ştiut să te faci înţeles, fiind-că nu ţi-a venit 
încă timpul. Am păţit-o aceasta: și o ştiu acum. 

Este dar foarte important să fie o conducere 
sigură pentru viitor, prin asigurarea majorităţii 
unui prim-ministru. Aveţi pe acea bancă ministe- 
rialä şapte resorturi. .. 

Gr. Eliad. Numai unul e. 

T. Maiorescu. Dar trebue să fie şapte, şi nici 
dintr'o parte nu vedem vre-o organizare, afară 
de finanţe. Nu vorbesc de ministerul de război, 
fiind-că nu më pricep de loc. 

Va să zică, tocmai în acest moment, în această 
fază a politicei române, când ajunsesem aproape 
cu toţi a recunoaşte că multe temeri au dispă- 
rut, când se mai îmblânzise lupta de partide, 
când se vorbea de moderație şi împăcare; toc- 
mai în acest moment, chemat a face ceva în 
realitate, în realitatea practică pentru organizarea 
Statului, a duce curentul opiniunii publice, pre- 
cum sunteţi în stare a-l duce, spre formarea in- 
stituţiilor fundamentale ale Statului în justiţie, 
în şcoli, în administraţie; a conduce acest curent, 
care nu se poate deştepta pred des şi nu se deş- 
teaptă nici o-dată în multe sensuri, ci se absoarbe 
într'un singur sens: tocmai în acest moment, 
solemn şi el în felul lui,., . ne veniţi cu formula 
goală a unui mechanism electoral, după care să 
nu fie 4 colegii, ci trei, şi în colegiul Liu să nu 
mai fie 70 de alegtăori, ci 700. 

Tertaţi-m8 să o spun, d-lor, fără sfială: aceasta 
este o adevărată calamitate pentru progresul 
real al Statului Român! 

Si apoi numai o să vedem de acum înainte 
mişcarea cea nesănătoasă prin chiar goliciunea 
ei lăţindu-se peste toată ţara, formule vage, 
abstracţiuni nemistuite, teorii constituţionale din 
ţări străine de firea noastră, citate de prin cărţi 
rău studiate, amintirea cuvintelor lordului cutare 
şi ale lordului cutare şi ale lordului cutare, ale 
ilustrului Gambeta cu scrutinul de liste, şi ale 
numai ştiu căror altor ilustrităţi, nomoluri de 
cuvinte fără nici un miez, băşici umflate cu aer 
gol—o adevărată epidemie a frazeologiei. 

Voiţi o dovadă? Nu voi numi pe nimeni. Dar 
comparaţi spectacolul din Cameră şi gindiţi-vă 
unde vor ajunge lucrurile la alegerile din toată 
ţara. Oameni, cari, când vine o lege practică în 
discuţia Camerei, nu ştiu să ne dea o singură 
idee de valoare, se găsesc aci gata cu ideile 
d-lor constituţionale, propun amendamente la re- 
vizuire care de care mai grave şi mai incizive, 
litere negre pe hârtie albă, asupra echilibrului 
puterilor, asupra adevăratei expresiuni a po- 
porului, asupra drepturilor împrescriptibile ale 
omului, și celelalte, şi celelalte. 

B. lepurescu. Toată lumea este proastă, nu- 
mai d-ta eşti deştept, 

Voci. Tăcere. 

T. Maiorescu. Apoi, d-lor, nici această epocă 
de copilărie constituţională n'am trecut-o încă? 
N'am eşit încă din fazele prunciei constituţio- 
nale, din frazeologia goală? Credeţi d-voastră, că 
prin schimbări mecanice de colegii electorale se 
va aduce cel mai mic progres în o ţară ca a noa- 
stră? Dacă aţi constatat, că toate guvernele pot 
să aibă majoritate, dacă a avut-o şi o are şi al 
d-voastră, daca situaţia este astăzi în mâna 
d-voastră, atunci misiunea proprie a unui cap 
experimentat, inteligent, conducător al partidului 
liberal trebue să fie de a aduce toată tinerimea 
care-l ascultă, la munca intelectuală a organi- 
zării practice, iar nu de a o chema la declaraţiuni 
constituţionale; căci aceasta este o pierdere a 
capitalului intelectual al generaţiunii de astăzi, 
şi ne aduce prin goliciunea abstracţiilor înapoi 
la nişte timpuri, cari ar fi fost bine să fi trecut 
pentru totdeauna în ţara aceasta. 

D-lor, ştiţi care este unul din relele principale 
în capul tinerimii noastre, în capul poate al 
celor mai mulţi din noi, şi în al meu şi în al 
altora? Este că ne-am făcut studiile şi am pri- 
mit elementele de cultură în străinătate. Mulţi 

vorbesc despre un asemenea rëu; dar să exa- 
minăm o dată mai strins, unde este adevărata 
esență al lui? Pentru ce nu vine un Stat ca 
Germania d. e. să zică, poate din economie 
budgetară: are Austria universităţi, să nu mai 
fac universităţi la mine în ţară, ci să trimet tine- 
rimea în Austria şi să se folosească acolo de 
institutele de cultură, întreţinute cu cheltuiala 
altuia? Pentru ce nu se poate una ca aceasta 
în cultura, modernă? Unii r&spund întrun mod 
mai popular şi nu bine cugetat la noi, că tine- 
rimea prin aceasta şiar pierde iubirea, de ţară. 
Eu nu cred, că ar fi tocmai acesta, rezultatul, şi 
nu cred, că ar fi aici ceva de temut. Omul nu 
este un animal neraţional, o concluzie logică 
elementară trebue să se admită în fie-care cap, 
mai ales în fie-care cap de student. Dacă dar 
studentul nostru vede în Franţa cum Francezul 
îşi iubeşte ţara lui, dacă vede în Germania cum 
Germanul îşi iubeşte Germania lui, negreşit no 
să se întoarcă el în România, ca să iubească 
pe Franța şi pe Germania, ci va veni la con- 
cluzia elementară: să iubesc şi eu ţara mea 
precum Francezii iubesc Franţa, precum Germa- 
nii iubesc Germania. Va să zică iubirea de pa- 
trie, acest sentiment fundamental, nu se strică: 
mai toţi aţi eşit din universităţile străine şi nu 

se poate zice, că aţi eşit fără iubire de țara 
noastră, Dar unde este adevăratul rău? Mai as- 
cuns este, este ceva mai fin, dar cu atât mai 
periculos este, că ne deprindem cu nişte formule 
de cultură, care sunt esenţiale atmosferei am» 
biante a ţărei unde am studiat, dar care sunt 
adese-ori cu totul nepotrivite în aplicare cu sta- 
rea actuală, şi une-ori cu chiar natura poporu- 
lui Român. Sunt convins, că primul ministru şi 
fie-care ministru ca şi mine, d-lor, a făcut în 
năuntrul lor un fel de proces sufletesc, pe care 
l-aş numi proces de împămentenire intelectuală 
a germenelor de cultură din Franţa sau din Ger- 
mania, In această transformare pentru împă- 
mânțenire stă o parte a puterii or-cărui om de 
Stat. In această nouă gândire, în această re- 
naştere a ideilor, multe se schimbă; unele se 
mai întăresc, altele se slăbesc, unele se alungă ca 
utopii, altele se lărgesc prin elementul teluric al 
patriei, toate se transformă în momentul de a fi 
adaptate şi însufleţite pentru trebuinţele reale ale 
poporului Român. 

Va să zică întrun Stat, în care din nenoro- 
cire avem mare majoritate a tinerimii culte ve- 
nită de la universităţi străine, din care şi as- 
tă-zi încă universitatea Parisului singur numără 
mai mulţi studenţi Români de cât amândouă 

universităţile noastre indigene, într'un asemenea 
Stat cultura tinerimii are trebuinţă de împă- 
mentenire practică, adică de studiarea reală şi 
de primirea elementului teluric al românismului 
propriu, Ei bine, în'această stare de lucruri vine 
partidul liberal, cel cu luminează-te şi vei fi, 
voeşte şi vei putea, vine şi în loc să întărească 
elementul pământean, adică realitatea trebuin- 
ţelor Statului Român, dând tinerimii adevărata 
şcoală, de bună politică, îi da numai o formulă 
goală de constituţionalism abstract, care o să 
fie numai o nouă aruncare în abstracţiile State- 
lor străine, in cărţile străine, în atmosfera 
străină, în regiunile depârtate ale Franţei, ale 
Engliterei, ba chiar ale Egiptului (ilaritate), 

Şi pentru această goliciune formală să pier- 
dem noi ocazia de fertilizarea, de înrodirea inte- 
ligenţelor tinerimii române cu patriotica muncă 
a organizării Statului? 

Cum voiţi, ca un om, care împărtăşeşte acest 
mod de a cugeta, să fie alăturea cu d-voastră 
pentru revizuirea legii electorale sau or-cărui 
alt formalism constituţional? 

Terminând acum expunerea celor două argu- 
mente în contra revizuirii în princip, mi-aş per- 
mite să mai zic un cuvint asupra situaţiilor 
aparente în năuntru partidului d-voastră, Poate 

më înaintez prea mult, dar omul când se încăl- 
zeşte, spune câte-o-dată ce poate ar fi mai pru- 
dent să nu spue. 

Am citit prin jurnale şi am auzit din conver- 
saţiile politice, că se par a fi douë curente în 
partidul liberal, care se zice că se personifică în 
dou& individualități, dar eu nu găsesc cuviincios 
a le numi în persoană, ci prefer să vorbesc 
obiectiv. 

Despre unul se zice, că este adevăratul pă- 
rinte al ideilor liberale, iar cel-alt este capul cu 
raţiunea de Stat. 

Părinte al ideilor liberale, formulatorul prin- 
cipiilor democratice — foarte frumos lucru. Dar 
pănă unde să meargă filiația acestui părinte li- 
beral? Şi unde se opreşte productivitatea, formu- 
lelor democratice? 

S'au pus o dată înainte principiile liberale în 
această, țară, foarte bine; s'au deşteptat, s'au 
alimentat spiritele, s'au produs puteri nous, s'au 
ridicat ceeace numea Gambetta les nouvelles cou- 
ches, foarte bine; s'au produs o mulțime de for- 
mule, unele cam declamatorii, şi s'au främîntat 
mai ales tinerii din o concepţie în alta, foarte bine. 

Dar în fine pănă unde? Supoartă tempera- 
mentul poporului nostru fricţiunile perpetue de 
la o idee abstractă la alta înainte de a o mistui? 

Este curios lucru cu aceşti descoperitori de 
formule abstracte. Une-ori s'au văzut asemenea, 
părinţi ai ideilor abstracte la lucru practic; se 
zice, că în unele ţări a fost câte unul din aceşti 
părinţi chiar ministru de interne, !) şi se zice 
că atunci s'a văzut, ce deosebire mare era 
între valoarea unui om ca propagator de prin- 
cipii şi valoarea lui ca om de Stat practic, se zice 
că această din urmă a esit cam controversată ; fi- 
reşte, un om ñu poate toate; se zice că a dus-o 
vre-o patru Juni cu încercări ministeriale de 
tot felul, cu licenţiaţi în drept ca sub-prefecţi, 
cu circulări administrative pentru tocmelele a- 
gricole în contrazicere cu disposiţiile legisla- 
tive (ceea-ce numai liberal nu poate să fie), se 
zice in fine, că însuş a recunoscut, că nu era 
omul la locul lui, şi, spre onoarea lui este această, 
recunoaştere, s'a retras însuş şi s'a întors iarăş 
la ziaristică, 

D-lor, nu ştiu dacă am lipsit vre-o dată de 
la datoria de stimă şi de respectul cuvenit pen- 
tru eminenţii bărbaţi ce au ilustrat ţara noastră. 
Sper că nu, şi în or-ce cas simţimântul meu 
este pătruns de recunoaşterea capacităţii şi pa- 
triotismului lor. O extra-ordinară activitate, o mare 

putere de a desciplina un partid, o concepţie în- 
tinsă, şi o rară energie pentru realizarea ei... 
acestea sunt merite, care se impun respectului 
şi consideraţiei tutulor oamenilor nepărtinitori, 
fie amici, fie adversari. 

Dar or-ce individualitate are o limită firească, 
a imporanţei ei practice, şi or-ce om politic îşi 
are timpul lui. Să-l venerăm tot-dea-una dacă, 
a fost venerabil, să-i punem statue, dacă, voiţi, 
dar să nu uităm nici o-dată deosebirea între 
teoriile formale şi între exigenţele reale. 

Gr. Eliade. Este cusut cu aţă albă. 

T. Maiorescu. Moştenirea, lăsată în formule 
abstracte şi poveţele trimise prin telegraf de la 
Paris trebuesc primite sub beneficiu de inventar, 
precum s'a zis. 

Era o vreme când se cuprindeau constituţiile 
unei ţări în plicuri de sciisori; era o vreme, 
când un cap genial ca Condorcet irămitea Impë- 
rătesei Ecaterina a Rusiei constituţia întreagă 
a Rusiei într'o scrisoare și avea naivitatea să-i 
zică: pune această, constituţie în aplicare şi fe- 
ricirea Rusiei este gata. 

Cum s'au desiluzionat oamenii de atunci! Cum 
se ştie astă-zi, că fericirile popoarelor nu mai 
stau în formulele abstracte! 

Cum se simte astăzi pretutindeni valoarea 

oamenilor de stat practici, cari ştiu să adapteze 
principiile la viața reală ale poporului în care 
lucrează ! 

Pentru aceste două motive, d-lor, sunt contra 
revizuirii, şi aş fi fericit când aţi fi şi Q-voastră 
contra revizuirii şi când am scăpa ţara aceasta, 
de agitarea, sterilă a unor formule electorale, 
fără nici o valoare practică în starea de astăzi 
a poporului Român (aplause). 

IN CAMERA DE REVIZUIRE. 





Demisie din comisia Adresei. 





(Şedinţa Camerei de la 18 Mai 1883). 





Ministerul din acel timp: 


I. C. Brătianu, prezident gi r&sboi, 

G. Chiju, interne, 

D. A. Sturdza, externe, 

E. Stătescu, justiţie, 

G. Lecca, finanțe, 

P. S. Aurelian, culte, 

Col. Dabija, lucräri publice, 

J. Câmpineanu, agricultură, comerciu şi do- 
meniile Statului (noul minister înființat la 

1 Aprilie 1883). 

Legislatura de 4 ani a parlamentului ales 
în 1879 se termină la 5 Martie 1883 cu a- 
doptarea, după a treia lectură, a propunerii 
prealabile pentru revizuirea a 25 articole 

din Constituţie. Nouele alegeri se fac în 
decursul lui Aprilie, şi la 10 Mai se deschid 
Adunările revizioniste. Prezident al Camerei 
este ales C. A. Rosetti, înstigatorul principalal 
mişcării de revizuire, iar în comisia Adresei 
se aleg între alţii d. Iacob Negruzzi şi au- 
torul scrierii de faţă, a căror demisie, dată 
prin următoarele cuvinte, nu este primită. 


D-le preşedinte, în şedinţa de ieri majoritatea, 
Camerei ne-a făcut onoarea, d-lui Jacob Negruzzi 
şi mie, de a ne alege în comisia pentru redactarea 
răspunsului la mesagiul Tronului. 

Chestia specială şi principală, pentru care este 
convocată această Cameră, esta fără îndoială 
revizuirea Constituţiunii ; la această revizuire se 
referă şi un pasagiu din mesagiul Tronului şi, 
după toate probabilitățile, şi răspunsul la mesagiu 
va trebui să atingă această chestie, 

Din alegerea făcută preşedintelui Camerei şi 
din semnificarea ce însuş d. preşedinte a dat 
acestei alegeri, că ar fi adecă un omagiu ce 
aproape unanimitatea Camerei ar fi adus d-sale 
pentru fericita idee de a pune chestia revizuirii 
în desbaterea opiniei publice, suntem datori a 
înțelege că aproape unanimitatea, că marea ma- 
joritate a acestei Camere este favorabilă revi- 
zuirii (aplause); pănă acum însă, afară de acest 

semn al alegerii de preşedinte, n'a fost nici o 
ocazie ca să ne spunem toţi părerea noastră în 
această privinţă. 

Suntem dar datori, d-nul Negruzzi şi eu —sunt 
autorizat din partea d-sale să-l asociez la această 
declaraţie — să vë spunem, câ noi doi cel puţin 
Suntem într'o desăvirşită divergență de păreri 
cu d-voastră majoritatea în această privinţă. 

Noi suntem anti-revizionişti, suntem dar într'o 
opozițiune  hotărită cu majoritatea d-voastră, 
Ne ştiind ce înţeles pot avea voturile, cu care 
d-voastră ne aţi onorat numindu-ne în această 
comisie, ne ştiind dacă ele au înţelesul ca opo- 
ziția să fie reprezentată în această comisie, nu 
ne rămâne, d-le preşedinte, decât a vă ruga să 
interveniţi pe lângă onor. Cameră ca să ne pri- 
mească demisia a d-lui Neguzzi şi a mea din 
această comisie. 

IN CAMERA DE REVIZUIRE, 


La Adresă. Legalitatea constituțională. Con- 
testarea curentului revizionist. 


(Şedinţa Camerei de la 27 Mai 1883). 





Membrii opoziţiei-coalizate, aleşi în par- 
lamentul revizionist, hotăresc a nu lua parte 
la lucrările acestui parlament, contestânduii 
legalitatea. Insă junimiştii aleşi iau din contră 
hotărirea de a-şi exercita mandatul, şi dis- 
cursul următor e menit să justifice atitu- 
dinea lor, combatând de altminteri afirma- 
rea din proiectul de adresă al majorităţii, 
că ţara doreşte schimbarea Constituţiei. 


D-lor deputaţi, nu eram hotărit să vorbesc în 


discuţia generală, fiind că în privinţa amanda- 
menţului ce propusesem în comisiune era destul 

să ne explicăm la discuţia pe articole. Insă d. 
general Lecca, preopinentul meu, vorbind de po: 
siția noastră in Cameră, m'a fâcut să iau cu- 
ventul acum; dar pentru a nu vă obosi cu o 
cuventare de două ori, voi intercala în această 
discuţie generală puţinele cuvinte ce aveam de 
zis în privinţa amendamentului prezentat de d. 
Negruzzi şi de mine. 

D-lor, cum aţi văzut din raportul ce însoţeşte 
proiectul de răspuns la mesagiul Tronului, în co- 
misia aleasă de D-v. sa putut produce o 
unanimitate de păreri asupra câtor-va din păr- 
tile proiectului; însă în privinţa pasagiului re- 
Jativ la Constituţie, sa împărţit comisia în 
două părți, şi aici minoritatea a prezentat un 
amendament care, de şi în redactarea lui este 
moderat, nu are cu toate acestea înţelesul blând, 
pe care i-l dă d. raportor, 

lacă ce zice d. raportor: 

„lar d-nii Titu Maiorescu şi Iacob Negruzzi 
„au emis dorinţa ca revizuirea să nu se întindă 
„Şi asupra dispoziţiilor privitoare la legea elec- 
ptorală şi în consecință au propus, în locul 
„redacţiunii majorităţii, următorul amendament: 

„Propunem ca pasagele din proiect, care încep 
„cu cuvintele: „în această lucrare“ şi se termină 

„cu Cuvintele: „şi la păstrarea tutor drepturilor 
„lui,“ să fie inlocuite cu următorul alineat: 

„In această lucrare, Adunarea din nou aleasă 
„are de îndeplinit misiunea principală de a se 
„pronunţa, daci şi pănă unde reforma Consti: 
„tuţiunii în articolele, cari au fost indicate de 
„Camera precedentă, ar corespunde adevăratelor 
„trebuinţe ale ţărei şi ar fi oportună în împre- 
„jurările de faţă. “ 

Interpretarea ce d. raportor dă dorințelor 
„emise“ de noi, nu este exactă. Ce am vrut 
să zicem noi este coprins în amendamentul 
propus de noi; şi dacă este vorba de a se in- 
terpreta amendamentul nostru şi mai departe, 
atunci dorinţa noastră, adecă a d-lui Negruzzi 
şi a mea, este nu numai ca revizuirea să nu se 
întindă şi asupra a oare-căror dispoziţii, ci ca 
vevizuirea să nu se întindă de loc; şi am fi foarte 

"fericiţi, dacă revizuirea nu s'ar face nici intr'o 
privință nici în ceailaltă. 

Dar mai înainte dea më explica asupra acestui 
punct de vedere, să-mi daţi voie ca în această 
discuţie generală, mai ales in urma cuvintelor 
rostite de onorabilul meu preopinent, să precizăm 
poziţia noastră in Cameră. 

Nu ştiu pănă unde d. general Lecca era în 
drept să afirme, că suntem aproape unii de alţi. 

D-sa poate că deduce aceasta numai din faptul, 
că ne aflăm aci împreună la Cameră. Acest fapt 
îl voi explica îndată, 

In privinţa vre-unei alte apropieri nu văd nimic 
în chestiile puse la ordinea zilei. Iar în privința 
marei chestii la ordinea zilei, adică a revizui- 
rii, este ştiut că suntem adversari hotoriţi. 

În ceea-ce priveşte ființa noastră în mijlocul 
d-voastră iată ce am de zis, dlor deputaţi. 

Proiectul de adresă începe prin a vorbi despre 
ordinea, alegerilor din urmă. Intru aceasta urmea- 
ză, Mesapiul Tronului, căci şi Tronul aduce omagiele 
sale nu administraţiei în ceea-ce priveşte toate 
operaţiile electorale, ci Tronul aduce omagiele 
sale ţărei, poporului alegător, care a dat şi cu 
această ocazie dovadă de spiritul său de or- 
dine şi de legalitate. 

In acest înţeles care din noi nu sar fi grăbit 
să se asocieze la acest omagiu? Deci şi noi 
am primit această parte a proiectului de rës- 
puns, cu atât mai mult, cu cât aici nu se aduce 
nici aprobarea nici desaprobarea operaţiilor elec- 
torale emanate de la autorități, nici se vorbeşte 
despre valoarea acestor operații în genere. Căci 
dacă ar fi fost vorba despre aceasta, atunci poate 
că s'ar fi dat ocazie de a se vorbi şi despre oare- 
cari neregularități petrecute pe ici pe colo, pre- 

cum d. e. despre atitudinea prefectului de Galaţi, 
de care ne a vorbit cu atâta tărie vecinul mew 
de pe această bancă (d. Nicu Catargi). 

Poate că ar fi fost atunci locul dea se vorbi 
şi despre deosebirea între alegerile de acum şi 
între alegerile făcute sub cabinetul conservator. 

Voci. Aide de! Este mare. 

Titu Maiorescu. D-voastră veţi zice, că este 
mare. Eu recunosc, că este oare-care deosebire. 

Gr. Vulturescu. Dar nici că este comparaţie. 

Voci. Aşa, aşa! 

Titu Maiorescu. Dar părerea, mea este, că 
deosebirea nu este aşa de mare, precum vi se 
pare d-voastră. 

Voci. Vë înşelaţi. 

N. Voinov. Cer cuvântul. 

D. preşedinte. Dar altmintrelea vë rog să 
respectați pe acela care vorbeşte, şi mai cu seamă 
“când d-sa ne sileşte în formă să-l respectăm 
i să-l ascultăm cu plăcere. 

Titu Maiorescu. D-lor deputaţi, nu are să 
se facă discuţia aceasta mai mare decat a- 
tata, de şi poate ar merita să fie o dată făcută 
în mod nepărtinitor. 

Fără îndoială, a nune candidaturi oficiale prin 
prefecţi este un act de fiancheţă constituțională, 
care une-ori poate să fie blamat. Sinceritatea 

trebue să fie recunoscută, însă poate merge prea 
departe; şi recunosc că este un fel de progres 
constituţional, dacă în locul candidaturilor pre- 
fectorale sau oficiale făţişe, se face o candida- 
tură—cum să o numesc? o candidatură mai 
politicoasă pentru formele constituţionale, ascunsă 
sau... nu ascunsă, pusă sub paza, sub pavăza 
unui comitet electoral central. Căci toată lumea 
ştie—nu e aşa, d-lor?—că acest comitet electoral 
central nu stă în nici un raport cu miniştrii. 
Toaţă lumea este pe deplin convinsă, că nici un 
prefect nu are a face cu comitetul electoral local. 
Fi bine, ce omagiu mai mare voiţi să aduc 
sistemei constituţionale practicate de d-voastră ? 

Însă, D-lor, pentru mine chestia nu are în- 
semnătatea ce v&d că o are pentru mulţi alţii. 
Îmi pare r&u, dar nu pot vedea lucrul aşa, de grav. 

Pentru mine, D-lor deputaţi, or-ce ţară are 
alegerile ce le merită, şi în or-ce ţară îşi per- 
mit guvernele atâta, ingerinţă, făţişe sau ascun- 
să, câtă îl lasă alegătorii să-şi permită; şi da- 
că nu ai alegători de la sine independenţi, atunci, 
cu or-ce formă şi regulament, vor cădea sub 
ingerința guvernului. 

De aceea mărturisesc, că şi alegerile acestea 
le găsesc tot aşa de bune şi tot aşa de rele, 
precum erau şi alegerile trecute. 

Voci. A! A! 

Titu Maiorescu. D-lor, acest punct al lega- 
lităţii alegerilor este pentru toată discuţia noas- 
trä un punct capital. Şi dacă noi, câţi-va con- 
servatori, suntem în mijlocul D-voastră, este toc- 
mai fiind-că recunoaştem pe deplin această lega- 
litate. Recunoscând însă aceasta, ne am deose- 
bit cu cea mai mare părere de rău de unii din 
coreligionarii noştri politici de pănă acum. 

Nu mă voi expune dreptei observaţii a d-lui 
preşedinte făcută predecesorului meu şi nu voi 
vorbi în contra acelora, cari sunt absenţi de- 
finitiv din această Cameră şi nu-mi pot res- 
punde. Dar sunt în drept să vorbesc de toate 
actele, care stau într'o relaţie directă şi imedi- 
ată cu această Cameră; şi când văd că pentru 
Cameră sunt deputaţi aleşi, cari nu vin la şe- 
dinţe; când din manifestele politice şi publice 
ale acestor deputaţi aleşi de către alegătorii lor 
vedem arătat motivul pentru care nu vin în a- 
ceastă Cameră: cred că suntem în drept a 
vorbi, cu tot respectul cuvenit absenţilor, de a- 
cest fapt. 

D-lor, ce însemnează legalitate de alegeri? 

Constituţia noastră de la 1866 şi legea electorală 
au prevăzut întregul mecanism, după care vrea să 
aleagă reprezentaţia naţională a ţării şi a prevă- 

zut atât drepturile indivizilor întru aceasta cât şi 
dreptul Coroanei, cât şi dreptul alegătorilor şi al 
aleşilor. S'a, zis atunci: pentru a se garanta 
ca opinia publică să se manifeste, trebue să lä- 
săm libertatea de întruniri şi libertatea presei; 
şi ca să nu fie ingerinţe din partea adminsitra- 
titi s'a dat confecţionarea listelor electorale la. 
primari ; şi fiind-că tribunalele se păreau prea 
dependente de miniştri s'a dat incă o garanţie: 
recursul la curtea de casaţie, instanţă inamovibilă, 
care aici judecă chiar fondul şi ordonă cine să 
r&mâe inscris şi cine să se şteargă din liste în 
urma recursurilor. Am dat mai mult prin Con- 
stituţia noastră : am desfiinţat consiliul de Stat şi 
s'a desfiinţat odată cu el şi or-ce autorizare prea- 
labilă pentru urmărirea unui funcţionar culpabil 
de ingerințe; s'a lăsat la libera dispoziţie a fie- 
căruia din noi ca să tragă înaintea tribunalelor 
ordinare pe or-ce funcţionar, prefect, subprefect. 
şi chiar ministru, Ce mai voeşte o țară ca să-şi 
asigure libertăţile? Ce poate să ceară mai mult 
de la o Constituţie? Presa? Iat'o liberă. A- 
dunările publice? Nu e nici o întrunire politică 
care s'a proprit, şi cine a voit sa adunat unde 
a voit; nici o piedică întru aceasta. A înscris 
primarul pe nedrept în listele electorale ? Avem 
curtea, de casaţie independentă. Îţi face un func- 

tionar nedreptate? Il traduci inaintea tribunalelor. 
Iată garanţii ce Constituţia de la 1866 le-a dat 
pentru a asigura libertatea alegerilor. 

O dată însă alegerile făcute în aceste condi- 
ţii; o dată mandatul dat, alegerea venită aci, 
discutată de d-voastră şi validată de către 
Cameră, më întreb: deputaţii proclamaţi după 
ce forme legale mai pot fi puşi în chestie 
întrun Stat regulat, constituţional? Şi cum 
oameni de ordine ar putea pune în discuţie 
asemenea lucru? (Aplause.) Ceea ce este elementar 
pentru o societate constituită, este de a avea 
pentru or-ce faptă mai marcantă a vieţei pu: 
blice, când intră în conflict cu legalitatea, un 
organ care să se pronunţe asupra reparării 
necesare. Pentru contenciosul privat sunt tribuna- 
lele; pentru cerinţele politice este tot mecanismul 
politic electoral şi legislativ al vieţei Statului. 
Dar când un individ sau un partid nu rămâne 
mulţumit, de exemplu cu alegerile făcute, atunci 
ce formă ar avea un Stat constituit ca să pre- 
vadă nemulţumirile lor contra tutulor formelor 
legale, cu care s'a constituit ţara legală, Cameră 
„Şi Senat? Nu există alta decât tot discuţia 
în Cameră sau o nouă operaţie electorală. Sau 
dacă vrei să zici, că după toată funcţionarea 
acestor forme legale, totuş n'a egit reprezenta- 

ţia țërei cea adevărată, apoi atunci trebue să 
revizuesti Constituţia, care s'a arătat incapabilă 
de a da o reprezentaţie legală. (Aplause.) Noi cari 
suntem absolut anti-revizionişti, suntem bine-veniţi 
de a vë spune că recunoaştem adevărata expresie 
momentană a ţărei în Cameră şi în Senat constituite. 

Acest punct, d-lor, nu este secundar. Intre- 
barea: ce este ordinea legală într'un Stat, ceste 
fundamentală, mai ales pentru partidul conser- 
vator, un partid în esenţa sa de ordine. Dacă 
cine-va asupra acestui punct nu se găseşte într'o 
perfectă unire de vederi cu colegii săi, atunci 
vine momentul de a se întreba: pănă unde mai 
pot merge împreună? A tăgădui legalitatea Ca- 
merei şi a Senatului, este după convingerea 
mea un început de anarchie, şi nu poate să 
existe Stat regulat din momentul ce aceasta se 
pune în discuţie. (Aplause). 

N'am fi îndrăsnit, noi cari am rămas în mino- 
ritate, v&zendu-ne aşa de reduși la număr, să 
afirmăm ca un princip conservator acest lu- 
cru în contra celor cari sunt mai în vârstă şi 
mai autorizaţi de a vorbi în numele partidului 
conservator, dacă n'aş putea să aduc oare cum 
o dovadă palpabilă, o dovadă literală, că expri- 
măm prin aceasta un princip recunoscut mai 
nainte de însuş partidul conservator. 

Această convingere a mea de astăzi asupra 
legahtăţii Camerei este identică cu aceiaş con- 
vingere a mea când eram noi la guvern cons 
servatorii, convingere exprimată prin cuvinte pe 
cari le am zis atunci de pe banca ministerială în 
aplausele şi cu aprobarea partidului conservator 
întreg, în contra unora din d-voastră, majoritatea 
de azi, atunci violentă opoziţie în contra noastră. 

După ce voi fi dovedit aceasta, voi fi in 
drept să më întreb: trebue oare să fie toate 
aşa de schimbătoare pe roata lumii? chiar şi 
principiile de Ja şapte ani la şapte ani? E 
vorba că îndată ce se schimbă oamenii după o 
bancă pe alta, trebue să se schimbe şi convingerile 
lor? Cine poate să urmeze pe această cale de 
varietăţi, să urmeze, sper însă că veţi înţelege 
că nu toată lumea o poate şi că e bine să se 
păstreze în acele chestii, cari sunt fundamentale 
şi primordiale pentru convingerea politică, ne- 
strămutatul caracter politic al cui-va. (Aplause.) 

Dlor, la 1875 fuseseră alegerile, pe cari 
d-voastră le numiţi faimoase, sub ministerul d-lui 
Lascar Catargi, şi atunci opoziţia d-voastră, 
d. Ioan Brătianu, cap al partidului de opoziţie, 
d. Vernescu, d. Kogălniceanu şi chiar d. Chițu 
au dat pilda, permiteţi a o spune franc, au dat 
pilda cea rea, domnialor au fost aceia, cari au 

început să tăgăduiască legalitatea unei Camere 
constituite în ţară. 

A. Stolojan. Noi am venit în Cameră. 

D. preşedinte. Acestea le aţi înţeles de mult 
d-voastră, de ce nu întrerupeaţi atunci? (A plause,) 

T. Maiorescu. D-voastră, opoziţia de atunci, 
ați venit în Cameră şi aţi prezentat un amen- 
dament, care zicea că alegerile n'au fost ade- 
vărata, expresie a ţării, şi aţunci... daţi-mi voie 
să vë citesc din Monitorul de atunci, nu voi abuza 
nult de pacienţa d-voastră, dar une ori e foarte 
instructiv să vedem, cum se repetă formele și 
împrejurările, numai că se interpretă o dată 
într'un sens şi altă dată în alt sens... atunci, 
zic, acela care are acum onoarea de a vă vorbi, 
era pe altă bancă, pe banca ministerială, şi era 
autorizat să formuleze în numele colegilor săi, 
ca un princip conservator dè ordine in Stat, 
următoarele cuvinte: 

„S'au falsificat alegerile, afirmaţi d-v. Nu este 
exact, afirmă alţii. Daţi-mi voie a atinge punctul 
de căpetenie şi a face legistului Vernescu şi 
tutulor oamenilor de Stat din opoziţie urmă- 
toarea întrebare decizivă pentru or-ce Stat con- 
stituit: cine să judece această contestaţie? 
Aţi introdus sistemul constituţional cu Camera 
care validează alegerile. Ei bine, alegerile s'au 

validat de Cameră. Nu admiteți instanța? Foarte 
bine. Dar atunci spuneţi-ne: ce altă instanță 
admiteți ca să valideze alegerile făcute după 
legea electorală, lucrată de d-voastră ? (Aplause.) 
Aţi zis la 1866: fundamentul libertăţilor publice 
este ântâi libertatea întrunirilor, aţi avut-o cum 
nu o arenici oţară a Europei într'un grad așa de 
intins. Garanţie pentru confecţionarea listelor 
electorale aţi avut după Constituţia d-voastră, 
pentru că ele sau făcut de primari, iar nu 
de guvern. Garanţie pentru dreptul de in- 
scriere în listele electorale aţi avut; erau după 
Constituţia d-voastră tribunalele şi Curtea de 
casaţie. Unde v'aţi crezut nedreptăţiţi, aţi apelat 
sau aţi putut apela — şi dacă nu aţi făcut-o 
este vina d-voastră şi denotă lipsă de spirit 
cetățenesc — la tribunale şi apoi la Curtea de 
casaţie, instanța judecătorească cea mai înaltă, 
inamovibilă, pe care guvernul nu o poate schimba. 

„Dacă este astfel, atunci permiteţi-mi a spune 
că eu nu sunt aşa de slab în expresiuni precum 
este chiar prugramul d-voastră. Căci dacă decla- 
raţi d-voastră că, cu toată libertatea, presei, cu 
toată libertatea întrunirilor, cu toate tribunalele 
tțërei, cu toată Curtea, de casaţie independentă, 
cu toate primăriile, care toate acestea consti- 
tuesc garanţii constituţionale pentru alegeri, repre- 


www.dacoromanica.ro 


221 


zentaţia, națională totuş este falsificati, atunci de- 
claraţi că ţara noastră este incapabilă de a a- 
vea o Constituţie liberală ca această“. 

Voci: Bravo, bravo. (Aplause prelungite.) 

„Incă odată rog ca d. Vernescu să-mi respun- 
dá: cine judecă afirmaţiile d-voastră? Aţi pre- 
văzut că se validează alegerile də Cameră; s'au 
validat; de ce le invalidaţi a doua-zi? Din mo: 
mentul, în care alegerile s'au validat de Cameră, 
singura, autoritate competentă conform legii, nu 
mai este permis nimănui să vie a le contestă, 
şi, dacă totuş o face, atunci trece în stadiul 
anarhic şi devine un revoluţionar. (Aplause pre- 
lungite.)“ 

(Vezi Monitorul din 14 Iunie 1875). 

Aşa, d-lor, se urma discuţia pe atunci. (Mare 
sgomot.) 

D. preşedinte. D-lor, Camera este capabilă 
de a asculta or-ce discursuri, prin urmare vě 
rog să bine-voiţi a tace. 

T. Maiorescu. Aşa se facea discuţia atunci, 
şi atunci era pusă în joc legalitatea alegerilor, 
şi atunci absolut ast-fel, ca şi acum trebuia pusă 
întrebarea: Cine să judece legalitatea unor ale- 
geri altul decât totalitatea organelor prevă- 
zute de Constituţia din 1866? Şi dacă cu to- 
talitatea organelor prevăzute în Constituţia de 

la 1866 nu găsiţi putinţa de a scoate o re- 
prezentaţie legală a ţărei, atunci e neapărată o 
reformă constituţională sau, dacă nu, o revo- 
luţie, căci alt mijloc nu este. Acele cuvinte le 
găsesc în Monitor la finele citirii acoperite cu 
bravo şi aplause prelungite. Acele cuvinte erau 
expresia adevărată, oare cum ex professo, a parti- 
dului conservator, şi absolut acele cuvinte trebue 
zise astăzi, şi dacă erau adevărate şi primite 
atunci, trebue să fie adevărate şi primite şi astă-zi. 

Am fost foarte simţitor la cuvintele spuse de 
d. general Lecca în una din şedinţele trecute; 
d-sa zicea: eu nu sar din car în car, eu merg 
drept pe drum, şi în adevăr d-lor, nu trebue 
să sărim din car în car. 

Iată, carul de la 1875 de faţă, este ilentic 
cu cel în care mă aflu la 1833; dacă legalitate 
era la 1875, aceiaş legalitate. este la 1883, şi 
dacă unii membri ai partidului conservator sunt 
astăzi de altă părere, părăsesc Camera şi-i con- 
testă legalitatea, atunci eu nu-i pot urma pe 
acest drum, ci remân în carul de mai nainte 
şi pe drumul de mai nainte. 

Dacă dar sa schimbat ceva, estenumai cărău- 
şul; acum mânăm noi singuri, căci cărăuşul 
de pănă acuma a schimbat drumul cunoscut noë. 

Iată pentru ce, d-lor, noi credem că rămânem 

credincioşi principiului conservator, stând aci în 
Cameră, cum stăm şi luând parte la discuţia de 
faţă. 

Al doilea şi ultimul punct, pe care mai sunt 
dator a-l releva, şi acum intru în discuţia pro- 
prie, este amendamentul ce l-am propus noi la 
adresă. 

D lor, d voastră afirmaţi în proiectul de res- 
puns al majorităţii, că misiunea ce oare de în: 
deplinit această Adunare, este mai cu seamă de 
a reforma legea electorală ; spuneţi: „0 experi- 
enţă de 17 ania arătat că nu corespunde această 
lege cu starea socială de astăzi a ţării şi că, 
Adunarea ţinend samă de voinţa mandanţilor 
săi îşi va da toate silințele spre a găsi o soju- 
ţiune, care să asigure independenţa aleg&torilor.“ 

D-lor, eu am aci o opinie cu totul deose- 
bită. Eu nu cred că opinia publică şi înțeles 
gerea clar formulată a mandanţilor nostrii ne 
prescrie reforma Constituţiei, şi fiind-că ar fi 
bine, ca la începutul discuţiilof noastre să proce- 
dăm cu o desăvirşită claritate, şi dacă-mi per- 
miteţi expresia, cu onestitate politică şi să nu 
ne ascundem după propriul nostru deget, să ne 
punem cu toţii împreună întrebarea: Este oare 
adevărat, că în spiritul propriu al majorităţii 
alegătorilor noştri să fie idea preciză a refor- 

mei constituţionale? Este opinia publică puter- 
nic formată in sensul acesta? 

O voce. Da. 

T. Maiorescu. D-lor, este foarte greu de a 
se pronunţa cine-va aici, şi eu admir pe acei 
cari dau aşa de repede un răspuns hotăritor. 
Să ne explicăm puţin lucrul. 

D-lor, este o mare deosebire între un glas 
omenesc şi un ecou; glasul este eşit din vi- 
braţia organelor unei fiinţe cugetătoare; ecoul 
este o vibraţie mecanică, brută, eşită din v.- 
braţia aerului gol care străbate stâncele; glasul 
este organic, ecoul este anorganic; glasul este 
viaţă, ecoul este moarte. (Aprobări.) Fără în- 
doială dacă un glas puternic şi autorizat, pre- 
cum este necontestat acela al onor. nostru pre- 
şedinte de Cameră, vine şi ne spune într'un 
numër de jurnal, în 2,în 10, în 20 numere ale 
Românului, foaie răspândită în ţară, că tre- 
bue reformă constituţională in România, atunci este 
foarte natural, ca acest puternic glas să deştepte 
multe ecouri. (Risete.) 

Este asemenea în ordinea naturală, că, cu cât 
„Spaţiul va fi mai umflat şi stâncele mai goale, 
cu atât şi ecourile să fie mai multe si mai r&su- 
nătoare. (Intreruperi.) 

De ce mă întrerupeţi, D-lor? Eu vorbesc de 

mecanismul, cu care se răspândesc ecourile, şi nu 
fac nici o aluzie la d-voastră, cari nu sunteţi 
ecouri, ci trebue să fiți glasuri. Dacă facem 
deosebirea între glas şi între ecouri, adică între 
ceea, ce vine de acolo, de la scaunul prezidenţial, 
şi între ceea ce trebue să pornească de aci, de 
la băncile deputaţilor, şi dacă admitem că opi- 
nia publică este aceea, care a venit din ţară, 
spre guvern şi Cameră, că are Camera glasul ei 
propriu întru aceasta ca reprezentantă a ţării: 
atunci trebue să aflăm şi semnul propriu şi ca- 
vacteristic al unei asemenea mișcări de opinie 
publică, care să nu fie numai un ecou meşteşugit. 

Care să fie acest semn, d-lor? Să nu căutăm 
exemple din ţări străine, ci după obiceiul nos- 
tru să căutăm exemple, cari să fie confirmate 
prin ceea ce s'a petrecut în ţara noastră, sub 
controlul propriei d-voastră experienţe. 

D-lor, nu am mai avut noi o mişcare de re- 
formă, constituțională? Da; am mai avut una 
acum patru ani, când cu reforma art. 7. Vë adu- 
ceļi aminte, că şi atunci ca şi acum erau două 
chestii: să se facă revizuirea sau nu? Aceasta 
era prima întrebare, căci erau şi atunci antire- 
vizionişti. 

A doua întrebare era: cum să se facă revizu- 


irea art. 7? Curentul de opiniuni pentru prima 
36680 15 

întrebare, precum şi necesitatea situaţiei, au 
îndemnat Camera să zică după formula Constitu- 
ţiunei: este loc a se revizui art. 7. 

N. Voinov. Era ecoul glasului de la Berlin. 

T. Maiorescu. D-le preşedinte, sunt foarte lin- 
guşit să më văd întrerupt, mai cu seamă de un 
vice-preşedinte al Camerei. 

D. președinte. Nu mai pot së intervin, pentru 
că d-ta ai pus în joc pe acela care, aflându-se 
aci, nu poate vorbi; prin urmare nu pot să vă 
apăr. (Ilaritate.) 

T. Maiorescu. D-le preşedinte, noblesse oblige. 

După chiar cuvintele d-voastră asupra semnifică- 
rii ce aveţi pe scaunul de preşedinte, d-voastră 
sunteţi iniţiatorul reformei constituţionale şi eu 
nu merit nici o observaţie, când vorbesc de 
d-voastră ca de însuş iniţiatorul recunoscut al 
acestei revizuiri. Şi dacă este aşa, trebue så vă 
supuneţi consecințelor acestei mari onori. 

D. preşedinte. Eu më supun, decât un bär- 
bat ca d-ta putea să găsească argumente mai 
puternice de căt acestea. (Aplause). 

T. Maiorescu. D-le, foarte bine a zis d. vice- 
preşedinte că tractatul de la Berlin a cerut revi- 
zuirea, dar după ce Camerele au declarat că, este 
loc la revizuirea art. 7, atunci când sau făcut 
alegeri nouă, atunċi a început să se arate adevă- 

ratul curent al opiniei publice—curent care era 
puternic, care nu venea de la prezidenţi sau de 
la miniştri spre ţară, ci venea de la ţară or 
de la reprezentații ei spre banca mihisterială, şi 
era aşa de puternic, încât a resturnat şi unul 
sau doi din ministri. Unii din guvern strigau 
categorii (d. Kogălniceanu), alţii liste (d. Boeres- 
cu), curentul ţării cerea naturalizarea individuală. 

Mulţi din d-voastră aţi fost aleşi atunci, am 
fost şi eu ales la Iaşi, şi cea dintâi întrebare 
ce mi-o puneau alegătorii a fost: paturalizare in- 
dividuală, categorii sau liste ? Asupra acestor 
puncte se făcea discuţia. 

Dar în cazul nostru, d-lor, care sunt ideile 
ce hrănesc curentul popular? Care părere for- 
mulată o aveţi d-voastră? Care părere este eşită 
la ordinea zilei? Asupra ce se face sau s'ar 
fi făcut lupta electorală? A! numai asupra ideii 
generale: revizuire sau nerevizuire? Apoi, d-lor, 
aceasta era în joc la Camera trecută; şi dacă, 
ar fi fost să procedăm foarte corect constitu- 
tional, este sigur că în Camera trecută nu prea 
era bine ca tocmai atunci, la sfirşitul celorpatru ani, 
când tot eram să mergem acasă, să venim şi 
să zicem „revizuirea Constituţii“, căci nu fusesem 
aleşi acum patru ani cu prevederea ca să mer- 
gem mai departe cu revizuirea Constituţiei peste 

revizuirea art. 7, şi nu cred că aveam noi 
mandat de la ţară ca să ne pronunţăm asupra 
chestiei, dacă este sau nu bine de a se revizui şi 
alte articole, noi cari tocmai expiram cu cei 
patru ani ai legislaturei. Corect ar fi fost ca acum 
să se fi făcut alegerile fără să ne fi pronunţat 
noi de mai nainte, dacă e trebuinţă de revizu- 
ire sau nu, şi îndată ce sar fi făcut alegerile, 
îndată ce am fi venit aci, să fi făcut între- 
barea prealabilă despre revizuire. Dar această pro- 
cedură noi am scurtat-o, Camera şi Senatul prece- 
dente au zis că trebue revizuire. Ei, acum lupta, 
opinia publică, curentul cel mare popular care 
a fost? Ce fel de revizuire? Cari sunt formele 
clare, ideile precize ale alegătorilor? Căci cu do- 
rinţe vagi nu se poate hrăni opinia publică. 
Când am venit pentru revizuirea art. 7, pu- 
team chiar a doua zi fie-care din noi să for- 
mulăm  insaş redacţia articolului în sensul 
‘opiniei publice din ţară, puteam a doua zi să 
ne numărăm și să zicem: cutare deputat inde- 
pendent voim naturalizarea individuală, cutare 
guvernamental voim categorii şi cutare liste; 
şi din lupta între opinia publică şi cerința a- 
ceasta a guvernului s'a făcut în sfirşit transac- 
ţia cu guvernul de a se primi naturalizarea 
individuală cu mica concesiune de a se primi 

la inceput şi naturalizarea a câtor-va nume pe 
o listă colectivă, adică a acelora, cari au ser- 
vit în armată, Iată o reformă a Constituţiunii 
simțită şi susținută de opinia publică. Dar 
acum? Care este idea opiniei publice? Dorinţi 
platonice? A! Ca să se asigure independenţa a- 
legătorilor? să se moralizeze voturile? Foarte 
frumos. Şi mai departe putem merge pe această 
cale platonică: voim cu toţii să se lăţească 
cultura română; dorim să se înavuţească të- 
ranul român; dorim iarăş cu toţii să se mă- 
rească poporul român şi de la 5 milioane să 
se urce la 15 milioane; voim cu toţii să avem 
un guvern capabil, funcţionari oneşti, alegeri in- 
dependente, garantate contra or cărei presiuni 
putincioase. Dar ce sunt toate acestea, d-lor? 
Idei constituţionale? Acestea sunt dorinţe de 
jurnale, acestea sunt cuvinte, iertaţi-mi expre- 
sia: goale. 

Acestea sunt ceea ce zicea un om cu mare 
bun simţ, d. Lascar Catargi, „acestea sunt ge- 
neralităţi“ (Ilaritat9.) Apoi cu generalităţi de a- 
cestea, cu pia desideria, cu noţiuni cam umflate 
şi în acelaş timp goale de înțeles, nu se face 
o revizuire ca rezultat al opiniei publice, Ce 
v'au spus mandanţii d-v. să faceţi cu Senatul? 
Cum să-i schimbaţi censul, pănă unde şi cat? 

Voci. Are să se spue. 

T. Maiorescu. Are să se spue? A! Am auzit, 
d-lor, că să fac întruniri frecvente la Senat, 
fără îndoială vor eşi idei de acolo, ba încă multe 
idei, më tem chiar prea multe; aşa de multe 
încât vom fi în drept să ne întrebăm: care 
este curentul opiniei publice, căci prea are 
multe? 

Apoi fie-care din noi putem să avem idei de 
reforme, căci nu avem decât să citim o carte 
şi să ne formăm o idee, dar aceasta vrea să 
zică 0 idee formulată in ţară pentru revizuirea 
Constituţiunii? Dar se zice: avem să numim o 
comisie, şi aceea să se gândească mai bine; 
şi pe urmă aceea comisie să publice ideile ei, 
ca să le desbată şi jurnalele. Se va forma, poate 
atunci opinia publică, mai ştii ? 

A. Papadopol Calimach. Dar -se va forma 
mult mai bine decât în tipografia Statului. 

T. Maiorescu. Cu drept cuvânt zice istoricul 
d. Calimah Papadopolu aceasta, dar d-sa, ca bun 
istoric, ştie că dacă este vorba de opinia pub- 
lică, de reforme, apoi ceea ce este de făcut de 
acum înainte trebue să fi fost făcut de mai nainte 
pentru ca să vie cineva să zică: ţara ne im- 
pune aceasta. 

Voci. S'a făcut opinia publică. 

T. Maiorescu. Dacă a fost făcută, atunci era 
trebuinţă ca ideile, asupra căror ţara s'a pronun- 
tat cu energie, să fie redactate in presă, în bro- 
şuri, în alegeri, încât să sară în ochii tutulor. 

Unde vedeţi aşa ceva astă-zi? Când s'a făcut 
revizuirea art. 7, din momentul când am intrat 
în Cameră şi Senat, sărea în ochii tutulor ior- 
mula cutare şi cutare. Pe când acum trebue să 
căutăm acele formule prin întruniri la Herdan, 
şi ast-fel poate să se facă or ce fel de schim- 
bări; dar pentru mine, d-lor, aceasta nu însem= 
nează o revizuire cerută de ţară. 

In necesitatea, în care vă văd pe d-v. că 
sunteţi de a căuta incă formulele unor asemenea, 
idei şi de a le mai spune încă opiniei pu- 
blice ca ea, să se pronunţe asupra lor; în neştiinţa, 
în care ne aflăm astăzi, cum să vë pronunţaţi, 
aşa încât opinia publică să fie favorabilă: în 
asemenea situaţie am crezut că este a anticipa 
răspunsul către Tron zicând aşa precum face d. 
raportor în numele majorităţii: ţara prin man- 
danţii săi ne-a spus ce să facem şi cum să facem. 

A zice aceasta, este a face un pas pripit, şi 
este din contră mai conform cu situaţia de azi 
a spiritelor noastre a tutulor a nu prejudeca, 
chestia în nici un sens şi a zice, precum pro- 
punem noi minoritatea: „In această lucrare, 

„Adunarea din nou aleasă are de indeplinit mi- 
„Siunea principală de a se pronunţa, dacă şi 
„pănă unde reforma Constituţiei în articolele, cari 
„au fost indicate de Camera precedentă, ar co- 
„respunde adevăratelor trebuinţe ale ţării şi ar 
„fi oportună în împrejurările de faţă.“ 

D-lor, terminând, daţi-mi voie să ating şi eu 
un lucru, pe care l-am auzit de atâtea ori în 
noua noastră Cameră. Se tot vorbeşte de tine- 
rimea, care este acum în mijlocul nostru. Ce 
e drept, noi cam îmb&trânim! Dar în fine ti- 
nerimea, tinerimeal Am auzit pe un d. ġe- 
putat vorbind de la tribună şi declarând „in nu- 
mele tinerimii“, că d. preşedinte la „rogaţiunile 
tinerimii“ a primit iarăş prezidiul Camerei ; aşa 
spunea acel d. deputat. 

D lor, tinerimea are multe foloase; mai ântâi 
are fericirea de a fi tinără şi de a simţi poate 
mai bine, mai viu, mai verde, şi de a avea, îna- 
intea sa un mai larg câmp de aspiraţiune, dea 
fi mai entuziastă, dar fără îndoială, are şi partea 
sa slabă, fiindcă are mai puţină experiență; aşa, 
încât noi bătrânii putem zice, că dacă trebue să 
ne inspirăm de entuziasmul tinerimii, ea trebue 
să înveţe experienţa de la noi şi să câştige ast- 
fel oare-care prudență în pasurile ce le face. 

Dacă este să dăm noi cei mai bătrâni un 

exemplu tinerimii, aş dori ca acel exemplu să fie 
acesta: o perfectă concordanţă între cuvinte şi 
fapte, între ceea ce spunem şi între ceea ce fa- 
cem, între ceea ce este forma şi între ceea ce 
este fondul vieţei noastre publice. 

Zicem că alegem o comisie pentru a pre- 
găti, ideile de reformă —să o facem de bună cre- 
dinţă. Zicem că aceste idei de reformă să fie 
aruncate în desbaterea opiniei publice — să o 
facem şi aceasta cu perfectă bună credinţă, aşa 
încât, pănă când opinia publică nu se va 
pronunţa, noi cari voim să fim rezultatul fidel 
ai mandanţilor noştri, pănă atunci în convin- 
gerea noastra intimă chestia să nu fie preju- 
decată ! Dacă este aşa, dacă voim să ne mai 
adresăm cu ideile noastre la opinia publică, 
întru adevăr, iar nu numai pro forma, dacă, 
prin elementul tinerimii, care vine în mijlocul 
nostru, vine şi acea bună credinţă, care este cel 
mai bun semn al acestei tinerimi entuziaste: atunci 
cuvintele să fie o realitate şi noi întru nimic în adresa, 
de azi să nu prejudecăm viitoarea pronunțare a 
opiniei publice, la care ne mai adresăm. Atunci 
ce mai aveţi de întimpinat în contra unui a- 
mendament, care zice numai că misiuna noastră 
principală este de a examina, „dacă şi pănă 
unde“ să se facă reforma constituţională. Aceasta 

însemnează cu alte cuvinte, că vom alege o co- 
misie care poate elabora un proiect, care insă 
se va desbate de opinia publică şi poate se va 
respinge, poate se va primi, dar nu noi să an- 
ticipăm asupra opiniei publice şi apoi să zicem: 
opinia publică, sa pronunţat. 

Pentru aceste cuvinte am indrăsnit, d-lor, să 
prezent acel amendament. Dacă el va avea onoa- 
rea de a fi primit de d-voastră, vom fi mulţumiţi să 
votăm toată adresa împreună cu d-voastră; iar 
dacă vom rămânea în minoritate cu amenda- 
mentul, vom vota contra adresei. 

IN CAMERA DE REVIZUIRE, 





Asupra votării celor 25 articole de revizuit. 





(Şedinţa Camerei dela 28 Martie 1884). 


Adunările revizioniste, deschise la 10 Mai 
1883, ajung deabia la 28 Martie 1884 să se 
ocupe de însiş revizuirea în desbaterea pu- 
blică a parlamentului. Pănă atunci se dis- 
cutase între delegaţii Senatului şi ai Camerei 
textul pentru modificarea vechilor articole ; 
cu mare greutate se stabilise o redacție 
primită de guvern şi de majoritatea delega- 
"lor, pe când „Rosettiştii“, după ce au tri- 
umfat în chestia presei, rămăseseră în mi- 
noritate cât pentru colegiul unic. Raportorul 
majorităţii era d. Stolojian,. 

Deocamdată se naşte o discuţie prealabilă 
asupra modului de a vota, și aici Camera 
primeşte idea propusă în următorul discurs: 

D-le preşedinte, më înscrisesem âncă de alal- 
tăeri, în momentul când s'a, depus raportul, pen- 
tru a vă vorbi într'o chestie prealabilă; însă 
după ce s'a depus raportul, în chiar decursul 
discuţiunii de alaltăieri, chestia această prea- 
labila s'a atins de alţii, şi era natural ca mai 
mulţi să ne gândim la acest lucru. Era adică 
chestia de a se şti, dacă este, sau nu, nece- 
sară discuţia generală asupra tutulor modi- 
ficărilor constituţionale propuse. Eu însă vream 
să adaog şi un alt element în discuţie, care 
pentru mine este mai important decât între- 
barea discuţiunii generale; eu voi să intreb: 
votul final e necesar asupra totalităţii? Este un 
vot colectiv asupra articolelor propuse la modi- 
ficare, sau nu? 

D. preşedinte, Nu! 

T. Maiorescu, Iată chestia pentru care mă 
înscrisesem, presupunend, că nu era alt cineva 
în acel moment care să o ridice. Dacă însă sunt 
astăzi alţii înscrişi asupra acestei materii, eu ştiţi 
că nu më îmbulzesc la vorbă şi cedez altuia cu 
plăcere. Ne fiind nici o cerere, daţi-mi voie să 
ridic eu această chestie înaintea D-v, 

D-lor, noi cari suntem anti-revizionişti, renun- 
tám la o discuţie generală în privinţa, totalităţii 
articolelor; mai adaog, că din parte:mi cred că 

nu este bine, nu e conform cu spiritul modifi- 
cării Constituţiunii de a se face la sfirşit un vot 
total asupra tutulor articolelor propuse a se re- 
vizui. In adevăr materia de revizuit este atât 
de diferită, încât la întrebarea pusă de onor, 
d. Rosetti, care este sistemul unitar, după care 
voiţi să faceţi revizuirea, şi cum s'ar putea, face 
o revizuire pe articole fără ca să fie discuţie 
generală asupra acestui sistem unitar? eu din 
partea mea răspund că, după cât văd în pro- 
iectul propus, de şi sunt unele lucruri cari se 
pot grupa ele în parte într'un sistem, dar to- 
talitatea, acestor 25 articole de revizuit, nu poate 
coprinde şi nici nu este de natură a coprinde 
un sistem unitar. Căci, d-lor, de ce este vorba? 
Ni se propune să revizuim 25 articole din Con- 
stituţie. Intre acestea, dupi raportul făcut de 
d. Stolojian, sunt 13 articole, cele din urmă puse 
în raport, cari se refer la modificarea princi- 
piilor legii electorale, întru cât sunt înscrise în 
Constituţiune. Din cele-lalte 12 articole, cari rë- 
mân, 2 articole privesc principiile libertăţii pre- 
sei; mai rămân 10 articole, cele puse la înce- 
put. Aceste 10 articole se raportă la materii aşa, 
de absolut disparate, încât, din parte-mi nu văd 
nici o putinţă logică de a găsi o unitate de sis- 
tem, care să poată să fie supusă unei discuţii 

generale. (Aplause). In ce legătură să punem noi 
chestia : în loc de Principatele-Unite, are să se 
zică „Regat“, cu chestia: „se desființează garda, 
naţională“, cu a treia chestie: „inalienabilitatea, 
pămiînturilor foştilor clăcaşi se prelungeşte pe 
un alt termen mai mare de cât era pănă acum“, 
cu o a patra chestie: „consiliul de Stat nu se 
înfiinţează, dar ar fi bine să fie o cumisie, care 
să elaboreze legile“, şi cele-lalte? In ce argu- 
mentare posibilă se va „găsi lanţul de unitate 
între garda civică şi comisia legislativă cu ina- 
lienabilitatea pămîntului ţăranilor? (Aplause). 
Fără îndoială în chestiile de regulament, la 
cari s'a referit d. Rosetti, şi anume în privinţa 
părţei ântâi, unde d-sa cerea un termin mai 
lung pentru a ne prepara la această discuţie, 
după părerea mea d-sa a vorbit cu succes şi a 
avut dreptate. Am fost dintre aceia, cari an 
votat ca şedinţa să fie astăzi, şi nu ieri. Insă 
d. Rosetti a mai citit şi art. 65 din regulament, 
unde se zice: discuţia se împarte în două: 
antai asupra proiectului de lege în total, şi al 
doilea asupra fie-cărui articol în parte, Şi veţi 
găsi mai jos un alt articol, care zice, că se.va 
face pe urmă votul în total. Aici, d-lor, mě 
deosibese cu totul de interpretarea d-sale. Intr'o 
materie ca revizuirea Constituţiunii noi trebue 

oare să ne oprim la o interpretare din cele mai 
restrinse ale regulamentului? Şi chiar dacă ați 
admite această interpretare din cele mai res- 
trinse, atunci leacul ar fi uşor de găsit. Nu va 
avea Camera decât să zică: împart proiectul, 
care se arată că este unul, în trei sau cinci 
proiecte; voi face asupra chestiunii electorale, 
care coprinde 13 articole, un proiect şi va fi 
discuţie generală şi discuţie pe articole asu- 
pra principiilor sistemului electoral. Voi face 
un alt proiect din legea presei, şi voi face un 
proiect, sau 10 dacă voiţi, pentru cele zece ar- ` 
ticole disparate din csle'lalte articole din Con- 
stituțiune, şi atunci ne-am aflat în perfectă şi 
literală conformitate cu regulamentul. Dar dacă 
este vorba să interpretăm — şi: tocmai noi, anti- 
revizioniştii, suntem în poziţia practică de a 
vedea cum interpretăm această chestie — dacă, 
zic, este vorba de a interpreta, atunci permite- 
ține a vë spune, că interpretarea cea mai raţio- 
nală îmi pare că trebue să se facă intr'o altă 
ordine de idei. 

Când s'a discutat întreaga Constituţie a ţărei 
la 1866, s'a prezentat următoarea întrebare 
generală (şi ea a cerut o discuţie generală, adică 
„lanţul“, despre care, în limbagiul d-sale foarte 
clar, ne-a vobit D. Rosetti, lanţ de care erau să 

se anine acum verigele individuale ale diferitelor 
articole constituţionale), s'a prezentat adică între- 
barea: cari sunt ideile generale de drepturi şi 
datorii cetăţeneşti, cari trebue să fie puse într'un 
pact fundamental, şi cari din contra se pot rezerva 
pentru o legislaţie specială? 

Aceasta s'a făcut la 1866. 

O-dată acest lucru făcut, când ar mai veni o 
reformă în total a Constituţiunii, sar naşte -iar 
discuţia generală asupra acestor principii gene- 
rale. Dar o modificare parţială a câtor-va articole 
din Constituţiune, ce insemnează aceasta? Insem- 
nează —pentru a continua exemplul cu verigele— 
că dintr'un cerc comun, de care erau aninate 185 
de verigi, s'au scos 25 de verigi izolate, şi vi 
se zice d-voastră: reparaţi fie-care verigă, dacă 
puteţi şi dacă voiţi; dacă nu, puneţi-o înapoi 
nereparată. Inapoi, unde? In sistemul unitar al 
Constituţiunii celei vechi. 

Asupra cestiunii, dacă să se facă or nu repa- 
rare, trebue oare discuţie generală? Da; dar 
această discuţie generală s'a făcut în Camera 
trecută, când în contra părerii noastre, şi după 
convingerea mea şi astă-zi: spre marea confu- 
zie a ţării, majoritatea a udmis ca să se facă 
revizuire la cele 25 de verigi anume arătate. 

Dar acum, d-lor, ce discuţie generala să se 
facă despre modul anume al revizuirii ce vi se 
propune? 

Ca, să fie o discuţie generala de principii posi- 
bile, eu pun ca criteriu pentru valoarea practică 
şi parlamentară a unei asemenea discuţii gene- 
rale aceasta: trebue să pot în ‘discuția generală 
să amplific, să întind revizuirea asupra tutulor 
acelor articole, cari într'o idee unitară de sis- 
tem îmi par de modificat. Dar puteţi d-voastră 
astăzi — dacă veţi găsi ca un sistem ce îl pri: 
miţi la cutare articol trage după sine modifi- 
carea altui articol decât cele 25 supuse revi- 
zuirii — puteţi să mai atingeţi vre unul din cele 
lalte? Nu. Apoi ce discuţie generală este aceasta, 
o discuţie generală, care este limitată din capul 
locului la cele 25 de verige? Puteţi să ziceţi: 
această verigă nu o repar, o trimit înapoi la cerc; 
dar nu puteţi să ziceţi, că trebue să mai schim- 
baţi şi altele, după or-ce sistem unitar. La între- 
barea despre sistemul unitar, r&spund dar: nici 
nu poate fi vorba de sistemul unitar, când e vor- 
ba numai de repararea a 25 de verige deslegate 
din lanţ. 

Voci. Cer cuventul. 

Titu Maiorescu. După părerea mea, discuţia 
generală a fost făcută asupra totalităţii de 25 

36680 16 


www.dacoromanica.ro 


242 


de articole, când Camera trecută a primit să se 
facă revizuirea. 

Noi însă, fără îndoială, dacă vrem anume să 
împreunăm mai multe articole coherente, precum 
cred că se va face în privinţa legii electorale, 
acolo putem face discuţia generala asupra acestei 
grupări. 

Dar acum să ating un alt punct în discuţia 
de faţă, care îmi pare mai important. Onor. d. 
Rosetti, când vorbea de necesitatea discuţiunii 
generale, atingea numai punctul că asupra luării 
în consideraţie n'are să fie mare greutate in 
Cameră; ar fi 6—7 anrirevizionişti, cei-lalţi toţi 
revizioniști, şi va trece luarea in consideraţie fără 
greutate. Dar eu întreb: cum rămâne votul in 
total? Şi, spre exemplu, dacă toţi primim — şi 
nu putem face alt-fel — ca titlul „Principatele- 
Unite“ să se schimbe in „Regat“ şi votăm acest 
articol cu unanimitate, acest vot r&mâne defi- 
nitiv câştigat? 

O voce. De aceea şi trebue discuţie generală. 

Titu Maiorescu. Va veni un alt articol: 
desfiinţarea, gardei cetăţeneşti; este probabil că 
va fi primit şi acesta cu mare majoritate. Dar 
nici aceasta să nu fie câştigată? Vom primi cu 
unanimitate continuarea inalienabilităţii pămen- 
tului țăranilor; nici aceasta nu e câştigată? Şi 

vom lăsa să atirne schimbarea titlului Regat, 
desfiinţarea gardei civice, iualienabilitatea pămen- 
turilor, de ce? De întrebarea absolut eterogenă: 
să fie trei, patru, doue sau un colegiu electoral 
printr'un vot final pentru totalitatea celor 25 
de articole? dar bine, d-lor deputaţi, trebue o 
alcătuire, un sistem de convenienţă în toată 
această lucrare, o convenienţă intelectuală pentru 
fie-care din noi. Înţeleg să pun pe cine-va în 
acest impas: E vorba, de exemplu, de legea 
firmelor; în legea firmelor majoritatea este de 
părere, că acest articol să fie aşa făcut, şi mai 
bine nu face legea firmelor, decât sa fie alt-fel 
articolul făcut de cum vrea majoritatea. Dar 
când ar fi venit la Cameră un raport, unde 
legea gradaţiei profesorilor să fi fost impreunată 
pe aceeaş hârtie de raport cu legea firmelor, 
cum este astăzi inalienabilitatea pămentului ţ&- 
ranilor cu desfiinţarea gardei civice, şi când ar 
veni cine-va şi ar zice: or votaţi idea, firmelor 
cum vreau eu, or dacă nu, îţi reduc leafa pro- 
fezorilor? (Aplause.) Eu cred că nu este con- 
venabil să se supună conştiinţa d-voastră la 
asemenea, impasuri. 

Vedeţi dar, că este cu neputinţă să se aplice 
acea idee de discuţie generală şi de vot total 
colectiv într'o serie de articole așa de disparate. 

Noi, d-lor, noi anti-revizioniştii, fiind-că atâta, 
discuţie s'a, făcut, fiind că timpul, după părerea 
mea, fară nici un folos pentru interesele ţărei 
este acum pierdut şi fiind-că agitaţiunea, câtă 
a fost de făcut, este făcută, şi acum ne gă- 
sim aduşi ca să sfirşim cu această nefericită ces- 
tiune, noi, zic, vom primi schimbarea, titlului 
Principatele Unite în Regat; vom primi desfiin- 
area gardei civice şi câteva alte imodiicări din 
partea ântâi a raportului d-lui Stolojian; pănă 
aici putem merge cu d-voastră. In privinţa mo- 
dificării legii electorale însă, de la primul arti- 
col pănă la cel din urmă vom fi în contra; şi 
dacă discuţia generală asupra acestor 18 arti- 
cole se va face, or nu se va face, noi vom vota 
tot-deauna în contra lor. 

Pănă aici, d-lor, or ce decizie va lua Camera, 
va fi suverană în aprecierile ei, fiind-că este 
vorba de a interpreta un articol din regulamen- 
tul ei. 

Dar aş vrea, d-lor deputaţi, să aduc un alt 
element în discuţia această. Şi aci suveranitatea 
noastră încetează şi se întilneşte cu suveranul 
propriu. Cind e vorba de revizuire, Constituţia 
în art. 129 zice: „Adunările cele noui proced, 
„în acord cu Domnul, la modificarea puncturilor 
„supuse reviziunei“, © vorba de punctele deta- 

şate din Constituţie. Punctele detaşate din Con- 
stituţie avem pe fie-care să-l punem în acord 
cu Domnul. Ce voim să zicem noi acum Coroa- 
nei? Noi între noi am discutat; ne-am înţeles, 
am interpretat regulamentul; am făcut votul 
final, votul de la început. Tu, Coroană, cu care 
trebue să mě înţeleg asupra fie-cărui punct, te 
intreb: vrei să se schimbe titlul de Principatele- 
Unite în Regat? Vreau. Foarte bine; am ciştigat 
acest acord, am revizuit definitiv. Vrei garda 
orăşenească să se desființeze? Aprob. Dar ar 
veni, spre exemplu, majoritatea Camerei şi ar 
zice: vreau un Singur colegiu, vot universal. 
Coroana zice: acesta nu-l vreau. Cum rămân în 
cazul ăsta cele-lalte puncte, asupra cărora s'a sta- 
bilit acordul? Şi mai poate fi vorba de unitatea, 
legii modificătoare Constituţie? Voiţi să siliţi 
pe Coroană să nu vrea nici principiul de titula- 
tură, nici cele-lalte, dacă nu vrea sufragiul uni- 
versal, fiind că-i puneţi, iertaţi-mi expresia po- 
pulară, le marché d la main? 

După părerea mea, tocmai fiind-că prin acest 
anticol 129 pentru punctele izolate de revizuit 
se cere acordul Coroanei, trebuesc cu atât mai 
mult să fie lăsate întregei libertăţi şi latitudini 
a acestui acord; şi trebue, față cu o situaţie, 
unde o mare majoritate legală a ţării a zis: 

vreau o revizuire a cutărui articol şi nu a al- 
tora, şi unde asupra unuia se poate găsi unani- 
mitatea Camerei, şi asupra altora discuţie, să 
lăsaţi liberă şi întreaga decizia Coroanei, dacă, 
câte şi cari din aceste articole individuale, ce 
i le prezentaţi, le aprobă sau nu. Aceasta nu 
s'ar putea însă, când aţi voi să inglobaţi toate 
aceste elemente disparate într'un singur vot. 

Termin, d-lor, zicend: după părerea mea tre- 
bue fie-care articol să fie separat votat ca o 
lege de sine stătătoare, afară numai dacă stă 
în chiar acest proiect în legătură logică cu al- 
tele din proiect, când atunci se poate impreuna 
votul; că fie-care vot separat să fie câştigat de- 
finitiv, să ne fie şi nouă libertatea lăsată de a 
vota pentru fie-care punct individual, de a primi 
pe unele definitiv şi de a respinge pe altele de- 
finitiv; şi mai ales să se lase Coroanei liberta- 
tea, deplină, şi întreagă pentru acel acord asupra 
fie-cărui punct, de care vorbeşte Constituţia. (A- 
plause). 

IN CAMERA DE REVIZUIRE 


Asupra textului art. 1 din Constituţie. 


(Şedinţa Cumerei de la 28 Martie 1854) 





In aceeaş sedinţă a Camerei, în care s'a 
hotărit conform discursului precedent, că 
nu se poate face o discuţie generală şi o 
votare totală a celor 25 articole împreună, 
ci din contră, că trebue să se facă în deo- 
sebi la fie care articol sau fie care gru- 
pare de articole înrudite, începe şi însăş 
desbaterea asupra articolului 1 din Consti- 
tuţie pe temeiul noului text propus de comi- 
tetul delegaților, care era ast-fel redactat: 

„Regatul României, cu tot teritoriul său 
de dincoace şi de dincolo de Dunăre, consti- 
tue un Singur Stat indivizibil“. 

In contra acestei redacţii se indreptează 
discursul următor, după care se şi schim- 
bă textul în parte şi se primeşte cum se vede 
la art. 1 al Constituţiei în vigoare: „Regu- 
tul României cu judeţele sale din dreapta Du 
nării constitue un singur Stat indivizibil.“ 


D-lor deputaţi, am luat cuvântul în contra for- 
mulării acestui articol I pentru a propune o altă 
redacţie. 

D'lor, în articolul I, aşa cum ni se propune, 
nu cred că sunt admisibile cuvintele „dincolo 
de Dunăre şi dincoace de Dunăre“, şi găsesc ase- 
menea rău că s'a lăsat la o parte cuvântul „Ro- 
mânia“. Până acum era zis: „Principatele-Unite 
Române constitue un singur Stat indivizibil subt 
denumirea de România.“ Ar fi mai natural si 
se modifice aşa: „Regatul Român constitue un 
singur Stat indivisibil subt denumirea de România.“ 
Căci a se pune cuvintele „dincolo de Dunăre 
“şi dincoaci de Dunăre“, ce însemnează aceasta? 
Ce este riul acesta Dunărea, care il aruncăm ca 
să curgă de la început peste articolul ântâi din 
Constituţie? Este acesta ca o limită geografică, 
între Dunăre şi alt riu? de exemplu Prutul? Or 
zic „Dunărea“, ca riu, pentru anu înţelege munţii ? 
Ce semnează riul aci? 

D-lor, cum vedeţi, îndată ce accentuezi în 

Constituţie un riu, dai loc la un şir de sensuri, 
cari toate sunt inadmisibile. 

Dar permiteţi-mi a vorbi şi de alt inconvenient 
al redacţiunii proiectului. 

D-lor, evident nimeni nu va presupune, că 
prin articole din Constituţie voim să provocăm 
complicări viitoare or resboae; nu este nimic 
din toate. acestea in discuţia noastră. 

Dar la un lucru trebue totuş să ne gândim: 
chestia Orientului, o ştim cu toţii, este nerezol- 
vită, este oare-cum în ebuliţie. Nu voi să zic 
că noi vom fi aceia, cari vom deştepta-o; dar 
poate să se deştepte prin alţii, şi poate ca în 
complicațiile viitoare să se nască şi chestii 
de teritoriu. Se poate ca tractatul de la Berlin 
să se puie în discuţie, se poate în fine, cu 
ocazia unui tractat viitor, cu voia sau fără 
voia noastră, să se producă o chestie de teri- 
toriu. Dacă atunci ar găsi ţara în interesul ei să 
facă un schimb de teritoriu, or dacă sar face 
o configuraţie geografică, în care nu Dunărea să 
fie accentul principal, ci un alt rîu, voiţi ca intr'o 
asemenea situaţie Camera, care trebuie să decidă 
pentru primirea sau respingerea unui tractat — 
care poate să fie un tractat folositor—să se 
isbească de această prohibiţie a articolului din 
Constituţie şi să zica: nu putem primi tractatul 

de pace inainte de a revizui Constituţia, fiind 
că se vorbeşte de riul cutare? Eu cred că nu 
este bine să legăm mânele Camerelor viitoare 
întrun mod arbitrar şi de prisos ca acesta, 
De aceea propui ca redacţia acestui articol să 
remâie mai aproape de forma cea vechie, adică 
fără a vorbi de dincoace şi de dincolo de Du- 
năre. 

Trec acum la a doua ubjecţie, d-lor. Tit- 
lul de România îşi are şi el importanţa lui; 
de ce să-l lăsăm la o parte? Nimeni din noi, 
oameni prudenţi, moderați şi paşnici, nu se gân- 
deşte la r&sboaie, la anexări forţate de teritorii. 
Dar la un lucru ne gândim cu toţii: la unitatea 
noastră de cultură, de dezvoltare ştiinţifică şi 
literară ; avem o limbă comună, voim să avem 
O literatură comună, voim să avem o aspirație 
de civilizație comună tutulor acelora, cari vor- 
bese limba noastră. (Aplause prelungite.) 

Şi dacă n'am putut păstra, în dezvoltarea isto- 
rică, unitatea teritorială întreagă, şi dacă tre- 
bue să recunoaştem şi recunoaştem faptele 
îndeplinite, aceasta cel puţin nu ni se poate lua, 
ca să avem idealul nostru comun întru cât se 
referă la obiectele curat ideale, precum este ştiinţa, 
arta şi literatura. In această unitate ideală ne 
simțim noi, când zicem cuvântul România, şi în 

acest mod paşnic conlucrăm cu toţii, după pute- 
rile noastre, spre realizarea cugetării naţionale 
de Român. Şi pentru aceste motive cred că nu 
este bine să luăm ceea-ce era mai nainte, cuvân- 
tul România, din art. 1. (Aplause prelungite.) 

IN CAMERA DE REVIZUIRE. 


Pentru amânarea revizuirii legii electorale. 


(Şedinţa Camerei de la 1 Aprilie 1884). 





D-le preşedinte, am luat envântul în privința 
ordinei zilei, pentru a face Camerei propunerea 
ca, după ce vom termina chestia budgetară, 
care este hotărită âncă de ien a se termina as- 
tazi, onor., Cameră să decidă: ântâi, când luăm 
vacanţă, şi în al doilea rind, când să începem 
discuţia, şi generală şi pe articole, în privinţa 
principiilor legii electorale, întru cât sunt a se 
` modifica prin proiectul ce discutăm. 

D-lor, lucrarea de revizuire ajunge acum la a- 
devăratul ei moment; toţi ştim că discuţia ce 

se va naşte de acum înainte în privinţa refor- 
mei legii electorale, este propria discuţie seri- 
oasă, care urmează a se face asupra, ideei de re- 
vizuire. Noi mai avem din proiectul ce ni se 
prezentă, înainte de a ajunge la principiile elec- 
torale, âncă dout articole, cari fară îndoială se 
vor putea discuta şi vota astăzi. Aceste arti- 
cole sunt: articolul nou în privinţa aplicabilită- 
ţii Constituţiei în Dobrogea, şi articolul care 
zice, că or unde sunt cuvintele de principate, de 
Domn, etc. să se înlocuiască prin acelea de Ro- 
mânia, Rege etc. 

Apoi vine imediat art. 58 şi celelalte în 
privința legii electorale, cari încep prin „Corpul 
electoral este împărţit în fie-care judeţ în trei 
colegii“. 

Cred că este în înţelesul şi al biuroului şi al 
nostru tutulor, ca asupra acestor articole, cari 
se propun a se modifica şi cari în total sunt 
in număr de 13—cifră de r&u augur (Ilaritate) 
—, să se facă o discuţie generală. 

Voci. Se înţelege. 

T. Maiorescu. Vot asupra luării în conside- 
rare, vot pe fie-care articol, şi pe urmă vot în 
total. 

Voci. Aşa este. 

T. Maiorescu. Va să zică, dacă ar fi ca să 

începem numai decât discuţia proprie şi prin- 
cipală, atunci onor. Cameră să bine-voiască a 
decide ca să intrăm in vacanțe, nu azi şi nu 
mâine, ci peste 4 zile de exemplu, pentru ca să 
se dea timpul pentru o discuţie la înălţimea, 
la demnitatea ce trebue să o aibă o ase 
menea lege importantă. Dar în această privinţă 
nu noi, cei din Bucureşti, avem să ne pronun- 
țăm, ci dinttun fel de datorie de colegialitate 
rămâne să se pronunţe cei din provincie, dacă 
vor putea sau nu să mai stea aici âncă vro 4 
zile. 

Aşa dar de la primul vot va atirna şi ches- 
tia de amânare; căci dacă veţi decide să luăm 
vacanţă de azi, cred că discuţia nu este cu pu- 
tinţă, şi atunci poate se vor găsi mai mulţi 
d-ni deputaţi, cari împreună cu mine să pro- 
pue Camerei, ca să se amâe pănă după va: 
canța Paştelor întreaga discuţie asupra princi- 
piilor legii electorale. Este evident că o să 
vorbească mai mulţi deputaţi, cred că mini- 
mum ne veţi lăsa, ca convenienţi parlamentară, 
să vorbească măcar doi pentru fie-care sistem; 
vor fi doi anti-revizionişti in priacip, vor fi 
doi sau poate mai mulţi, cari susţin sistemul 
de trei colegii, adică revizionişti ordinari. (Ila- 
ritate.) Vor mai fi, ceea-ce d. Grădişteanu numea 

ultra-revizionişti, adică acei cariesunt pentru un 
colegiu, şi mai sunt âncă alţii pentru doué, aşa 
încât am avea patru sisteme, fie-care din ele 
reprezentat prin un număr oare-care; şi cei ce 
vor încerca să aducă argumente, vor face cel 
puţin 8 discursuri, după cari va veni şi d. rapor- 
tor să vë vorbească, pe lingă guvern. 

In privinţa aceasta permiteţimi a ve aduce 
un argument mai mult pentru amânare. Măr- 
turisesc că, după discuţia de ieri, îmi vine greu 
sä înţeleg, ce fel de raportor mai avem. (Ilaritate.) 

Până când era discuţia constituţională rela- 
tivă la nişte articole, unde nu era mare greutate, 
ni se prezenta un sistem de lucrări, elaborat de 
comisia Camerei şi bine susţinut de d. raportor. 
Am venit însă la partea a doua a d-sale, 
aceea care este însemnată în raport cu No. II 
roman, aceea relativă la legea presei; se expu- 
sese amendamentul d-lui C. A. Rosetti, care se 
vedea că este în contra părerii majorităţii comi- 
siei şi prin urmare a guvernului, aşa cum era 
formulată de către d. raportor, şi atunci în adevăr 
d. raportor Stolojian, ca un soldat credincios şi 
curajos, a înaintat la tribună şi a susţinut prin: 
cipiile convenite, a primit focuri din dreapta şi 
din stinga, a r&spuns şi dsa cu focuri şi a mers 
cu focurile sale pănă prin băcani. (Ilaritate.) 

In fine a susţinut cât a putut, când colo a primit 
o împuşcătură de la spate, şi atunci a căzutt 
După părerea, mea, d. raportor azi este oare-cum 
moraliceşte desfiinţat. (Ilaritate.) 

In ceea-ce priveşte susţinerea principiilor, ar 
fi prin urmare necesar ca fie-care din noi, şi fie- 
care din comisie, să ştie unde ne aflăm astăzi după 
votul de ieri. Iar d. raportor să mai aibă timp: 
să vază şi să studieze bine, pănă unde mai este 
in raport cu guvernul, şi care este sistemul final, 
la care se va ralia majoritatea şi guvernul. 

Pentru toate aceste cuvinte am onoarea ruga 
pe onor. Cameră să hotărască astăzi, când luăm 
vacanţă, şi dacă se va hotărî că vacanţi se poate 
âncă amâna, şi că vom mai avea âncă vre-o 4 
zile, atunci din partea noastră nu avem nimic 
de zis, să intrăm îndată în discuţia generală. Dar 
dacă nu se va hotări aceasta, ci se va hotări 
să intrăm azi sau mâine în vacanţă, atunci rog 
ca majoritatea Adunării să bine voiască a amâna 
toată discuţia, principiilor legii electorale pănă 
după vacanță, pentru ca să avem timpul liber 
pentru o discuţie convenabilă în privinţa legii 
electorale. 

IN CAMERA DE REVIZUIRE. 


—— 


Contra revizuirii legii electorale. 





(Şedinţa Camerei de la 2 Aprilie 1884). 


———— 


Partea, cea mai importantă a, desbaterilor 
asupra revizuirii constituţionale este ceatre- 
lativă la legea, electorală. Aici s'a şi produs 
desbinarea dintre Brătienişti şi Rosettişti. 
Pentru însemnătatea, cauzei şi totdeodată 
ca un exemplu, la ce nivel mai înalt se 
mențineau discuţiile parlamentare înainte 
de nefericita, revizuire de la 1884, se repro- 
duce de astă dată, pe lîngă discursul ţinut 
de autorul scrierii de faţă, şi r&spunsul lui 
C. A. Rosetti. 


D-le preşedinte, vë rog să nu më puneţi faţă 
cu colegii mei într'o poziţie neplăcută, prin ex- 
cepţia ce voiţi să faceţi.în favoarea mea, 

56680 17 

D. vice-preşedinte. Eu cred că nu vă pun 
în nici o poziţie neplăcută, ci conform art. 30 
din regulament sunt dator să acord cuvântul 
alternativ, unui, care vorbeşte pentru, şi altui 
care vorbeşte contra. 

T. Maiorescu. Apoi şi d. Grădişteanu a vor- 
bit. contra proectului; acum ar trebui să vor- 
bească unul pentru. 

G. Cozadini. D-le preşedinte, pentru ca să 
nu crează onor. d. Maiorescu că prin interpu- 
nerea ordinei înscrierilor i se face o poziţie ex- 
cepţională, eu declar, că i-am cedat d-sale rîn- 
dul meu. 

D. vice-preşedinte. Pe lîngă aceasta mai este 
că onor. d. Grădişteanu a vorbit pentru revizu- 
ire, de şi este contra proectului comitetului; prin 
urmare acuma este rindul d-lui Maiorescu, care 
este contra revizuirii. 

D. Maiorescu are cuvântul. 

T. Maiorescu. D-lor deputaţi, eu nu pot lua 
cuvântul decât sub condiţie ca nici unul din d- 
voastră, să nu facă objecţie in contra aceasta. 
Dacă unul singur din d-voastră se opune, eu 
cedez cuvântul. — Nefiind contestare, primesc a 
veni acum la rind, 

Nu pot începe să vorbesc îndată după d. P.Gră- 
dişteanu, fără a găsi că dsa a fost nedrept fa- 

ţă cu tenărul nostru coleg, d. Lascăr; eu cred 
că se cuvine să aduc cu această ocazie oma- 
giele mele colegiale atât d-lui Panu cât şi d-lui 
Lascăr pentru discursurile d-lor de ieri. Trebue 
să ne felicităm cu toţii, or-care ar fi părerea 
noastră în chestia revizuirii, când vedem că 
cei mai tineri dintre noi, generaţia parlamen- 
tară care vine, inaugurează venirea lor in Par- 
lament în modul, în care au făcut-o d-nii Panu 
şi Lascăr, prin căutarea conştiinţioasă, de argu- 
mente, prin expunerea lor logică şi moderată. 
Or care ar fi părerea noastră politică, trebue să 
recunoaştem, că asemenea capital intelectual a- 
cumulat în deputaţii mai tineri este o garanţie 
pentru generația viitoare. (Aplause.) 

O zic aceasta cu atât mai mult, cu cât sunt cu 
desăvirşire de altă părere decât diferitele pă- 
reri exprimate de d. Panu şi de d. Lascăr. 

D-lor, este vorba de reforma electorală. Să- 
mi daţi voie a nu intra în nici un detai din 
cele atinse de onor. mei preopinenţi, ci, vorbind 
numai asupra luării în consideraţie în general, 
voi lua chestia oare cum mai abstract, în a- 
ceastă abstracţie în care o pune regulamentul, 
şi më voi întreba, de ce fel de proiect este 
vorba aci. Este vorba de o lege esenţial poli- 
tică, este vorba de modul de a extrage pentru 

operaţiile politice speciale ale reprezentării na- 
tionale numërul şi calitatea membrilor ceruţi în 
Constituţie, 

D-lor, când vorbeşte cineva de Constituţie 
şi de legea electorală, prin care să se facă din 
poporul întreg extrasul de reprezentanţi ai lui, 
se gândeşte mai ântâj de toate la lupta deose- 
bitelor păreri fundamentale, la diferenţa parti- 
delor. Căci dacă ar fi ca să r&mâe într'o ţară 
părerile uniforme, adică unisone, atunci nu s'ar 
fi introdus sistemul constituţional; atunci un des- 
potism luminat era suficient. 

Ceea-ce este de esenţa constituţionalismului 
este liberă exprimare mai ales a diferenţei pă- 
rerilor, 

Vă&zându-se adică pe continentul nostru euro- 
pean, că în Anglia, prin constituţionalismul ei, 
mai bine decât în alte state a fost prezervată 
societatea în contra revoluțiilor, cel puţin in 
timpii din urmă, s'a crezut că acest sistem con- 
stituţional este oare cum un ventil de siguranţă 
în contra sguduirilor revoluţionare şi că este 
mai bună libertatea parlamentară de a se ex- 
prima diferitele păreri, decât astuparea lor sub 
presiunea, unei singure voințe, De aceea, propriu 
vorbind, cine zice sistem constituţional, garanţii 
constituţionale, garanţii şi în privinţa legii elec- 

torale, zice în prima linie garanții pentru mi- 
norităţi, adică pentru părerile contrare voinței 
guvernului. Aceasta cred că este indiscutabil şi 
veţi fi văzut, de câte ori vorbea onor. nostru 
fost preşedinte, d. ©. A. Rosetti, în chestii de 
regulament şi chiar în chestia aceasta de 
revizuire, unde materia permitea, d-sa se îngrijea 
mai ântâi de paza dreptăţii pentru minorităţi. 

O Constituţie întreagă a ţării este fără îndo- 
ială pentru toate partidele. O reformă parţială 
aşa de însemnată, precum este legea electorală, 
trebue fără îndoială să fie asemenea pentru toate 
partidele constituţionale în ţară, căci ele toate 
au să se servească de ea, Ceea-ce este foarte remar- 
cabil şi ceea-ce dă o daosebită importanță Con- 
stituţiei noastre de la 1866, pe care voiţi să o 
reformaţi acum într'o parte esenţială, este unani- 
mitatea, cu care această primă încercare consti- 
tuţională a României devenită liberă sa mani- 
festat şi s'a votat. 

Era compromis între partide? Da. Toţi premer- 
gttorii majorităţii d-v. de astăzi sau unit cu 
conservatorii, cu Cuziştii şi cu anti-Cuziştii, şi au 
votat în unanimitate pactul de la 1856. Şi d-v. 
ce voiţi să faceţi acum? O simplă operă de par- 
tid, sau operă de adevărată reformă constituţio- 
nală? Ce motiv puternic vă împinge, ca d-voastră, 

unilateral, când jumâtate ţara e în contra ideilor 
d-voastră de revizuire, să siliți să primească țară 
întreagă punctul de vedere al d-voastră, când 
celălalt, partid nu voeşt esă-l primească? Ce pu- 
ternică, împrejurare a intervenit, ca să facă din 
ceea-ce era fundamentul dreptului politic, primit 
de toate partidele ţării în momentul când a venit 
Maiestatea Sa Regele în mijlocul nostru şi s'a, 
întemeiat pe acest fundament, ca să facă, zic, 
din acest fundament, care era opera tutulor par- 
tidelor, o trunchiare unilaterală a unui partid 
izolat? Ce? Ţara legală e compusă numai din 
d-voastră? Din noi? Când e vorba de o reformă 
constituţională, e oare drept Să zicem: ţara legală, 
suntem noi acum? Nu. Este şi ţara peste un 
an, când va veni noua Cameră, peste 4, peste 
8, peste 12 ani; e ţara în viitor; e prevede- 
rea politică de ceea-ce va fi în viitor. Şi în această, 
perspectivă a lucrurilor, care este cea adevărată 
pentru o reformă constituţională, întrebarea des- 
pre celălalt partid devine foarte serioasă. Sau 
voiţi să ziceţi cu bună cumpănire a lucrurilor, 
că în ţara aceasta oameni ca Lascar Catargi, 
ca M. Kogălniceanu, ca generalul Florescu, ca 
Dumitru Brătianu, ca Vernescu, ca Lahovari, ca 
generalul Manu, ca prinţul Ştirbei şi cei-lalţi, nau 
să mai zică nimic? Nu sunt chemaţi şi ei să 

aibă în bună primire © reformă constituţională ? 
Când vedeţi, onor. Cameră, că asupra acestui 
proiect de lege, adică în intervalul de când dis- 
cutați în secţiuni proiectul de reformă electorală, 
s'a terminat în ceailaltă parte gruparea sau fu- 
zionarea. partidelor, primind numele de liberali- 
conservatori, atunci sunteți datori, ca oameni 
politici de prudenţă, când vorbiţi de reforma 
constituţională, să luaţi in oare-care considerare 
noua, fuziune formată cu manifestul ei, cu orga- 
nul ei de publicitate, cu aderenţii ei în ţară. 
Cand aceştia vin şi declară, că nu voiesc revi- 
zuirea, atunci d-voastră pe ce vă întemeiaţi ca. 
să pretindeţi a o face singuri? Punctul acesta 
ar merita din partea d-voastră ceva, luare aminte. 
Căci să ne punem într'o hipoteză foarte posibilă: 
D-voastră votaţi revizuirea, legii electorale; se 
va închide atunci de la sine Camera aceasta, se 
vor face alegeri noue. Dar dacă partidul opus, 
care a declarat pe drept sau pe nedrept —şi când 
e vorba de drept san nedrept într'o chestie, 
care vrea să îmbrăţişeze întreaga ţară, nu tre- 
bue să ascultați numai părerea celui victorios, 
trebue să ţineţi seamă şi de părerea, celui bătut — 
care dar a declarat pe drept sau pe nedrept, că 
alegerile nu s'a făcut libere şi.tă n'a putut 
să vie în sinul d-v. să discute reforma consti- 

tuţională şi care întru aceâstă părăsire a Came- 
rei citează un precedent creat tot de partidul 
a-V. cu ocazia discuţiei convenției comerciale 
austriace; dacă, zic, partidul opus, după votarea, 
revizuirii, când veţi publica nouele alegeri, va 
persista în această atitudine de abţinere şi nu 
va participa la alegeri, ce fel de reformă aţi 
făcut? O reformă electorală, în care o însemnată 
parte a ţării (nu voiesc să zic o jumătate, nici 
a 4-a parte, dar în fine un grup însemnat de 
oameni politici, compus din conservatori şi libe- 
rali independenţi), în care această parte a ţării 
declară, că nu (vrea să intre în viaţa publică 
sub această formă, ce mai însemnează şi ce mai 
poate însemna? Va însemna, că momentul, în 
care partidul liberal nu va mai fi la guvern (şi 
dacă vorbim de sistemul constituţional, trebue 
să admiteţi că se va întîmpla şi aceasta; vë 
doresc să se întîmple cât mai târziu; dar are 
să se întimple odată), ei atunci, în acel moment, 
noul partid, care va veni să vë înlocuiască, va 
fi poate obligat să pună in programul său re- 
formarea pactului fundamental reformat de d-voas- 
tră; căci dacă ar fi vorba ca prin reforma d-v. 
să se întindă drepturile politice în ţară, dacă 
aţi da prin această reformă dreptul de votare 
la mai mulţi alegători ca în trecut, precum face 

în chiar acest moment Englitera cu reforma ei 
electorală, atunci nu mi-ar fi teamă de un alt 
partid mai în urmă; căci aş zice: o ast-fel de 
libertate dată nu se va mai putea lua înapoi 
în formă paşnică, constituţională, ar trebui o 
revoluţie şi o reacțiune pentru aşa ceva, dar pe 
calea constituţională, paşnică, nici odată. Dar 
d-voastră nu daţi nici un drept mai mult; faceţi 
numai o reformă, prin care împărţiţi pe unii 
contra altora, luaţi pe unii dintr'un colegiu şi-i 
băgaţi în alte colegii; prin urmare, faceţi o re- 
formă, faţă cu care partidul opus, când va veni 
să ọ restoarne, va avea dreptul să zică: nu iau 
nici un drept public nimănui; din contra, cole- 
giul I, care s'a Gecapitat de predecesori, îl repun 
în drepturile lui. Şi atunci se va prezenta chestia 
aceasta sub forma, unei restituiri de drepturi, şi 
sub această formă se poate prezenta constituţio- 
naliceşte foarte convenabil. Iar rezultatul final ? Re- 
zultaţul final ar fi, că atunci s'ar vedea toată ţara 
aruncată dintr'o reformă constituţională într'alta 
şi sar săpa din nou abisurile de partide sub 
pretexte de reformă într'o ţară, care era feri- 
cită ca la 66 să-şi fundeze pactul său în una- 
nimitate, precum şi când s'à proclamat Regatul, 
în unanimitate s'a proclamat. Şi acum primul 
pas, după Regalitatea aclamată de liberali şi con- 

servatori împreună, să fie opera unui singur 
partid în contra celuilalt? Iertaţi-mă, eu nu pot 
vedea în această procedare nici o înţelepciune, 
nici o prudenţă politică. Căci în contra încer- 
cării d-voastră de astăzi eu aş formula urmá- 
toarea regulă de conduită politică: nu face nici 
odată un fapt, al cărui succes nu atirnă de la 
tine, ci de la adversarii tëi. Nu face un act, a 
cărui viaţă nu atirnă de la tine, ci de la ceea- 
ce vor bine-voi să facă liberalii-conservatori în- 
truniţi. Şi dacă liberalii-conservatori întruniţi nu 
vor bine-voi să ia parte la alegerile ce le veţi 
publica, atunci este de mai înainte condemnată. 
reforma, d-voastră electorală. (Aplause) 1). 

Trec acum la un al doilea argument. 

D-lor, pentru ce .d-voastră, acei cari susţineţi 
proiectul, vă puneţi în necesitatea de a face sub 
asemenea împrejurări un asemenea act? 


——————— 

1) Prevederea anunţată aici s'a realizat în parte. După pro: 
mulgarea constituţiei revizuite, opoziţia-unită a publicat o de- 
clarare semnată de şefii sbi, că nu recunoaşte revizuirea, nici 
dotaţiunea Coroanei, şi s'a angajat să restabilească „legalitatea“, 
Dar unde s'a înşelat prevecerea, este în seriozitatea şi în con- 
secvenţa ce o atribuia unei asemenea atitudini. După căderea 
ministerului Brătianu la 1888, membrii opoziţiei-unite s'au pre- 
zentat, la alegeri, au reintrat în Cameră şi Senat, dar despre 
„angajamentul“ lor de a restabih aşa numita legalitate prin 
vre-o schimbare a revizuirii sau a dotaţiunii Coroanei n'a mai 
fost vorbă. Sa dovedit atunci, cât de nechibzuite sunt coaliţiile 
multicolore cu toate declarările lor. 

Căci, dacă chiar nu sunteţi de părera. mea în 
privinţa pericolului cel văd eu din abţinerea 
partidului opus, trebue să admiteţi totuş împreună 
cu mine, că ar fi în or-ce caz mai bine, când 
ar participa toate partidele la lucrarea d-voastră, 
şi că este mai rău, că este un defect al operei 
de astăzi, că se prezentă numai ca o operă departid 
şi nu tă o operă de colaborare a ţării întregi. 
(Aprobări.) In această limită văd că mă aprobaţi cu 
toţii. Aşa dar, d-lor, cu acest defect de ce prezentaţi 
Juerarea? Unde este necesitatea absolută, care 
vă împinge la aceasta? Eu am citit raportul cel 
foarte desvoltat al d-lui Stolojiari şi, se înțelege, 
cu cât desvoltă cine-va mai mult, cu atât dă, 
mai multă ocazie la critică; dar dacă nu ar fi 
desvoltat, ar fi fost mai legitimă critica, de ce 
nu s'a adus un raport aşa cum trebueşte pentru 
o lucrare aşa de însemnată, 

Eu, D-lor, cred că d. raportor Stolojian şi-a 
făcut datoria în conştiinţă. In acest raport gä- 
sesc un singur motiv, care vrea să ne explice, 
de unde vine mişcarea aceasta ce vă împinge 
la revizuire. Este la pagina 20 a broşurei ti- 
părite ca raport şi acolo se zice: „d. C. A. Rosetti 
prin scrisorile sale, cari au impresionat adinc 
ara, denunţă legea, electorală că ascunde la te- 
melia ei corupţia şi-i cere revizuirea. Aceste 

scrisori au determinat curentul revizionist în 
țară,“ 

D-lor, sunt acum 10 sau 11 luni, în discuția 
generală cu ocazia rëspunsului la adresa Tro- 
nului, d. Negruzzi şi cu mine am prezentat un 
amendament, se înțelege respins de d-voastră, 
prin care ziceam că „rëmâne să examinăm mai 
pe urmă, dacă şi pănă unde să meargă revi- 
zuirea, “ | 

In acea discuţie am încercat să më înscriu 
în contra acestui cuvânt de curent, să-l contest, 
şi am întrebuințat comparaţia, poate cam in- 
drăsneaţă, între glas şi între ecou. Vë spuneam 
că glasul l-a avut d. Rosetti; dar nu cred că 
sunt alte glasuri în ţară, ci că este numai 
ecoul fără viaţă. Mi-am. permis atunci a pune 
ca criteriu al unui adevărat curent popular 
aceasta: când este vorba de o reformă consti- 
tuţională, curentul trebue să arate cu claritate 
şi cu oare-care precizie şi formula şi întinderea 
drepturilor ce este vorba a se da sau a se lua, 
precum a fost cu ocazia art. 7 la 1878. 

O simplă critică negativă nu poate fi curent 
popular. A zice: nu e bună sau e coruptă legea 
electorală, nu constitue un curent. Negaţia arată, 
ce nu trebue să fie; dar nu arată ce trebue să 
fe. Negaţia este nimica. 

Contestam dar atunci, în primă-vara anului 
trecut, că ar fi curent popular în privinţa legii 
electorale, fiind-că nu vă vedeam uniţi într'o anume 
formulă, de revizuire şi nu vedeam alţii combătend 
această unică formulă, 

In contra acestei contestări a noastră d-voas- 
trä mai toţi eraţi uniţi. Era din partea d-voastră 
o întreagă simfonie de acorduri armonice, în cari 
ne perdeam noi câte-va strune discordante de 
anti-revizionişti, pe când d-v. eraţi nişte instru- 
mente— înțeleg instrumente musicale (Ilaritate) 
—in perfectă armonie aparentă. 

Dar astăzi? Nu ştiu, dacă imi veţi recunoaşte 
cel puţin astăzi mai mult drept să vë întreb: 
unde ve este curentul? D. raportor ne propune, 
în numele comisiunii, o modificare, care nu este 
ceea ce voeşte d. ©. A. Rosetti, cel care a deter- 
minat curentul revizuirii, ci este alt-ceva. Cum? 
D-voastra atunci ne combăteaţi pe noi cu atâta, 
vigoare—şi pentru d-voastră vorbeau atunci in 
contra mea d. raportor Ianoli, d. Giani, d. Io- 
nescu — şi astăzi tocmai pe aceşti domni împreună 
cu d. Rosetti îi v8d înscrişi în contra raportului 
d-lui Stolojian, adică al majorităţii ? 

Apoi dacă chiar aceşti domni azi contestă, curen- 
tul, pe care-l afirmaţi d-voastră; dacă d. Rosetti 
insuş zice, că nu recunoaşte opera aceasta a majo- 

rităţii, apoi noi să o recunoaştem ca rezultatul 
unui curent popular? Dacă ar fi curent, atunci 
cel puţin acela, care l-a deşteptat, trebuia să-l 
recunoască, şi dacă nici acela nu-l recunoaşte, 
daţi-mi voje să zic, că nu este curent. (Aplause.) 

O voce. Nu este acelaş. 

T. Maiorescu. Apoi bine, de curent popular 
mai poate fi vorba în mijlocul acestor păreri 
schimbătoare ? Nu or-ce părere accentuată de mai 
mulţi este pentru aceasta un curent, Asemenea, 
păreri se pot deştepta or câte voiţi şi în toate felu- 
rile. Când d. prim-ministru se duce la Craiova şi ține 
un discurs electoral şi zice: în 3 colegiuri este 
chestia, atunci numai decât se stabileşte un şir 
de păreri, cari zic: aci este chestia. Dar dacă 
ați fi pus chestia alt unde-va, era şirul de păreri 
alt unde-va, după bunà- voința primului-ministru. 

Puteţi să puneţi curentul alegerilor pe ches- 
tia Dunării, atunci s'ar fi zis că alegerile se fac 
pe chestia Dunării, şi daca puneaţi în locul Dună- 
rii chestia inamovibilităţii magistraturei, atunci 
curentul era pentru sau contra inamovibilităţii 
magistraturei. Or unde un şef de cabinet ar voi 
să pue chestia, are să se facă o mişcare de 
păreri. 

Dar acesta este adevăratul d-voastră curent 
popular pentru revizuirea unei Constituţiuni? Nu 

simțim noi oare cu toţii, că un curent popular 
trebue să pornească din partea ţării intregi, în 
mod puteri.ic, în valuri, care să mişte toate ele- 
mentele politice ale ţării spre o singură direcţie ? 

De sigur, nu toţi më veţi aproba, dar se vor 
găsi, sper, mai mulţi printre d-voastră, cari îmi 
vor da dreptate când zic: reforma Constituţiunii 
aşa cum ni se prezentă în proiectul majorităţii, 
nu este ceeace se numeşte un curent popular. 

Dar în fine curent sau nu curent, aceasta poate 
părea până la un punct o simplă discuţie de 
cuvinte. Veţi fi zis poate: nu este curent, dar 
este o tendenţă de reformă manifestată în partid, 
şi fiind că d. Rosetti este un autorizat şi puternic 
iniţiator de idei în partidul liberal din această 
țară, tendenţele lui pot să se intindă şi să ajungă 
pănă într'o direcţie, unde noi nu putem şi nu 
voim să-l urmăm. De tendenţa lui să ţinem 
seamă, să o sprijinim la început, iar direcţia fi- 
nală să rămâe în mâna noastră, şi noi să oprim 
mişcarea, când şi unde voim. E probabil şi e 
natural ca aceasta să fi fost cugetarea, d-voastră, 
adică a guvernului. 

D. Rosetti a publicat; scrisori în Românul şi a 
determinat o mişcare, un curent: curentul acesta 
voim să-l abatem, adică să-l apucăm şi să-l în- 
toarcem într'un sens, pe care să nu-l vrea d-sa, 

dar să-l vrem noi, adică să profităm de apa de 
la moara d-sale ca s'o punem în zăgazal de la 
moara noâstră. (Aplause.) 

Foarte bine, dar tot rămâne întrebarea: pen- 
tru ce aceasta? Pentru ce? Aici d-voastră rës- 
pundeţi: pentru că ideile d-lui Rosetti sunt prea 
înaintate şi agitătoare, şi dacă, s'ar lăsa, în toată 
desvoltarea lor, cum se temea onor. d. Lascar, 
ar aduce primejdie în ţară. Prin urmare să le 
tăiem partea acută şi primejdioasă, şi să le as- 
tupăm sub forma cs voim să le dăm noi. 

Dar dacii aceasta vë este scopul d-v. de la 
guvern şi din majoritate, sunt în drept a întreba: 
vë ajungeţi scopul prin revizuirea ce o proiec- 
taţi? Credeţi d-voastră că puteţi ucide aceste idei, 
că le puteţi suprima prin o asemenea, revizuire? 

Discursurile ce le au ţinut d-nii Grădişteanu 
şi Panu, modul cum se exprimă acei 85, cari 
sunt partizanii unui singur colegiu, modul acesta, 
toată. situaţia aceasta, vă face efectul, că chestia, 
s'a sfirşit cu votul ce-l veţi da astăzi sau mâine ? 

O voce. Nu. 

T. Maiorescu. Dar, d-lor, 'de acum înainte are 
să se deştepte agitația proprie, fiind-că d-voastră, 
prin revizuirea d-voastră, pe de o parte îi daţi 
un resunet şi o legitimare, iar prin mărginirea. 
arbitrară in 3 colegii o întăritaţi şi o provocaţi. 

Punând chestia pe acest tărâm, făceți o operă 
de partid fragmentată între chiar d-v., făceţi 
nemulţumirea, celeilalte partide opuse, care în 
mod crâncen are să se lupte în contră-vă, şi în 
acelaş timp nemulţumiţi o parte din chiar par- 
tidul d-vqastră, care are să meargă cu drapelul 
său special înainte, dacă vor fi agitători — cu agi- 
taţie, dacă vor fi paşnici — cu blândeţe constitu- 
ţională, 

Vë mărturisesc că nu mai înţeleg nimic. Poate 
că aceasta, să fie slăbiciunea minţii mele, dar cu 
mintea câtă o am, mai slabă sau mai tare, nu 
vě pot înţelege. Cu atât mai puţin înţeleg pru- 
denţa lucrării d-voastră, cu cât îmi pare, că din 
contra ar fi trebuit să ne felicităm, că există un 
germine de reformă constituţională, pe care să-l 
lăsăm să se dezvolte mai ântâi în toată liberta- 
tea. Căci asupra acestui lucru credeam că sun- 
tem de aceeaş părere: că adică este tocmai în 
folosul sistemului constituţional, care de alt-min- 
terea are multe inconveniente, că serveşte de 
ventil de siguranță în contra agitaţiilor factice 
şi zguduitoare, prin libertatea ce dă ideilor de 
a fi discutate în parlament şi în ţară, 

Apoi ce lucru mai bun voiţi decât să rămâe 
în această ţară un germine oare-care de idei asu- 
pra reformei constituţionale ? 

36680 18 

Şi ce confuzie de principii şi de partide are 
să se nască de acum înainte! Veţi veni d-voas- 
tră liberalii şi veţi astupa gura la o minoritate 
tot de liberali, şi veţi pune pe partidul celalalt 
în strania poziţie de a se intreba: ce să facem? 
Să meargă Catargi cu Rosetti în contra lui Bră- 
tianu? Căci în practica constituţională, la ale- 
geri, trebue să se împartă şi să se grupeze vo- 
turile în voturi pentru şi contra guvernului. 

Apoi aceasta vă „este noua linie de principii, 
care ar fi trebuit să despartă partidele în ţara 
noastră de la proclamarea Regatului încoace? O 
simplă împărţire şi despărţire in 4, sau în 3, 
sau în 2, sau în 1 colegiu electoral? 

O repet, d-lor, nu mai înțeleg nimic. 

Un al treilea, argument şi termin. 

D. Rosetti a aruncat cuvântul că „este corup- 
ție la temelia legii electorale“ — aşa zice d. 
raportor. Este o mare greutate, d-lor deputaţi, 
pentru fie-care din noi, când este vorba să ne 
orientăm în viaţa publică: este greutatea ca, în 
nomolul, în mulţimea de idei, de principii, de 
curente parţiale mai mici, de cuvinte ce se aruncă 
şi, mai bine zicend, de necesităţi reale ce para 
se impune, să alegem pe cea mai importantă, pe 
cea mai urgentă şi să o deosebim de aceea, care 
mii poate aştepta. Multe lucruri sunt bine de 

făcut, multe rele sunt totdeauna de stirpit; zil- 
nica viață publică nu consistă în alta decât în 
a îndrepta un răi, or a face un bine, sau a face 
un rău, pe care alţii trebue să vie să-l îndrep- 
teze. Mulțimea de lucruri bune ce trebuesc făcute 
şi mulţimea relelor, cari trebuesc combătute în 
or-care Stat, este foarte întinsă, este enormă, şi 
este dar evident că chestia cea, practică nu este 
de a arăta, relele şi idealurile de bine, ci este de 
a arăta: pentru ce cutare rëu trebue acum și 
nu altă dată îndreptat? Pentru ce el mai ântâi 
şi nu altul? Pentru ce acest bine făcut acum şi 
altul atunci, şi pentru ce nu vice-versa? Este 
prin urmare cam naivă întrebarea: apoi nu există 
corupţie la temelia legii. electorale? dacă prin 
această întrebare vrea să se dovedească şi necesi- 
tatea reformei constituţionale tocmai în acest 
moment şi în acest mod. Găci “asemenea formu- 
iări generale de critică în contra relelor existente 
se pot găsi cu grămada. 

La întrebarea d-lui Rosetti despre corupţia in 
legea electorală se pot pune multe alte con- 
tra-întrebări. De exemplu: nu este corupţie în 
administraţie? Sau alt rëu: nu este corupţie 
în numirea magistraturii?—nu în magistratura 
de fapt, căci toţi am recunoscut că magistraţii 
noştri in marea lor majoritate s'au ţinut la o 

onestitate mai presus de legea după care au 
fost numiţi (Aplause), dar este corupţie în mo- 
dul, cu care se fac numirile în magistratură de 
către puterea executivă. Ce corupţie? Corupţia, 
pe care a arătat-o însuş d. ministru de jus- 
tiţie: influenţele, hatârurile, presiunile parlamen- 
tare şi preiectorale. Un al 3-lea r&u: nu este 
corupţie în numirea funcţionarilor administra- 
tivi? Ce? Se aleg la noi prefecţii, sub-prefecţii 
şi ceilalţi funcţionari administrativi după merit, 
după valoarea lor în lucrarea specială, or după 
influenţele şi după recomandaţia oamenilor pu- 
ternici şi după mici necesităţi electorale? Când 
am supune noi, nu la un sufragiu universal, dar 
măcar la o votare liberă între noi în Cameră, 
pe prefecţii azi în fiinţă, pe câţi i-aţi primi d-voas- 
tre cu majoritate ca buni prefecţi? (Aplause.) 
Va să zică toate aceste lucruri sunt rele, şi 
dacă am întreba, dar nu aşa pro forma, oficial, 
ci ca oameni de omenie şi sinceri, dacă am în- 
treba, majoritatea alegătorilor noştri . . . dar lasă 
alegătorii, iată, să eşim acum pe stradă, în Bu- 
cureşti, şi să întrebăm pe fie-care din casă în ca- 
să: D-le, ce vrei? Vrei să ai un tribunal bun 
şi un prefect bun or vrei să ţi se modifice le- 
gea electorală ca să votezi în cutare colegiu 
Şi nu în cutare? Eu cred că mai toţi cetăţenii 

au să zică: împărţiţi-mă& cum voiţi cu legea e- 
lectorală, dar daţi-mi tribunal bun şi administra- 
ţie bună. (Aplause.) 

Vreau să zic prin aceasta, că — curent pen- 
tru curent, şi formulă pentru formulă — dacă 
este curent pentru legea electorală, din causă că 
ar fi corupţie la temelia ei, eu zic că este un 
curent mult mai puternic în contra corupţiei din 
administraţie şi în contra arbitrariului, cu care 
se numesc magistrați. 

D. lepurescu. Apoi tocmai aceasta este vina 
legii electorale de astăzi. 

T. Maiorescu. Aud obiecţia, că aceste rele ar 
veni tocmai din cauza actualei legi electorale. 
R&spund îndată la această obiecţie, căci şi firul 
natural al argumentării më aduce la aceasta. 

Poate unii din d-voastră cred în toată since- 
ritatea, că numai prin o reformă a legii electo- 
rale se pot indrepta aceste rele. Căci alt-fel ar 
fi dea-areptul inexplicabil, cum în situația noas- 
tră internă nu aţi găsit ceva mai urgent de fă- 
cut decât reforma constituţională propusă astăzi. 

Să examinăm puţin şi această chestie. 

Ce, d-lor, este oare serioasă ovbiecţia? Există 
oare în adevăr, acum şi aici, mai mulţi din d 
voastră, cari să fie pătrunşi şi convinşi, că dacă 
se va face această reformă a legii electorale, au 

să iasă un alt soi de deputaţi, decât în tre- 
cut, altfel de oameni necunoscuţi de noi pănă 
acum ? (Aplause.) Ce ? De aci înainte o să vedeţi 
alt-fel de Camere, aşa încât prin acei deputaţi 
are să se facă cea ce ar fi fost imposibil să se 
facă prin cei de pănă acum? Cine crede ast-fel, 
tare-i este credinţa, dar eu nu-i văd nici un te- 
mei şi sunt convins, că vor eşi cam acelaş fel 
de deputaţi, ba chiar cam aceleaşi persoane. 
Căci numai atunci când se va schimba în ţara 
întreagă starea, moravurilor, încât ţara să aibă 
alţi oameni mai buni şi mai culţi decât noi, 
numai atunci cred, că or cu patru colegii, or cu 
unul or cu trei, vom putea avea alt-fel de Ca- 
mere. 

Dar să luăm lucrurile mai de sus. Dlor, să 
stringem argumentarea, şi să o ridicăm la in- 
ălţimea chestiei. 

La 1881 s'a proclamat Regatul. In acele mo- 
mente partidul liberal va afirmat ca un partii 
de ordine monareliică, şi nu are astăzi, în bună 
discuţie de principii, nici un adevărat conserva- 
tor motivul de a se împotrivi din princip în 
contra guvernului d-lui Brătianu. Monarchicii, di- 
nasticii, constituţionalii, conservatorii şi liberalii, 
noi toţi împreună nu am văzut în tot timpul 
Regatului alta decât legi de interes general. 

Dacă aceasta este adevërat din punct de ve- 
dere al partidelor, alt fel se prezentă situația, 
dacă o examinăm după cerințele organizării in- 
terne a noului nostru Stat. Aici trebue să re- 
cunoaşteţi, că prea puţin s'a făcut de la 1881 
încoace. 

Oare legea electorală a fost de vină? Oare 
în adevăr Camera veche ar fi refuzat de a lucra 
pentru o mai temeinică organizare internă? 

Apelez la cunoştinţele, la simţimintul d-voastră, 
practic despre starea Camerei trecute şi a celei 
de astăzi. O hipoteză: dacă ar fi venit cabinetul 
actualului ministru să zică: este epoca de or- 
ganizare a Statului şi fiind-că nu mai poate să 
meargă cu arbitrariul guvernului, fiind-că nu mai 
voim ca guvernul să fie supus acelei influenţe 
rele, de care se plângea d. Lascar, a deputaţilor, 
faceţi-mi o lege de admisibilitate în toate func- 
tiile statului, ca să mi se îngrădească puterea 
mea în numirea funcţionarilor. Credeţi D-voastră 
că s'ar fi împotrivit Camera veche? Puteţi crede 
d-voastră, că in extracția d-voastră, electora- 
lă de pană acum, adică în modul de a fi aleasă 
Camera cu patru colegii, stă ceea ce ar fi îm- 
piedicat pe deputaţi de la această operă de re- 
forme ? Cu ce drept aruncaţi o asemenea pată 
asupra Camerei vechi, asupra d-voastră, asupra, 

legii electorale actuale? Cred că este simţimentul 
tutulor, că ar fi nedreaptă o asemenea acuzare. 

Şi dacă ar fi venit acelaş cabinet de acum 
trei ani şi ar fi zis Camerei liberale, or cum ar fi 
fost extrasă ea după legea veche: nu este ìn- 
vățămentul destul de lăţit în Stat, Constituţia 
cea, veche din 1866 prevede şcoli în toate co- 
munele, să le facem mai multe, iată mijloacele 
budgetare combinate pentru aceasta: aţi fi re- 
fuzat d-voastră? Şi dacă acesta-ş guvern ar fi 
zis: este o anomalie constituţională ca să atirne 
puterea judecătorească, care este a treia putere 
în Stat, de la puterea executivă, este o enormi- 
tate să vie un ministru să institue şi să desti- 
tue un judecător după simplul lui arbitriu, să se 
întimple lucruri ca acum trei ani... Më oprese 
puţin la acest episod, nu voi cita nume proprii 
de persoane, voi arăta numai locul şi timpul. 
La Giurgiu, la o alegere parţială a colegiului al 
doilea, în Aprilie 1881, în prezioa alegerii s'a 
depărtat un judecător de instrucţie şi s'a pus 
altul în locu-i, care fusese sub acesta-ş guverna 
destituit pentru abuzuri, în urma raportului pro- 
curorului general al Curţii de apel din Bucureşti. 
Acest judecător avea două rude şi dispunea de 
trei voturi în acel colegiu; după ce sa făcut; 
alegerea şi a căzut candidatul opoziţiei tocmai 

cu aceste trei voturi, a venit alt ministru de 
justiţie tot din partid şi din acelaş guvern, şi 14 
zile după alegere a destituit din nou pe jude- 
cătorul cu trei voturi, dar alegerea era făcută 
în sensul partidului. 

Să se întimple asemenea scandaluri sub un 
regim liberal, şi ministrul preşedinte să nu poată, 
zice Camerei sale: nu mai sufere ţara arbitra- 
riul acesta în magistratură, să ne punem pe o 
cale de onestitate elementară ca Stat constitu- 
tional, să se îndrepteze defectul fundamental al 
numirii magistraţilor după bunul plac al unui 
ministru şi să facem o lege, pentru ca aceste 
numiri să se asigure aşa încât persoana şi ave- 
rea cetățeanului să fie garantate în afară de in- 
teresele partidelor? Sar fi găsit o Cameră aleasă 
or cum voiţi, care să zică d-lui Brătianu: ‘nu 
voi să më ocup de aceasta? 

Nu a poate crede nimeni din d-voastră. Dar 
fie că s'ar fi făcut reforma magistraturei după 
sistemul electiv al d-lui Rosetti, fie că sar fi 
făcut după sistemul inamovibilităţii al altora, 
vorba era tot-deauna să se facă independent 
sanctuarul justiţiei de arbitrariul unui ministru. 
(Aplause.) 

Apoi dacă se făcea independentă justiţia, dacă 
se lăţea învățământul în şcoale, dacă exista legea 

pentru admisibilitate în funcții, oare nu ar fi 
fost mai mare independența alegătorilor faţă cu 
guvernul? Nu ar fi fost mai restrinsă influența 
guvernului asupra operațiilor electorale şi pe 
de altă parte mai restrinse cererile de funtţiuni 
din partea deputaţilor pentru favorizaţii lor? 
Incontestabil că da ! Apoi atunci de ce n'aţi făcut-o? 
Sau mai bine? dacă n'aţi făcut-o pănă acum şi 
o veţi face de acum înainte, de ce nu aşteptaţi 
să vedeţi, ce rezultate va da Constituţia cea veche 
cu legea ei electorală, făcându-se ântâi ceea-ce 
ea însăş cere, adică oa treia putere în Stat prin 
independenţa, magistraturei, o îngrădjre a influ- 
ențelor rele prin legea de admisibilitate în func- 
ţii, o aplicare generală a legii de invăţăment ? 

Nu e trebuinţă să desvolt mai departe argu- 
mentul, Pentru cine vrea să înţeleagă, chestia 
este pe deplin lămurită. Permiteţi-mi dar să 
termin toată vorbirea mea cu o deosebire ce 
vreau să fac între iniţiatorii de idei, precum 
întrun mod eminent a fost în această ţară d. 
C. A. Rosetti, şi între oamenii practici de Stat, 
cari trebue să pue în lucrare asemenea idei. 
Evident că ar fi, dacă-mi iertaţi comparația 
prea vulgară, toată, viața publică un fel de-aluat 
nesărat şi desgustător, dacă nu ar avea un ferment, 
care să-i dea mişcare şi să-i mărească pro- 

porțiile. Ar fi o stagnare -de moarte într'o so- 
cietate, în care. n'ar fi cine-va, unii sau mai mulți; 
cari prin si noue să ţie tot: corpul în mişcare 
şi organismul în viaţă. (Aplause.) 

Este foarte frumoasă, este poate cea mai fru- 
moasă misiunea, acestor ideologi sau idealişti. Dar 
or cât de frumoasă ar fi, să-i recunoaştem li 
mitele ei într'un Stat constituit pe baze reale. 
Vom constata îndată o fundamentală deosebire 
de caracter. Acel care concepe ideile, sē arată 
de regulă foarte nepractic pentru a le realiza, 
şi un admirabil iniţiător de idei poate să fie un 
detestabil ministru, şi vice-versa, acel care este 
mai încet, mai prudent, mai puţin capabil de a 
"concepe idei nouă, poate să fie foarte capabil 
pentru realizarea. ideilor. Deosebirea lucrului în 
practică va fi aceasta: ideile incap uşor într'o 
minte omenească individuală, uşor ne vine să 
le învirtim una după alta; şi cine, fără griji ma- 
teriale, cu oare-care întindere şi dibăcie în rela- 
iile sale, este în fericita poziţie de a se pune 
numai pe căutare de idei, aceluia o săi vie, 
dacă este de altminterea un cap eminent, foarte 
multe şi foarte in grabă. Dar când va fi vorba 
să se realizeze în viaţa practică, atunci or-ce 
idee, care în capul unui individ işi avea locul 
ei uşor şi se găsea bine alăturea cu multe al- 

tele, va trebui să vie a disloca lucruri, cari sunt, 
şi a le înlocui cu altele, cari nu sunt încă, şi 
îi va trebui un spaţiu unde să realizeze, şi un 
timp când să poată realiza. Astfel ceea-ce este 
grabnic la concepţie, va fi prin necesitatea, 
lucrului încet la realizare. 

Dar, d-lor, grabnic şi incet sunt cuvinte prea 
vagi. Trebue să căutăm şi să găsim un criteriu 
practic, când o idee şi-a făcut drumul ei şi poate 
să lase locul alteia, şi când trebue să mai aş- 
tepte pănă să vie vremea unei inovaţiuni. O 
idee a d-voastră, a partidului liberal, a fost şi 
Constituţia de la 1866, aţi îndeplinit, în inţelegere 
cu partidul conservator, dorinţele vechi ale diva- 
nului ad-hoc, şi ne-aţi adus pe Tronul Român şi o 
Dinastie străină. Să ne felicităm câ s'a întimplat 
ca acel Şef ales al nostru din o Dinastie străină 
să se fi identificat cu ţara. Nu numai atât, aceasta 
eră dator să o facă or-ce Principe străin, dar a 
fost din întimplare şi dintr'o Casă suverană străină, 
care de atunci încoace a dobindit preponderanţa 
în toată politica europeană. Aşa dar la 1866 
d-voastră v'aţi unit cu adeversarii conservatori 
şi aţi făcut Constituţia aşa cum a compus-0 
compromisul de atunci: o idee măreaţă; şi de 
şi din punctul de vedere al partidului liberal nu 
vi s'au realizat toate cerinţele ìn această Consti- 

tuţie, dar un lucru foarte mare vi s'a realizat : s'a 
izbit lovitura de Stat, s'a arătat ţării că chiar un 
Principe indigen şi în multe privinţe popular şi 
mare, precum era Vodă Cuza, când s'a atins de 
libertăţile publice, nu a mai putut să aibă exi- 
stenţă solidă; mare triumf al principiilor liberale, 
şi acest triumf este propria esenţă a Constituţiunii 
de la 1866. Dacă este o aşa puternică idee în 
Constituţia de la 1866, nu-i lăsaţi timp să se 
pue in lucrare această Constituţie în întregimea 
ei? Nu lăsaţi, ca acele idei ale Constituţiunii de la 
1866, cari se referă la învățămîntul public, la 
justiţie, la administraţie, să fie ântâi puse în lu- 
crare, înainte de a trece la alte idei? Inainte de 
a fi executat toată opera începută la 1866 prin 
Constituţie, veniţi astă-zi să ştirbiţi această Çon- 
stituţie, şi veniţi cu alte idei, cu idei de trei co- 
legii sau cu idea de un singur colegiu, cum 
vrea, d. Rosetti? Şi după o asemenea procedare 
pripită, când vom fi în mijlocul lucrării cu aceste 
colegii reformate, cari numai ele prin ele singure 
nu o să facă minunea ţării, ci vor reclama multe 
alte lucrări de detai, să veniţi cu alte idei şi să 
iutrerupeţi şi această lucrare, înainte de a se fi 
realizat pe deplin ? 

Dar sepoate una ca aceasta ? Este aceasta proce- 
darea prudentă a unor oameni de Stat practici, cari 

vor să consolideze fundamentul, ce şi l-a pus nați- 
unea liberă la 1866 şi pe care s'a întemeiat 
Dinastia, noastră constituţională ? 

Dacă în cele zise pănă aci simţiţi că există 
un adevăr politic, îmi permit intrebarea finală: 
ce ar fi, când nu ar întruni proiectul asupra 
reformei electorale acea majoritate de două treimi, 
ci ar mai lipsi câte-va, voturi, şi după ce s'a primit 
celelalte părţi din reforma Constituţiunii, cari 
astăzi sunt câştigate (şi tocmai de aceea am 
vorbit acum 5 zile in favoarea acestei impărţiri, 
onorate d-le Ianoli, pentru ca să fim cu toţii 
mai independenţi la votarea sau respingerea, 
legii electorale), ce ar fi, zic, după ce s'a făcut 
revizuirea asupra unor lucruri de mare impor- 
tanță din Constituţie, şi prin urmare nu se 
poate zice, că degiaba a fost convocată toată 
Constituanta revizionistă, ce ar fi, dacă această 
parte, care este acum în chestie, nu s'ar revizui, 
ar cădea, ce impresie ar fi în ţară? Ce impresie ar 
fi?! Sar linişti lumea; s'ar împreuna toţi şi din 
o parte şi din alta pentru ca impreună cu d- 
Noastră să lucreze la opera de organizare să: 
„ mâtoasă în administraţia şi justiţia ţării, şi ar 
&mânea idea de un colegiu unic al d-lui Rosetti 
i un ideal al partidului liberal, ideal pentru 
iitoarea desvoltare a României la timpul oportun. 

D-lor, între alternativa din urmă şi intre discu- 
siunea ce o vëd acum între majoritatea d-v. 
şi restul ţării, pentru mine lucrul este hotărit: 
voi vota din toată convingerea mea contra 
luării în consideraţie a acestui nefericit proiect 
şi aş felicita Camera şi Ţara, când ar cădea 
proiectul. (Aplause.) 


Reproducem acum după Monitorul oficial 
şi urmarea discuţiei din aceeaş şedinţă a 
Camerei, şi anume discursul lui C. A. Ro- 
setti: 

D. preşedinte al consiliului I. Brătianu. 
Věd că nu a cerut nimeni cuvântul ca să 
răspundă onor. dlui Maiorescu. 

P. Grădişteanu. Dacă îmi daţi voie, voi 
cere eu cuvântul. 

D. preşedinte al consiliului I. Brătianu. 
Numai onor. d. Rosetti şi eu putem să ve- 
nim să r&spudem d-lui Maiorescu; gi de a- 
ceea m'am şi dus la d. Ionescu săl rog a 
ceda cuvântul d-lui Rosetti. Dară onor. d. 
Rosetti n'a cerut cuvântul... 

C. A. Rosetti. Nu lam cerut, dară sunt 
gata să-l cer, însă numai pentru o parte 
a chestiei; cealaltă te priveşte pe d-ta. 

D. vice-preşedinte. D. Rosetti arecuvântul. 

D. preşedinte al consiliului I. Brătianu. 
După d. Rosetti cer eu cuvântul. 

C. A. Rosetti. D-lor, a r&spunde fără un 

minut de pregătire unui maestru ca d. Ma- 
iorescu, este mai mult decât o cutezanţă. 
Dacă am îndrăsnit însă să o fac, cutezanţa 
nu vine din încrederea ce am în mine, 
ci din siguranţa ce am, că d. Maiorescu a 
ştiut, ca un adevărat maestru, să profite de 
toate greşelele noastre, pentru ca să le adune 
într'un cocoloş şi să ne lovească cu el în cap, 
ca să ne deştepte. (Aplause, ilaritate). 

Acest, învăţat, onorabil şi maestru bărbat 
de Stat a luat lucrurile cu acel şir regulat, 
care ştie să-l aibă un vechiu şi experimen- 
tat profesor, le-a luat âncă de la lovirea de 
Stat. 

Şi în adevăr, tot ce a spus este adevărat, 
Lovirea de Stat, ori câte bunuri ar fi adus 
— şi admit că a adus multe bunuri — am 
spus-o înainte de a se face cu ani întregi 
şi după ce s'a făcut, că, dacă ar veni un 
om şi să-mi dea tot, dacă Isus, care reîn- 
viează Dumineca viitoare, ar bine-voi să mai 
vină o dată pe pământ şi mi-ar zice: pune 
degetul în rana cuielor şi crede; şi dacă el 
ar voi să se facă dictator al acestui popor 
ca să-i dea toate bunurile pe care el le do- 
reşte, eu n'aş primi nici chiar o ast-fel de 
dictatură... (Numeroase aplause);, pentru 
că, dacă astăzi se găseşte un om sfânt care 
ar salva ţara mea, acel om e muritor, şi 
noi, cari neam fi deprins să nu mai existăm 
decât prin voinţa unui om, am fi o naţiune 
condemuată peirii. (Aplause). 

Acest sentiment îl aveți toți, îl are nați- 
unea română. Elita națiunii române a făcut 
acea revoluție de sus în jos; s'a unit ca 
să restabilească regimul constituţional; şi 
aceasta este gloria tutulor acelor oameni fără 
osebire de nuanţa şi caracter, ci au dat na- 
țiunii mijlocul de a se desvolta, prin ea în- 
săş, şi mai mult âncă, că au oprit de a se 
perde ţara Românească, făcând ceea-ce ne 
ameninţa d. Lascar, când zicea că drepturile 
puporului nu se dau, ci se iau, Noi insă toată 
viaţa noastră am zis şi vom zice, că revolu- 
iunile trebue să se facă d» sus în jos, iar 
nu de jos în sus. (Aplause), 

Eu n'am venit la tribună ca să atac, nică 
să apăr, am venit s3 spun ceea ce cred că 
e drept, precum d. Maiorescu a atacat ceea- 
ce a crezut că nu e drept, 

D-sa zice, că ceea-ce facem acum este o 
operă de partid, iar nu operă constituţională, 
că jumătatea ţării este în contra; că oameni 
ca d-nii cutare şi cutare nu trebue să zică 
şi ei ceva? 

Toate acestea sunt mari şi drepte adevă- 
ruri; dar dacă d-lor nu vor să vină, cum 
putem noi să-i luăm cu sila? Şi la rêndul 
meu vă întreb: cum pot eu să .merg cu 
d-lor, dacă cred că d-lor fac rău? Poate më 
înşel, Dar cine më judecă? Națiunea. 

Ei bine, s'au deschis colegiile electorale; 
s'au dus şi dlor acolo, au vorbit şi crez că 

nu se va fi găsit nimeni care săi fi oprit 
-de a lua cuventul în o alegere, 

O voce. Ba s'au și ales unii. 

C. A. Roseti. Sau ales vre-o câțiva; 
dar au crezut că este în interesul ţării să 
demisioneze din Cameră şi să zică: alegerile 
nu au fost litere, ne retragem dintro Ca- 
meră, care nu este liber aleasă, și reintrăm 
în naţiune. 

Din zioa acera, eu de multe ori mam în- 
trebat şi mă întreb şi astăzi: ce fel au in- 
trat în sînul naţiei? Cari lesunt întrunirile 
-ce au făcut? Şi întrebarea aceasta le am 
făcut-o de multe ori şi în s2ris, ca ziarist, 
cu tot respectul ce le sunt dator, căci ni- 
meni nu va găsi că de când d-lor nu mai 
“sunt la minister, eu le am adresat un sin- 
gur cuvânt, care să se poată lua că ar fi 
un atac, de şi dlor pe mine mă atacă în 
“toate zilele piin tot felul de acuzări, la cari 
pănă acum nu am respuns şi nici nu voi 
răspunde; căci daci atacurile au fost drep- 
te, le merit; iar daci nu, d-lor se vor căi, 

Eu însă văd, că prin cuvintele şi prin 
faptele dlor nu fac decât a cosfiinţi ceea- 
-ce am zis eu, că corupţia este la baza iegii 
electorale; fiind că, or cât de 15u ar fi acest 
guvern, or cât de răi sunt prefacţii săi, or- 
câte înriuriri au făcut ìn alegeri, în justiţie 
Şi în toate: oare aceste acuzări nu s'au re- 
peţit în contra tutulor guvernelor? Oare 

membrii noului partid hberal-conservator, 
ufară de cei cari făcuseră parte din miuis- 
terul d-lui Catargi, toţi ceilalți membri ai 
acesti partid nu au sub-szris împreună cu 
noi aceleaşi ucuzări în contra guvernului Ca- 
targi, şi încă mult mai grave și mai vădite 
decât acelea, pe caro le aduc guvernului 
actual? Şi dacă le au subscris, negreşit 
aveau convicta că acuztrile sunt drepte, 
fiind-că persoane ca d-nii Vernescu, Kogăl- 
niceanu, Boerescu, lepureanu, etc., nu ar pu- 
tea să-și puna semnătura la acuzări, pe cari 
nu le ur recunoaște că sunt drepte. Şi do- 
vadă că întemeiate au fost ucuzările ce fA- 
ceam atunci, este că ţara le-a judecat şi a 
zis că cu drept l-am făcut, 

Putea-vor zice şi despre alegerile acelea 
că le-a înriurit guvernul d-lui I. Brătianu ? 
Nu, căci era atunci încă d. Lascar Catargi 
la guvern. Prin urmare colegiile acelea e- 
lectorale s'au pronunţat contra acelor gre- 
seli. 

Dar am citit pe la 1882 în ziarul Timpul 
un articol, pe care l-am reprodus şi eu mai 
acum 20 sau 80 de zile,şi în care se zicea 
în privinta veridictului dat de alegători con- 
tra d-lui Lascar Catargi, că sunt momente, 
în can alegătorii corupți, când văd că un 
guven pleacă spre povirniş, se unesc cu 
prefecţii şi cu sub-prefecţii şi-i dau în cap. 

Prin urmare nu trebue să sfi:şim o-dată 

cu acea corupţie? Unde se află sorgintea 
r&ului, când toţi cei cari au venit la guvern 
de la 1866, nu au făcut nici unul din acele 
fapte, pe cari Constituţia îi îndatora să le 
facă ? De unde vine, că toţi au fost acuzaţi 
că nu lasă să se aleag4 deputaţii, ci îi nu- 
mesc? Şi noi am acuzat pe d. Catargi, şi 
d-sa ne-a acuzat pe noi. Nu trebue să stir- 
pim o-dată această sorginte ? 

Se cita adineaori cazul numirii de către 
acest guvern a uuui judecător, la Giurgiu, 
îmi pare, înadins numai pentrn alegeri. Dar 
câte de aceste cazuri nu s'au constatat prin 
telegrame oficiale sub guvernul precedent. 
(Aplause.) 

Vedeţi dar, că trebue să facem ceva ca. 
să eşim cât mai curând din starea aceasta 
de lucruri, când alegerile pot depinde de la 
un judecător sau suplininte de tribunal. (A- 
pluuse.) 

Unul din preopinenţi întreba, de unde să 
mai aducem alţi deputaţi în Cameră decât. 
tot din cei, cari au fost până acum? Dar 
eu aş pune întrebare alt-fel: de unde să 
mai aducem alţi miniştri? (Aplause.) I-am 
sfirşit, d-lor, i-am încercat pe toţi. Şi dacă 
toţi oamenii onorabili au făcut; asemenea abu- 
zuri, aceasta nu trebue să ne îngrijească? 
Eu unul zic că abuzuri a făcut şi d. Catar- 
gi; eu zic că şi din uceastă Cameră, şi din 
cea de mai înainte, foarte mulţi dintre noi 

ne am dus la d. ministru şi i-am zis: dă-mi 
un bilet (Aplause) să mă aleagă; şi cei mai 
independenţi, sau cei mai dibaci, ziceau: d-le 
ministru, te rog, scrie prefectului să nu mă 
susțină, nici să më combată. (Aplause, ila- 
ritate.) 

Eu acuz, combat pe actualii miniştri, pe 
cari îi stimez şi îi iubesc, când văd că se 
fac asemenea lucruri; dar cel puţin recu- 
noaşteţi, că aceşti miniştri şi primul nostru 
ministru, la 1881, dacă nu mă înşel, şi-a dat 
demisia, zicând că nu mai poate administra 
cu acele cerşetorii ale acelora, cari sunt aleşi 
prin cerşetorii (Aplause); căci nu d-ta, d-le 
Maiorescu, nu d-ta vei nega, cà rare ori se 
poate alege cine-va cu bună dreptate în co- 
legiul acesta strîmt, unde joacă cel mai mare 
rol banii, funcțiunile, pănă şi slăbiciunile o- 
meneşti, (Aplause.) Este câte o persoană sau 
două stăpână pe un colegiu de câte 70 sau 
80 de alegători, şi aceasta intră la tocmeală, 
şi ca să câştigi, trebue să întrebi cari îi sunt 
şi slăbiciunile, să ştii ce cadouri să dai cu- 
tărei sau cutărei doamne. (Aplause.) 

Iată că am intrat în familie, dar legea nu 
s'a promulgat âncă, (Ilaritate.) 

Membrii noului partid liberal-conservutor 
au declarat că nu intră în Cameră, dar că vor 
intra în mijlocul naţiunii. Bine-voiască onor. 
d, Maiorescu a-mi spune, câte întruniri au 
făcut d-lor în aceşti doi ani ? Eu nu am văzut 

nici una, şi i-am provocat mereu, căci am 
voit să-i věd în mijlocul naţiunii. Dacă națiu- 
nea, e cu d-lor, în marea ei majoritate, de 
ce nu se duc la ea? Să se ducă şi lasă să-i 
aresteze guvernul. (Ilaritate ) 

Au zis numai, că se duc în mijlocul na- 
ţiunii, dar eu nu am văzut pe nici unul să 
se ducă. Imi pare rău că nu s'au dus, şi 
îmi pare şi mai rëu, că nici unul din par- 
tidul meu nu se duce decât numai când 
sunt alegeri, avânii pe prefect la braţ. Mě 
plâng de amicii mei, că nu fac întruniri pu- 
blice, dar nu pot să apăr pe protivnicii mei, 
cari au declarat că fug din Cameră, ca să 
se ducă în naţiune, şi au fugit şi din ca- 
meră şi din naţiune. (Numeroase aplause). 

Mui zice onor. d. Maiorescu, că guvernul 
acesta n’a făcut şcoale, n'a fâcut legi de admi- 
sibilitate în funcțiunile administrative, n'a få- 
cut legi de organizare a justiţiei, etc. Va recu- 
noaşte cel puţin d:sa, că eu, ca ideolog, le-am 
cerut, E adevărat, că guvernul nostru e aproa- 
pede opt ani la putere şi e vinovat că n'a 
făcut toate aceste legi. Dar guvernul d-lor 
a fost necurmat, nu sub aceeuş firmă, dar 
toţi din acelaş partid, şi n'a făcut nimic, 
şi între doi vinovaţi, ai noştri tot au făcut 
ceva. Eu aş voi să dau Jos guvernul acesta, 
dar pe cine să aduc în locu-i? Nu-mi dai 
pe nici unul d-ta, şi nici eu nu pot să-ţi 
dau. Eu nu pot, fiind-că sunt ideolog. Alta 

e a scrie şi alta e a face. Spuneam la 48 
d-lui Ubicini, când eşiam din casa d-lui Di- 
nicu Golescu, unde era guvernul provizoriu, 
eram tînăr, n'aveam de cât 31 sau 32 de 
ani: um descoperit un lucru; cum intri în: 
guvern, te faci reacţionar. Pentru ce? E 
lesne a se zice : pune focul colo, dârimă stilpii 
aceia din sala Adunării; dar când më voi 
pune să-l dărîim eu, pe răspunderea mea... 
hei! atunci se schimbă lucrul. (Aplause.) 
Nu e guvern, care să nu fie reacţionar, care 
să nu fie mai mult sau mai puţin staționar. 
Mi sa întâmplat să văd multe lucruri; viaţa. 
mea a fost o roată, care a mers foarte re- 
pede; azi eram în pușcărie, peste câte-va. 
ore stăpân absolut, a treia zi iarăşin puş- 
cărie, şi pesta câte-va zile iar stăpân ab- 
solut; şi când zic stăpân absolut, ştiţi ce 
va să zică în timp de revoluţiune, când în 
timp de câte-va ore poţi să faci ce vrei. 
D-voastră wați trecut prin aceasta, d-le 
Maiorescu, dar aţi fost ministru, şi e destul 
să ştiţi, cât de slabi şi mişei sunt oameni; 
când îi vezi de aproape în asemenea împre- 
jurări. Acum te linguşesc, a doua zi te in- 
sultă. ,. (Aplause,) Aci, în sala aceasta, Ca- 
mera lui Vodă Cuza după 11 Februarie a rupt 
insigniele cari erau acolo, d'asupra Tronului. E 
acesta, un fapt de sufiete nobile şi libere ? Nu! 
E fapt de sclavi. Să le fi rapt când era Cuza pe 
Tron, iar nu când era căzut (Aplause), 

Eu atribui, în sinceritate, legii noastre 
electorale toate relele, de cari ne plângem. 
Le atribui legii electorale, căci nu pot să 
le atribui tutulor bărbaţilor, cari au trecut 
pe la guvern. De aceea zic: legea electorală 
e de vină, şi de aceea, pentru că ştiu ce 
răspundere are cine-va când este la guvern, 
şi pentru ca să nu implic câtuş de puţin 
respunderea nimănui în chestia pe care o ridi- 
cam, când am făcut această propunere, am 
zis: scriu în numele meu şi numai eu sin- 
gur. N'am vorbit cu nimeni, Acvzaţiunea 
am făcut-o eu singur şi am spus-o îndată 
şi la început, ca nimeni să nu se înșele, să 
zică că unii din miniştri mi-au şoptit. Nu 
m'au crezut. Atât mai r&u pentru acei, cari 
nu cred când le spui adevărul; se vede că 
se uită în oglindă, când nu cred pe alţii. 

Am mai cerut reforma legii electorale şi 
pentru ca să îndeplinesc lipsa de şcoale şi 
celelalte neajunsuri, pe cari cu drept cuvânt 
le arătaţi, şi să curm or-ce ulă, care se naş- 
te adesea între oamenii cari nu se cunosc, 
orce ură între partide, or-ce desbinări în 
naţiune ; căci lucrând la un lo cu toţii, ne 
cunoaştem mai bine unii pe alţii, ne sfătuim 
împreună, şi câte bine-faceri hu pot rezulta 
din asemenea înţelegeri, câte bănuieli şi ca- 
lomnii nu dispar, când lumina se face înain- 
tea tutulor? D-voastră însă lăsaţi pe sătean 
singur pe mâna zapciului şi a primarului; 

şi îi spuneţi că îi daţi dreptul de vot, când 
în relitate nu-i daţi nimic. Apoi nu vedeţi 
că l-aţi corupt? Şi ce aţi corupt? Temelia 
casei. (Aplause.) Nu vedeţi, că lăsându-l sin- 
gur sub biciu şi zicându-i că aceasta se chiamă 
a-i du drepturi, îl faceţi să ureasci aceste 
drepturi, cam urăşte garda naţională, pen- 
tru că noi ceşti-lalţi ne-am tras toţi de la 
gardă; n'am lăsat numai pe mojici ? Sătea- 
nului îi trebue lumină, şi noi trebue să-l facem 
să profite de această şcoală a votului, care 
nu este decât un loc de a se lumina; căci, 
când vei merge d-ta în mijlocul lor şi îi vei 
lumina, nu vezi că ai căpătat încrederea şi 
dragostea lor? Şi cu aceasta ai oprit pe or- 
ce anarchist şi nihilist ca mine şi ca fiul 
meu cu să meargă să-i îndemne la omoruri, 
incendiuri şi câte şi mai câte scandaluri, de 
cari m'au acuzat, Şi nu numai că ai oprit 
ca să mai lucreze anarchiştii şi nihiliștii, 
dar chiar dacă nu vei reuşi în aceasta, cel 
puţin opreşti poliţia să mai facă raporturi 
mincinoase. (Aplause.) 

Am aci, dlor, în privinţa aceasta un mic 
pasagiu dintr'un discurs de mai de-unăzi, 
privitor la reforma electorală, pronunţat de 
d. Gladstone în Camera comunelor, gi care 
va servi ca răspuns la toate cele ce sau 
zis pănă acum în contra lărgirii votului. 

Un deputat conservator zice în Camera 
comunelor, că nu voeşte întinderea votului, 

pentru că aceasta va face ca numărul să 
birue raţiunea, tocmai aşa cum zice şi onor. 
nostru raportor, şi d. Lascar, cum ziceţi şi 
d-voastră, d-le Maiorescu; căci în această, 
privinţă sunteţi cu toţii lu o laltă. Talentul 
d-voastră l-am admirat, asemenea şi munca 
şi talentul d-lui Stolojian şi a d-lui Lascar; 
dar ia să vedeți ce vă răspunde d. Gladstone: 

„Ne acuză că nu am formulat un singur 
argument în favoarea întinderii votului elec- 
toral...“ 

Conservatorii îl acuză. Vedeţi, că este toc- 
mai ce sa petrecut la noi? Cam pretutin- 
deni partidele sunt aceleaşi, şi cum zicea 
ieri d. Schina în Senat: suntem liberali şi 
voim libertatea, când nu suntem la putere. 

lată ce zice d. Gladstone: 

„Am zis că după părerea noastră, întin- 
derea votului va întări Statul făcându-l să 
se rezime pe un mai mare număr de voturi. 
Acest argument nu trebue oare să fie de 
ajuns conservatorilor ?“ 

Şi notaţi, că acel care vorbeşte ast-fel, 
nu este un nihilist, şi nu-l reproduc eu, ci 
Independenţa Belgică de la 10 Aprilie. Nu 
mă veţi bănui doar, că am pus eu pe acest 
ziarist să scrie aceste vorbe pentru d-voas- 
trä. (Aplause, ilaritate.) 

„Se zice, că indivizii chemaţi prin proectul 
nostru de lege la exerciţiul dreptului de a 
vota, sunt ignoranţi. Se poate; dar vor înceta 

de a mai fi ignoranţi, când se vor duce la 
urnă.“ 

Dreptul de vot este un aginte de educa- 
ţie ; el dă omului consciinţa demnităţei sale 
şi dorinţa de a se lumina asupra tutulor 
chestiilor sociale; al exercita este a se in- 
strui. (Aplause.) 

„Nu este adevărat pe de altă pate 
că toate îmbunătățirile, toate reformele e- 
lectorale cari s'au făcut, au ridicat nivelul 
Camerei ?“ 

Ai întrebat adineaori, d-le Maiorescu, pe 
cine am mai avea să mai aducem în Came- 
ră? Cum? Crezi d-ta că ştiinţa, moralitatea, 
țării este aci toată ? Dar cei de afară? Aci 
suntem 130 şi pot să mai fie alţii cinci-şease 
sute, şi vin pe toată ziua, dar nu vin aci, 
pentru că nu-i lasă zapciul. (Aplause.) 

D. Gladstone continuă: 

„Nu voi să fac comparaţia, persoanelor; 
nu este vorba dea se şti, dacă sunt aci 
mai mulţi oameni de talent decât în Camera 
precedinte. Ceea-ce voi s3 zic, este că întin- 
derea votului aduce pe aceste bănci oameni 
politici mai bine luminaţi asupra trebuin- 
țelor ţării şi mai gata ale satisface. Camera 
actuală este o dovadă de acestea, ea nu 
a indrăsnit să respingă nici o măsură legis- 
lativă în adevăr populară.“ 

„Camera care va fi aleasă sub regimul re- 
formei ce vë propunem, va îndrăsni şi mai 
puţin să respingă asemenea măsuri“. 

Eu zic că, dacă nu modificăm legea elec- 
torală, nici d-ta, d-le Maiorescu, dacă vei 
veni la guvern, nu vei putea face nimic, căci 
ai văzut că ştim şi să ne punem în grevă; 
nu ştiu, dacă aceasta ai văzut-o şi între ai 
d-tale. 

De aceea am cerut şi cer reforma legii 
electorale, pentru ca şi deputatul să fie liber 
şi ministrul să fie liber şi responsabil; pentru 
ca să nu mai poţi zice, că banii şi sub- 
prefecţii fac alegerile; căci când vom fi cu 
toţii împreună, la olultă, nu mai îndrăsneşte 
nici un guvern să alerge la mijloacele de 
pănă acum, sau dacă îndrăsneşte, trebue să 
vină în contra noastră cu baioneta să verse 
sânge, şi ştiţi că un guvern, care sa stropit 
de sânge, or cât de bun să fi fost pănă 
atunci, nu se mai poate ţine la putere. 

De aceea m'am plâns şi mé plâng, că a- 
micii d-lui Maiorescu nu au voit să rămână, 
aci în Cameră, ca să ne ajute în această 
luptă națională, în această luptă pentru mo- 
ralitate, şi să stăruiască împreună cu noi 
a se face cât mat curind modificarea legii 
electorale de astăzi, pe care au recunoscut-o 
cât este de viţioasă şi câte pedice aduce la 
îmbunătățirile, pe cari toţi le reclamăm. D- 
nia-lor însă s'au retras din Cameră zicând 
că alegerile n'au fost libere şi cerând a se 
face noui alegeri. Dar dacă acele alegeri se 
vor fuce tot sub legea actuală, nu vedeţi, 

că alegttorii tot ast-fel au să voteze? Şi d- 
voastră mereu veţi zice, că n'a fost alegeri 
libere, şi r&ul va dura necontenit. 

Dar nu insist acum mai mult asupra aces: 
tei chestiuni a viţielor actualei legi electorale, 
pe care voi avea ocasie să o tratez mai 
în detai la discuţiunea pe articole. Dacă am 
luat acum cuvântul, a fost numai ca să rës- 
pund la incidentele ridicat de onor. d. Maio- 
rescu, şi după cum aţi văzut, nu am vorbit 
decât numai asupra acestui incidinte. 

Termin, dlor, făcându-vă o propunere, 
pe care aşi dori să o primiţi cu toţii, şi d- 
voastră şi guvernul, ca în aceste 15 zile de 
vacanţă, în cari intrăm, să ne ducem înain- 
tea, alegătorilor, să le spunem fie-care ce voim, 
să luăm şi părerea lor şi ast-fel să venim 
aci cu o rezoluţiune care să fie adevărata 
dorință a ţării, (Aplause prelungite).“ 


Propunerea de amânare a lui C, A. Ro- 
setti nu se primeşte, din contră vorbeşte 
I. Brătianu pentru imediata luare în consi- 
derare a proiectului cu 3 colegii, şi Camera 
îl şi votează cu 101 voturi pentru, 82 con- 
tra şi 3 abţineri. 

IN CAMERA DE REVIZUIRE, 


Asupra urgenţei propunerii de dotaţiune. 


(Ședinţa Camerei de la 4 Iunie 1684). 


D-le preşedinte, aud pe onor. preopinent (d. 
Nicolae Ionescu) zicend, că ar fi regulamentar 
şi constituţional să se tipărească mai ântâi pro- 
punerea, să se distribue, şi apoi să se desbată 
după câte-va zile. Nu ştiu, dacă prin aceasta 
onor. preopinent vrea să zică, că ar fi neregula- 
mentar şi neconstituţional, dacă din contra ar 
hotări Camera acum să treacă indată în secţiuni ? 
Eu cred, că un parlamentar aşa de experimentat 
ca d-sa nu va tăgădui că, dacă majoritatea ar 
decide acum sa treacă îndată în secţiuni, fără a 

aştepta tipărirea propunerii, aceasta ar fi foarte 
regulat şi foarte constituţional. (Aplause.) 

Este prevăzut în regulament paragraful, care 
permite a face şi ast-fel. Dacă dar Camera ar 
decide să treacă indată în secţii, să se ocupe de 
proiect, dispensându-se de formalitatea ceailaltă, 
ar face-o in mod foarte regulat şi foarte consti- 
tuţional şi ar r&mâne în dreptul ei formal. 

_ Este dar bine înțeles, că amendouă căile vă sunt 
deschise. Se poate decide şi tipărirea, se poate 
decide de d-voastră şi să mergem în secţii şi să 
ne ocupăm îndată de aceasta întrebare. Fie una, 
fie ceailaltă din aceste decizii, decizi va fi egal 
constituţională şi egal regulamentară. 

Este dar numai de întrebat: ce este mai bine 
să facem? Şi aci, dlor, sunt două puncte de 
vedere, cari pentru mine ar fi hotăritoare. Antàia 
întrebare: avem a face cu un proiect de lege, 
în care s'ar coprinde amănunte complicate? Este 
un proiect de lege, în privinţa căruia trebue să 
ne gândim ca să punem în concordanţă diferitele 
Jui dispoziţii, şi să ne trebuiască mai mult timp 
chiar acum, când suntem pe sfirşite şi nerăbdă- 
tori de a vedea stirşitul? Sau este un proiect 
de lege, a cărui importanţă stă nu în amănunte, 
<i în faptul insuş ce vrea să-l creeze? Dacă este 
un proiect de lege de a doua natură, care este 

important prin faptul însuş şi nu prin amănunte, 
atunci asupra acestui lucru, după simţimentul 
meu, părerea fiecăruia din noi a trebuit să fie 
fixată de când se ştie, că va veni în discutare 
un asemenea proiect. 

Din acest punct de vedere n'aş velea nece- 
sitatea unei amânări. 

Este un al doilea punct de vedere, şi acesta 
îmi pare de căpetenie in cazul de faţă: este o 
chestie de inaltă convenienţă. (Aşa este; Aplause.) 

Fără îndoială, va fi dreptul, va fi datoria fie- 
căruia din noi să spue, clar şi lămurit, ce cre- 
de în această materie, şi nu më îndoiesc, că 
această datorie şi-o va îndeplini fie-care; dar 
mărturisesc, că n'uş înţelege ca, pe lingă această 
înaltă datorie, să venim cu mici greutăţi de re- 
gulament iîntr'o asemenea chestie. (Aplause.) 

Or-care va fi rezultatul desbaterilor d-voastră, 
„cred că este de datoria noastră în cazul de fa- 
tă de a hotări această chestie fără întârziere. 

Ani onoare dar a vă propune să trecem in- 
dată in secţiuni. (Aplause.) 

IN CAMERA DE REVIZUIRE, 





Pentru Domeniul Coroanei. 


(Şedinţa Camerei de la 5 Iunie 1884), 





D-lor deputaţi, este o adevărată plăcere de a 
asculta într'o Cameră pe oratorii, cari, ca ono- 
rabilii mei preopinenţi d-nii Cernătescu şi Ionescu, 
ştiu să ridice o întrebare la înălţimea ce i se 
cuvine, chiar când vii să-i combaţi. 

Sunt cu atât mai fericit, că vorbesc după 
aceşti doi oratori, cu cât mai multe părţi din 
vorbirea d-lor trebue să fi găsit aprobarea d- 
voastră, precum au avut-o şi pe a mea. 

A atins de exemplu d. Cernătescu o chestie 

56680 20 

cu drept cuvânt, pe care a mai desvoltat-o apoi 
şi a ilustrat:o şi d. Ionescu. 

Vorbesc de acea parte din discursurile d-lor, 
unde se pomenea, despre pretendenţii la Domnie, 
şi unde dumnea-lor au arătat în privinţa unor 
asemenea presupuşi pretendenți cel mai mare 
dispreţ şi o batjocură meritată. Cred, că acele 
cuvinte ale d-lor erau şi sunt foarte bine venite. 
(Aplause.) 

Dacă în legătură cu nişte asemenea păreri 
ni s'ar cere dotaţiunea, atunci eu aş fi cel ân- 
tài, care nu aş da nici un ban sau nici o pal- 
mă de pământ: aşa de puţin serioasă îmi pare 
toată această chestie a închipuiţilor pretendenți! 

Dar nu este aci chestia. Lucrul în sine, cum 
se propune, este combătut de onorabilii preopi- 
nenţi, d-nii Cernătescu şi Ionescu, şi din alte mo- 
tive. Abstracţie făcând de pretendenți, d. Ionescu 
a zis — şi aici ma făcut să cer şi eu cuvântul: 
cum puteţi pune acum o asemenea chestie, în 
această Cameră, când ea este lipsită de repre- 
zentanţii elementului conservator autorizat ? 

Şi onor. d. Ionescu a avut foarte mare drep- 
tate, când a zis, că nu poate nimenea din 
această Cameră, să vie să vorbească în numele 
acelui partid, pentru că în adevăr în Cameră 
nu există nici un reprezentant al acelui partid, 

ca partid organizat, de oare-ce partidul organizat 
a declarat, că el nu poate lua parte la lucră- 
rile acestei Adunări, fiind că nu ar fi adevărată 
expresie a ţării. Totuş este o deosebire de făcut 
între organizaţia, unui partid conservator şi între 
însuş principiul conservator. 

Fără îndoială că cine-va poate să fie partizan 
de principii conservatoare, fără ca acel cineva 
să fie în acelaş timp înrolat in partidul zis con- 
servator. 

Atâta numai, că poziția lui va fi cu atât mai 
grea şi că va trebui să fie convins el însuş şi 
să poată convinge şi pe alţii cu cea mai deplină 
claritate, când este vorba a afirma un princip ` 
conservator chiar în contra părerilor momentane 
a celor ce se numesc partidul conservator. 

Sunt silit, d-lor, să vë vorbesc de principii, 
în deosebire de organizarea întimplătoare a par- 
tidelor, fiind că din nenorocire tocmai în tim- 
pul din urmă, când în noua noastră epocă con- 
stituţională am avea mai mult decât or când 
trebuinţă de siguranţa şi soliditatea principiilor, 
věd cea mai mare şovăire şi confuzie în această 
privinţă, confuzie adică intre principii şi per- 
soane, între principii şi organizări trecătoare. Am 
văzut eu unul de exemplu eminenţi reprezen- 
tanţi ai partidului conservator susţinând liberta- 

tea excesivă a presei (Aplause 1), ceea-ce nu sa 
pomenit în viaţa nici unui Stat regulat de când 
se vorbeşte de principii conservatoare. Nu cum- 
va, aici singurul principiu este regula banală şi 
greşită de a zice numai cu or-ce preţ contrariul 
de ceeace zice banca ministerială adversă ? Insă 
aceasta nu poate să fie o ordine naturală. Din 
contră, desvoltarea sănătoasă a unui Stat consti- 
tuţional merge adese-ori aşa, că un partid pune 
înainte un princip, şi, dacă nu-l realizează, de 
şi este indicat, de binele ţ&rei, vine partidul opus 
şi-l realizează fiind la guvern. Dar atunci fără, 
îndoială partidul căzut de la guvern nu este în 
drept a găsi acum r&u ceea ce găsea bine mai 
înainte; căci principiul este tocmai de aceea 
princip general, că nu se uită la persoane, ci 
la lucrul în sine. (Aplause.) Dacă dar partidul 
conservator a adus în discuţie chestia, că ar 
fi—în starea actuală a Europei, în concertul 
european, în care ne aflăm şi noi ca Stat mo- 
narchic — prea suficentă libertatea presei, aşa 
cum 0 avem, şi nu ar fi chiar un inconvenient 
când sar modera în unele cazuri, şi vine apoi 
un guvern liberal şi recunoaşte în parte legitimă 


1) Alexandru Lahovari înaintea Curţii de Casație, în procesul 
dintre Creditul fonciar şi Indépendance Roumaine, despre care 
vorbeşte introducerea istorică a acestui volum. 

această cerinţă esenţial conservatoare, atunci 
fără îndoială guvernul liberal face acţiune de gu- 
vern prudent şi moderat, şi din contra partidul 
conservator, dacă acum îşi întoarce mantaoa şi 
se declară ca partizan al libertăţilor escesive, 
face un act de felonie de principii. (Aplause.) 

D-lor, nu sunt — o repet — reprezentantul au- 
torizat al nici unui partid actual, mai puţin al 
partidului conservator, din a căruia organizare 
momentană nu fac parte. 

Cu toate acestea, dacă mă voi întemeia pe 
© propunere formală făcută de reprezentanţii au- 
torizaţi ai partidului conservator în alte vremuri, 
în mijlocul unei Camere cu majoritate conser- 
vatoare, şi voi arăta că acea propunere este 
în princip identică cu cea de astăzi; dacă vě 
voi arăta o propunere a partidului conservator 
anume pentru dotajia princiară, atunci sper 
că-mi veţi recunoaşte dreptul de a zice: sunt în 
năuntrul principiilor conservatoare, votând pentru 
această propunere (Aplause), abstracţie făcend 
de ceea ce partidul conservator, aşa cum este 
organizat astăzi, mai vrea să recunoască sau nu. 
Şi uşor va fi atunci de a se decide, cine a rë- 
mas în consecinţa convingerilor politice şi cine 
le-a schimbat? 

Iată, D-lor, că nu este pentru prima-oară ve- 

nită propunerea înaintea unei Camere pentru do- 
taţia Coroanei, sau dotaţia princiară, sau lista 
civilă sporită, sau cum veţi voi să numiţi 
asemenea, propuneri. Se mai făcuse în Camera 
de la 1870, de către o majoritate a Camerei 
conservatoare de atunci compusă din 65 depu- 
taţi, o propunere de dotaţie. 

Era momentul, în care Măria Sa Domnitorul 
se căsătorise, şi atunci 65 de deputaţi — voi 
cita îndată câte-va din numele domniei-lor—aw 
propus o dotaţie de 300.000 de lei pentru Mä- 
ria Sa Doamna şi au adus acest act în Cameră 
şi l-am văzut salutat cu entuziasm de majori- 
tatea conservatoare: 


„Propunere. 


„Dinastia, pe care România şi-a dat-o în de- 
plina sa autonomie şi cu scop de a-şi asigura 
mai bine destinatele, a primit o nouă garanţie 
de consolidare prin căsătoria Domnului, 

Acest act, care a fost salutat cu entusiasm de 
întreaga naţiune, impune dinastiei noui îndato- 
riri; durerea, nenorocirea, lipsa vor găsi la 
Doamnă o inimă compătimitoare, o mamă dar- 
nică,“ 

— Intrerup un moment citirea şi-mi permit 
a zice, că astăzi puteţi judeca mai bine, d-lor, 

dacă prevederile acelor propunëtori conservatori 
de la 1870 au fost realizate sau nu. (Aplause.) 

„Mijlocul spre a se putea îndeplini această 
îndatorire morală, este în dreptul şi în obligaţia 
Reprezintaţiunii naţionale de a-l îndemâna. 

„Spre îndestularea dar a acestei trehuințe de 
înaliă convenienţă şi conform cu regula păzită 
în toate Statele monarchice, conform chiar cu 
tradiţiunile istoriei noastre, 

„Sub-scrişii propunem următorul 


„PROIECT DE LEGE 


„Art. unic. Se acordă Inălţimii Sale Doam- 
nei României o dotaţie anuală de 300.000 lei 
noui cu începere de la1 Ianuarie 1870. (Aplause 
numeroase.)“ 


Sub-scrişi vëd, între cei 65 deputaţi de atunci, 
pe d-nii Q. Gr. Cantacuzino, P. Mavrogheni, D. 
Cozadini, I. Văcărescu, G. Apostoleanu, ©. Bla- 
remberg, A. Lahovari, I. Florescu; văd şi pe d. 
Petre Grădişteanu şi pe d. V. A. Urechie. (Ila- 
ritate.) 

Am regretat tot-dea-una absența din Camera 
aceasta a unor bărbaţi ca d. Lahovari şi d. Flo- 
rescu. Regret astăzi pentru prima oară absența 
d-lui Urechie şi a d-lui P.Grădişteanu. (Aplause, 
ilaritate.) 

“In privinţa dotaţiei e dar un vechiu princip 
conservator şi monarchic, care se “poate pune 
înainte şi ca chestie de simplă, conveniență. 

Acum noi, ca oameni politici (să lăsăm tre- 
cutul nostru parlamentar), ce trebue să hotărim 
în întrebarea de faţă? Eu aş fi înţeles, dacă ono- 
zabilii mei preopinenţi ar fi criticat numai opor- 
tunitatea momentului; căci vë mărturisesc, că 
asupra oportunității nu-mi permit a susţine ni- 
mica; nu este rolul meu, şi îmi fac în această pri- 
vire toate rezervele. Dar oportun sau nu, faptul este 
astă-zi, că s'au găsit mulţi propuiiori ai dotaţiei 
Coroanei în Cameră, şi au avut şi sprijinul gu- 
vernului întru aceasta. 

Ei bine, în această stare a lucrului, ieri şi azi 
ce ne sfătuesc să facem ca oameni politici ono- 
rabilul d. Cernătescu şi onorabilul d. Ionescu? 
Şi după rezultat să judecăm, dacă putem primi 
sau nu sfatul domniei-lor. 

Ne sfătueşte d. Cernătescu să respingem pro- 
iectul;, iar d. Ionescu ne sfătueşte, tot cu 
gândul transparent de a-l respinge, să-l amâ- 
năm. 

D-lor, ia iînchipuiţi-vă rezultatele acestor sfa- 
turi, dacă ar fi primite: trecem acum la vot şi 
Camera aceasta cu majoritate refuză dotaţia Co- 
roanei, Ce efect va face aceasta? Şi ca oameni 

politici trebue neapărat să vă puneţi această 
întrebare. 

D-lor, aci e tocmai chestia politică. A avut 
amare dreptate onor. d. Ionescu, după părerea 
mea, când in contra d-lui Dimancea revendica 
toată demnitatea istorică a titlului nostru de 
Domnie, din Constituţia de la 1866, 

Cu drept cuvent d. Ionescu zicea, că Domnia 
noastră constituţională nu vrea să însemneze va- 
salitatea turcească ; din contră, în conştiinţa, noas- 
tră însemna independenţa; căci independenţi ne 
afirmam noi chiar şi sub suzeranitatea Porţi. 
Foarte adevărat, 

Insă, d-lor, pare că e un fel de curent astăzi 
de a nu ne mai da bine seama ce însemnează 
cu toate acestea cuvântul Regalitate, introdus la 
1881. 

Apoi da: Domnia de la 1866 era—înţeleg în 
conştiinţa şi cugetul, adică mai propriu în do- 
rinţele noastre — un fel de afirmare a indepen- 
denţei ţării; dar în realitate nu era aşa; fiind- 
că, or cum am întoarce lucrul, pe paginele bu- 
getului Statului nostru sta scris tributul de plătit 
Turciei, De geaba ne credeam noi deplin inde- 
pendenţi; recunoscuti nu eram. Şi adică ce? 
România e oare închisă cu un zid chinezesc la 
cap&tul Orientului, încât să ne fie indiferentă 

această recunoaştere? Nu este important pentru 
noi, în ce relaţiuni stăm cu Europa, occidentală ? 
Nu este important a se şti, dacă un fapt al 
dreptului public, ce noi îl doream, cum este 
Domnia, hereditară şi independentă, este recu- 
noscut de Europa? 

Dar tocmai în România s'a produs următorul 
fenomen unic: 

Nu cunosc altă ţară în lume pănă acuma, în 
care la un moment dat: să se fi produs acea 
migraţiune extraordinară spre şcolile din Franţa 
şi din Germania a unei tinerimi însetate, care 
voia, să se adape la isvoarele de ştiinţă, şi de 
cultură ale Europei occidentale. La noi s'a în- 
timplat însă aceasta, de la 1830 încoace. Cu 
sutele, cu miile, au mers tinerii noştri la şcoa- 
lele străine, s'au deprins acolo cu ceea ce se 
numeşte civilizaţia modernă, şi aşa se explică, 
cum am putut, spre mirarea Europei, să ajungem 
în aşa de scurt timp la o desvoltare aşa de 
energică a vieţei publice în multe manifestări 
ale ei. (Aplause.) 

Nu există alt; Stat în Orient, în care cu aşa 
proporţie largă să se n întrodus vre-odată în 
tinerime această sumă de cultură occidentală ca 
la noi. Şi găsim la noi faptul foarte caracteristic, 
că într'o odae, întrun salon, în Cameră, la tri- 

bunale, la prefecturi, la poştă, la telegraf, la 
drumurile de fier, or unde ar fi, intilnim oameni 
deprinşi cu cultura Europei occidentale, şi dacă, 
nu capabili de a face lucrurile tocmai ca în Eu- 
ropa occidentală — căci aceasta nu se poate încă — 
dar totuş capabili de a înțelege principiile lor; 
de a avea un fel de identitate de sentimente 
şi aspiraţiuni, cari în aceeaş proporţie şi în așa 
de scurt timp nu se găseşte în nici un alt Stat 
al Europei orientale. (Aplause). Vrea să zică, nu 
ne privim numai noi pe noi, ci ne privim şi în 
relație cu Europa, a cărei civilizaţie are să fie 
oglindită şi în această parte a Orientului. Aceasta 
a fost şi a trebuit să fie totdeauna de cea mai 
mare importanţă pentru noi, pentru aspiraţiu- 
nile noastre în viitor, pentru misiunea noastră 
de cultură în Orient. 

Aşa dar, când Domnia constituţională, întro- 
dusă numai de noi la 1866, ni s'a recunoscui 
şi de Europa prin independența admisă şi ni 
s'a consacrat prin Regalitatea de la 1881, s'a. 
făcut un pas enorm în poziţia ţării, în rolul 
ei internaţional, în greutatea ei relativă alăturea 
cu cele-lalte Puteri Europene. 

Atunci ne întrebăm: ce e acum? Aceeaş 
Domnie ca la 1866, sau o nouă Domnie? Şi ce 
vrea, d. Cernătescu ? Ca să nu ne fie nouă permis- 

de a argumenta şi interpreta faimosul art. 94 
din Constituţie, care „fixează lista civilă pentru 
durata fie-cărei Domnii“, presupunând chiar — 
cum vrea d-sa — că domeniul Coroanei să fie 
tot un fel de listä civilă? Să nu putem zice noi, 
că Regalitatea de la 1881 este un pas mai nainte, 
o întindere, o nouă mărire a Domniei noastre, 
o nouă Domnie? Constituirea acestei Domnii 
ca Regat independent, dacă voim noi să o d- 
firmăm ca începutul duratei unei noue Domnii, 
liberi suntem a o face, şi nimeni nu ne-ar 
putea tăgădui legitimitatea acestei interpretări 
(Aplause); căci când e vorba de o asemenea, 
materie de oare-care importanţă, internaţională, 
nu noi să ne facem noue înşi-ne greutăţi, şi 
acolo unde se poate prezenta ţara şi dinastia, cu 
mai mare prestigiu faţă cu străinătatea, sá ne 
împedicăm noi pe noi prin interpretări de texturi 
legale. (Aplause.) 

Ei bine, această poziţie a noastră, Regali- 
tatea, s'a obţinut pe câmpul de r&sboi sub con- 
ducerea Principelui nostru, a Regelui de azi, de 
a cărui dotaţie e vorba; şi o dată ce suntem 
cu acest Rege în capul Statului nostru primiţi 
în familia Europei, şi începem a avea oare-care 
— relativ la noi —importanţă în politica Europei, 
un vot ca acesta însemnează, că voim să dăm 

Regatului nostru mijloacele materiale pentru a-şi 
accentua, prestigiul exterior, conform creșterii 
importanţei sale. 

Are mare dreptate d. Ionescu, că virtutea e ceea 
ce dă adevăratul prestigiu, şi că mărinimia, înțelep- 
ciunea, exemplele proprii, ce le-a dat şi le dă Re- 
gele, sunt, adevăratul Lui prestigiu; fără îndoială. 
Insă aceste lucruri sunt ale Regelui; E! le are 
pe aceste, şi nu i le dăm noi. Dar noi ce dăm? 
(A plause.) 

Aici numai auzi de o-dată pe unii oratori adu-- 
cendu-şi aminte de ideal, vorbind numai de vir- 
tuţi şi dându-şi aerul de a despreţui substratul 
material pentru prestigiul unei Coroane. 

Aşa dar acum ne facem oameni.ideali?! Dar 
când cu gradaţia profesorilor? (Aplause.) Acolo 
era adevëratul loc pentru idealism. Şi mai ziceţi 
d-voastră astăzi: să nu dăm Regelui, ci să dăm 
şcoalelor? Dar atunci, înainte de a spori lefile- 
profesorilor, de ce nu v-aţi gândit mai bine la 
şcoli mai multe? (Aplause.) 

Aşa dar, d-lor, ce vor cei ce se opun la acest 
proiect de lege? Ca să refuzaţi dotaţia ? 

Ei bine, presupuneţi că aţi refuzat-o. Aceasta, 
ar avea, următoarea înţelegere: Am făcut inde- 
pendenţa, am făcut Regatul, Europa a recunos- 
cut acest Regat independent, s'a făcut o propu- 

nere în favoarea acestui Regat, introdus în faţa 
Europei, ca să i se dea un mai mare prestigiu, 
poporţional cu toate celelalte monarchii; noi la 
această, propunere, noi Camera, care am făcut 
Regatul, care am arătat, că prin acest Regat voim 
să ne afirmăm ceva mai mari decât eram înainte, 
refuzăm această propunere şi dăm noi înşi-ne 
din năuntru o lovire prestigiului, cu care voim 
să ne prezentăm în afară. Ei bine, ce voiţi să 
mai însemnăm pe această cale în străinătate? Şi 
dacă slăbim vază Monarchului nostru în străi- 
nătate, cum să ne susţinem aspirările noastre 
legitime şi progresul în viitor? (Aplause.) 

D-lor, obsorvaţi bine, că din toate dorinţele 
-divanului ad-hoc, una singură nu s'a realizat: Noi 
mai ceream între altele şi neutralitatea recunoscută 
de Europa. Europa, prin tractatul de Berlin, ne 
recunoaște însă numai independenţa cu oare-care 
condiţii, ce le-am împlinit; ne-a recunoscut apoi 
Şi Regalitatea, dar neutralitatea sub scutul colectiv 
al Marilor Puteri nu; ceea ce însemnează: tu, 
Românie, ai devenit majoră şi singură respon- 
sabilă, condu-ţi destinatele tale politice cum ştii 
tu mai bine, cu toată puterea, energia şi inte- 
ligenţa, dar pe tine te privesc urmările. (Aplause.) 
Şi în această situaţie, unde Statul are trebuinţă, 
de concentrarea tutulor puterilor sale vii și de 

una lor impreună lucrare, voiţi să puneţi d-voastră 
astăzi o bilă neagră între Rege şi popor? (Aplause.) 
Aceasta nu se poate! 
De aceea sunt convins, că unui deputat, poli- 
tic, cugetător şi prevăzător, nui rămâne decât 
a vota această propunere. (Aplause prelungite.) 

La adresă. Situaţia junimiştilor în alegeri. 


(Şedinţa Camerei de la 6 Decemvrie 1884). 


Ministerul din acel timp: 


I. ©. Brătianu, prezident şi interne. 

D. A. Sturdza, externe şi ad-interim lu- 
crări publice. 

G. Lecca, finante. 

G. Chițu, culte. 

General Fălcoianu, rezboi. 

N, Voinov, justiţie. 

I. Câmpineanu, domenii. 


După promulgarea Constituţiunii revizuite 
la 8 Iunie 1884 Adunările revizioniste sunt 
disolvate, iar la 15 Noemvrie al aceluiaș 
an se deschide sesiunea parlamentară cu 
primii senatori şi deputaţi aleşi după noua. 
lege electorală cu 8 colegii, 

D-le preşedinte, vë rog să-mi dați voie a re- 
gula mai ântâi poziția mea faţă cu regulamentul 
Camerei. Discuţia generală este închisă şi este 
deschisă numai discuţia pe articole, pe alineate. 

Inşă, dlor, în o adresă a Tronului şi în un 
răspuns la acea adresă este un şir de ulineate, 
cari prin natura lor, prin natura celor ce coprind, 
sunt asemenea generale; d. e. eu nu aş fi în 
stare să vorbesc contra, acestui alineat şi să sus- 
tiu amendamentul pentru suprimarea lui, despre 
care v'a spus onor. nostru raportor, d. Phere- 
chyde, că l-am prezentat în comisie, dacă nu mi 
s'ar da putinţa să desvolt această opinie a unora 
din noi în un mod cu totul liber în privinţa 
generalităţii discuţiei. 

Permiteţi-mi a adăoga îndată, că desvoltându- 
mi amendamentul, pentru a arăta aici deosebirea 
noastră de majoritatea comisiunii adresei, aş 
voi să elucidez tot-de-odată şi punctul, în pri- 
vința căruia am fost provocat ieri de onor. d. 
Kogălniceanu. Amândouă aceste lucruri se leagă 
pentru mine de acest amendament. 

Cer dar indulgenţa d-lui preşedinte pentru a- 
ceastă întindere ne-obişnuită la o discuţie spe- 
cială pe alineate. Dar cer şi permisia d-voastră, 
şi, pentru a nu abuza de dinsa, më las cu to- 
tul la dispoziţia d-voastră. Când unul singur din- 

tre d-voastră, abstracție făcând de dreptul pre- 
şedintelui, pe care îl are tot-deauna, dar chiar 
unul singur dintre d-voastră më va rechiema la 
chestie, eu voi întrerupe la moment vorbirea mea. 

D-le preşedinte, alineatul acesta, este după pă- 
rerea mea în oarecare disarmonie cu restul 
proiectului de r&spuns la mesagiul Tronului. De 
aceea am propus în comisie suprimarea lui. 

Este un mare inconvenient (şi fiind că tot vor- 
bim de era nouă, este bine să relevăm aceasta 
acum), este un mare inconvenient, când ni se 
prezentă un Mesagiu, şi prin urmare este şi Ca- 
mera silită să prezente un r&spuns, într'un mod 
cu desăvirşire vag. 

Nu am văzut în ţară la noi—căci d-lor, să 
mă iertaţi, eu nu am destule cunoştinţe şi nici 
deprinderea, de a vă spune prea multe din ţările 
străine; în această privinţă më mărginesc numai 
a admira pe onor. d. Stolojian (Ilaritate) — nu 
am văzut, zic, în ţară la noi pănă acum nici 
un Mesagiu, care să fi fost aşa de lipsit de or- 
ce indicație a vre-unui proiect de lege special, 
care să se supună desbaterilor d-voastră. 

Guvernul, care are administraţia în mână, este 
cel dintâi chemat ca să simtă, unde se arată 
necesitatea unei schimbări legislative. Nu este 
vorba: avem şi noi iniţiativa parlamentară, dar 

iniţiativa noastră va fi tot-dea-una mai secundară 
pe lângă iniţiativa guvernului; căci guvernul are 
administraţia şi nouă ne lipseşte. Mai este un 
alt cuvânt, pentru care în toate Mesagiele de pănă 
acum (şi nu cred că ar face bine era cea nouă 
să schimbe această bună deprindere parlamen- 
tară) se arătau câte-va. proiecte de legi; este 
cuvântul: că Mesagiele se fac numai pentru câte 
un an de legislatură şi trebue să ne arate, care 
dintre multele îmbunătăţiri necesare le crede 
guvernul anume necesare şi mai ântâi necesare 
pentru acest an. Căci de toate nu ne putem 
ocupa, şi vă aduceţi aminte de discursul onor. 
d. Take Ionescu, care nu a avut tot efectul 
său, tocmai fiind-că voia să se ocupe de toate. 

In loc de această indicare preciză a unor a- 
nume proiecte de lege ni se prezentă o colecţie 
completă de dorințe generale. La această tota- 
litate de dorinţe şi noi cu toţii ne asociim; şi 
noi dorim prosperitatea tutor ramurelor de ad- 
mMinistraţie. Dar cum să o facem, şi între 
multele ce sunt de făcut, pe cari să le facem 
chiar acum și nu altă dată? Despre aceasta nu 
am văzut nici o urmă în Mesagiu, şi nici în 
rëspuns nu a putut fi nici o urmă. 

Este cu atât mai de regretat această lacună, 
<u cât prin ea se paralizează una din propriele 

acţiuni parlamentare. Dacă ministerul nu vë 
arată programa lucrărilor, cum le crede necesare 
pentru această sesiune legislativă, dacă nici un 
ministru nu vě arată nici un proiect de lege 
relativ la resortul stu cu anume indicare a di- 
recțiunii, în care l-a conceput: atunci ce mai 
insemnează controlul direcţiunilor politice între 
Cameră şi guvern? Şi pe ce se mai poate 
întemeia, încrederea, constituţională ce este chie- 
mată să o aibă sau să o refuze o majoritate 
cutărui ministru pentru cutare idei şi pentru 
capacitatea sau incapacitatea sa de a le realiza. 

Se vorbeşte d. e. în Mesagiu de magistratură, 
dar nu se spune întru nimic, cum are să fi în- 
dreptată situaţia ei legală. Va fi îndreptată prin 
inamovibilitate? va fi prin electivitate? va fi 
prin acel mijloc, mijlocul despre care ne vor- 
bea astăzi d. ministru al justiţiei? 'Tot lucrul se 
lasă în vagul unei dorinţe. 

Dar cu aceasta stau în legătură şi trebue să 
stea întrun Stat constituţional toate schimbările, 
fie generale, fie parţiale de pe banca ministerială. 

Insă sub regimul actual sau tot făcut şi se 
fac schimbări ministeriale şi nici o-dată nu se 
arată Camerei întregi şi prin urmare ţării, pentru 
ce? Unii es, alţii intră... afară de d. prim- 
ministru, care nici nu intră, nici nu ese, dsa este. 

Dar ceilalți se perindează unii după alţii, şi 
nimeni nu ştie întrun mod constituţional, prin 
ce împrejurări de princip sau de incosecuenţă 
la princip, sau de slăbiciune în aplicare s'a 
făcut schimbarea. 

Se vorbeşte şi acum prin culisele Camerei 
(căci unde nu este programă clară înaintea Ca- 
merei, se nasc vorbe confuze îndărătul culiselor), 
se vorbeşte, zic, şi acum de oare-care cutremur 
parţial în sfera ministerială. 

A fost la ministerul justiţiei d. Stătescu, s'a 
dus d-sa şi a venit d. Chițu, s'a dus d. Chițu 
prin interne la culte, şi a venit d. Voinov. Se 
poate duce şi d. Voinov. De ce a venit? De ce 
se duce? Ce a voit să facă pe cât a stat? Nici 
o formă constituţională nu se observă, pentru a 
pune întreaga Cameră în cunoştinţa motivelor 
unor asemenea acte de guvern. 

Am insistat şi mai nainte, trebue să insist şi 
acum asupra acestei procedări a guvernului. Să 
sperăm că era cea nouă va aduce şi aci o îndrep- 
tare; de altminteri se paralizează, cum ziceam, 
o parte a vieţei constituţionale. 

Vin acum la aliniatul adresei în discuţie. In 
această situaţie parlamentară şi în mijlocul aces- 
tui vag de dorinţe generale vedem că ni se dă 
deodată un aliniat, care accentuează într'un mod 

special trecutul şi zice: „Natiunea a primit 
„Cu bucurie îmbunătățirile, care în cursul legis- 
„laturei trecute s'au introdus în Constituţie.“ 

D-lor, eu nu cred că națiunea s'a putut bucura 
şi este astăzi în momentul de a-şi exprima bu- 
curia pentru rezultatul reformei constituţionale; 
de aceea am cerut suprimarea acestui aliniat. D-nu 
Take Ionescu a vorbit ca membru din comi- 
sie şi pentru acest aliniat, şi ne a arătat me- 
ritele legii electorale reformate. Dar mai ales 
despre aceasta este vorba? Este foarte adevărat, 
că a fost mai bine cum sa procedat la alegere 
acuma, că a fost un mare progres introducerea 
magistraţilor ca să prezide alegerile, şi că votul 
secret a dat mai multă siguranţă cetăţenilor; 
foarte adevărat. Dar or ce lege electorală se 
poate modifica pe calea ordinară într'o altă lege 
mai bună, şi veţi avea şi acum să mai modifi- 
cați pe cea prezentă; însă aceasta nu implică o 
reformă constituțională. Ar fi o confuzie de 
idei, dacă unele rezultate bune, dobindite prin 
o lege electorală ordinară, le am atribui extraordi- 
narei revizuiri a Constituţiunii. Eu aşteptam să 
văd pe un singur membru al majorităţii comi- 
siunii explicând pentru ce să ne bucurăm de 
reforma constituţională, iar nu de legea electo- 
rală, căci aci ne bucurăm cu toţii. Insă a fost 

în zadar. Ce rezultat deosebit (sunt în drept a 
întreba, eu, care eram în contra revizuirii), ce 
rezultate a dat Camera aceasta în alegerea ei 
făcută după revizuire, în deosebire de Carnerele 
de mai înainte? Ce rezultate puteţi accentua 
d-voastră din experienţa acum câştigată prin noua 
reformă constituţională? A fost contopirea cole- 
giului I şi al Illea? V'a dat alţi deputaţi, alt fel 
de deputați? V'a sporit numărul, da, fiind că 
singuri l-aţi sporit; dar ce alt soi de deputaţi 
a eşit decât ce erau? 

D-lor, ce a eşit şi pentru ce nu ne putem grăbi 
cu bucurie, este această: ne lipseşte în această, 
Cameră elementul liberal-conservator ; şi mai lip- 
seşte şi alt element — elementul liberalilor inain- 
taţi, elementul numit Rosettisc. 

A fost o reformă constituţională şi a dat ca 
rezultat o Cameră şi un Senat, unde nu găsim 
reprezentat pe d. C. A. Rosetti, nu găsim repre- 
zentat pe d. Lascar Catargi, care s'a abținut. Dar 
oare acesta e un rezultat al nouei reforme, în pri- 
vinţa căruia suntem noi chemaţi să exprimăm bu- 
curia ţării ? D-voastră ştiţi, că sistemul constituţio- 
nal este un fel de ventil de siguranţă, unde presiu- 
nile cele mari trebue să-şi aibă un loc de scăpare ca 
să resufle, şi noi ne felicităm că ne lipseşte din 
Cameră tocmai elementul cel mai interesant în 

această privinţă? Nu înţeleg. Nu më pot asocia 
la această bucurie. Am recunoscut în deplină con- 
vingere legalitatea, reformei constituţionale, de şi 
am combătut însăş reforma. Dar a face mai mult, 
a exprima bucuria pentru rezultatul de astăzi, 
aceasta eu unul nu o pot şi nu cred că e bine 
să o faceţi nici d-voastră, 

D. Take Ionescu zicea, că este un divorţ între 
țară şi partidul liberal-conservator. Divorţ? E 
uşor onor. d-lui Ionescu să vorbească de divorţ; este 
o materie deplin cunoscută d-sale din dreptul civil; 
nu ştiu, dacă întreaga, situaţie politică îi e tot 
aşa de bine cunoscută. Divorţ? Când vorbesc 
de divorţ, vorbesc şi de părăsirea domiciliu- 
lui conjugal. Dar când eşti silit să trăeşti în 
aceeaş casă, în aceeaş odae mai departe, atun- 
cea cum stă cu divorţul? E oare divorţ definitiv 
între ţară şi d. Rosetti? divorţ definitiv intre 
țară şi partidul conservator? Dar ce? sunt ei 
exilați? nu sunt aci între noi, în ţara aceasta? 

Faţă, şi cu ei, impreună cu ei avem să lucrăm 
mai departe în era cea nouă, e chiar de trebuință 
ca toate puterile vii ale ţării să fie puse la muncă; 
e chiar de regretat, că noi cu toţii împreună 
înca nu suntem de ajuns. Aţi auzit, câte lacune 
ni se arată în tot cercul activităţii publice; şi 
când cu toţii nu suntem destui, să ne bucurăm 

oare, că suntem în această Cameră înjumătăţiţi la 
săvirşirea acestei opere? 

Ce e drept, guvernul partidului liberal poate 
zice: noi facem ceea ce credem că trebue să 
facem după principiile noastre; şi dacă liberalii- 
-conservatori, după maniera lor de a vedea, nu 
vor să se supună la forma legală, cu atât mai 
rëu pentru ei; noi mergem înainte. 

D-lor, âşa este în formă; dreptul formal il aveţi 
să faceţi cum aţi făcut. Dreptul formal îl avem 
să exprimăm şi bucurie şi tot. Dar este aci 
chestia, de drept formal? şi de uşoara mângiere 
a frazei „cu atât mai râu pentru ei?“ Eu zic: cu 
atât mai rëu şi pentru noi. Aci este deosebirea 
de făcut între o situaţie formal legală şi între 
înţelepciunea politică a unui partid matur de gu- 
vernăment, precum aţi dovedit d-voastră că aţi 
putut deveni un partid de guvern. Un partid, 
viind la guvern cu o majoritate, poate să legifereze 
multe lucruri in dreptul formal. Puteţi reforma 
Constituţia şi mai tare; puteţi să inființaţi 
secvestrul averilor; să incuviințaţi exilul politic; 
puteţi să faceţi tot. 

Dar era înţelept a se face o asemenea între- 
buinţare a unui drept formal? Aici este toată 
intrebarea practică. 

Numai din câte aţi făcut, totuş a eşit des- 

binarea prea mare a ţării. Să ne felicităm de 
aceasta? Nu cred că este bine; din contră, d-lor, 
eu aş dori să pot avea speranţa, că lucrurile se 
vor îndrepta în această privinţă. Pe mine m'a 
impresionat foarte mult cuvântul d-lui Kogălni- 
ceanu de ieri, că dacă va veni celălalt partid 
vre-o dată la guvern — şi va veni odată, fie aşa, 
cum e astăzi, fie reformat, dacă admiteţi sistemă 
constituţională — atunci va reîncepe revizuirea, 
— ce e drept, tot după formele de azi, dar se va 
desface ce s'a făcut. Mare calamitate ar fi pentru 
ţară această nouă lucrare în deşert. Cand d, Carp şi 
cu mine am venit acum trei ani cu 0 contra- 
adresă la Mesagiu, care arăta câte-va, puţin in- 
dicate dar totuş indicate, idei de organizare şi când 
d. Nacu se întreba alaltă-eri : aceste idei, sau unele 
din ele, și unii şi alţii le împărtăşim, dar unde 
r&mâne deosebirea oare-cum atmosferică între 
"partide? cred că . d-sa — să-mi permită a-i zice — 
nu şi-a dat seama tocmai de atmosfera, acelei 
contra-adrese. Când am venit noi acum trei ani 
cu contra-proiectul, aceasta pentru noi însemna 
ântâi ideile, dar al doilea că de atunci era mo- 
mentul şi pănă astăzi să începem in fine odată 
a lucra la aceste îmbunătăţiri. In loc de aceasta, 
trei ani de zile nu s'a lucrat la asemenea re» 
forme nimic, ci aţi început reforma Constituţiunii, 

adică în loc de patru colegii trei; şi am pierdut 
cu toţii doi-trei ani de zile. Şi dacă va mai veni 
acum opoziţia să înceapă iar o altă reformă con- 
stituţională, apoi, d-lor, când va veni era nouă, 
în care să lucrăm odată cu toţii în mod practic? 
Cu atât mai mult mi-e teamă, că se va întîmpla 
această pierdere zadarnică de puteri, cu cât lă- 
sarea la o parte a partidului liberal-conservator 
va continua; cu cât vor persista ei în atitudinea 
ce o au azi; cu cât neplăcerea, poate chiar ura 
acumulată ce o au, se va spori prin abţinerea, 
lor. Atunci revenirea lor la guvern, lasă că va 
fi semnalul acelei inutile reinceperi de lucrări 
constituționale, dar va fi şi semnalul, mie teamă, 
de persecuție de la un partid la altul, care 
va săpa şi mai adînc abisul ce nu trebue să fie 
nici odată, între fii aceleiaş ţări. (Aplause.) Şi 
toţi trebue să ne aducem aminte, că suntem ce- 
tăţenii aceluiaş stat. 

lată pentru ce cred, că nu e bine să expri- 
măm bucuria despre frumoasa stare de acum şi 
că nu trebue să primim ceea ce zicea d. Stolo- 
jian în mod cam anticipat, că această Cameră e 
mai pre sus de cele vechi. Să ne vedem la 
lucru înainte de a ne felicita unii pe alţii şi să 
ne dăm mai bine seama de situaţia actuală. Eu 
sper din contră, că, dacă prin necesitatea situ- 

ației ne vom pune la discuţie de legi practice, că 
atunci, discutând noi aşa în mod practic, încetul 
cu încetul se vor acoperi în' mare parte abisu- 
rile de partide şi se vor deprinde şi aceia, cari 
azi sunt afară din Cameră, prin interes involun- 
tar la inceput şi apoi din ce în ce mai voluntar, 
a lua parte la lucrările legale ale ţării intregi 
reprezentate în Corpurile legislative. (Aplause). 

Trec acum la ceailaltă chestie ce sunt dator 
să o ating cu ocazia acestui aliniat. 

Onorabilul d. Kogălniceanu ne a pus în dis- 
cuţie situaţia noastră politică faţă cu guvernul, 
faţă cu majoritatea. 

Dar să precisez mai ântâi, faţă cu însăş adresa 
la Tron, poziţia noastră. D-lor, eu am vorbit 
contra acestui aliniat şi noi câţi-va vom vota, în 
contra lui. D-voastră veţi vota probabil pentru 
el, dar acesta fiind un lucru mai mult relativ 
la Camera trecută, nu ne va împiedeca a vota 
în total această adresă la Tron, care în restul 
aliniatelor ei este numai o expresie de devo- 
tament către Tron şi de dorinţe generale pen- 
tru ţară. Se înţelege, că aici ne asociăm şi noi. 

Revin acum la d. Kogălniceanu. D-sa pune în 
joc atitudinea noastră faţă cu guvernul şi cu 
-d-voastră. D lor, se tot vorbeşte de şcoala vechiă 
Şi de şcoala nouă. E bine cel puţin, ca şcoala 

nouă să fie foarte clară, să pună punctele pe i. 
Se întreabă d. Kogălniceanu: ce însennează când 
d. Carp zice: am eşit din minoritate şi în minori- 
tate reintru? dar cum v'aţi ales? Şi më intreabă 
pe mine anume, cum m'am ales la Huşi? cum 
s'au ales amicii noştri la laşi? 

D-lor deputaţi, e un lucru straniu. Eu adese- 
ori m'am întrebat: la noi în ţară cum se for-- 
mează opinia publică? 

Opinia publică cea importantă, care dă un efect 
final, se formează la noi ca pretutindeni prin 
stăruința consecventă de mulţi ani a unor băr- 
baţi în evidenţă, care produce un curent din ce 
în ce mai puternic, fie în sensul lor, fie în con: 
tra lor, şi astfel un rezultat concret. 

Dar mai există la noi alăturea cu aceasta un 
fel de atmosfere de opinii respândite, care se 
tot nasc şi tot pier fără nici un rezultat concret, 
fără nici un folos. Poate că aceasta este un fel 
de efect trecător, caracteristic numai într'o stare 
începătoare, oare-cum pentru aflarea în faşe a 
întrebuinţării libertăţii presei. 

D-lor, nu luaţi în nume de r&u, dacă pentru 
a mě explica, vă citez un caz personal. Cei din 
Camerele trecute ştiu, că vorbesc foarte rar, şi 
sper că ştiu asemenea, că atunci când vorbesc 
nu fac nici o personalitate, cu atât mai puţin 

mi-aş permite acum să vorbesc de un lucru aşa de 
neinsemnat ca persoana mea, dacă nu aş avea de 
scop să o fac pentru că să servească, la o discuţie 
de un interes mai general. D'lor, la sfirşitul sesiunii 
trecute, adică în Camera de revizuire, guvernul 
a prezentat un proiect, care s'a primit de marea ma- 
joritate a Camerei, legea pentru dotaţia Coroa- 
nei. Vë aduceţi unii aminte, că la discuţia acelui 
proiect eu nu eram înscris să vorbesc, dar ca 
conservator, de şi nu din r&ţeaua partidului con- 
servator organizat, dar -în spiritul ideilor ce 
am avut onoare în altă ocazie să vi le spui, 
eram să votez fireşte pentru acel proiect de lege. 
Insă în discuţia generală d. N. Ionescu m'a pro- 
vocat să vorbesc. Atunci am fost dator să vor- 
besc, precum sunt şi acum, de şi nici acum nu 
më inscrisesem înainte, pănă când nam fost 
provocat de d. Kogălniceanu. Dar, d-lor, şi atunci 
«ca şi acum, odată provocat, am arătat cât am 
putut de clar, pentru ce votez aşa precum am 
votat. A doua zi a început a se produce acel 
fel de atmosferă a opiniunii publice, de care 
vreau să vë vorbesc, Am citit într'un jurnal, 
apoi în două, trei, patru de toate nuanțele, că 
voi fi eu numit administrator al bunurilor Co- 
roanei nou înfiinţate, şi, legate de accastă ştire, 
fel de fel de interpretări asupra persoanei mele. 

Din Bucureşti a pornit atmosfera spre Iaşi şi 
spre alte locuri. Am citit în jurnale din Iași 
şi de aiurea, că trebue să fiu resplătui pentru 
atitudinea mea, că am vorbit în Cameră în favoa- 
rea dotaţiunii pentru ca eu să fiu numit admi- 
nistrator al domeniilor Coroanei. Şi ştiţi d-lor 
cum este lumea deprinsă la noi: vorbele trec din 
gură în gură. Se formase d.e. în cercurile socie- 
tăţii conservatoare din Iaşi o întreagă judecată 
asupra mea din această chestie. D-lor, ştirea dată 
de jurnale era fictivă, dar insulta, era, reală, şi din 
0 ştire curat inchipuită se clădeşte un edificiu 
de animozităţi foarte real. Toată lumea compe- 
tentă din Bucureşti ştie, că nici vorbă nu a fost 
şi nu a putut fi despre numirea mea ca admi- 
nistrator. Lasă că sunt cu desăvirşire lipsit de 
cunoştinţele necesare asupra îngrijirea pădurei şi 
agriculturei, dar din fericire, sau din nefericire 
pentru mine, eu m aflu în arena politică, şi toți 
Cunoscuţii mei ştiu, că nu puteam să-mi îngrop 
activitatea politică într'o administraţie de domenii. 
Va să zică, era o născocire din cele mai născo- 
cite, din cele mai improbabile. 

Bi bine, d-lor, acum s'a numit un om foarte 
competent ca administrator al domeniilor Coroanei, 
şi trebue să ne felicităm că în ţară avem oameni 
competenţi, cari pun activitatea lor în serviciul 

public fără politică, cum este d. Kalinderu, d. 
Cantacuzino de la drumurile de fier, şi alţii. S'a 
numit aşa dar d. Kalinderu. Ei, ce credeţi acum 
că s'a făcut cu acea atmosferă de opinie pu- 
blică ? Dacă aş fi fost eu numit, se zicea că vor- 
bisem în Cameră pentru această căpătuire. Şi 
acum, când se vede că nu am fost eu numit, 
se zice că atitudinea mea independentă în 
Cameră faţă cu guvernul şi după împrejurări 
şi în contra guvernului, vine din paraponiseală. 
(aritate.) Apoi atunci cum s'o mai dregi? Şi 
nu ar exista remediu în contra unor asemenea 
inexactităţi de fapt? 

Nu mai vorbesc acum de persoana mea (de 
şi lucrurile par a se face după un tipic inten- 
ţionat: citeam mai alaltă-eri iarăş, că este vorba 
să fiu acum trimis ministru la Viena, de şi în 
fapt nu este vorba de loc), căci persoana mea 
este indiferentă şi ìn casul de faţă cu atât mai 
indiferentă, cu cât eu sunt personal indiferent 
la asemenea lucruri. Dar, d-lor, më intreb pentru 
lumina noastră a tutulor: Intr'o ţară ca a noas- 
tră, unde se aduc din ce în ce elemente noi la 
lucrările noastre, într'o ţară unde sunt atâtea 
probleme grele de deslegat şi unde sunt aşa de 
puţine cunoştinţe respândite: ce poate rezulta, 
din asemenea atmosfere ne exacte? şi poate oare 

să fie bine de a mistifica astfel sistematic Or 
pinia publică? Neapărat că atunci realitatea se 
acopere şi la lumină se lăţeşte numai neadevărul. 

Dar fie-care din noi, în ceea ce zice, ce vrea 
şi ce face el în adevăr, va găsi tot-dea-una oa- 
meni care îl combat, care zic, vor şi fac con- 
trarul, Aici lupta este firească şi poate adesea 
să fie folositoare. Dar a atribui cui-va lucruri 
ce nu le zice, nu le vrea, nu le face şi a-l com- 
bate în asemenea năluciri, în asemenea ficțiuni 
străine de el... ce folos poate eşi de aici? Con- 
fuzia opiniei publice şi pierderea, de timp cu lu- 
cruri de nimic sunt singurul rezultat al unor ast- 
fel de procedări. 

Am vorbit de acest exemplu, d-lor, pentru a 
më putea explica mai bine asupra situaţiei ac- 
tuale a întregului nostru grup. Cu 15 zile înain- 
te de deschiderea Camerei se zicea, că are să fie 
o remaniare ministerială şi că noi, adică aceia 
pe cari o dată ne numeau conservatori, apoi jună 
dreaptă, apoi neo-conservatori, acum văd că ne 
numesc cu un termen, care ar trebui să rămâie 
exclusiv literar, precum este, adică junimişti, şi 
să dea Dumnezeu se merităm acest nume multă 
vreme (Ilaritate), că adică noi aceştia avem să 
intrăm în minister, s'a scris prin gazete, s'a vorbit 
din gură în gură, s'a format iarăş acea faimoasă 

atmosferă de opinie publică. S'a întemeiat iarăş 
un edificiu întreg de insulte la adresa noastră 
ca oameni politici fără caracter şi la adresa 
d-lui prim-ministru şi a partidului, că sunt inca- 
pabili, că sunt siliți a se supune adversarilor 
şi că o fac numai pentru a-şi mai scăpa pute- 
rea, etc. 

Toate acestea sunt bune şi frumoase, d-lor, un 
mic lucru se împotriveşte: nu este adevărat, e 
o simplă născocire. 

Sunt faţă în faţă cu d. prim-ministru, sunt în 
fața d-voastră, sunt în mijlocul cercului com- 
petent în acest moment: ei bine, în faţa d-voas- 
tră spui următoarele: ce a putut fi înainte 
de disolvarea Camerei revizioniste nu are inte- 
res de a fi discutat, fiind-că nu stă în legătură 
cu situaţia actuală. Dar de la momentul disol- 
vării Camerei trecute, de la epoca convocării 
colegiilor electorale pănă în chiar zioa de as- 
tăzi nu a fost nici cea mai mică vorbă de in- 
trarea noastră în minister pentru acum or pen- 
tru altă dată. Iată o declarare preciză şi lămu- 
rită. Tot ce s'a scris şi sa zis contrar cu aceasta 
a fost o curată născocire. 

Că a fost așa, s'a văzut îndată, când acum 
câte-va zile a demisionat ministerul şi s'a recom- 
pus tocmai aşa cum era mai nainte. 

Dar acum ce zic cei cu atmosfera fictivă? In 
loc să recunoască inexactitatea, ştirilor, zic —ier- 
taţi-mi terminul vulgar, care este al lor—e tra- 
gere pe sfoară! 

D-lor, grozav de multă sfoară în loc de minte 
trebue să fie în căpăţina acestor oameni. (Mare 
ilaritate.) 

De aici rezultă, d-lor, că precum d. prim-mi- 
nistru este fără nici un angajament faţă cu noi, 
fiind-că lucrurile nu sunt aşa cum s'au scris, tot, 
asemenea şi noi suntem în deplină libertate de 
a ne conduce în Cameră cum înţelegem. 

Şi acum vë întreb: ar fi oare cu putinţă ca 
o situaţie politică să atirne de la şoaptele in- 
ventate a sute de oameni interesaţi, pasionaţi, 
dușmani? Ar fi cu putinţă ca în această Cameră, 
în ţară să ni se creeze prin născociri o altă 
atitudine decât aceea, care este exactă? Şi s'ar 
putea ca pe mine să më întărească sau să mă 
slăbească în definitiv — nu ceea ce în adevăr 
voi eu, zic eu, fac eu, ci aceea ce alţii voesc, 
zic şi fac despre mine şi în privinţa mea?—A- 
ceasta nu se poate. 

D-lor, când un grup politic ar atirna de la 
ceea ce vor să insinueze adversarii sěi în con- 
tra adevărului, atunci de mult sar fi pierdut fie- 

care om politic, fie care grup politic; dar o re- 
pet, aceasta nu se poate. 

Dar onor. d. Kogălniceanu a întrebat, cum 
m'am ales eu în Vaslui şi în Huşi, cum s'au 
ales şi d-nii Pogor; Negruzzi, Melik, Ianov, la Iaşi, 
cari erau puşi pe lista partidului guvernamental? 
Intreabă un bărbat ca d. Kogălniceanu — eu n'am 
de cât să-i răspund. Noi am fost aleşi aşa: 

Fie-care din noi s'a dus la locul alegerii sale 
şi s'a pus în înţelegere cu alegătorii. D-lui Carp: 
i s'a propus la Vaslui ca să intre chiar in co- 
mitetul naţionalliberal, şi d. Carp atunci, cu cla- 
ritatea care veţi recunoaşte că-l caracteriză tot- 
deauna, a spus: nu fac parte din partidul naţi- 
onal-liberal şi prin urmare ca membru în comi- 
tetul acestui partid să nu më alegeţi; dacă-mi 
daţi sufragiile d-voastră, vë sunt recunoscător ; 
linia mea de conduită politică vă este cunoscută. 

M'am dus apoi şi eu la Vaslui. Am convocat 
singur, nu prin comitetul local, pe alegători la 
o întrunire publică şi fiind că la Vasluieste nu- 
mai o mică tipografie, unde este o zețăreasă, 
care-şi zeţuesce şi tipăreşte singură toate, am 
ajutat şi eu la zețuit şi aşa am putut deabia a- 
junge că să public afişul pentru convocarea ale- 
g&torilor. La acea adunare electorală au venit 
şi liberali-naţionali şi opoziţia conservatoare, 

şi pe unii şi pe alţii iam rugat să më lase să 
fiu independent în Cameră, să nu-mi dea votu- 
rile ca fâcend parte dintr'un anume partid din 
cele organizate, fiind-că, după părerea d-lui Carp 
şi a mea, formarea partidelor este astăzi într'un 
fel de evoluţie, adică trebue să se facă pe o 
nuoă liniă politică. Deschid aci o parenteză. D. 
Nacu ne zicea alaltă-ieri: vorbiţi de linie nouă, 
aşa dar renegaţi trecutul? Apoi era nouă din 
mesagiul D-voastră însemnează tocmai atât, cât 
şi linia nouă din contra-proiectul nostru. Dacă 
faceţi critica aci, faceţi-o şi dincolo. 

Aşa am fost ales la Vaslui şi dintr'o parte 
şi dintr'alta, partidul liberal-naţional nu m'a 
combătut şi-i foarte mulţumesc pentru aceasta. 
Partidul conservator m'a votat şi asemeneaii 
foarte mulţumesc pentru aceasta. Dar cum a fost 
la Huşi, locul d-voastră? Apoi despre Huşi, d-le 
Kogălnicene, mia scris mai ântâi d. Dimitrie 
Rosetti, că, alegătorii colegiului I vor să mě pue 
pe mine candidat. Apoi am fost invitatsă merg 
acolo, am răspuns: nu pot să më duc; cunosc 
prea puţini oameni acolo; pe când în Vaslui am 
mai multe relaţii. Şi d. Rosetti sa dusla Huşi, 
cred că va fi vorbit În favoarea mea, mi-a adus 
biletele tipărite şi un d. alegător, fără să-l cu- 
nose personal, mi-a telegrafiat ca să însărcinez 

doi delegaţi, pe cari mii-a indicat. Am însăr- 
cinat telegrafic, 

D. M. Kogălniceanu. Care Rosetti? 

T. Maiorescu. D. Dimitrie Rosetti este a- 
cela, care mia scris. Se îndoeşte cum-va d. Ko- 
gălniceanu ? 

D. M. Kogălniceanu. Nu më îndoesc. 

T. Maiorescu. V'aş spune şi numele ce- 
lor doi delegaţi, dacă-mi promiteţi, că venind 
vre-o-dată la guvern, nu-i veţi persecuta. (Mare 
Ilaritate). 

M'au ales alegătorii de la Huşi ast-fel şi le-am 
mulţumit pentru marea şi neaşteptata' onoare 
ce miau făcut; insă am optat pentru Vaslui, 
fiind-că acolo am mai fost ales şi m'am pus în 
contact cu alegătorii, ştiind şi d lor şi eu, în ce 
condiţii se face alegerea. 

Dar la laşi? întreabă d. Kogălniceanu. 

La Iaşi s'au afişat, ce e drept, colegi de ai 
noştri, d. Pogor, Negruzzi, etc., candidaţi ai par- 
tidului liberal-naţional. Insă d. Pogor s'a dus 
la comitetul naţional-liberal din Iaşi — şi d. Dimi- 
trescu, membru al acelui comitet şi prezent 
aici, ne poate confirma aceasta—şi a declarat: 
eu nu fac parte din partidul liberal-naţional 
Şi ştiţi care sunt opiniunile mele: dacă voiţi să 
më alegeţi aşa cum am fost şi sunt, vë sunt re- 

cunoscător. Atunci comitetul naţional-liberal a 
primit această declaraţie, şi d. Pogor cu ceilalţi 
au fost aleşi. Tot aşa de independent a fost ales şi 
d. Marghiloman şi ceilalţi, cari sau prezentat 
fie-care la alegeri, explicând ideile lui şi regulân- 
du-şi posiţia faţă cu alegătorii. 

Acum ce voia onor. d. Kogălniceanu ieri în 
interesanta vorbire a d-sale? Dar ce interesantă 
şi fermecătoare! Eu sunt un mare admirator al 
yorbirii d-lui Kogălniceanu. Când vorbeşte d-sa— 
abstracţie făcend de trecutul său, de experienţa 
şi de gloria sa—talentul s&u oratoriu, puterea şi 
vioiciunea cu care se exprimă, ne procură tot- 
dea-una o adevărată sărbătoare literară. (Aprobări,) 

Vë aduceţi aminte în ce mod atrăgător ne 
povestea din tinereţea d-sale, în ce conflict să 
afla cu chiar tatăl d-sale, care-i zicea: „ce faci, 
Mihălăchiţă!“ şi cum dsa îi răspundea: eu am 
venit de la şcoalele din Germania, am văzut ce 
fac conservatorii acolo, ei desrobesc ţăranii, ei 
se înteresează de şcoală, dar d-voastră boerii ce 
faceţi ? 

Fiind-că d. Kogălniceanu atunci se provoca la 
Germania, tot din Germania vreau să-i aduc a- 
minte de exemple, care să confirme deplina co- 
rectitudine a acestei procedări electorale a noastră. 

In Germania de astăzi, unde, după cum ne 

spunea eri tot d. Kogălniceanu, Principele Bis- 
marck nu voeşte sistema adevărat constituțională, 
unde însă unele partide voesc tocmai în contra 
lui să susție sistema constituţională cu toate 
drepturile ei şi în această luptă a parlamentaris- 
mului în contra unui aşa de puternic adversar 
caută cea mai mare corectitudine constituţională, 
în fie-ce alegere se vede următoarea procedare. 
Pot naţionalii-liberali sau secesioniştii sau cato- 
licii să scoată ei singuri un deputat al lor? îl 
pun pe lista lor proprie. Nu pot? Atunci se con- 
fundă listele. Sunt conservatorii mai tari, sau na- 
ţionalii-liberali, sau catolicii mai tari: atunci veţi 
găsi pe lista candidaţilor unui partid câte un can- 
didat din partidul mai tare după împrejurări lo- 
cale. E dar constituţionaliceşte corect ca cine- 
va, păstrându-şi întreaga sa convingere politică 
şi independenţa, să figureze la alegen pe lista 
altui partid, dacă îl pune un comitet pe acea 
listă, şi absurd ar fi ca atunci, când un comitet 
electoral propune unui candidat din alt partid 
ca să] aleagă, acest candidat să zică: ba nu 
më alegeţi. Aceasta nu s'a mai văzut. 

Lucrul este aşa de elementar, este o practică, 
electorală aşa, de întrebuințată în toată stricte- 
ţa constituţională încât më întreb numai: ce 
a vrut d. Kogălniceanu de la mine? A vrut să 

fie pus în poziţie ca să viu eu să-i explic d-sale 
aici asemenea lucruri elementare? 

Să fie numai aceasta? Sau a încercat şi d-sa, 
a se folosi de atmosfera, de care vorbeam, pentru 
a o întuneca şi mai mult şi pentru a face mai 
grea poziţia unor oameni ca noi, cari au venit 
în această Cameră cu deplină claritate şi inde- 
pendență ca să-şi urmeze politica lor aşa cum 
o înţeleg că trebue să fie? 

Şi aci să-mi permiteţi — nu ştiu, dacă este 
bine s'o fac — dar permiteţi-mi, fiind-că s'a vor- 
bit atât de mult de deosebirea între generaţii, 
permiteţi-mi ca în faţa unui aşa de ilustru re- 
prezentant din generaţia veche ca d. Kogălni- 
ceanu, să accentuez aici diferența, aşa cum o 
înțelegem noi. 

Eu am rămas, vë mărturisesc, încremenit, 
când am simţit din nou in discursul d-lui Ko- 
gălniceanu de ieri aceasta diferenţă in chiar pro- 
cederea d-sale parlamentară. D-sa a fost din 
acea generaţie, care a făcut lucruri din cele mai 
însemnate pentru constituirea ţării: unirea, prin- 
cipele străin, întroducerea constituţionalismului, 
independența; dar astăzi, când s'au îndeplinit 
toate acestea, puţini din acea epocă au r&mas, 
care să mai înţeleagă bine cerințele actuale ale 
Statului nostru modern şi independent, şi cât de 

puțini trebue sä fi rëmas în adevër, dacă chiar 
d. Kogălniceanu nu a putut rëmânea, după pă- 
rerea mea! 

D-voastră, d-le Kogălniceanu, vorbind eri de 
exportul vitelor din România spre Austria şi 
de convenția comercială, ne spuneați că sunt 
30, 40 sau 50 milioane de lei, cari se pierd, 
fiind-că Austria ne-a închis granița. 

(O parenteză pentru o altă mică deosebire 
între generații: noi, generație doritoare de mai 
multă exactitate, ne cam mirăm de cifre lipsite 
de preciziune. Cât este pierderea: 30 sau 40 sau 
50 de milioane? căci distanţa este mare. Dar 
să admitem cifra cea mai mare de 50 milioane, 
fiind-că aşa este lucrul mai grav). Aţi văzut, cù 
câtă elocvenţă a arătat d. Kogălniceanu pierderea 
şi cum ataca pe guvern din cauza ei şi cum se 
indigna că guvernul a tolerat aceasta! s'a tolerat; 
ca Austria să-şi facă după o convenţiune cu 
Germania legea sa din 1882, prin care a des- 
fiinţat carantinele şi a introdus închiderea gra- 
niţei către noi! 

Dar vedeţi ce se mai ascunde sub această 
atmosferă, poate nu între d-voastră, dar între 
aceia, care citesc asemenea discursuri. Ei vor zice: 
ce mai om! Ce bine a combătut! (Aplause.) Şi 
ce guvern ru are ţara ! Dar onor. d. Kogălniceanu, 

fiind-că atacă un guvern al ţării într'o chestie 
internaţională, D-sa, experimentatul bărbat de 
Stat, fost ministru de externe al aceluiaş cabinet, 
d-sa, ale cărui cuvinte au greutate în ţară şi 
în străinătate şi care trebue să vă fie un model 
de procedimentele unui bărbat de Stat, d-sa, 
când atinge într'o Cameră jună o chestie in- 
ternaţională, d-sa ne autoriză să-i punem ur- 
mătoarea întrebare....nu am nici un drept de 
a-l obliga la un răspuns, ar fi o generozitate: 
din partea d-sale dacă mi-ar da acest drept; 
dar eu am cel puţin dreptul să pui întrebarea: 
Este d-sa sigur, că fiind d-sa la guvern va is- 
buti în adevăr să facă pe Austria să-şi revoace- 
legea din 1882 şi să deschidă graniţele pentru 
intrarea, vitelor noastre? Ne poate da d-sa de- 
clararea despre această încredere personală a 
d-sale faţă cu Austria? Dacă ne dă d-sa această 
declarare pentru îndreptarea marei nedreptăţi ce 
ne-a făcut-o în adevăr Austria cu acea închidere 
a graniței, atunci cred că întreaga Cameră îl 
va ruga prin forma constituţională să treacă pe- 
banca ministerială. (Aplause.) 

Nu aud nici un răspuns din partea d-lui Ko- 
gălniceanu. 

Kogălniceanu. Voi răspunde la rîndul meu. 

T. Maiorescu. Eu voi aştepta acest răspuns. 

Pănă va veni, trebue să mă mărginesc într'o 
regulă generală : 

Atunci când un bărbat public, autorizat, se 
ştie în stare de a obținea, fiind el la guvern, 
într'o chestie internaţională ceea-ce vede că n'au 
obținut ceilalţi, este în dreptul şi in datoria 
sa de a face opoziţie guvernului asupra acestui 
punct. Dar când un bărbat public şi autorizat nu 
este convins de aceasta şi nu simte în sine 
garanţia, că el va isbuti in această chestie 
internaţională, atunci a ataca guvernul cred că 
este o procedare, pe care aş dori ca noi generaţia 
nouă să nu o imităm. (Aplause.) Dar d. Ko- 
gălniceanu ne spune însuş, că a făcut guvernul 
actual acea lege draconiană în contra epizootiei 
din Rusia şi — zicea d-sa—că legea este așa de dra- 
coniană, încât este o calamitate pentru proprietarii 
de la Prut. Şi nu este evident oare, că guvernul 
actual a făcut legea draconiană tocmai pentru 
ca să aibă un argument mai mult ca să obţie li- 
bera trecere a vitelor în Austria? (Aplause). E- 
vident că este aşa. Apoi atunci ce fel de opoziţie 
vine d-sa să facă în Cameră? Adică să dăm a 
înţelege, că această pierdere enormă a veniturilor 
ării provine din nepăsarea guvernului şi că, dacă 
am fi noi la guvern, lucrurile s'ar îndrepta îndată ? 
Dar poate să fie un ministru român pe acea ban- 

că, şi să lase ca o ţară străină să aducă țării 
noastre o pagubă de 50 de milioane prin ex- 
portul de vite fără să se opue din toate puterile? 
(Aplaus€.) Este cu neputinţă una ca aceasta. 
Este evident că guvernul actual a stăruit ca să 
îndrepteze lucrul şi că or ce guvern ar fi stă- 
ruit, şi este clar că prin acea lege draconiană, 
a căutat să o facă; dar dacă n'a isbutit pănă 
acum în contra puternicei Austrii? Şi dacă n'a 
isbutit nici acest guvern acum, este în mai 
bună poziţie d. Kogălniceanu ca să isbutească 
d-sa faţă cu Austria? Şi dacă nu este, apoi vine 
d. Kogăiniceanu şi atacă guvernul asupra unui 
lucru, unde din contră toţi împreună trebue să-l 
sprijinim, pentru ca sub forma acestui sprijin 
să-i dăm toată puterea din năuntru ca să poată 
apăra mai tare în această chestie în afară? 
(Aplause.) Apoi, u-lor, vedeţi: Şcoală veche şi 
şcoală nouă! (Aplause.) 

Ştiu eu bine, că în această regulă de parla- 
mentarism a şcoalei nou& ne deosebim noi şi 
de unii din vechii conservatori. Dar pentru noi 
rămâne regula nestrămutată pentru or-ce opoziţie 
parlamentară: atacă un guvern numai asupra 
acelor lucruri, despre care ştii că, fiind tu la 
guvern, le vei putea face alt-fel şi mai bine de 
cât guvernul atacat. Și nu ataca nici o dată gu- 

vernul asupra unor lucruri, despre cari prevezi 
că fiind tu la guvern, le vei face tot aşa ca şi 
guvernul ce vrei să-l ataci. (Aplause.) 

Apoi nu ştiu eu pe ilustrul d. Kogălniceanu, 
pe când d-sa era pe acea bancă ministerială acum 
5 ani, cât neam luptat cu d-sa în privinţa ar- 
ticolului 7 în chestia Evreilor? Nu eram noi, 
acei din opoziţie, care am câştigat majoritatea 
ca să formulăm restricţiunile în contra Evreilor 
aşa cum sau formulat, pe când d. Kogălniceanu 
voia, să ne silească, să le dăm mai mult, să-i na- 
turalizăm după categorii ? 

Cand aveam eu atunci această atitudine în con- 
tra d-sale, câştigasem convingerea personală că 
va trece la Berlin şi prin urmare la celelalte Pu- 
teri acea formulare a noastră. Fusesem câte-va luni 
agentul ţării la Berlin şi se stabilise atunci o în- 
țelegere prealabilă asupra convenției noastre co- 
merciale cu Germania, Ştiam, cum a fost primită 
din partea ministerului german restricţia noastră 
în contra Evreilor din acea convenţie, 

Dacă nu aş fi avut această convicţie, dobin- 
dită din cunoștința, împrejurărilor, nu aş fi vorbit 
în opoziţie aşa cum am vorbit atunci. Dar atunci 
eraţi d-voastră, d-le Kogălniceanu, ca ministru, 
care ne strigaţi textual: „provocaţi Europa! A- 
duceţi pericol asupra țării, nu provocaţi Europa l“ 

Ei, noi am făcut cum am făcut şi este bine cum 
s'a făcut, Apoi când eraţi pe banca aceea, ziceaţi 
că provocăm Europa, şi acum, când sunteţi pe 
această bancă, împingeţi guvernul ca să o pro- 
voace? (Aplause.) 

D-lor, este o a doua linie de demarcație intre 
d. Kogălniceanu şi între noi, şi cu aceasta am 
terminat. D. Carp vorbind în acei termeni vagi 
în care poate vorbi cine-va într'o discuţie la 
adresa Tronului, unde de regulă se cam vorbeşte 
despre toate lucrurile, de omnibus rebus et quibus- 
dam aliis, a zis ceva şi despre legea comunală. 
Ne spunea, că primarul nu mai este administra- 
torul intereselor comunei, căci Statul centraliză- 
tor i-a impus atâtea alte atribuţiuni de a fi exe- 
cutor de tocmeli, agent auxiliar al poliţiei judi- 
ciare, etc., încât nu mai are cum să se ocupe 
de interesele comunei. De aceea trebue să facem 
aşa ca să-l lăsăm să se ocupe mai mult de co- 
mună, să se retragă ultima treaptă a administra- 
tiei centrale la un cere mai larg, la canton. Bu- 
nă sau rea, aceasta era idea d-lui Carp. Care 
a fost mirarea mea, când am auzit pe onor. d. 
Kogălniceanu zicând: Apoi cu aşa idei vine d. 
Carp? Apoi nu este din contra dorinţa noastră 
a tutulor ca să descentralizăm ? Nu este rău ames- 
tecul puterii centrale a guvernului în comună? 

Cu aceasta voia să combată ped. Carp, care 
accentuase tocmai acelaş rău şi aceleaşi dorinţe 
de îndreptare! 

Să nu fi înţeles oare d. Kogălniceanu? Să fi 
vorbit fără a întelege? Să fi vorbit aşa, de şi 
a înţeles? Şi d. Kogălniceanu ne cita în ace- 
laş timp cartea d-lui Beştelei şi zicea: Vedeţi 
d. Beştelei cum arată fără, politică, că mor oa- 
menii, mor locuitorii, trebue întărire, nu sporește 
populaţia, merge reu comuna. Părintele legii 
comunale din 1864 este d. Kogălniceanu. Prin 
art. 11 şi următorii ai acestei legi, se arată 
misia comunei în următorul mod: Comuna are 
să, îngrijească de spital, de şcoală şi de biserică, 
şi s'a făcut comuna în modul cum a prevăzut-o- 
onor. d. Kogălniceanu ca să se facă. Şi astăzi 
după două zeci de ani, la anul 1884, ne citeşte 
tot d-sa, ca argument pentru d-sa şi contra 
d-lui Carp, pe Beştelei, care Beştelei zice: mor 
locuitorii, se slăbesc ţ&ranii! Nu are aceasta aer 
de contrazicere? Sau ce fel de prevedere poli- 
tică era aceasta? Apoi va să zică organizaţia 
comunei, a cărei misie principală era să îm- 
bunătăţească,  şcoalele, sănătatea publică şi bi- 
serica, s'a arătat incapabilă cu organizaţia din 
1864 să facă acele îmbunătățiri, şi prin urma- 
re trebue să mai degajem acel plus de atribuţii, 

care jenează pe primari, aşa încât să nu poată 
face nimica pentru comună, şi să dăm sarcina 
administrativă mai bine cantonului, si în contra 
acestora vine d. Kogălniceanu cu Beştelei, care 
este tocmai un puternic sprijin pentru ideile 
d-lui Carp! 

Cu asemenea contraziceri, cu asemenea prin- 
deri de idei în treacăt numai pentru a se da 
motive oratorie la opoziții parlamentare cu or- 
ce preţ, s'a urmat la noi atâţia amar de ani, şi 
de aceea am fost lipsiţi de mai toate roadele 
practice, ce aşteptam de la sistemul parlamentar. 

D lor, atât, şi încă prea mult! Vë mulţumesc 
pentru indulgenţa, cu care mi-aţi permis să vorbesc 
asupra aliniatului al II-lea din r&spunsul la adre- 
sa, Tronului. (Ilaritate.) 

Am accentuat, pe cât am putut, deosebirea 
care ne desparte pe unii din noi de unii din 
d-voastră; şi nu pot termina mai bine decât 
privind, ca oameni ceva mai tineri, laun viitor 
ceva mai depărtat. Cu cât o adevărata muncă 
pe un tërêm practic ne va găsi pe mai mulţi 
şi dacă se poate pe toţi cei din viaţa publică, 
gata a lucra; cu cât vom înlătura mai mult 
prea marele deosebiri între partide; cu cât vom 
căuta mai mult a ne fixa în idei precize, pentru 
ca să avem o adevărată luptă de idei, iar nu 

de închipuiri vane, cu atât ne vom pregăti la 
ceea ce ne aşteaptă. Căci, D.lor, iluziuni nu ne 
putem face asupra, viitorului: pe noi ne aşteaptă 
încă lucruri mari şi lucruri grele. Am obţinut 
cât am putut obţine pănă acum; ne-am întărit. 
Şi când am putea fi siguri, că ne va lăsa soarta, 
un timp măcar de 30 de ani ca să propăşim 
cu linişte în desvoltarea noastră internă, fericită, 
ar fi ţara aceasta şi uşor am putea zice atunci, 
cum ziceau mai mulţi oratori în discuţia de faţă: 
laissez faire, laissez aller, se vor îndrepta lucrurile 
de la sine. Această mulţumire nu ne este dată 
nouă, Noi trebue cu puteri înzecit de încordate 
să lucrăm: căci nu avem o perspectivă sigură 
de paşnică desvoltare pentru viitorul acestor 
30 de ani. Suntem prin poziţia noastră geografică 
pe calea deslegării chestiei Orientului. 

In zadar am voi noi să fim liniștiți şi să rë- 
mânem în pace, cum dorim cu toţii ca să fim; 
împrejurările nu ne lasă, şi ne aşteaptă mai cu- 
rând sau mai târziu, dar în or-ce cas prea cu- 
rând pentru desvoltarea noastră, noua izbucnire 
a crizei Orientului. Cu curaj, dar cu grije, ne: 
am dus noi viaţa în secolul acesta. 

S'au tot ivit, şi totdeauna la intervale prea 
scurte pentru noi, r&sboaiele orientale şi au în- 
trerupt desvoltarea noastră, Nici odată răsboaiele 

in secolul acesta nu au fost provocate de noi, 
dar totdeauna am fost învăluiţi într'insele, şi 
vom fi cu necesitate implicaţi şi în viitoarea criză 
orientală. Suntem astăzi mai tari decât înainte, 
dar trebue să devenim din ce în ce mai tari, 
pentru a ne simţi din ce în ce mai siguri pen- 
tru momentul cel mare. Faţă cu această per- 
spectivă, deosebirile interne dintre noi trebue să 
fie totdeauna îmblânzite. Trebue să înlesnim din 
vreme conlucrarea legală a tutulor la întărirea 
ţării, pentru a ne putea arăta la momentul cerut 
ca membri uniţi ai aceluiaş Stat. (Aplause 
prelungite). 

Asupra interpelării d-lui Kogălniceanu 
încontra Sinodului 


(Ședinţa Camerei de la 18 Decemvrie 1884). 


O importantă interpelare & lui M. Kogăl- 
niceanu, desvoltată în ședința Camerei de 
la 18 Decemvrie 1884, se ocupă de reforma 
Sinodului şi de reaoa lui tendenţă de a spori 
tagma călugărească. Insă animozitatea, ce 
transpira, din cuvintele interpelatorului încon- 
tra înalţilor noştri Prelaţi de atunci, fac pe- 
autorul publicării de faţă să-l combată, prin 
discursul următor, 

Când va veni momentul oportum pentru 
o reformă a Sinodului prin întroducerea ele- 
mentului mirean (și probabil acest moment 
nu va veni decât sub Domnia unui succesor 
ortodox al Regelui Carol 1), legislatorii de 
atunci vor fi datori să-şi  reamintească, 
interpelarea lui Kogălniceanu, cu atât mai 
mult, cu cât ea se refere şi la lucrările Diva- 
nului ad-hoc al Moldovei în uceastă chestie. 

D-lor, am cerut cuvântul, fiind-că, in discursul 
d-lui Kogălniceanu a fost o parte, în privinţa că- 
reia cred că este bine să se audă în această 
Cameră şi alt glas. 

Fără îndoială, dlor, chestia clerului a început 
a ajunge la ordinea zilei. Este un fel de miş- 
care în toată societatea noastră, în mare parte 
foarte bună, care în această parte se poate pre- 
zenta cu motivele ei la lumina zilei şi poate să, 
găsească aprobarea tutulor. Dar este şi o parte, 
despre care nu cred că se poate arăta cu ade- 
văratele ei motive la lumina zilei. 

D-lor, ce voia interpelarea onorab. d. Kogăl- 
miceanu, aşa precum era anunțată? Inţelegeţi, că 
nu më voi pune a scruta intenţia nimănui, 
ci voi lua interpelaţia aşa cum a fost des- 
voltată, în Cameră. Aşa cum a fost anunţată, 
interpelarea d-lui Kogălniceanu avea de scop a 
atrage atenția d-lui ministru al cultelor asupra 
călcării legiuirii relative la călugări. In această 
privinţă este de datoria unui deputat de a chema 
pe ministru la respectul legilor, pentru ca el să 
facă pe alţii să le respecte. Insă în această pro- 
porţie chestia este foarte mică. Onor. d. Kogăl- 
niceanu v'a arătat însuş câteva date statistice 
din care rezultă, că, or cât ar părea de moti: 
vată plângerea d-sale în contra sporirii călugări- 

lor şi călugărițelor, în fapt numărul lor descreşte 
din an în an; din ce în ce se împuţinează şi 
monăstirile şi numărul călugărilor. In această 
privinţă suntem într'o stare de transiţie sigură 
în rezultat, transiţie în sensul de a nu se lăsa 
o prea mare întindere unui elemeni, care, dacă 
ar deveni prea intins, ar putea fi periculos pen- 
tru Stat. Apoi, onor. Cameră, în această privinţă 
nu aveţi d-voastră remediul în mâna? Nu aveţi 
budgetele, în care sunt trecute toate monăstirile 
şi tot personalul lor? Or in ce moment, când 
societatea civilă ar voi să reguleze chestia aceasta, 
are în mână arma singură: comisia budgetară, 
care poate reduce numărul călugărilor cât crede, 
şi altă avere nu au astăzi călugării în afară de 
budgetul Statului. Va să zică intru aceasta nu 
poate să fie greutate, şi chestia din acest punct. 
de vedere este aproape irelevantă. 

Prin urmare, de ce este vorba cu această 
ocazie? Vrea d. Kogălniceanu să dea un spri- 
jin mişcării preoților de mir în contra clerului 
nostru înalt? Dacă voim să dăm acest sprijin, 
este oare bine, d-lor, să venim noi, societatea, 
civilă, societatea laică, şi să învrăjbim, să ațităm 
ura între preoţii de mir şi între prelaţii sfântului 
Sinod ? 

M. Kogălniceanu. Cer cuvântul. 

T. Maiorescu. Ceea ce m'a făcut să iau 
cuventul este tocmai aceasta. Şi eu, împreună 
cu mai mulţi deputaţi, împărtăşesc dorinţa ca 
să se facă ceva în această ramură; dar cu cât 
noi o împărtăşim mai mult, cu atât vë mărtu- 
risesc că mi-este teamă de a vedea o chestie, 
care nu se poate duce la bun capăt decât cu 
buna înţelegere a tutulor şi mai ales cu buna 
înţelegere între noi şi prelaţii bisericei Române, 
de a vedea, zic, o asemenea chestie tratată ca 
armă de învrăjbire pe terenul politic. 

M. Kogălniceanu. Mai cer o dată cuventul. 

T. Maiorescu. Cu această manieră de a trata 
chestia, cred că nu vom ajunge la nici un rezultat; 
şi vedeţi, d-lor deputaţi, cât era de nedreaptă 
acuzarea, pe care onor. d. Kogălniceanu a făcut-o 
unora din prelaţii noştri, cel puţin în întinderea 
în care a făcut-o. Aduceţi-v& aminte, de ce era 
vorba. Se zicea ântâi: se poate ca Sinodul, 
membrii importanţi din Sinod, să vie şi să se 
pue în ceartă cu catolicii, să voiască a rămânea, 
preoţii lor numai misionari? La noi, unde, ca d. 
e. in judeţul Roman, sunt sate, cari pentru a 
treia parte au locuitori catolici ? — Să vedem, me- 
rită prelaţii noştri această acuzare? 

Apoi acolo pănă mai deunăzi veneau preoţi 
Jaheni, şi pănă când au fost lucrurile aşa, toată 

lumea trăia în bună pace. De la un timp încoace 
s'au rechemat preoţii italieni şi se trimit pe 
acolo preoţi unguri, aşa încât este o întreagă 
agitaţie de un caracter străin de insă religia. 

De această tendenţă a preoţilor unguri sunt 
sigur că guvernul din Pesta este străin. Dar 
sunt în Ungaria, ca în or-ce Stat liber, tot felul 
de tendenţe a diferitelor partide în afară de gu- 
vern, şi poate de acolo vine mişcarea, care are 
aerul .de a face din unii preoţi catolici ai jude- 
țului Romanului nu numai apostoli ai religiunii, 
ci apostoli cu intenţii vădite de agitări naţionale 
politice în contra noastră. (Aplause.) 

Apoi, d-lor deputaţi, dacă în momentul de față 
guvernul ţării noastre, dacă toţi oamenii noştri 
politici şi în timpii din urmă chiar toată presa 
noastră (căci şi România Liberă, care avea înainte 
o altă direcţie, șia schimbat-o astăzi), dacă, zic, 
tot ce se mişcă în această ţară cu viață publică 
se fereşte cu cea mai mare scrupulositate de a 
se amesteca întru ceva în Statul vecin, unde sunt 
Români, dacă într'această rezervă absolută noi 
putem servi de model de buni vecini: apoi sun- 
tem şi noi în drept a cere, ca nici în mijlocul 
nostru, în ţara noastră, să nu se încerce din 
partea unor Unguri agitaţii în sensul contrar nouă. 
(Aplause.) 

Poate că prelaţii noştri, mai puţin deprinşi cu 
formele parlamentare şi diplomatice, dar simțind 
şi ei unde stă astăzi o parte a chestiei acestor 
catolici, poate că nu s'au exprimat tocmai clar. 
Dar cred că atitudinea lor schimbată, in ceea ce 
priveşte cazul citat de d. Kogălniceanu, işi are 
cauza sa aci, şi cred dar, că din acest punct de 
vedere nu merită prelaţii noştrii să fie acuzaţi 
aşa cum au fost acuzați. 

Era un -al doilea lucru ce l-a relevat onor. d. 
Kogălniceanu: cele petrecute intre Mitropoliţi la 
înmormântarea lui Cuza. Mare Domn a fost Cuza, 
în privinţa multor acte mari ce le a făcut şi 
cari stau întipărite în memoria tutulor, zicea d. 
Kogălniceanu. Aşa este. Insă vedeţi, d lor, deose- 
birea între mărirea curat istorică şi între o si- 
tuaţie mai mult politică nu se poate face bine 
decât după ce a trecut mult timp de la acea 
mărire istorică. Este probabil, că peste 40—50 
de ani istoria are să vorbească în mod nepărti- 
nitor de actele naţionale ale lui Vodă Cuza, Dar 
nu veţi tăgădui, că sub cuvintele acestea mari 
despre Vodă Cuza s'a incercat pe ici pe colo, ce e 
drept, fără rezultate puternice, dar în fine tot sa 
încercat pe ici pe colo a sə face o agitaţie, care 
nu ştiu dacă a avut totdeauna de scop exclusiv 
interesul Istoriei universale şi paza panteonului 

celebrităților noastre trecute, fără nici o tendent 
de actualitate sau de viitor. Şi aşa fiind, s'a în- 
timplat să moară Principele Cuza în nişte mo- 
mente, în cari istoria nepărtinitoare era greu de 
cespărţit de politică militantă, şi în asemenea 
momente a fost el înmormântat în ţară la Ru- 
ginoasa. 

S'a putut intimpla, şi aceasta nu este prea 
greu de închipuit, ca cu această ocazie să vie 
şi unii oameni, cari nici măcar cenuşa şi majes- 
tatea morţii nu au respectat-o în destul pentru 
a lăsa înaintea ei să tacă interesele momentane 
de partid. S'a putut întimpla d. e. ca cu această 
ocazie să se facă demonstraţii de politica zilei, 
şi când, fără a voi, neavend acest scop, dar în 
fine co-existent cu aceasta, un prelat al ţării 
provoacă pe Mitropolitul-primat într'un mod cam 
deschis, să ia o parte mai demonstrativă la 
această ceremonie, vë pare că este aşa de stra- 
niu din partea Primatului, r&posatului Nifon, ca 
sä zică: nu intru pe această cale şi nu găsesc 
bine să între fratele meu din laşi pe această, 
cale? 

Apoi, onor. adunare, ce voim noi? Sunt multe 
lucruri rele în clerul nostru, care trebuesc îndrep- 
tate, şi onor. d. N. Ionescu şi noi toţi ne vom 
asocia cu d. Kogălniceanu la or ce indreptare 


www.dacoromanica.ro 


363 


sănătoasă a lucrurilor; dar un lucru bun are 
clerul nostru: nu prea face politică militantă, 
prelaţii noştri nu fac intrigi politice în Stat; nu 
fac agitări în contra guvernelor noastre. 

Aţi văzut vre un Mitropolit la noi, care să fi 
încercat să ţie în eşec pe guvern, cum s'a întim- 
plat d. e. în Sirbia? Asemenea lucruri nu se 
întimplă la noi. In totalitate prelaţii noştri ne 
lasă în linişte în ceea ce priveşte direcţia poli- 
tică a societăţii civile, 

Ce trebue să voim noi acum? 

Am voi noi oare să se amestece prelaţii mai 
mult şi într'un mod mai accentuat, mai activ 
în această privință ? Nu cred. 

Prin urmare, de ce să ne mirăm, dacă Mi- 
tropolitul-primat, a intervenit ca să nu se facă 
nici o demonstraţie politică cu ocazia inmor- 
mâentării r&posatului Cuza-Vodă? 

Eu cred, că bine a gândit acel Primat, când 
a gândit în acele momente, că putându-se pro- 
duce o agitaţie oare care în ţara, nu trebuia, să 
lase să participe şi biserica, la această agitaţie. 
Din parte-mi sunt convins, că şi Mitropolitul 
Moldovei de atunci na avut nici o intenţie de 
a face politică de agitare, şi astăzi cred, că însuş 
Mitropolitul! Primat al României, care pe atunci 
era Mitropolit al Moldovei, admite că bine a fă- 

cut atunci fostul Mitropolit Primat din Bucuresţi, 
că nu a luat parte la o ceremonie, care-i 
părea implicată în demonstrații politice. 

D-lor, în această stare de lucruri, dacă noi, 
adică societatea noastră civilă, avem dorința de 
a îndrepta starea clerului nostru şi mai ales do- 
rința foarte legitimă de a ridica clerul de mir, 
cred că nu ar trebui să venim şi să tragem la 
bara Adunării pe Episcopii ţării. 

De sigur că sunt multe slăbiciuni omeneşti 
de vindecat, şi multe rèle de stirpit, dar să nu 
uitam (şi cu drept cuvent a relevat aceasta şi 
onor. domnul Ionescu), că toţi Episcopii noştri 
sunt aleşi de ţara intreaga reprezentată în Ca- 
meră şi Senat, că ceea ce avem astăzi pe scau- 
nele episcopale, este ceea ce noi, ţara, cu sufra- 
giul nostru, am scos şi am ales din toată preo- 
ţimea şi am pus pe acele scaune. 

„Aşa, fiind, este oare lucru nemerit, ca în mo- 
mentul când ne alipim de biserică, cel dintâi pas 
al nostru să fie o critică amară, o declaraţie 
violentă în contra acestor Episcopate? Şi dacă 
aşa procedem noi la reforma bisericei şi dacă aşa 
'"aţităm noi preoţii de mir în contra Episcopilor, 
ne mirăm că Episcopii încep a se găsi instrăinaţi 
de noi? şi că încep a privi în noi, societatea 
modernă, un fel de duşman care-i atacă şi care 

nu le lasă participarea liberă, deschisă, bine-voi- 
toare la opera noastră? Apoi aceasta ar fi o 
bună acţiune politică a noastră, societate civilă ? 
Dar atunci de ce prin Constituţie am admis 
Episcopii în Senat? Fără îndoială, pentru ca îm- 
preună cu noi să lucreze şi ei ca buni colegila 
indreptarea clerului; şi când aceasta este starea 
noastră constituţională, este oare drept ca noi, 
Camera de jos, să venim să le săpăm autoritatea, 
cu interpelări de acestea? Nu mai înţeleg. Eu 
cred, că ar trebui cu toţii împreună şi cu ei îm- 
preună să procedam la indreptare, şi or-ce des- 
binare şi invrăjbire, care cu această ocazie © 
introducem noi laicii în contra Episcopilor, este 
o întârziere a acestei opere de reformă, şi onor. 
d. Kogălniceanu, care cu drept cuvânt ne arată 
însemnatul rol naţional, ce l-au avut prelaţii 
noştri în 1857, nu poate să ne facă să credem, 
că astăzi ar trebui să începem un fel de r&sboi 
civil în contra Episcopatului Român! 

Onor. Cameră, convins, ca şi d-voastră toţi, 
că se simte r&ul şi că toţi avem dorința de a-l 
'ndrepta, m'am crezut dator de a ridica un glas 
slab în favoarea conlucrării noastre a tutulor pen- 
tru această reformă împreună cu însuş Episcopii. 
Căci nu este nimic mai periculos decât ca socie- 
tatea civilă, care nu tolerează ca să se ames- 

tece biserica întru ale ei, să se amestece ea într’ 
un mod duşman întru ale bisericei. Nu trebuie 
să ne înstrăinăm un aşa de puternic mijloc de 
întărire a poporului nostru, 

Pentru ca să ajungem la această reformă în 
bună şi paşnică lucrare, prima cerință este res- 
pectarea, bisericei şi a reprezentanților ei din 
partea noastră. (Aplause.) 

La Adresă. Nemulțumirea în țară. Necesitatea 
unei magistraturi mai independente. 


(Şedinţa Camerei de la 27 Noemvrie 1895). 


D-lor deputaţi, prin darea de seamă ce a făcut 
d. raportor asupra celor petrecute în comisia 
de r&spuns la adresa Tronului, aţi putut vedea 
că în această comisie in care mi-aţi făcut onoa- 
rea şi de astă dată de a më alege, nu s'au pu- 
tut întruni sufragiile unanime a membrilor pen- 
tru redacţia ce se propune votului d-voastră. 
O minoritate, compusă din d. Laurian şi din mine, 
a prezentat comisiei câte-va amendamente; două 
din acestea, cele mai principale, n'au fost primite 
de majoritate. Pentru noi importanţa lor a fost 
destul de mare pentru a ne face astfel să vo: 
tăm în contra proiectului întreg. Vom motiva la 

timp aceste amendamente înaintea d-voastră; şi 
dacă nu vor avea favoarea de a fi primite, ne 
vom vedea, cu părere de r&u, siliţi a vota în 
contra întregei adrese. 

D-lor deputaţi, suntem în discuţia generală, 
a adresei; după art. 95 din Constituţie „la des- 
chiderea sesiunei Regele expune prin un mesagiu 
starea, ţării, la care parlamentele fac respunsu- 
rile lor.“ Suntem dar chemaţi după Constituţie 
a ne da fie care părerea, fie prin vot, fie prin 
vorbire, asupra modului cum privim starea țë- 
rii în momentele de faţă. Ca să putem judeca 
starea ţării, este bine să ne întrebăm mai ântâi, 
cari sunt în momentele de faţă elementele di- 
ferite, care preocupă opinia publică şi sunt 
caracteristice pentru o expunere a situaţiei. Noi 
vedem mai ales trei elemente diferite, cari nu 
pot fi trecute sub tăcere când este vorba de 
starea ţării de astăzi. Douë din aceste se arată, 
în felul său de către d. raportor al majorităţii, 
unul nu se arată. 

Aceste trei elemente sunt următoarele: ântâi 
şi poate predomnind în preocuparea, d-voastră: 
criza care se desfăşură in Balcani; al doilea, în 
năuntru, grija pentru situația economică; mai 
adăogăm al treilea o altă preocupare, nu exter- 
nă, ca cea dintâi, nu de ordine materială, ca 

cea dea doua, ci de o altă ordine foarte carac- 
teristică ; vom numi acest al treilea element: 
nemulțumirea, crescândă a ţării faţă cu adminis- 
traţia. 

Voi trece foarte repede peste cele două ele- 
mente dintâi. In privinţa evenimentelor, cari 
se petrec în aşa apropiere de noi dincolo de Du- 
năre, noi nu avem nimic de zis la formularea 
făcută de majoritatea comisiunii în proiectul de 
răspuns la adresă. Faţă cu apărarea ţării, în 
ceea ce priveste situaţia ei în relaţiile inter- 
naţionale, noi ne asociem la acea expresie de 
sprijin ce trebue să fie dată guvernului. Cred 
chiar, d-lor deputaţi, că ne putem felicita de 
situaţia noastră în această privinţă. Atitudinea 
rezervată ce a păstrat România în conflictul 
balcanic, şi, daţi-mi voe a adăoga, fără a ni se 
putea imputa, o excesivă mândrie naţională, dem- 
nitatea şi siguranţa procedărilor, prin cari s'a 
distins Statul nostru cu ocazia acestui con- 
flict vecin, a dat o dovadă despre maturitatea 
politică, la care a ajuns România, şi despre tăria, 
cu care ştie a-şi indeplini misiunea modestă, dar 
bine înţeleasă, ce o are în politica generală a 
Europei. (Aplause.) 

Aşa de adinc este acest simțiment în noi, 
încât şi ceea ce voi avea onoarea să vă zic a- 

supra părţii, la care ne-am despărţit de majori- 
tate, o voi zice numai întrun mod condi- 
tional. Este adică bine inţeles, că noi vorbim 
despre nemulţumirile crescânde interne numai 
presupuind, că vom avea timp de desvoltare 
paşnică pentru a ne ocupa de as2menea chestii. 
Dar dacă criza vecină va lua un caracter mai 
acut, vom fi cei dintâi a da dovadă despre 
necesitatea ce simţim, că or ce divergență între 
noi trebue să înceteze, când este vorba de sus: 
ţinerea, ţării faţă cu străinătatea. (Aplause.) 

D-lor, trec şi mai pe scurt asupra celui de 
al doilea punct relevat în situaţia actuală, adică 
asupra stării noastre economice, pentru a nu 
vă obosi prea mult în această discuţie generală. 
Este un amendament special pus de noi in a- 
ceasta privinţă, care ne va veni în discuţia pe 
articole, şi atunci unul sau altul dintre noi va 
desvolta motivele acestui amendament. 

Viu acum la al treilea element, care ne pare 
a caracteriza starea ţării noastre în acest moment; 
la nemulţumirea, pe care o credem crescendă în 
privinţa administraţiei. 

Aici se cuvine a menţiona mai ântâi unul din 
simptomele publice, cari s'au produs întru aceasta : 
este coaliția mai multor bărtaţi politici însemnați, 
unii din Cameră şi Senat, cei mai mulţi afară, 

din Cameră şi Senat, coaliţie care, cu toată di- 
vergenţa, de principii afirmată, se simte oare-cum 
forţată de imprejurări ca să se formeze şi care-şi 
îndreaptă acţiunea în contra guvernului de as- 
tăzi. D-lor, nu este treaba noastră de a vorbi 
pentru sau contra unei asemenea coaliţii, nu ne 
priveşte intru cât este o coaliţie. Dar pe mine 
më interesează, dacă imi permiteţi a vë aduce 
aminte de un punct de vedere susținut şi în 
anul trecut, din punctul de vedereal necesităţii, 
ca toate elementele politice ale ţării să fie re- 
prezentate intr'o Cameră. Va fi important a con- 
stata din acest punct de vedere, dacă elementele 
conservatoare, pe cari le văd în coaliţie şi 
cari prin manifestul lor cer libera expresie a 
ţBrii, înţeleg prin aceasta: că vor să participe 
şi ele la viitoarele alegeri şi la viitoarele Camere. 

Dacă o vor, atunci manifestul coaliţiei este 
cel dintâi fir de iarbă crescut peste pământul, 
în care este bine să fie şi să rămăe înmor- 
anântată rezoluţia din anul trecut, prin care 
se declară de nelegală revizuirea şi dotaţia 
“Coroanei. Atunci cei ce din legalitate îşi fac o 
"armă de atac în contra guvernului, vor da mai 
antâi ei înşii exəmplul că reintră în legalitate şi 
se supun legilor ţării, şi dacă va fi aşa, atunci 
acest manifest, să vă fie un semn bine venit! 

De altminteri coaliția în chestie nu are pentruw 
noi o altă valoare decât aceea de a fi un simptom 
mai mult al preocupaţiunii generale în ţară, 
simptomul unei mari şi întinse nemulțumiri. 

D-lor deputaţi, nu este lucru uşor de a vorbi 
cu oare-care folos despre nemulţumirile unei ţări. 
cu administraţia sa, şi sper că-mi veţi face onoarea 
de a crede mai dinainte, că nu am atins un ase- 
menea punct pentru a vă debita numai un şir 
de fraze generale de opoziţie. 

Administraţia e un aparat foarte complicat; 
sunt 3000 de primari, atâţi subprefecţi şi atâţia 
prefecţi, etc., sunt aşa de multe chestii izolate, 
ce în decursul unui an seresolvă de administraţie, 
încât ar fi cea mai mare nedreptate, când ar 
cita cineva numai 2, 5 sau 10 nemulțumiri, fie 
or cât de legitime, pentru nedreptăţi suferite din 
partea administraţiei şi ar veni să facă din aceasta 
o armă de acuzare in contra guvernului într'o 
discuţie generală la Adresa Tronului. Asemenea 
rele s'au comis şi, din nenorocire, din cauza slă- 
biciunilor omeneşti se vor comite in totdeauna; 
şi-mi aduc aminte foarte bine, cu câtă drep- 
tate s'a atacat şi reaua administraţie a conservato- 
rilor, cum se poate ataca şi reaua administraţie 
a guvernului liberal. Aci au mare cuvânt aceia 
cari zic, că întreaga cultură a ţării cu moravu- 

rile ei trebueşte mai ântâi îndreptată şi apoi va 
veni şi o mai bună administraţie în toate amă- 
nuntele. 

Cu toate aceste expresia „nemulţumire“ pen- 
tru a caracteriza opinia publică dintr'o ţară 
nu este un cuvânt, care trebue înlăturat, şi 
nu este imposibil de a afla un fel de măsură, 
după care să ne putem forma, judecata cu oare- 
care siguranţă. 

Multe rele se pot face într'o administraţie ; to- 
tul este ca să simţă, că direcţia centrală vě- 
zută, manifestă, este spre îndreptare. Multe slăbi- 
ciuni vor avea mulţi funcţionari de ai noştri or 
cum s'ar alege, fie şi cu cea mai mare bună cre- 
dinţă, numai să se simtă că este în adevăr se- 
rioasa tendenţă de a-i alege bine și de ai face să, 
proceadă în lucrările lor după legi şi după dreptate. 

Dar când sar vedea din contră, vorbesc hi- 
potetic, nu întrun cas, nu în două, nu în zece, 
ci când s'ar vedea intr'un mod aproape general, 
că administraţia centrală, în loc să reducă pe 
cât poate resolvirea chestiilor la o normă de 
dreptate sau de echitate generală, tinde a spori 
acţiunea arbitrară a unor membri din partid, fie 
în interesul exclusiv al partidului, fie în intere- 
sul personal al partizanilor; când s'ar vedea mai 
departe, că un minister, în decursul unui timp 

mai îndelungat, al acţiunii sale, se fereşte a 
aduce în desbaterea Camerei vre-o m&sură legis- 
Jativă, care să mai restringă arbitrarietatea ad- 
ministrativă, şi dacă chiar se prezintă vre-un 
asemenea proiect, îl desbate numai de aparenţă, 
il întârzie, il modifică, îl slăbeşte şi în urmă îl 
înlătură, atunci suntem în drept de a ne între- 
ba: prin o asemenea tendenţă, manifestată prin 
o mai lungă experiență, va creşte sau va scă- 
dea nemulţumirea, țării şi, dacă va creşte, se 
va putea vorbi cu oare-care temei intr'o discuţie 
a Adresei către Tron despre această situaţie? 

Putem dar avea două constatări diferite, sau 
dacă este vorba numai de nemulțumiri parţiale 
în diferitele amănunte a le administraţiei, sau 
dacă este vorba de o tendență generală a ad- 
ministraţiei centrale spre lăsarea intereselor în 
arbitriul membrilor influenţi din partid. 

Intre acest „dacă şi dacă“ avem să facem 
cumpăna. 

Să examinăm dar chestia mai de aproape. Onor. 
meu preopinent, d. Tacu, vede lucrurile în nişte 
colori foarte trandafirii. D-sa are convicţia, că 
se îndreptează toate sub administraţia actuală şi 
că vor veni pruiecte de legi, cari vor încuraja 
industria, comerciul, învățământul public şi că 
se vor face toate ameliorările cerute de noi. 

Dar, d-lor deputaţi, de la proclamarea Regatului 
au trecut patru ani şi mai bine, suntem în 
anul al cincilea şi ar fi timpul venit să ne dăm 
seamă despre tendenţa administraţiei centrale 
spre bine sau spre r&u. 

După proclamarea Regatului ne-a spus guver- 
nul, nu noi o zicem, guvernul a zis-o şi a repe- 
tat-o: a venit era cea nouă, aveţi o muncă mult 
mai mare, mult mai grea de îndeplinit; ați consti- 
tuit Statul român, acum aveţi sarcina de a-l or- 
ganiza înăuntru. 

Pentru ce acest Stat român trebue să se or- 
ganizeze ? 

Pentru că Statul român, in urma constituirii 
sale moderne, a devenit un Stat constituţional şi 
occidental; trebue să se deosibeasză de orienta- 
lismul, în care era căzut în secolul trecut, prin 
urmare trebue să introducă în legislaţia sa 
între altele şi o mai mare siguranță individuală 
a cetăţeanului în contra arbitrului guvernamental. 

Căci atunci, când se zice Stat constituţional, 
aceasta implică între alte lucruri esenţiale 
o putere legislativă, o putere judecătorească şi 
o putere executivă. Va să zică, în deosebire de 
Turcia şi Rusia, nu are puterea executivă să 
intre în justiţie, nici să paralizeze acţiunea pu- 
terii legiuitoare; nu are puterea legiuitoare să 

facă executare sau să facă justiţie; iar puterea 
judecătorească are să aplice după conştiinţă o 
lege scrisă şi să dea dreptate pe cale generală 
tutulor, fie guvern, fie particular. 

Acestea, în princip, sunt cele trei atribuţii 
deosebite, fără de cari nu există Stat constitu- 
ţional. 

Nouă insă ne lipseşte încă unul din acei trei 
stilpi, pe cari stă Statul modern; ne lipseşte in- 
dependenţa puterii judecătoreşti de puterea exe- 
cutivă,. 

Şi më mit (dar m-am mirat de atâtea ori in- 
ainte d-voastră!) cum se pot găsi în partidul 
liberal oameni, cari să zică: nu este încă coaptă 
societatea noastră sau moravurile noastre pentru 
această independență; adică pentru inamovibi- 
litatea magistraturei. Partidul liberul, cure a re- 
format, care a constituit, care a voit să facă 
chiar progrese în constituţionalism prin revi- 
zuire, nu vede oare că, dacă declară poporul ro- 
mân de astăzi incapabil de a avea independenţa, 
magistratului, îl declară implicit incapabil de a 
avea sistem constituţional? Căci este absurd a 
vorbi de sistem constituţional, dacă nu ai inde- 
pendența magistratului de guvern. (Aplause). 

- Este absurd; este mai rău decât absurd. In- 
dată ce nu ai independenţa magistratului, ai 

intrat în Orient. (Aplause). Ai intrat chiar mai 
departe şi eşti mai rău decât în Orient, Cu ha- 
tirurile turceşti ştii la cine te adresezi; cu apa- 
renţa unei magistraturi, care judecă după o carte 
de legi, dar care însăş este schimbată şi men- 
ţinută după arbitriul unui ministru, ai ipocrizia, 
ai hatirul mai teribil mascat sub aparenţa unei 
legalităţi, şi atunci este mai bine franca decla- 
raţie de orientalism cum era mai nainte. (A- 
plause.) 

Dar acestea sunt generalităţi, cum zicea d. 
Lascar Catargi. (Aplause.) Să specificăm ceva 
chestia. 

Organizarea în interior! 

Acum patru ani, cea dintâi chestie la or- 
dinea zilei a fost: magistratura, independentă. 
Cu drept cuvânt, fiind-că nici nu există Stat 
constituțional fără aceasta. 

In Mesagiul de acum trei ani sa, repetat, in 
mesagiul de acum un an iarăş s'a zis: veţi avea 
asigurată independenţa magistraturei şi încrede- 
rea justiţiabililor. Dar nu ştiu cum s'a întimplat 
ca totdeauna ministrul, care în vre-un Mesagiu 
ne da asemenea promisii, să fi fost schimbat ìn- 
ainte de a se putea încerca măcar să-şi realizeze 
promisia. 

Ministrul, care acum patru ani ne dase această 

promisie, onor. d. Pherechyde, a fost schimbat- 
a doua zi; şi ministrul de justiție de acum & 
ani a fost schimbat; şi ministrul care ne a pro- 
mis în anul trecut — nu-mi mai aduc aminte 
care... a! d. Voinov, a fost schimbat după 
două luni. Şi më tem că ministrul, care ne pro- 
n ite astăzi, adică nu ne prea promite de astă 
dată, va fi schimbat după două zile. (Ilaritate). 

Cum vë pare d-voastră aceasta? Intreb eu: 
ce vrea partidul liberal să facă cu o organizare 
aşa de fundamentală, precum este neatirnarea ma- 
gistraturei de arbitriul guvernului? Dar ce însem- 
nează toată lupta pentru libertate in or-ce Stat. 
modern? Ce insemnează, dacă nu scoaterea unei 
părţi a vieţei publice din arbitriul puterii execu- 
tive? Şi când patru ani ni se tot repetă din an 
în an, că trebue să organizăm şi să reorganizăm, 
şi se tot promite şi nu se face, imi vine să zic 
pare că e un făcut, adică făcut în sensul 
poporului, care prin făcut nu înţelege săvirşit, 
ci înţelege că e ursit, în casul nostru ursit de a 
nu se face. Când vedem, că se sustrage regulat 
or-ce ministru al justiţiei de la opera pe care o. 
propune, aceasta nu vă pare d-voastră, că auto- 
rizează pe cine-va să spue în Cameră, tră- 
gend suma acestei experienţe de patru ani: nu 
este voinţa serioasă a administraţiei centrale de 


www.dacoromanica.ro 


3179 


a scoate de sub arbitriul puterii executive soar- 
ta magistraţilor şi prin ei soarta impricinaţilor ? 
(A plause.) 

Aduceţi-vă aminte de acum un an. In acea 
interesantă defilare de oratori in nou aleasa 
Cameră, care după părerea revizioniştilor avea 
să ne dea o mai bună expresiune a ţării, în 
acea defilare, pe care d. Kogălniceanu a carac- 
terizat-o într'un mod cam pitoresc 1), se înscrisese 
la vorbă şi actualul ministru al justiţiei şi ne 
ţinuse o cuvântare frumoasă. Şi când am văzut 
cum în sensul celor zise de Mesagiul de atunci, a- 
dică de independenţa magistraturei, se schimbă 
ministrul justiţiei şi vine d-sa, vë mărturisesc 
că am pierdut pentru moment bănuiala, ce ince- 
pusem a o avea, că nu se va face nimic de partidul 
liberal sub acest guvern pentru independenţa ma- 
pistraturei şi mi-am zis: d. Nacu are să facă 
ceva; toată ambiţiunea, toată onoarea unui re- 
prezentant al tinerimii inteligente din partidul libe- 
ral este legată de această chestie. Şi în adevăr 
am şi văzut îndată o comisie numită ded. mi- 
nistru al justiţiei, în care mi-a făcut onoarea de 
a më convoca şi pe mine, care a fost consultată, 
de d-sa ce trebue să facă. În acea comisie a spus 





1) „Irozii din Vicleim“. 

fie-care ce a crezut. Ministrul justiţiei, cu o lau- 
dabilă energie, s'a pus apoi pe lucru, a făcut 
un proiect de organizare, l-a trimis în cercetarea 
Curţii de casaţie, şi nu ştiu dacă şi a altor 
Curți, ni l-a trimis tipărit şi nouë, membrilor ace- 
lei comisii. Ce m'a înspăimântat însă îndată 
ce am văzut lucrarea, tipărită şi mi-a deşteptat 
iarăş vechia, bănuială, a fost...însă, d-lor depu- 
taţi, după discuţiile latineşti dintre d. Rădu- 
lescu şi ceilalţi membri din Cameră, mi-e frică 
să më arunc şi eu în latineasca. Dar iată lucrarea 
d lui ministru, o am cu mine. Ea poartă titlul: 
„ante-proiect“. Ce va fi aceasta, ante proiect ? Pe 
cât înţeleg eu acum, între proiect şi ante-proiect 
este o deosebire foarte mare. Proiect însemnează 
pe latineşte o aruncătură înainte. Ante-proiect va 
fi însemnând dar o aruncătură înainte a unei arun- 
cături înainte a organizării judecătoreşti. (Ilari- 
tate. Aplause). 

Më aşteptam acum să văd, ce se face la des- 
chiderea,: Camerei. Mesagiul Coroanei, aşa de bo- 
gat în solicitudinea sa pentru lucrările d-voastră 
în anul trecut, în anul acesta vă zice cu un la- 
conism demn de o mai bună cauză: mai aveţi 
din anul trecut proiecte de legi; guvernul meu 
vă va mai prezenta şi altele. Atâta e tot? Cum? 
Un proiect de lege aşa de insemnat, fundamen- 

tal, care are să ne facă un Stat constituţional 
din ce nu suntem decât în aparenţă, se lucrea- 
ză pe baza întregii atmosferi a Camerei din anut 
trecut de d. ministru al justiţiei, proiectul se tri- 
mite la Curtea de casaţie, este gata, îl am şi 
eu, şi nimic despre el în Mesagiu?! 

Fără indoială, m'am crezut dator in comisia 
adresei să întreb, cum stăm cu această chestie. 
Şi d, ministru a avut amabilitatea a ne specifica 
cu mai puţin laconism câte-va proiecte de legi, 
care au să vie in desbatere, şi atunci am auzit, 
că are să vie în desbatere mai ântâi de toate 
un proiect asupra instrucției publice. 

M'am informat mai de aproape. E ceva straniu 
acest proiect al instrucţiunii publice. Ştiţi că profe- 
sorii se aleg prin concurs şi sunt cam inamovibili. 
Acestora mai ce să le faci; adică mai ce să le 
faci cu influenţa guvernamentală, nu sunt direct 
la discreţia guvernului. Reforma învățământului 
e o chestie foarte importantă pentru îmbunătă. 
țirea ţării în genere. Politiceşte vorbind insă în 
chestia ce o discutăm acum, adică în privinţa 
restringerii arbitriului administrativ acolo unde 
nu are ce căuta, reforma învăţămentului public 
se află pe a doua linie. 

Şi apoi mai adăogaţi şi aceasta: proiectul în- 
v&ţămentului public, or cât de însemnat ar fi, nu 

e gata, nu e încă. scris, nu e făcut; nu sa con- 
sultat nimenea asupra lui; nu e dat încă în 
consiliul miniştrilor, şi totuş de odată accentul 
din partea guvernului şi a majorităţii comisiei, 
că acest proiect nefăcut trebue să vie inainte 
şi proiectul pentru organizarea judecătorească, 
făcut, tipărit, publicat şi distribuit, are să vie 
în urmă, Straniu lucru! In urma a ce? Mi-am 
permis a întreba pe d. ministru al justiţiei, şi 
cred că nu comit o indiscreţie spuind ceea 
ce ne-a zis d-sa în comisie. . , Cu autorizarea d-sale 
dar spui că a zis, că pentru d-sa reforma mı- 
gistraturei e strins legată cu îmbunătăţirea sı- 
lariilor magistraturei şi după părerea d'sale 
această îmbunătăţire s'ar urca la un milion, şi 
dacă acest milon e disponibil sau nu, trebue să 
se vadă după discuţia budgetelor. 

Eu mi-aduc aminte că pentru profesorii, cei 
cam inamovibili, cari nu se pot prea -lesne căş- 
tiga influenței guvernului, numai decât sau 
găsit 1.400.000 lei; dar cânl vine chestia la 
magistratură, unde e tocmai vorba ca prin o nouă 
organizare să se scoată de sub influenţa puterii 
executive, se leagă totuldeun milion, care e greu 
de găsit, şi în situaţia finanţiară a momentului 
impresia ce am avut-o, e: că nu se va găsi de 
loc pentru proiectul acesta de lege. Curioasă ar- 

gumentare a ministrului de justiţie! Judecători, 
voi, chemaţi a judeca nu numai oameni privaţi, 
ci prea adese ori şi administraţia în relaţiile cu 
cei privaţi, voi, cari pentru aceasta atirnaţi de 
Ja arbitriul meu, ministrul de justiţie, în ceea ce 
priveşte Curțile de apel şi tribunalele şi judecă- 
toriile de ocoale, vouă, fiind-că n'am un milion 
ca să vë măresc leafa, nu vë dau nici măcar 
ceea, ce v'aş putea da fără leafă: demnitatea şi 
independenţa voastră (Aplause). Dar tocmai fiind- 
că lipseşte un milion, daţi-le cel puţin demnita- 
tea oficiului, ca să se ştie că nu sunt atirnați 
de bunui plac al unui ministru. 

Onor. d. raportor ne-a atribuit, în darea de 
seamă ce a făcut asupra desbaterilor din comisia, 
adresei, intenţii prea juvenile când a zis, că a- 
mendamentul nostru a avut „scopul de a cere 
reforma magistraturei înainte de or-care altă 
lucrare“. Nu, acesta nu a fost scopul nostru. 
Camera fără îndoiala o să lucreze, după dispo- 
ziţia timpului sëu, aceasta sau altceva; dar scopul 
nostru era de a cere „neintârziata“ prezentare 
a proiectului, care ne-a fost anunțat în zadar 
de patru ani de zile, care acum e făcut şi ti- 
părit, şi se vede de o-dată amânat în indefinit, 
pus în urma unui proiect nefâcut şi neadus. 
Noi am vrut să arătăm, cum prin această proce- 

dare se dovedeşte, că nu e intenția guvernului 
ca să vě prezente reforma organizării judecă- 
toreşii. 

D-lor, chestia urgenţei anume pentru reforma. 
magistraturei misepare că e multmai importantă 
decât se arată la prima vedere. Căci în acelaş 
mod, în care vorbeam de judecarea unei nemul- 
ţumiri din societatea întreagă asupra adminis- 
traţiei în genere, să vedem de nu vom putea. 
găsi o măsură pentru a judeca, dacă magis- 
tratura noastră a crescut sau a scazut în ni- 
velul ei sub guvernul liberal? Sau cel puţin să 
constatăm, dacă a crescut sau a scăzut în apre- 
ţiarea, ţării asupra ei? 

Iată m&sura ce v'o propui pentru a putea 
judeca: fac apel la conştiinţa d-voastră, cum 
îşi aduce aminte fie-care din d-voastră, căci aci 
nu e vorba de partid. 

Cunoaşte fie-care din d-voastră, fie din ceea-ce 
s'a petrecut chiar cu d-voastră, fie din cercul relații- 
lor private ce le aveţi, următorul lucru: când 
astăzi o persoană are un proces important, aţi 
auzit d-voastră cu toţii zicendu-se: să-mi aleg 
un advocat aproape de guvern şi cu influenţă, 
că dacă nu fac aşa, am să pierd procesul? Spun 
un adevăr de toţi cunoscut cu aceste cuvinte? 

E unul din d-voastră, care vrea să më des- 

minţă? Unul singur? Nici unul nu më întrerupe. 
Dacă dar nu e nici unul, ce insemnează aceasta? 
Aceasta însemnează, că s'a pierdut încrederea 
țării în independenţa şi imparţialitatea magis- 
traturei. Cu alte cuvinte, se simte că magistra- 
tura e o dependenţă a guvernului. 

Apoi acesta e statul constituţional mo- 
dern? 

Dar când aş merge acum mai departe în acest 
şir de constatări în chiar conştiinţa d-voastră, 
când aş zice..... „ dar nu voi comite lipsa de 
parlamentarism de a cita un singur nume. Eu 
voi face numai şi numai apel la d-voastră, şi ar- 
gumentaţia mea numai atunci va fi temeinică, 
când în capul d-voastră la amintirea lucrului va 
sta şi numele persoanei, atunci se va dovedi, că 
aşa e opinia publică. Când aş zice dar, în Bu- 
cureşti cine este advocatul cel mai influent ca 
partizan al guvernului? Cine e acela pentru care, 
dacă e un proces important, se face un steeple- 
chase (cuvânt englez dar lucrul nu este din patria 
constituţionalismului), cine sål aibă mai ântâi, 
şi nefericitul împricinat, care vine în al doi: 
lea rînd, aleargă disperat la ușa tutulor celor 
lalţi advocaţi ca să caute o contrabalansare 
a influenţei. Aceasta, d-lor, e un scandal. (A- 
plause.) 

56680 25 

Mai adăogaţi acum curagiul (e parlamentar 
termenul), cu care o persoană de o aşa influență 
se foloseşte şi de poziţia sa spre a schimba cu 
ajutorul aparatului legislaiiv o dispoziţie înter- 
pretativă a, legii pentru un proces ad hoc, şi 
atunci imi veţi da dreptate când zic, că am căzut 
mai jos decât hatirul turcesc (Aplause.)!) 

De ce nu se îndreptează dar starea de astăzi, 
când vedem că mergem din r&u în mai rău? Şi 
cum sufere aceasta, partidul liberal? Acum zece 
ani era d. Lahovari ministru de justiţie. In contra 
sa se poate vorbi de influenţă politică, de can- 
didaturi oficiale şi de altele, dar în privinţa jus- 
tiţiei cine era persoana influentă pe atunci, la 
care trebuiai să mergi numai decât ca să câş- 
tigi procesul? Stă in conştiinţa d-voastră vre-o 
persoană influentă după atunci, precum stă pen- 
tru acum? 

D. Dimitrescu şi Djuvara. Da. 

T. Maiorescu. Fiind-că în privinţa aceasta văd 
că sunt în divirgenţă de opiniune cu unii din 
d-voastră, retrag această parte a argumen- 
tului meu. Dar sunt dator să spun, că după 
convingerea mea personală, de şi nu e împăr- 


1) In urma acestor cuvinte şi după o scrisoare publicată şi 
semnată de d. Eug. Statescuy s'a întimplat un duel între d-sa 
şi autorul scrierii de față. 

tăşită de toți din d-voastră, era mai mare 
simțimêntul public despre independenţa magis- 
traturei sub ministerul conservator. 

I. Câmpineanu. Da, când da ordine în ma- 
terie electorală. 

T. Maiorescu. Poate să aibă dreptate d. 
Câmpineanu ... 

I. Câmpineanu. Aceasta este scris. 

T. Maiorescu. Nu contest, dar nu e în chestie. 
Recunosc că în materie politică, electorală, nu era 
pe atunci simţimentul independenței mai mare 
decât acum; era foarte energică influența gu- 
vernului în viaţa politică. Insă ce curioasă mani- 
eră de a trata magistratura prin o asemenea 
întrerupere ! D-lor, or-care ar fi influenţa in ceea 
ce priveşte alegerile, aceasta nu are a face cu 
nevoile de toată ziua, nu are a face cu procesele 
numeroase şi obişnuite ce le au cetăţenii din a- 
ceastă ţară. Ce puneţi d-voastră în comparaţie 
mişcarea, trecătoare a unei elecţiuni, or cât de 
importantă ar fi, cu zilnica corupţie a sim- 
ţimentului de dreptate în celelalte afaceri? (A- 
plause parţiale.) 

Dar să mergem mai departe. Să constatăm 
că această decădere a opiniei publice în ceea ce 
priveşte independenţa magistraturei în ţară merge 
paralel cu un întreg sistem r&u al administraţiei 

centrale, şi anumecu încuragiarea influențelor per- 
sonale nelegitime în mai toată sfera intereselor 
publice şi private, 

Nu aşa, d-lor, că întrun Stat constituţional 
puterea legislativă se deosebeşte de cea, executivă, 
şi de cea, judecătorească? 

Inchipuiţi-v8 acum în hipoteză, că un guvern 
oare-care nu ar voi să se limiteze bine com- 
petenţa fie-căruia din aceste ramuri ale puterii 
publice, folosindu-se tocmai de amovibilitatea 
funcţionarilor administrativi, de influenţa ad- 
ministrativă în toate afacerile, în darea de con- 
tracte, în băuturile spirtuoase, în arendarea mo- 
şiilor Statului, în darea antreprisei tutunurilor, 
etc. etc. Nu vorbesc de guvernul acesta, fac 
numai 0 construcţie hipotetică. Să ne închipuim 
dar în hipoteză, că ar fi un guvern care şiar 
zice: cum să-mi asigur o majoritate în Camera ? 
Principiile? Bun lucru! Interesele? Mai sigur 
lucru! Si ast-fel ar zice: dacă aş lăsa eu oare- 
care influență preponderantă, în afară de or-ce 
preocupare pentru o bună şi normală administrare 
a ţării, în mâna unor membri ai partidului meu 
în oraşele diferitelor districte, cu condiţie ca să 
më susţie cu voturile lor totdeauna la guvern? 
O simpla hipotesă dlor; ce aţi vedea atunci? 
Aţi vedea, că un membru al Adunării, sau fie 

şi un membru al administrațiunii, ar fi pus pe 
guvern în poziție de a tranga, afară de legalitate 
şi numai prin arbitriul sëu, multe chestii pentru 
cari s'ar cuveni să fie numai legea hotăritoare; 
de exemplu, ar provoca numiri în funcțiuni nu 
numai administrative, dar şi judecătoreşti, ar a- 
sigura un fel de bună predispoziţie în interesele 
judiciare ale cutăruia sau cutăruia din protegiaţii 
săi, ar dispune de numirea şi destituirea unor 
directori de şeoale, cari se consideră ca posturi 
administrative, ar influența in mod hotăritor 
confirmarea unui contract de arendare al moșiilor 
Statului, al monopolului tutunurilor, etc. etc. 

Dar îmi veţi zice acum: ce are a face această 
hipoteză cu realitatea ? 

De, d-lur, e cam îndrăsneţ să viu la realitate. 
Cum să v'o dovedesc? Cum să mă justific? Voi 
încerca modul întrebuințat adineaori. Propria 
d voastră memorie să më justifice, eu însumi nu 
voi numi nici un nume, nu voi cita nici o 
persoană. Dar vë pun întrebarea: cine este în 
judeţul... căci aceasta se face pe judeţe; după 
hipoteza noastră se dă unul sau mai multe ju: 
deţe într'un fel de antrepriză materială şi mo- 
rală .. . care judeţ vreţi să-l luăm? Să zicem de 
exemplu Botoşani; aşa dar vě pun întrebarea: cine 
este, în inţelesul celor zise mai sus, omul cel mare şi 

tare in Botoşani? Cine în districtul Tecuci, cu 
inriurire şi asupra Berladului şi mai departe? 
Cine este omul cel mare în oraşul Buzău? Care 
este dinastia, care stăpânea pănă mai deunăzi 
districtul Vaslui? Astă-zi aud că s'a schimbat 
acolo, dinastiile acestea se cam schimbă. Este 
un fel de joc de balanţă dela unulla altul. Dacă 
aş întreba, de exemplu, cine este astăziia Foc- 
şani, aş fi eu singur nedomirit, fiind-că vëd că 
se combat unul pe altul, sunt doi puternici, şi 
rămâne să vedem care pe care. 

Când am pus eu acum aceste intrebări, a 
fost unul singur dintre d voastră, care a rămas 
nedomirit, cine este? Conclusia e clară: dacă aţi 
ştiut cine este, atunci hipoteza mea s'a făcut re- 
alitate în propria d-voastră conştiinţă. 

Care este calea dreptăţii? Legea, legea care 
scuteşte individul de a fi silit să se plece la 
buna graţie şi la hatirul persoanelor influente. 
Voi să trăesc în districtul meu conform cu con- 
ştiinţa mea, cu ideile mele şi cu drepturile mele 
de cetăţean sub scutul legii, şi să nu fiu silit: 
a îngenuchia la omul partidului (Aplause.) 

Ce să mai lungim vorba? Mě resum: dacă am 
zis la inceput, că sunt nemulțumiri în ţară, 
acum ne am înțeles cu toţii ce însemnează 
aceasta şi ce însemnează reforma urgentă în or- 


www.dacoromanica.ro 


391 


ganizarea unei magistraturi neatirnate de gu- 
vern. 

Dacä ne am înțeles, atunci cu ocaziunea so- 
lemnă a acestui respuns la discursul Tronului, 
noi, monarhici constituţionali, ne credem datori 
a aduce la cunoştinţa Coroanei, că nemulţumirile 
în ţară au crescut, nemulțumirile în ţară cresc, 
şi a venit momentul să ne intrebăm : pănă unde 
vor creşte? Am zis. (Aplause). 

Interpelare asupra unui ordin de zi necon- 
stituțional (cazul generalului Alexandru 
Anghelescu). 


(Şedinja Camerei de la 4 Martie 1886). 





La 21 Fevruarie 1886 generalul Alexandru 
Anghelescu e numit ministru de rësboi în 
Cabinetul Ioan Brătianu. Nenorocită numire! 
In statele de serviciu ale acestui militar 
figurează mai ântâi decretul No. 419 din 
29 Fevruarie 1872, prin care, în calitatea 
sa de colonel comandant al regim. 1 de 
artilerie, fusese pus „în neactivitate prin re- 
tragerea funcţiei“, fiindcă — lucru ne mai 
pomenit pentru un militar — îşi permisese 
să şteargă din livretele individuale a le 
soldaţilor cuvintele „jur credinţă Domni- 
torului Carol I“! Reprimit fireşte de gu- 

vernul liberal de la 1876 în armata activă, 
el ajunge pe timpul r&sboiului să comande 
divizia a 4-a dinaintea Griviței, însă la 7 
Octomvrie 1877 conduce noul atac în contra 
redutei a doua cu atâta nechibzuinţă, încât, 
sub ministerul de răsboi al lui însuşI, Bră- 
tianu este înlăturat de la comanda acelei divi- 
zii şi trimis îndărăt lacorpul de observaţie 
din Calafat, (Vezi vol. II, pag. 99.) Nici a- 
ceasta nu împedică înaintarea sa la gradul 
de general şi apoi numirea sa în capul mi- 
nisterului de răsboi la 1886. Cu ce lipsă de 
pricepere şi de tact îşi inaugurează înalta 
funcţie, se vede din discursul următor. Des- 
pre ulterioara sa administraţie ministerială, 
care se sfirşeşte prin condamnarea Ja inchi: 
soare pentru delet de mituire, vorbeşte în- 
troducerea, istorică a volumului de faţă. 


D-lor deputaţi, textul interpelării, pentru a 
cărei desvoltare mi s'a dat cuventul, este urmă- 
torul: , 

„Am onoare a interpela pe d. ministru de res- 
bel asupra ordinului de zi, publicat în Monitorul 
oastei No. 6 din 27 Fevruarie 1886, cu care s'a 
anunţat armatei venirea d-sale în capul depar- 
tamentului de resbel şi care este contrar art. 
93 din Constituţie relativ la prerogativele Co- 
roanei.“ 

In adevăr, d-lor, iată ordinul de zi despre care 
se vorbeşte în această înterpelare: 

„Monitorul oastei, partea, oficială, ordin de zi.“ 

„Chemat din încrederea M. S. Regelui şi a d-lui 
preşedinte al consiliului de miniştri în capul 
departamentului de resbel, ântâia mea datorie 
este de a cere concursul tutulor camerazilor pen- 
tru a-mi uşura însărcinarea ce am luat.“ 

Apoi continuă ordinul de zi: „Devotat Tronului...“ 

Ba bine câ nu!.. Nu avea trebuinţă să o zică 
d. ministru. Oare pune cine-va la îndoială, că 
un general al armatei este devotat Tronului? 
Nefiind împărţirea în armata noastră între ge- 
nerali devotați Tronului şi generali nedevotaţi, 
relevarea specială devotat Tronului, est 0...e- 
leganţă de stil. 

Dar să continuăm: 

„Devotat Tronului şi instituţiunilor militare, 
„voi lucra fără preget, sub Inalta şi luminata 
direcţie a M. S. Regelui, pentru întărirea. şi 
prosperitatea armatei. “ 

„Rog şi sunt încredinţat, că fie-care işi va 
îndeplini îndatoririle cu zel şi bunăvoință.“ 

„Ministru de resbel, general A. Anghelescu.“ 
(Aplause.) 

Inţeleg, că aplaudează majoritatea, căci este 
scurt, este coprinzător acest ordin de zi. Este 

scurt, precum se cuvine să fie din partea unui 
ministru de resbel; şi este chiar aşa de coprin: 
zător, încât coprinde ceva prea mult; coprinde 
prea mult un membru din fraza dintâi, adică 
cuvintele: „şi a d-lui preşedinte al consiliului de 
miniştri.“ D. general zice, că este chemat in 
capul departamentului de resbel prin încrederea 
M. S. Regelui, şi imediat adaogă şi pune pe a- 
ceeaş linie o a doua incredere, adică a d-lui 
preşedinte al consiliului. 

Când am citit acest „ordin de zi“ în Monitorul 
oastei, pe care eu unul nu-l citesc numai din 
anul 1886, ci şi de mai nainte, de. e. de pe la 
1872, se înțelege că am fost numai decât im- 
presisnat de această sporire de încrederi. Insă 
vë mărturisesc că mi-am zis: dacă este numai 
impresia mea personală, atunci nu merită cazul 
să fie relevat in Cameră. Dar am văzut a doua 
zi, că este impresia mai multora şi că lucrul a 
făcut sensaţiune. Atunci m'am crezut dator să 
aduc chestia înaintea d voastră spre a se lä- 
muri, fiind-că sper că va putea fi bine lămurită 
în urma explicaţiunilor d-lui ministru de resbel. 

D-lor, ce înțeles poate să aibă un ordin de zi 
de armată, care începe prin cuvintele: chemat 
prin încrederea M. S. Regelui şi a d-lui preşedinte 
al consiliului de miniştri? Constituţiunea noastră 

în art. 93, zice: Regele numeşte şi revoacă pe 
miniştrii sei. Şi mai la vale: Regele este Capul 
pulerei armate, Aşa de pronunţată este pentru 
armată această accentuare constituţională, încât 
în deosebi pentru soldat toată raportarea oficială 
cu ţara se face numai prin legătura solemnă, 
preciză între el şi Capul Statului. O dovadă des- 
pre acest raport unic şi solemn între chiar per- 
soana Regelui şi soldat, sunt şi „livretele indivi- 
duale“ ce se dau în niâna fie-cărui militar şi în 
care este inscris jurământul de credinţă, a cărui 
formulă este şi a rămas neschimbată, de când 
avem o Constituţiune, numai că în loc de Dom- 
nitor s'a zis acum Rege. Acest jurământ zice: 

„In numele lui D-zeu a-tot-puternicul jur 
credinţă Regelui Carol I, supunere legilor şi în- 
datoririlor militare, în toate ocaziunile, în timp 
de pace şi în răsboi. Aşa să-mi ajute D-zeu.“ 
-„Depus în prezenţa noastră Comandantul... Pre- 
otul ..“ 

Este evident dar, că după textul art. 93 din 
Constituţie în cele două alineate, de cari am 
vorbit, orce ministru în genere şi in special 
ministrul însărcinat cu administrarea armatei 
este ministrul Regelui, că încrederea personală 
a Regelui şi nu a, vre-unei alte persoane il chiamă 
da minister. 

Dacă facem acum abstracţie de Ja ruportul 
special cu armata şi privim pe ministru în ge- 
nere, mai aflăm în Constituţie tot aşa de textual 
formulată, suveranitatea naţională. Prin art. 31 
„toate puterile Statului emană de la naţiune“, 
se afirmă ţara ca o suveranitate primordială, care 
nu se exercitează decât prin delegaţie. 

Pe când în spiritul acestei delegaţii suvera- 
nitatea naţională ca putere executivă este înco- 
ronată în persoana Regelui (art. 85), suveranita- 
tea naţională ca putere legislativă mai reclamă 
concursul Camerei şi Senatului. Art. 32: „Pu- 
terea legislativă se exercită colectiv de către Rege 
şi reprezentaţiunea națională.“ Cand este vorba 
dar de un act legislativ, când este vorba în ge- 
nere de administrarea publică în limitele legilor 
țării, de examinarea unui act ministerial, dacă 
este sau nu corespunzător legilor, mai ales le- 
gi constituţionale, Constituţia noastră com- 
pletează suveranitatea Regelui cu acea parte a 
suveranităţii naţionale, care este delegată în 
reprezentanța naţională, dar atât şi nimic mai 
mult în această privinţă. 

Prin urmare, Regele revoacă şi numeşte pe 
miniştrii săi; fiind-că insă după textul Constitu- 
ţiunii puterea legislativă o are colectiv El, Re- 
gele, împreună cu reprezentanța, naţională, încre-- 

derea Maiestăţii Sale Regelui pentru miniştrii Săi 
trebue să fie completată prin încrederea celui 
de al doilea factor, pus alături in Constituţie: 
prin încrederea reprezentaţiei naţionale. 

Deci dacă Maiestatea Sa Regele are dreptul 
exclusiv de a numi şi revoca pe miniştrii S8i, 
în Statul nostru constituţional însă un ministru 
numit de Maiestatea Sa trebue să fie purtat și 
susținut încă şi de încrederea reprezentaţiunii 
naţionale. Dacă nu are aceasta, dacă prin un 
act constituţional se dovedeşte lipsa de încredere 
a reprezentaţiunii naţionale, Coroana cu pre- 
rogativele ei fără îndoială poate să facă un nou 
apel la ţară, să disolve acea reprezentaţie 
momentană, şi să, solicite din nou părerea ţării 
exprimată in Cameră şi Senat, şi dacă şi la noua, 
alegere nu sar dobindi acordul de încredere, a- 
tunci este uz, este bună practică constituţională, 
ca să renunţe ministrul la funcţionarea saşi 
Coroana să-şi reporteze increderea asupra unei 
alte persoane, care să identifice increderea între 
reprezentaţia ţării şi între suveranitatea Regelui. 

Iată, d-lor deputaţi, singurele două suverani- 
tăţi, sau mai bine delegări de suveranitate, 
în privinţa cărora singure poate fi vorbă de 
încredere constituţională, 

Ce însemnează dar, când vedeţi, mai cu sea- 

mă faţă cu armata, un ordin de zi ca cel de 
faţă, în care adică un ministru de resbel se în- 
cearcă a intercala intre aceste două suveranităţi, 
de a cărora singură încredere poate fi vorba în- 
trun Stat constituţional, o figură hybridă, incre- 
derea mijlocie nedeterminată a unui alt factor 
neprevezut in Constituţie, a unui prezident de 
minister? Ce poate însemna a viri intre capul 
Statului şi între armată increderea unui element 
așa de trecător, precum este un ministru preşe- 
dinte ? 

Căci remarcaţi, d-lor deputaţi, ţara in suve- 
ranitatea ei este permanentă şi durabilă, Regele 
în suveranitatea Sa, este în permanenţă şi este du- 
rabil sub forma Dinastiei. Faţă cu această durabila 
suveranitate prevede Constituţia încrederea, care 
se cere în acord pentru ca să fie funcţionare 
de ministru constituțional. Dar ce ar insemna 
trecătorul ministru preşedinte, un şef de par- 
tid, în aceste raporturi constituţionale între 
capul Statului şi Statul pe care-l reprezentă? 
( Aplause.) 

Ar fi o eroare, ar fi o heresie constituţională, 
ar fi o resturnare a principiilor fundamentale, cari 
regulează prerogativele Coroanei faţă cu repre- 
zentaţia naţională in Cameră şi Senat. 

Este aşa de adevărat şi aşa de elementar acest 

lucru, încât n'a putut să scape nici măcar d-lui 
Meitani. 

Vorbesc de d. Meitani, fiind-că este singurul 
autor român pănă acum, care sa ocupat de 
comentarea teoretică a Constituţiunii noastre. 
D-sa grămădeşte fascicule peste fascicule cn păreri 
asupra, Constituţiunii. Se înţelege, când vă citez: 
pe acest autor, sper că citez pe cineva, care nu 
este departe astăzi de părerea acestei majorităţ 
din Cameră (mişcări.) Zic: nu este departe astăzi. 

Nu laş fi citat, dacă părerile d-sale asupra, 
art. 93 din Constituţie ar fi fost publicate fie 
numai cu doi ani in urmă; dar cred că sunt 
în drept de a-l cita, fiindcă publicaţia este 
făcută într'un timp mai încoace (mişcări), adică 
după vremea apropierii. Îmi pare rău, că d. 
Korné este absent, căci l-uş fi rugat să-mi vie 
în ajutor la fixarea acestei epoci de apropiere. 

Aşa interpretarea constituţională a d-lui Mei- 
tani făcută în broşura din urmă, publicată în 
1885, intrun timp unde vë pot invoca autori- 
tatea d-sale, pentru art. 93 din Constituţie 
zice: „Textul legii nu lasă nici cea mai mică 
îndoială, el este clar etc. etc “ 

Va să zică n'a scăpat nici d-lui Meitani acest 
lucru, că sunt numai cele două încrederi, al 
căror acord se cere în sistemul constituţional. 

Nimeni, nicăeri, în nici un stat nu sa mai 
încercat cineva să introducă o a treia incredere 
pe lingă acestea; nimeni pănă astăzi în statele 
constituţionale n'a încercat, să spue armatei, prin 
ce fel de altă încredere decât a şefului Statului, 
prin ce fel de incredere adaosă, complimentară 
a mai venit în capul unei administrații. Şi în- 
tr'adevăr ce fel de convenienţă constituţională 
ar fi aceea, care ar aşeza în juxta-poziţie pe M. 
S. Regele alături cu un ministru preşedinte? 

Şi dacă s'ar întimpla un conflict de încredere, 
ce voeşte să ne spue d. ministru? Vorbesc de 
conflictul de încredere, fiind-că aceasta se poate 
întimpla şi este de natură a ilustra teoria în mod 
foarte concret şi foarte clar. Aşa de independentă 
în teoria constituţională este funcţionarea minis- 
trului în genere şi în deosebi a ministrului de 
resbel, de increderea avută sau neavută a altui cuiva 
în afară de a Regelui şi a Camerelor, incât se 
poate întîmpla, şi s'a intimplat destul de 
adese ori în alte ţări, şi s'a întimplat chiar 
şi la noi, ca un ministru să fie însărcinat 
de M. S. Regele să compue un minister, după 
ce demisionase preşedintele acelui consiliu, din 
care el a făcut pănă atunci parte. Când în pri- 
măvara 1876 era ministru de resbel d. general 
Florescu... sunt tocmai 10 ani de atunci; cum 

36680 26 

vedeți, primävara aceasta este un fel de aniver- 
sară, Chiar luna aceasta îmi pare că este aniver- 
sará... ministrul preşedinte de atunci, d. Lascar 
Catargi, a crezut că trebue să se retragă din 
minister. Doamne, d-lor, în jocul constituţional 
se poate întimpla aceasta or cui, şi chiar d-lui 
Brătianu. D-v. vë doresc să nu vi se întimple 
decât foarte târziu, dar constituţionaliceşte se 
poate întimpla or când şi or cui şi mai curând 
decât poate se crede. Ei bine, când a căzut d. 
L. Catargi de la minister, de şi în ministerul 
d-lale avea şi pe d. general Florescu tocmai ca 
ministru de resbel, M. S. Domnul şia repurtat 
încrederea, asupra generalului Florescu şi l-a în- 
sărcinat pe el să fie minstru preşedinte. Şi ast- 
fel constituţionaliceşte corect şi-a îndeplinit gene- 
ralul Florescu datoria ce avea, mai ales ca 
general, de a sta la postul la care-l pusese în- 
crederea M. Sale, şi numai după ce s'a adunat 
Senatul şi s'a văzut că, nu este acordul reprezen- 
tațiunii ţărei cu încrederea M. Sale, M. Sa era 
pus în alternativa constituţională sau de a con- 
tinua încrederea Sa d-lui general Florescu şi de 
a mai face un nou apel la ţară sau de a da 
încrederea aceluia, pe care l-a desemnat Senatul. 
M. Sa, totdeauna constituţional corect, a luat 
calea din urmă, fiind-că alegerea Senatului se fă- 

cuse deabia de câte-va săptămâni şi nu este un 
bun act constituţional de a frăminta din nou a- 
legă&torii ţării, când îşi spuseseră deja părerea, 
lor aşa de curând. 

Ce va să zică dar ordinul de zi al actualului 
ministru de resbel? Voeşte să ne spue d-sa 
ceeace nu l-a întrebat nimeni, care este părerea 
d-sale personală, privată şi individuală în rela- 
ţiile d-sale cu d. Brătianu, preşedintele miniştrilor? 
Dar aceasta îl priveşte pe d-sa; poate d-sa per- 
sonal nu va ajunge a fi pus în grozavul pericol 
de a alege între despărţirea d-sale de d. Bră- 
tianu pentru a continua ca ministru şi între 
retragerea d-sale de la minister împreună cu d. 
Brătianu. 

Sau vrea să ne spue de mai nainte, că d-sa 
este mai ales om de partid şi că ar preferi în 
or-ce caz să se retragă decât să se despartă 
de d. preşedinte al consiliului actual? Dar cene 
importă aceasta? Acesta poate fi respectabil ca 
dovadă de relaţiuni de incredere privată între 
d-sa şi şeful partidului liberal d. Brătianu; dar 
ce importă aceasta armatei? Armata este a ţării 
şi nu a partidului. 

S'a mai auzit asemenea declarări, dar numai 
aşa intre noi, şi anume îmi aduc aminte de acea 
făcută de actualul ministru al cultelor şi instruc- 

ţiunii publice. Şid-sa ne-a spus cu o sinceritate 
antică, că d-sa se duce când d. Brătianu îl go- 
neşte, .. n'a zis goneşte, a zis: că se duce cână 
îi zice d. Brătianu să se ducă, şi vine când îi 
zice d. Brătianu să vie. Foarte frumos, adică 
foarte frumos... pentru d. Brătianu, (Aplause). 

Tot cam acest lucru îl spune şi d. ministru 
de resbel, numai d-sa îl spune într'un act pu- 
blic şi oficial, pe când d. ministru de culte îl 
spunea numai aşa mai între noi. Făcea mai bine 
să nu o spuie nici aşa; într'o şedinţă publică a 
Camerei nu are ce căuta un asemenea cuvent. 
Raporturi de această natură personală se pot 
spuie în întrunirile private ale majorităţii, adică 
cum am zice, îndărătul culiselor parlamentare, 
dar nu sunt raporturi constituţionale, cari se a- 
fişează înaintea ţării şi mai puţin înaintea armatei, 

Aşa este de exlusivă încrederea iniţială a Ma- 
iestăţii Sale Regelui, încât constituţional vor- 
bind, trebue să fie presupusă ca unicul fapt. 
hotăritor chiar în momentul, când va cădea d, 
Britianu de la guvern. Căci sar putea întîmpla 
căderea în împrejurări grele, încât să fie dator 
constituţionaliceşte mai ales ministrul de resboi 
să stea la locul său; se poate întimpla aceasta. 
Forma constituţională este isvorită din tradiţiuni 
şi din evenimente istorice adese ori foarte grave, 

asupra acestui drept al Coroanei şi asupra a- 
cestui raport de încredere nu poate şi nu trabue 
să existe cea mai mică îndoială. 

D-lor deputaţi, poate înţelegeţi toţi, că, tiind- 
că am vorbit de aşa numitul „livret individual“ 
al soldaţilor, mi-ar fi uşor să dau acestei inter- 
pelări o formă mai ascuţită, în cazul special. Nu 
o fac aceasta, şi nu o fac fiind-că sper, că toc- 
mai actualul d. ministru de resbel, prin răspunsul 
ce va bine-voi să ne dea, ne va lua or-ce 
nedumerire asupra relaţiunilor constituţionale. 
Se inţelege, că d-sa, june pe banca ministerială, 
deabia de câte-va zile eşit din preotupaţiunile 
exclusiv militare, şi ajuns să guste deliciile 
ministeriale, problematice delicii! că d-sa, zic, 
să nu fieaşa de deprins cu mânuirea condeiului, 
<i să fie numai deprins cu mânuirea spadei, cu 
acţiunile de zi, dar nu cu ordinele de zi. Şi dacă 
din r&spunsul d-sale se va vedea, că în adevăr 
aşa a fost, că ordinul dsale de zi nu este re- 
zultatul unei reflecţiuni constituţionale, a unei 
premeditări, ci este, daţi-mi voie s'o spui între 
noi, o scăpare din vedere, atunci am fi foarte 
rău veniţi noi ca să inăsprim această chestie, şi 
atunci ne vom putea mulțumi cu faptul, că, fiind-că 
se va publica r&spunsul d-sale în Monitorul nos- 
tru civil, acest Monitor civil va rectifica ceea ce 

a fost neconstituţional şi eretic în Monitorul mi- 
litar. (Aplause.) 

Ministrul de resbel, general Al. Anghelescu. 
D-lor, onor. d. Maiorescu a făcut o lungă diser- 
taţie constituţională şi politică, pe care cale eu 
nu pot să-l urmez simţindu-mă slab pe acest 
tărâm, Tot ce mă mărginesc a spune este, că 
Maiestatea, Sa Regele, care a ştiut pe câmpul 
de resbel să apere drepturile acestei ţări câş- 
tigand independenţa ei, este singurul judecător 
competent când este vorba de drepturile Coroanei; 
şi dăcă më aflu aci ca ministru de resbel, am 
venit numai fiind-că Maiestatea Sa, care e Capul 
armatei, mi-a ordonat; prin urmare nu sunt aci 
decât din ordinul Maiestăţii Sale. (Aplause.) 

T. Maiorescu. D-le preşedinte, ceea ce am de 
zis, se resumă în câteva cuvinte: sunt mulţumit de 
declaraţia d-lui ministru de resbel şi repet 
cuvintele din urmă: Monitorul nostru civil va 
rectifica Monitorul militar. 

Precedent parlamentar la închiderea discuţiei. 
(Şedinţa Camerei de la 5 Iunie 1886), 


La o importantă interpelare a dlui N. 
Ionescu asupra bătiuşilor patronaţi de gu- 
vernul libera), la care răspunde d. minis- 
tru-prezident Ioan Brătianu şi în decur- 
sul căreia se vorbeşte de agitarea conser- 
vatorilor din opoziţia-unită, ceruseră, cuvân: 
tul d. Fleva şi autorul scrierii de faţă. Ca- 
mera însă, ca de obicei, închisese discuţia 
după cuvintele primului-ministru. In con- 
tra unui asemenea precedent se îndreptează 
discursul următor: 


D-le preşedinte, vreau să supui apreţierii onor. 
Camere câte-va observări asupra modului, cum 
majoritatea acestei Camere aplică regulamentul 
când este vorba de închiderea discuţiei — o chestie 

internă între noi şi pentru noi. Poate că aceste 
observări vor.servi si comisiei pentru modifica- 
rea regulamentului; dar fiind-că această modificare 
de regulament se cam întârzie, ar fi bine să gă- 
sim deocamdată între noi, şi fără o anume de- 
cizie, un fel de modus vivendi. 

D-lor deputaţi, eri se adusese în desbaterea 
Camerei o chestie, prin interpelarea colegului 
nostru d. Ionescu, pe care poate unii din d-voas- 
tră o găseau incomodă, dar pe care unii din noi, 
intre care şi eu, o găseam comolă pentru noi 
şi în or-ce cas foarte importantă, destul de im 
portantă, pentru că mai multora din deputaţii 
acestei Camere să li se dea prilejul de aşi 
spune părerea lor. 

Acum, dlor, fără înduială nu voi putea con- 
testa eu dreptul.formal al unei majorităţi de a 
închide discuţia când crede; decât vreau să 
observ ceva asupra întrebuinţării acestui drept 
din punctul de vedere politic. 

Eram înscris şi eu, şi mi se pare şid. Fleva. 
Cerusem cuvântul, când vorbea interpelatorul. 
După d. interpelator a vorbit, precum trebuia 
să facă, d. prim-ministru, şi indată după aceasta 
fâră ca să mai aşteptaţi să mai vorbească cine- 
va din Cameră, şi acel cine-va aş fi fost eu în 
prima linie, aţi închis discuţia. 

D-lor deputaţi, dacă aş fi un deputat, care să- 
şi poată imputa, că a abuzat cu vorbirile sale 
prea mult de pacienţa d-voastră; dacă mi-aş 
putea eu sau mi-ar putea cine-va imputa dintre 
d-voastră, că sunt unul dintre periurbatorii dis- 
cuţiilor, că am întrerupt vre-o dati pe cine-va, că 
am încercat vre-o daţă a înfrânge regulele parla- 
mentare sau am incercat direct sau pieziz să 
aduc vreo pedică lucrărilor acestei Camere, 
mi-aş fi zis: este o aplicare meritată, un mijloc 
de scăpare ce-l întrebuințează, majoritatea în con- 
tra perturbatorilor or intrerupătorilor. Dar cred 
că nu zic ceva, care va fi contestat de d-voas- 
trá, dacă zic, că foarte rare-ori, de abia o-dată 
într o sesie, îmi iau curagiul de a vorh) şi că 
din acest punct de vedere puteam să aştept 
de la aplicarea regulamentului în privinţa închi- 
derii discuţiei din partea acestei majorităţi cel 
puţia o mai largă şi liberală interpretare, in 
cât să nu se taie cuventui unui deputat cu a- 
semenea reserve obişnuite în vorbire. Aţi fä- 
cut-o însă. 

Acum, D lor, când aş voi să înterpetrez şi eu 
de alături regulamentul, or să mă agăţ cu or- 
ce preţ de cuvânt, n'ar fi nimic mai uşor decât 
pe o cale deturnată să ajung a vorbi; n-aş avea 
decât să anunţ din nou o interpelare, cu alte 

cuvinte, dar cu aceeaş temă, şi atunci iar am 
intrat în aceeaş discuţie. Nu o fac, şi nu o fac 
atât pentru respectul către majoritatea, în mij- 
locul căreia më aflu, fără a face parte din ea, 
cât şi, dacă-mi permiteţi a zice, pentru respec- 
tul ce-mi datoresc mie ca deputat. 

Aşa dar cu discuţia închisă cum se prezentă 
chestia? Voi vorbi de ea ca de un precedent 
parlamentar. Era o chestie foarte importantă; nu 
putem ascunde noi importanţa ei; este impor- 
tantă; chiar se vede din Cameră, că este impor- 
tantă. Făcuse d. Tache Ionescu asupra aceluiaş 
lucru o interpelare, care s'a cam suprimat şi 
aceea cu închiderea discuţiei, a făcut şi d. N. 
Ionescu cam aceeaş interpelare, a făcut-o şi unul 
din cei mai aprigi apărători ai guvernului actual, 
ilustrul d. Iepurescu. (Ilaritate). 

N. Dimancea. Cer cuvântul. 

St. Şendrea. Cer şi eu cuvântul. 

B. lepurescu. Eu nu cer cuvântul.: 

T. Maiorescu. Va să zică ne preocupă pe 
toţi, preocupă toată presa, se ţin meetinguri, se 
anunţă o mare adunare a opoziţiunii la Iaşi, este 
ceva în aer. D. ministru al justiţiei întrerupând 
ieri pe interpelator, se mira, de ce d-sa aduce 
în Cameră şi se face în Cameră ecoul unei 
asemenea mişcări? Dar cum nu! Se înțelege că 

ecoul unor asemenea mişcări are să vie în 
Cameră, este bine că vine şi în Cameră, căci 
aci este ventilul de siguranţă; şi dacă este de 
regretat ceva, este că nu sunt toate ventilele 
deschise în Cameră şi că unele îşi caută des- 
chiderea aiurea te miri prin ce mijloace. Va să 
zică departe de a ne mira de aceasta, ar trebui. 
să ne felicităm, că d. N. Ionescu a adus chestia 
în desbaterea regulată a parlamentului. 

Intr'o asemenea discuţie, a des'au atins chestii 
foarte delicate, unde se vorbea de atacuri ce se: 
aduc Regelui, unde se vorbea de prestigiul Co- 
roanei, unde interpelatorul cita modul schimbării 
miniştrilor — vë citez ca să vë împrospătez me- 
moria — într'o asemenea discuție mi-am permis şi 
eu să cer cuvântul. 

D-lor, situaţia micului nostru grup în Cameră, 
or cât de mic şi neînsemnat veţi voi, dar în 
fine existent in Cameră cu dreptul său de a fi 
şi de a vorbi tocmai în această chestie, si 
tuaţia micului nostru grup era necesar să fie 
lămurită faţă cu obiectul interpelării. 

Vë aduceţi poate aminte, că më crezusem 
dator incă de acum trei ani, când se accentuase- 
o deosebire de procedări între noi şi vechii noștri 
amici din partidul conservator, să explic şi îna- 
întea d-voastră, şi înaintea acelor, cari îşi daw 

osteneala să citească cuvintele noastre din Ca- 
meră, că una din cauzele principale, pentru cari 
noi ne-am despărţit, ne-am rupt din reţeaua or- 
ganizării partidului conservator, era tocmai a- 
ceasta, că noi nu puteam în nici un caz să a- 
probam procedarea vechilor noştri colegi de a 
părăsi Camera şi de a cauta terenul de luptă 
alt-unaeva decât pe acest teren legal, imitând 
întru aceasta precedentele stabilite de d-voastră, 
-adică de adversarii politici. 

V'am spus atunci d-voastră, şile spuneam şi 
d-lor, că eu am combătut de pe banca minis- 
terială, cu aprobarea lor acum 11 ani procedarea 
şi eşirea din parlament a opoziţiunii liberale, şi 
că, dacă atunci acest lucru a fost cu drept com- 
bătut, cu acelaş drept trebue si fie combătut 
şi azi. 

Am avut şi după aceasta convorbiri cu unii 
-din d-lor în acelaş înţeles. Căci eu am, permi- 
teţi-mi să o spui, din când în când ocazia şi 
păstrez deprinderea şi më felicit că o pot păs- 
tra, de a vorbi cu vechii mei colegi din parti: 
dul conservator, dd. Alexandru Lahovari şi ge- 
neral Manu. 

Më felicit, fiind-că bărbaţi ca d-lor, or-cari ar 
fi diverginţele asupra unor păreri, sunt şi rămân 
-oameni de mare valoare, sunt convinşi dinastici, 

oameni de ordine, de cari nu sə va putea lipii 
țara pentru guvernarea ei. Noi cu toţi impreună 
suntem prea puţini, dar încă dacă ne-am 
elimina unii pe alţii? Aşa dar când vorbeam 
cu aceşti d-ni, tot-deauna le-am zis şi le zic: Pá- 
cat, că nu sunteţi în Cameră, în Cameră este 
locul a vorbi, aci este situaţia legală, nu puteţi 
eşi din această legalitate. 

Acest argument al meu, această insistenţă a- 
supra legalităţii, dacă nu a fost pănă acum a- 
probată de toţi conservatorii, dar trebue de si- 
gur să fie aprobată de or-ce guvern regulat, şi 
de guvernul de astăzi, care e susţinut de ma- 
joritatea d-voastră, 

Dar acum, faţă cu procedarea d-voastră, ce tă- 
rie mai are un asemenea argument? La ce să 
vie în Cameră, dacă majoritatea închide discuţia 
tocmai asupra chestiei, care iţi pare ţie, depu- 
tat din opoziţie, mai importantă ? Dacă un mem- 
bru al minorităţii, care de abia de 2 ori pe an 
işi permite a cere cuvântul, nu găseşte atâta, 
garanţie în spiritul politic al majorităţii, încât. 
cel puţin în aceste rare ori să poată vorbi? 

Nu daţi prin aceasta d-lui Lahovari dreptul 
să zică: va fi bună această maximă a legalităţii 
constituţionale în teorie, dar în practică este mai 
sigură ceailaltă cale? 


www.dacoromanica.ro 


414 


Negreşit că eu, când am cerut ieri cuvântul, 
l-am cerut pentru a face un atac în contra gu- 
vernului, cum este dreptul meu ca deputat, şi 
nu trebue să atirne libertatea mea de a vorbi 
în contra guvernului numai de la voinţa majo- 
rităţii Camerei; nu trebue să fiu lăsat la apre- 
țierea adversarilor mei, când şi asupra cărei 
Chestii să më cred dator şi să fiu în stare 
a vorbi. 

Dreptul formal de a închide discuţia cred că 
este r&u aplicat în aceste caziri din partea ma- 
„jorităţii. 

Aceasta cu atât mai mult, cu cât şi fără o 
„asemenea procedare exagerată poziţia noastră, a 
celor din opoziţie, este mai grea în timpul din 
urmă. În mijlocul multor lucrări ce le are Ca- 
mera, într'o situaţie cam agitată a tutulor spi- 
vitelor, conducerea noastră din partea biuroului 
imi pare din ce în ce mai puţin sigură. 

Mai ântâi aveam un preşedinte, pe d. gene- 
ral Lecca; nu ştiu ce sa întimplat că d. pre- 
sedinte, de când şia dat demisia odată, de şi 
a revenit în urmă, nu prea vine să ne prezideze. 

Voci. Este bolnav, e dus în străinătate. 

T. Maiorescu. Se înţelege: este bolnav. Este 
un lucru ştiut de toată lumea, că în situaţiile po- 
litice mai ales toate afirmările de boale şi de mer- 

gere în străinătate pentru căutarea sănatăţii 
sunt lucrurile cele mai adevărate, fisiologic, psi- 
hologic şi patologic” adevărate. Eu am mai avut 
ocazie să văd asemenea situaţii prezilenţiale. 
Imi aduc aminte, că şi Camera conservatoare 
în timpul căderii ministerului Catargi, la 1876, 
se găsea cam în aceeaş stare. Preşedintele ei, 
principele Dimitrie Ghica, se coborise din pre- 
zidenţie, şi atunci ca şi astăzi, de şi era un alt 
preşedinte şi câţi-va vice-preşedinţi, tot nu prea 
mergeau lucrurile, căci nu trebue să pierdem 
din vedere, că vice-preşedinţii nu dau o siguranță 
suficientă precum o dă un adevărat preşedinte, 
când este vorba de conducerea, lucrărilor şi a 
discuţiilor într'un parlament. Prin urmare, de 
Şi acum în locul preşedintelui, care se zice că 
este bolnav, avem oare-cari vice-preşerinţi. . . ne- 
greşit, am cea mai mare consideraţie pentru onor. 
d. vice-preşedinte Chițu, care prezidează astăzi şi 
care a prezidat şi eri; decât de!...ce să zic, 
un vice-preşedinte tot nu este tocmai un preşe- 
dinte. Mai avem şi un alt vice-preşedinte, pe 
onor. d. Dimancea, decăt de!...îmi pare că 
tocmai dsa a dat eri semnalul pentru închide- 
rea discuţiei. Aşa incăt noi cei din opoziţie nu 
ne simţim destul de siguri in conducerea aface- 
rilor din partea biuroului in starea lui de astăzi. 

Este foarte regretabilă această situaţie, fiind-că 
timpurile devin din ce în ce mai grele. Sunt 
acum 6 luni, la inceputul sesiunii prezente, in 
discuţia pentru adresa Tronului, mi-am permis 
a termina cuvîntarea mea de atunci prin cuvin- 
tele: „nemulţumirea a crescut în ţară, nemul- 
ţumirea creşte“ şi am arătat temerea, că nu se 
ştie „pănă unde va creşte.“ 

Şi vedeţi că această temere pare că sa lăţit 
de atunci incoace printre mai mulţi dintre noi; 
şi prin urmare ar fi fost bine să se facă o-dată, 
o desbatere energică şi lămurită, cel puţin acum, 
la sfirșitul sesiunii. ` 

In această situație, inchizându-se discuția, 
tocmai în urma cuventării d-lui prim-ministru, 
cred că se aplică o deprindere parlamentară, 
care nueste folositoare sistemei constituţionale, 
şi în deosebi este cu totul abătută de la 
tradiţiile liberale în interpretarea constituţiona- 
lismului. 

Când se face o interpelare, se exercită un 
drept de control al Camerai asupra guvernului, 
şi este veche parolă liberală, că mai ales în pri- 
vinţa aceasta, adică în contra guvernului, tre- 
buesc luate garanţii. Una din aceste garanţii 
este libertatea efectivă a cuventului deputaţilor a- 
nume în urma discursului unui ministru. Nu cred. 


www.dacoromanica.ro 


417 


dar, că ar fi bine ca majoritatea liberală să se 
lase să fie mai puţin zeloasă în menţinerea unei 
asemenea regule elementare, numai fiind-că se 
întimplă să fie astăzi pe banca ministerială un 
guvern din rărunchii partidului liberal. Căci a- 
cest precedent, se poate aplica în viitor şi la alte 
cazuri şi în alte împrejurări, şi nu e bine să-l 
confirme tocmai partidul liberal. 

Regula ar trebui să fie aceasta: Când se face 
o interpelare, adică se exercită dreptul de in- 
formare şi de control al Camerei asupra gu- 
vernului, şi când respunde cineva din partea 
guvernului, deputaţii se cuvine să aibă ultimul 
cuvânt. Mai ales când din partea guvernului res. 
punde, precum a fost eri, un ministru-prezident 
ca cel actual, care are o mare, o foarte mare, 
după părerea mea o prea mare autoritate, prea 
mare atât pentru binele său cât şi pentru o bună 
desvoltare a sistemului parlamentar, mai ales 
atunci trebue, d-lor, să mai lăsaţi deschisă dis- 
cuţia, pentru ca asupra cuvintelor ministrului 
să se arate părerea diferitelor grupuri din Cameră. 
Ce însemnează aceasta, că după vorbirea d-lui 
prim-ministru ne închideţi gura la noi toţi? Ce 
arn câştigat cu aceasta? D. ministru ne zice, 
că am câştigat timp. Dar, d-lor, scuzaţi-mă, nu 
e treaba mea de a judeca lucrările d-voastră, 

56680 27 

însă îmi părea ca un fel de ironie alegaţiunea 
d-lui prim-ministru, care venea tocmai după o 
zi, în care am stat cu toţii până la 3 ore fără 
a lucra nimic, fiind-că majoritatea nu sosise nici 
măcar ca să ne completăm. Nu se lucrează prea 
mult în această Cameră, încât să zicem că pre- 
ţiosul timp nu trebue să ni se iea şi că din 
această cauză nu merită să se mai asculte oratorii 
înscrişi într'o desbatere importantă. 

Vrea să zică timpul nu era marfa, care lipsea. 
Ei, atunci ce? D-voastră îmi închideţi gura aci- 
unde să më duc să vorbesc? La întrunirea de 
la Iaşi? Tocmai nouă, cari am venit aci în Cameră 
ca să aducem omagiele noastre legalităţii, tocmai 
nouă ne închideţi gura? 

Termin observarea mea prin o propunere, pe 
care nu o supui la votarea, dar la bine-voitoarea 
apreţiare a fie-căruia din d-voastră pentru regula 
noastră proprie în viitor. V'aşi ruga...dar ce 
însemnează rugâmintea? n'o fac în interesul meu, 
dar aş propune ca o idee generală, ca o dreaptă 
şi liberală înterpretare a sistemului parlamentar, 
ca mai alesla o interpelare, dar şi îu alte chestii im- 
portante, să părăsiţi deprinderea de a închide 
discuţia după cuvintele primului-ministru mai 
ales, şi să lăsaţi discuţia deschisă, ca să nu 
se läțească simţimentul, că nu Camera controlează 

pe guvern, ci guvernul ne controlează pe noi. 
(Aplause). 

Lu aceste cuvinte răspunde d, N. Diman- 
cea, pe atunci vice-prezident al Camerei, și 
vrea să justifice cererea sn pentru închiderea 
discuţiei prin presupunerea ce ar fi avut-o, 
că autorul scrierii de faţa era să vorbească 
în favoarea guvernului, de oure-ce la alegeri 
ar fi fost din majoritatea liberală. Incontra 
celor zise de d. Dimancea se dau următoarle 
explicări ca chestie personală: 


Sunt mai ântâi dator să jau cu mulţumire 
at de declaraţia d-lui vice-președinte Dimancea, 
că daca ar fi ştiut ca, voiesc să atac guvernul, 
atunci d-sa nu ar fi inchis discuţia. ,. pardon, m'am 
luat după lapsus linguae al d-sale, nu ar fi cerut 
inchiderea discuţiei, şil rog să păstreze aceastii 
bună dispoziţie şi pe viitor. Il mai rog asemenea, 
ca stând vre o-dată la îndoială şi neştiind ce am 
să vorbesc, să presupue mai curând că am să 
atac decât că am să apăr guvernul. Sunt cu 
atât mai fericit de declaraţia d sale, cu cât d:sa 
fiind vice-preşeainte şi dispunend. .. pe cât se vede 
atât de deschiderea cât şi de închiderea dis- 
cuţiei. .., 

Voci. Nu se aude, mai tare, naud nici ste- 
nografii. 

T. Maiorescu. Este aşa de indiferentă obser- 
vaţia asupra d-lui Dimancea încât poate să remâe 
neauzită de stenografi. Am cerut cuventul în 
chestie personală, fiind-că personal nu pot primi 
cuvântul ce l-a spus d-sa, că la alegeri am făcut, 
parte din majoritatea acestei Camere. 

D-lor, nu pot să pretind de la nimeni, ca a- 
supra unor lucruri aşa de neînsemnate, precum 
sunt cuvintele mele, să păstreze o memorie exactă. 
Dar cred că pot pretinde de la or cine, ca sau 
să më ignoreze de tot, sau, dacă nu më ignorează, 
atunci să fie exact în chestiile de fapt. 

Eu am avut onoare înaintea d-voastră la în- 
ceputul acestei legislaturi să explic cu toată. 
fiancheţa, cu care cred că ne-am deprins unii 
în faţa altora, că nu am făcut întru nimic parte 
din majoritatea acestei Camere, nici la alegeri, 
nici după alegeri, că m'am prezentat la alegeri 
in Vaslui, spuind alegătorilor că nu fac parte 
din colectivitatea liberalilor de la putere; am 
tipărit acelaş lucru în anunţul meu electoral în- 
ainte de alegeri. Am rugat şi pe unii şi pe alţii 
— conservatori şi liberali — dintre alegătorii mei din 
Vaslui: dacă vor să-mi dea voturile cu această. 
absolută independenţă, să mi le dea, dacă nu, 
să nu mi le dea. Aceasta a fost declararea, care 
am făcut-o eu; aceeaş declarare înainte de alegeri 

a făcut-o d. Carp, şi âncă într'un mod mai ener- 
gic. Ştiţi, d. Carp se exprimă mai tranşant, eu 
më exprim mai învălit, dar tot acolo ajunge. 
Aceeaş declarare a făcut-o şi d. Pogor, şi încă 
daca, vë aduceţi aminte, faptul relativ la d. 
Pogor a fost confirmat aici în Cameră prin un 
deputat din majoritatea d-voastră, prin d. Di- 
mitrescu. Prin urmare nu este exact, că am 
neglijat ceva din ceea ce-mi era prin putinţă de 
a face, pentru ca să se ştie de mai nainte, că 
nu fac parte din majoritatea d-voastră. 

Cuvântul este dat omului, zicea unul din di- 
plomaţie, ca să ascundă gândirea; dar aci noi 
nu facem diplomaţie, şi pentru onoarea omenirii 
şi a adevărului trebue să fie dat cuvântul omului 
şi pentru a se lămuri şi a se înţelege cu alţii 
in deplină claritate. 

Nu ştiu dar cum sar fi putut spune mai 
clar decât am spus-o, dacă înţelegem toţi limba 
românească, 

D-lor, pentru mine este foarte linguşitoare, 
este grozav de măgulitoare, më confundă de 
uimire insistența perpetuă, cu care când unul 
când altul din d-vuastră voeşte cu or ce preţ 
să fac parte din majoritate... 

I. Câmpineanu. Foarte puţini sunt aceia, a 
fost un moment de uitare. 


www.dacoromanica.ro 


432 


T. Maiorescu. Vedeţi, d. Câmpineanu înţelege 
Situaţia, care nu se prea potriveşte cu simţul 
de demnitate al unei majorităţi. 

Atâta însă remâne adevărat: Da, am venit 
în Cameră, am fost şi sunt contra abţinerii 
celorlalţi, am venit în Cameră, fiind-că aci este 
locul legal, unde putem lupta. 

Am mai susţinut în Cameră şi vom susţine 
politica externă actuală, nu cea veche dinainte 
as 8 ani, a cabinetului Brătianu. Asemenea, de 
câte ori cabinetul este şi va fi reprezentantul or- 
dinei monarchice, va fi totdeauna susţinut de 
slabele noastre puteri, precum o puteaţi şti de 
mai nainte. Dar nici ocată n'am făcut parte 
din majoritatea d-voastră, şi mărturisesc, că pro- 
cedeurile ce le-am văzut în timpii din urmă, nu 
mě încurajază de a face parte din această ma- 
joritate. (Intreruperi.) 

Termin această explicare personală cu o altă 
explicare în privinţa vechilor conservatori. 

Noi  conservatorii-junimişti am intrat în 
Cameră din respectul legalităţii, din respectul 
Regatului, din respectul recunoaşterii acestui fapt 
al cabinetului Brătianu. 

In această intrare în Cameră şi pentru aceste 
motive, între altele, ne-am deosebit de vechii 
conservatori, şi or-ce procedare a lor, care s'a abă- 

tut de Ja această cale, ne-a găsit adversari lä- 
muriţi. Cu toate acestea cred, că în momentul 
de faţă trebue toţi, cari iubesc legalitatea, să 
primească ca un semn bine Venit, că aceşti con- 
servatori, cari pănă acum nu găseau forma lega- 
Jă de a-şi manifesta nemulţumirile lor, în timpii 
din urmă, prin consfătuiri publice, prin adunări 
de alegători în districte (lucrul este legal, este 
constituțional), reintră în calea parlamentară 
pregătitoare. Este evident, că cine-va, care pănă 
acum refuza de a lua parte la formele legale 
după revizuirea Constituţiei, în momentul când 
convoacă în diferite oraşe pe alegături şi-şi pre- 
găteşte terenul alegerii, reintră în legalitate, şi 
dacă, pănă acum făcea cum făceaţi d-voastră la 
început la Mazar-Paşa şi pentru aceea noi îi bla- 
mam, imi pare bine că a intrat acum in acea e- 
pocă a lui Mazar-Paşa, care per tot discrimina 
rerum (Şi chestia cu Mazar-Paşa s'o lăsăm în- 
curcată), sa sfirşit spre binele ţării prin parti- 
ciparea d-voastră legală la alegerile din 1876, şi 
doresc amicilor mei conservatori să aibă şi 
ei în curend ocazia de aşi manifesta prin 0 a- 
legere efectivă principiile lor de ordine. 

La Adresă. Lipsă de principii liberale. 
Viziriatul. Disidenţa. 


(Şedinţa Camerei de la 28 Noemvrie 1886). 


Ministerul din acel timp: 


I. C. Brătianu, prezident, interne şi ad-ints- 
rim domenii, 

D. A. Sturdza, culte, 

E. Stătescu, justiţie, 

M. Pherechyde, externe, 

C. Nacu, finanţe, 

R. Mihai, lucrări publice, 

General Al. Anghelescu, r&sboi, 


D-lor deputaţi, e regretabil (aplause!) că pentru 
prima oară în Parlamentul român o discuţie la 
1) Aplausele opoziţiei se refer la un scurt articol al auto- 

rului, publicat în România liberă de la 8 Octomvrie 1886 sub 


titlul „regretabil“ şi comentând conflictul sângeros al poli: 
viei cu alegătorii comunali din Botoşani. 

Adresa Tronului se face în absenţa primului- 
ministru. Dacă d. prim-ministru, spre părerea 
noastră de rău a tutulor, e indispus, toţi, pentru 
deferenţă către d-sa, am [i consimţit să amânăm 
această desbatere pentru cât-va timp. Dar, fără 
a ni se spune nimic, să se facă o desbatere de 
oare-care însemnătate în viaţa constituţională în 
absenţa ministrului-prezident, e un precedent 
straniu. Maiestatea Sa Regele vine în Cameră 
când are să spună cuvântul său Ţării, nu merge 
Camera la Maiestatea Sa; şi când răspunde Ca- 
mera la acest cuvânt, primul-ministru trebue să 
fie aici în Cameră, la locul său. Aceasta cu atât 
mai mult în împrejurările actuale, cu cât nu 
numai după părerea mea, ci după chiar decla- 
raţia unuia din cei mai eminenţi miniştri, a d- 
lui ministru de culte, poziţia individuală a mi 
niştrilor faţă cu şeful Cabinetului e prea puţin 
independentă. (Aplause). 

Dar, d-lor, dacă este datoria mea de a releva 
un asemenea fapt, nu pot face nimic in contra 
lui; şi aşa dar suntem siliția discuta cu um- 
brele unui absent (aplause), absent destul de însem- 
nat prin poziţia sa în ţară, încât să nu aibă, 
ca toţi muritorii, o singură umbră, ci 7 umbre, 
(Aplause). 

D-lor deputaţi, în proiectul de Adresă, pe care-l 

discutăm, sunt fără îndoială părţi, la a căror con- 
firmare se va asocia or-ce deputat constituţio- 
nal; aşa şi noi trebue să primim aliniatul ântâi, 
în care d. raportor arată sentimentele de devo- 
tament pentru Maiestatea Sa ; aliniatul al doilea, 
în care se arată bucuria noastră de a ne vedea, 
indemnaţi la lucru, şi aliniatul final, în care se aduc 
urări pentru Maiestăţile Lor şi pentru Dinastie. 

In deosebi însă noi, cari ne auzim acum nu- 
miţi grupul junimist (şi nici nu am autoritate 
pentru a vorbi în numele vre-unui alt grup), 
noi ne asociăm şi la o parte mai specială a a- 
cestui proiect de Adresă. Noi primim şi partea, 
care urmează după cele două aliniate de la in- 
ceput şi care culminează în fraza bine redactată 
şi foarte caracteristică, mai ales după observări- 
le onorabilului meu preopinent: „Am fost feri- 
„Ciţi văzând, că evenirnentele din peninsula bal- 
„canică nu ne-au atins, graţie prudentei linii de 
„conduită ţinută de guvern sub inspiraţiunile 
„Maiestăţii Voastre.“ 

Pe acest tărâm ne găsim în acord cu majo- 
ritatea şi suntem şi noi fericiţi, că a putut Ro- 
mânia prin atitudinea sa să dovedească odată 
mai mult, că în limitele sale naturale este un 
factor de oare-care însemnătate pentru politica 
europeană, 

Dar numai până aci merge calea noastră im- 
preună; de aci încolo nu ne mai putem asocia 
la, ceia ce zice proiectul majorităţii. Nu ne putem 
asocia, d-lor, pentru-că după noi răspunsul la 
Mesagiu în împrejurările de faţă trebue sa spună 
şi mai multe și altceva, decât a zis. 

Este foarte curios: de câte-ori se vorbeşte de 
Adresă la Tron, in comisia pentru Adresă se 
naşte iar vechia întrebare, dacă este să se facă, 
un respuns englezesc, sau un răspuns... îmi 
vine să-i zic de acum inainte românesc; adică 
să fie numai o formalitate de politeţă, sau să 
fie mai mult. Şi tot-deauna guvernele, eărora 
nu le prea place discuţia, insistă să fie numai 
de politeţă, dar totdeauna această simplă poli- 
teţă se preface în alt ceva când intră în desba- 
terea Camerei, şi vrend-nevrend discuţia ia pro- 
porţii mai mari. 

In Englitera sunt bine constituite partidele 
şi se ştie sigur în opinia publică, de ce este 
vorba atât din partea guvernului ca principii 
de acţiune politică, cât şi din partea opoziţiei. 
La noi, cari ne facem acum educaţia parlamen- 
tară (şi nu ştiu ce fel de educație ne-am tăcut, 
când ne vedem astăzi după mai mulţi ani de 
educaţie politică mai puţin educați decât eram 
inainte, mai puţin fixați asupra principiilor dis- 

tinctive ale partidelor constituţionale), la noi se 
întrebuinţează foarte natural această singură o- 
cazie pentru a ne explica asupra ideilor gene- 
rale, cari dau direcţia in mersul Statului consti- 
tutional.. 

Ast-fel, d-lor, s'a întîmplat şi în cazul de fa- 
ță, şi ast-fel se va intêmpla şi în viitor pentru 
mult timp încă. Aşa fiind, permiteți-mi să fac 
îndată o observare generală asupra Mesagiului 
contra-semnat de miniştrii M. S. Regelui: acest 
Mesagiu are aerul de a enumera cu deamănuntul 
după fie-care resort lucrările sesiunii prezente, 
în fapt însă face numai rubricarea resorturilor 
şi titlurilor a câtor-va proiecte de legi, fără a 
indica întru nimic nici spiritul distinctiv, nici 
tendenţa de princip politic — se ințelege într'o 
scurtă relevare —,nici ţinta practică specială, la 
care voeşte să ajungă prin elaborarea atâtor pro- 
iecte. 

Așa de departe merge acest caracter anodin, 
încât fără nici o excepţie, fără a şterge nici un 
rind, ministerul cel mai reacţionar, cel mai de- 
osebit in vederi, şi-ar putea pune numele” său 
pentru contra semnarea acestui Mesagiu. Dacă vë 
veţi da osteneala al reciti, veţi vedea că este 
aşa. Şi in o parte, care a fost mult discutată în 
Camera aceasta, in controversa finanţiară despre 

valută, se vorbeşte în Mesagiu numai: că agiul 
este regretabil şi să căutăm a-l înlătura, fără să 
ne spună cum şi ce fel; în privinţa instrucției 
publice se vorbeşte: că să aducem educaţia 
națională în o direcţie bună şi sănătoasă ; toată 
luma vrea aceasta. Şi în privinţa magistraturei 
se zice: să se dea o mai mare independenţă ; 
toată lumea cere această. La legea comunală 
se zice: că ar fi bine să ne ocupăm de ea; toa- 
tă lumea ştie aceasta. Şi aşa mai departe în toa- 
te resorturile. 

Ce însemnează într-un Mesagiu, unde 7 mi- 
niştri de resort işi dau osteneala de a vă enu- 
mă&ra cu deamănuntul rubricarea activităţii d- 
voastră, ce însemnează această lipsă totală de 
o indicare politică a direcţiei de princip, după 
care vrea guvernul actual să se resolve chestiile 
supuse acestei Camere în acest moment? Să fie 
oare lipsă de or-ce princip politic pe banca mi- 
nisterială? Avem oare a face cu un guvern li- 
beral sau avem numai a face cu o stăpânire de 
fapt ? (Aplause.) Avem a face cu un guvern libe- 
ral, care trebue să spue reprezentanţilor ţărei : 
iată principiile mele distinctive, pentru care m& 
aflu eu pe banca ministerială, iar nu opoziţia. 
din Cameră, necum opoziţia coalizată afară, din 
Cameră ? Sau este numai frazeologia unui guvern 

de buget, care evită or-ce accentuare a vre unei 
idei politice pentru a fi în posibilitate de a lua 
din toate părţile or şi ce înlesnire a situaţiei 
sale personale şi a continua, în disprețul or-că- 
rui princip d? luptă constituţională, plăcuta stä- 
pânire de fapt, in care se află? (Aplauso). 

Ei bine! d-lor, o dată chestia aşa pusă, noi rës- 
pundem îndată: nu este acest Mesagiu şi nu 
este acest răspuns în situaţia spiritelor de as- 
tăzi; nu se poate mai mult timp guverna ast: 
fel o ţară, unde a sporit cel puţin acea tinerime, 
care este setoasa de a vedea ideile legitimând 
stăpânirile de fapt; nu mai este cu putinţă de 
a se ascunde ideile sau lipsa de idei sub vălul 
de cuvinte; nu mai este cu putinţă a fi mi- 
nistru fără a spune ţării: pentru ce eu şi nutu! 

D-lor deputaţi, valoarea principiilor puse în- 
ainte de un partid politic, puse înainte de un 
guvern, valoarea principiilor liberale ce ar tre- 
bui să le pună în lucrare guvernul actual, dacă 
ar fi guvern liberal, ceea ce eu contest, stă în: 
aceasta că, mai pre sus de persoane şi în afară, 
de complicațiile trecătoare ale momentului, ase- 
menea idei generale sunt elementul permanent 
al progresului politic in stat sub toate impreju- 
rările, şi când un partid este la guvern şi când 
acelaş partii este în opoziţie. 

Acest punct de vedere merita a fi apropiat 
întrun mod practic de înțelegerea noastră a tu: 
tulor, Să ne punem dar intrebarea: majoritatea 
d-voastră de astă-zi, întimplându-se să nu mai 
fie la guvern, ce va face în opoziție? In numele 
cărui princip va susţine lupta constituţională 
a ideilor mai departe? 

Am citit în atâtea foi guvernamentale, că gu- 
vernul regretă că n'are opoziţie conservatoare. 
Permiteţi unui membru infim dintre conserva- 
tori să vă spue, că noi regretăm că n'avem 
un guvern liberal susţinut de un partid liberal. 
(Aplause). 

Căci, d-lor, ce este liberalismul? Aceasta ar 
trebui s'o ştiţi d-voastră mai bine, cei din ma- 
joritate, dar poate aţi uitat-o; însă noi ne dăm 
osteneala s'o ştim, fiind-că sunt chestii, care ţin 
de conştiinţa unui om public de a şi le resolvi in- 
ainte de a se gândi să lucreze în sfera politică. 

Să luăm liberalismul ın câte-va amănunte. 
Säl cercetăm ântâi în raportul constituţional 
intre miniştri şi Cameră, raport aşa de esen- 
tial pentru viaţa parlamentară, incât şi conserva- 
torii au adoptat în această privinţă rezultatele 
căştigate în alte ţări. 

Câţi miniştri sunt acum pe acea bancă? Ve- 
dem 6, da, pare că sunt 6 miniştri. Lipseşte 

însă unul, d. Stolojian. De ce a egit? Şi de ce 
intrase? Nimeni nu ştie oficial. Fusese înainte 
la justiţie d. Nacu, a eşit şi a intrat d. Stâtes- 
cu. De ce a eşit şi de ce a intrat? Fusese d. 
Voinov, fusese d. Giani; ştiţi vre unul de ce 
au eşit şi de ce au intrat? Se spune vre-odată 
Parlamentului ideile, proiectul, gândul constituţi- 
onal pentru ca în mod liberal să fie supus lu- 
cru la controlul d-voastră şi la apreţierea d-voas- 
tră precum a intregei ţări? 

Această întrebare m'am crezut dator a o pune: 
totdeauna la începutul sesiunilor noastre, fiind-că 
atinge o parte esenţială a parlamentarismului în 
genere, şi cu atât mai mult a parlamentarismului 
liberal. Eu, neştiind, neafiând nimic oficial, de 
şi sunt şi euîn Cameră, citeam prin gazete, mě. 
informam de la alţii asupra acestor schimbări.. 
Este foarte prețioasă în această privinţă gazeta 
cea mai eminentă a partidului d-voastră, Vointa 
Naţională. Voința Naţională, vorbind de d. Tache 
Giani, fost ministru al d-voastră pe acea bancă, 
zice şi vë citez propriile ei cuvinte: că este un 
„avocat de a treia mână“, care a venit la gu- 
vern prin un „accident“, graţie influenţei unui 
ilustru bărbat de Stat, şi relevânduii stilul— 
fac scuzele mele că, repet cuvintele Voinţei Na- 
ționale, fac scuzele mele mai ales d-lui Voinov, 

dar citez foaia guvernului, adică foaia, acreditată 
a partidului, care susţine pe guvernul de astăzi, 
aşa dar Voința Naţională zice despre d. Giani: 
că are un stil mai „prost“ decât al d-lui Voinov, 
şi citează ca dovadă despre aceasta stilul d-lui 
Voinov dintr'o depeşe de felicitare ce omul în 
prima emoție, unde nu se gândeşte la stil, 
adresa primului ministru pentru că a scăpat de 
atentat. 

Când vedeţi foaia guvernamentală tratând de 
a treia mână pe o persoană, care a fost acum 
trei ani la ministerul d-voastră, şi tratând de... 
nu repet epitetul, pe un alt ministru, care a fost 
asemenea pe acea bancă în numele partidului 
d-voastră, şi când më gândesc filosoficeşte la lu- 
crurile schimbătoare ale acestei lumi. . . (Aplause), 
la epitetele şi calificările ce tot d-voastră le veţi 
da unuia sau altuia şi din miniştrii ce astăzi 
stau încă pe acea bancă şi poate mâine nu vor 
mai sta, më întreb: acesta este partidul liberal 
constituţional în numirea, şi schimbarea miniştri- 
lor, în primirea, şi înlocuirea lor? 

Când mai târziu veţi fi în opoziţie şi veţi 
vedea atunci un ministru-preşedinte, un despot. , 
înţelegeţi, că nu më gândesc la actualul ministru- 
prezident (ilaritate), ci la un om cu apucături 
viziriale, la un reacţionar, care vrea să reducă 

36680 „98 

sistemul constituţional la absurd şi, mascat sub 
o formă străină de convingerea lui şi de inteli- 
genţa multora din ţară, profită de mecanismul 
constituţional ca să-şi pue voinţa sa în "locul 
voinţei tutulor, să facă să atirne toate de la 
bunul plac al său, fără să se simtă dator să 
dea, seamă ţării despre actele sale publice, dar 
care va câştiga, te miri prin ce mijloace, o ma- 
joritate oarbă de aderenţi în Cameră şi va pa- 
raliza ast-fel adevărata viaţă parlamentară : atunci 
în numele cărui princip şi cu ce drept vă veţi 
ridica d-voastră din opoziţia de atunci în contra 
unui asemenea despot reacţionar? 

Mai puteţi revendica vechia onoare a libăra- 
lismului, al cărui prim drapel de luptă a fost 
rezistenţa majorităţii in contra omnipotenţei unui 
individ? 

Va veni, când veţi fi d-voastră în opoziţie, 
un guvern reacţionar şi va introduce—nu se 
întroduce astăzi —arbitrariul în magistratură. Se 
va întimpla, sub acel guvern posibil în viitor— 
nu s'a întimplat astăzi — să se comită o crimă, 
spre pildă la Râmnuicul-Vâlcei, şi când va veni 
judecătorul de instrucţie s'o cerceteze, ministrul 
de atunci îl va destitui tocmai în acel moment 
şi va trimite un alt judecător ad-hoc. Şi se va 
întîmpla poate — căci ştiţi că reacţionarii nu iu- 

besc presa— ca să vie o nație indignată să cadă 
cu bâtele asupra jurnaliştilor, şi atunci va veni 
un procuror să constate lucrul, şi acelaş ministru 
reacţionar îl va destitui şi pe acest magistrat 
şi va trimite un altul ad-hoc. Şi va veni şi o 
alti întimplare sub acelaş: minister reacţionar, 
o intemplare spre pildă la Botoşani, şi se va 
destitui şi atunci un judecător de instrucţie, şi 
se va destitui tocmai in acel moment de agitare 
şi se va înlocui cu un altul trimis iarăş ad-hoc, 
Ei bine, atunci ar fi datoria partidului liberal sÁ 
zică : Lupta seculară a popoarelor, onoarea libera: 
lismului a fost respingerea, justiției ad hoc, res- 
pingerea încercării unui om de la guvern dea 
influenţa şi intimida pe cetăţeni prin oamenii 
unei justiţii aparente, de a le lua garanţia im- 
parţialităţii mai ales în momente de agitare. Dar 
d voastră o veţi mai putea zice acesta in opoziţie? 

O să se mai zică, ar trebui să se zică de pav- 
tidul liberal în opoziţie, când vor veni reacţio- 
mirii la putere, că trebue susţinută lupta in con: 
tra nepotismului cotropitor. Nepotismul este o 
tentaţie pentru familiile cele mari; o să şi pue 
fie-care pe ai sei, şi fiind-că au cam scăpătat 
familiile cele mari, celelalte au început să se 
îmbogăţească, şi fiindcă bugetul Statului e re- 
strins, 0 să se dea unui om de al lor mai multe 

funcţii, o să cumuleze, şi atunci ar trebui 
să vie partidul liberal în opoziţie şi ar trebui să, 
zică: e o veche lupta a liberalismului în contra 
cumularzilor; liberalii au inventat fraza despre 
sudoarea poporului şi au zis să nu se îmbogă- 
țească funcţionarii pe spinarea poporului. Dar 
d-voastră veţi mai putea zice aceasta? Dar d-v. 
în zece ani de guvern aţi fost în stare să faceţi 
o lege în contra cumulului? (Aplause). Cred că 
vă va fi greu a susţine atunci drapelul libera- 
lismului, 

Va veni iar marea chestie de principii, descen- 
vralizarea Comunei. Va fi discuţia cea importantă. 
când vor veni reacţionarii şi vor zice: îmi pun 
omul meu primar, nu voi să las nim&nui în sat 
dreptul de a îngriji de afacerile sale comunale 
fără voia mea. Atunci ar trebui să vie liberalii, 
să zică: descentralizare, independenţă comunală | 
Dar tocmai proiectul d-voastră de lege comunală 
pune direct pe primar, pe or-care primar ca un 
agent administrativ al guvernului. 

Ce să mai continuu, d-lor? Ce princip liberal 
aveţi d-voastră azi? Ce veţi putea zice d-voas- 
tră când veţi fi în opoziţie? In numele cărui 
princip vë veţi ridica în opoziţie, căci a sta la 
putere în numele bugetului e uşor! (Aplause). 

Ei! dar în aceasta se vede, că noj suntem încă, 

o societate tinără. Cu ce uşurinţă de copil fie-care 
crede, că ziua de azi e veşnică. Dar în această 
lume trecătoare va veni şi ziua de mâine. Ştiu 
că sunt mulţi din d-voastră cari sunt convinşi — 
şi chiar această convingere e caracteristică pen- 
tru starea spiritelor în partidul d-voastră —că 
pănă va trăi d. Brătianu, nu va cădea partidul 
guvernamental de astăzi. Aşa să fie: dar în fine, 
din nefericire, d. Brătianu nu e nemuritor; poate 
fi nemuritor în istorie, dar nu e nemuritor 
fisiceşte ; ei! şi atunci, a doua zi? E acesta un 
partid libera), care consumă gândul principiilor li- 
berale în faptul existenţei a doi ochi? Aceasta 
se chiamă Cesarianism, nu liberalism! Şi de ce 
vë miraţi atunci când merge crescând nemulţu- 
mirea, ţării, dacă d-voastră toţi pare că nu resu- 
flaţi decât din plămânii unui singur om? De 
ce vë miraţi, dacă asupra acestui om se concen- 
trează toată ura şi toate pasiunile şi se întim- 
plá atentaturi? El cel puţin, trebue să spunem 
în onoarea lui, e în adevăr cel mai bun din 
toată colectivitatea ! 

Să revenim acum la Adresă, Fiind-că nici 
Mesagiul nici Adresa nu arată nici un princip 
liberal, fiind că nu se arată întru nimic aplicarea 
acelor idei de liberalism pentru cari s'au luptat 
liberalii in toate ţările, pănă a ne fi convins şi 

pe noi conservatorii de cele ce v'am spus acum; 
fiind-că věd un guvern, care in asemenea chestii 
de princip dă acum înapoi pănă unde nu voim 
nici noi să mergem: mă întreb, ce Stat con- 
stitujional mai e acesta? Ce partid avem la 
guvern ? Liberal nu este, conservator nu-l primim 
noi. Atunci ce e? O stăpânire de fapt? Dar stă- 
pânirea numai de favt produce resistenţa de fapt. 

Şi aceste idei nu sunt o născocire a mea. 
Bine-voitoarea, tăcere, cu care mě ascultați, mi-e 
o dovadă că sunt unii şi alţii, în conştiinţa cărora 
găsesc un răsunet. (Protestări). 

Aha! Acum vă deşteptați cu protestarea, fiind- 
că am spus-o pe faţă. Dar noi opoziţia spunem 
ce gândim; guvernul face alt-fel. Dar o dovadă, 
dacă nu în tăcerea d-voastră care aţi intrerupt-o, 
mai clar manifestată aci în Cameră, şi aceasta 
este bine să fie adus la cunoştinţa M. Sale, 
este că o parte din adevărata inteligenţă fostă 
în partidul majorităţii, simțind că s'a rupt, sa 
compromis, s'a mistuit stindardul principiilor li- 
berale, nu vrea să fie mistuită şi compromisă 
şi ea împreună cu compromiţătorii şi mistuitorii, 
o parte din inteligenţa pănă acum guvernamen- 
tală, se deslipezte de majoritatea d-voastră şi se 
formează în fine — şi acesta este un progres 
constituţional —un partii liberal, aici în Cameră, 

din ceea ce era pånă acum numai un partid de gu- 
vern; se formează în interiorul Camerei un partid, 
care să fie în stare de a zice — după ce nu va mai 
fi îndulcirea puterii la guvern —iată-ne în opoziție, 
ne luptăm acum pentru drepturile liberalismului 
celui adevărăt şi cunoscut de toată lumea; ne- 
am desfăcut încă în timpul guvernului actual de 
aceia cari, sub cuvânt şi în numele liberalismului, 
s'au arătat a fi nurnai un guvern fără principii. 

Pentru noi, caii am insistat totdeauna asupra, 
necesităţii constituţionale a formării partidelor 
de principii, este bine venită această disidenţă, 
Vom avea cel puţin o parte foarte inteligentă 
din această Cameră, cu care chiar dacă vom fi 
adversari când s'ar discuta diferenţele între con- 
servatori şi liberali, ne vom găsi uniţi în res- 
pectarea in genere a principiilor oneste şi clar 
manifestate; ne vom apropia, ne vom identi- 
fica în a recunoaşte că nu este bine intr'o ţară 
constituţională să confundăm, mai ales la guvern, 
ceea ce este princip cu ceea ce nu este princip, 
ceea ce este interes general, cu ceea ce este 
interes particular, ceea ce este budget al ţării 
cu ceea ce este budget al colectivităţii, ceea ce 
este guvern cu ceea ce esteo simplă expediţie 
de afaceri după formula: vom vedea de astăzi 

pănă mâine, vom face într'un sens sau altul, 
numai să ne ţinem la putere. 

Cu această înălţare într'o sferă mai curată, 
cred că este de bun augur începutul sesiunii de 
faţă. 

Şi fiind că nimic din acestea nu transpiră in 
Adresa majorităţii, fiind că un fapt de aşa în- 
semnătate, adică disidenţă ce principii liberale 
petrecută în mijlocul partidului guvernamental, 
este trecută absolut sub tăcere şi totul se a- 
copere sub o eleganţă de cuvinte, noi vom vota 
contra acestei Adrese. (Aplause). 

La aceeaş Adresă. Dinasticismul liberalilor. 
Necesitatea unei schimbări de guvern. 


(Şedinţa Cameri de la 2 Decemvrie 1886). 





D lor deputați, aliniatele din urmă ale proiec- 
tului de adresă sunt: „Trăiască Majestaţile Lor: 
Trăiască Dinastia!“ M'am înscris la aceste ali- 
niate, fiindcă în privinţa lor cu toţii ne întil- 
nim în unul şi acelaş gind. 

A fost foarte preţios pentru aceia din noi, cari 
nu de astăzi or de ieri, dar in întreaga lor vi: 
aţă politică au fost monarchici şi dinastici, a 
fost o fericire pentru noi a auzi din remarca- 
bilul discurs al d-lui ministru al justiţiei, că a- 
ceastă convingere a noastră a fost totdeauna 
împărtăşită şi de şefii partidului liberal, că d-nii 

C. A. Rosetti şi Brătianu, şi la 1875 şi la 1876 
în mijlocul coaliiţiunii numite de la Mazar-Paşa, 
au fost însufleţiţi de aceleaşi simţiminte. 

Aceasta e pentru noi o garanţie mai mult 
pentru viitor; dar este prețioasă această decla- 
raţie şi este mângăitoare şi pentru situaţia de 
astăzi; căci ne permite a face o comparare mai 
dreaptă între starea spiritelor de atunci, şi starea 
spiritelor de acum. Dacă în adevăr — după 
cum ne spune d. ministru al justiţiei — d-nii 
C. A. Rosetti şi Brătianu, sufletele coaliţiei de 
la Mazar-Paşa, erau monarchici şi dinastici, era 
greşită părerea lăţită pe atunci, că în coaliția de 
la Mazar-Paşa se discutau şi candidaturi; căci 
e bine înţeles: declaraţia d-lui ministru al justi- 
tiei, eminent bărbat de Stat, însemnează că O. 
A. Rosetti şi Brătianu, cari erau monarhici, 
înțelegeau pe acest monarh şi pe această di- 
nastie; altminteri declararea d-sale ar fi un joc 
de cuvinte. 

Cu atât mai fericit lucru este dar pentru noi, 
că se poate data înrădăcinarea simţimentelor 
monarhice şi dinastice de pe atunci. Era dar 
numai aparenţă, dacă unii din membrii secun- 
dari ai partidului liberal erau contrarii, 

Prin urmare, de şi d. X.!) vorbea de abise, 


1) I. Câmpineanu. 

aceasta nu însemna nimic, s'a putut uşor aco- 
peri abisul cu un portofoliu; de şi d. Y.1) se în- 
cerca să sape prestigiul monarhului prin foi 
străine sub pseudonimul Erdmann von Hahn, 
aceasta nu însemna nimic, căci baronul von 
Hahn sa arătat mai pe urmă mare dinastic; 
de şi d. 7.2) făcea caricaturi şi insulta, în gazetă 
pănă şi familia Monarhului, aceasta nu insemna 
nimic: poetul era .tot monarhia şi dinastic, 
căci nimic nu la împedicat mai pe urmă să 
facă poesii în Monitor pentru dinastie. (Aplause, 
ilaritate.) 

Această ne este de bun augur, ne este o 
mângăere pentru starea actuală. Ce era ade- 
vărat la 1875 şi 1876, så nu fie oare tot așa 
de adevărat şi la 1886? Dacă atunci acei X, Y 
şi Z erau oameni de a doua mână, cari nu în- 
semnau nimic, pe câtă vreme, după declaraţia 
d-lui ministru de justiţie, şefii adevăraţi erau 
monarhici şi dinastici; dacă s'a putut preface 
abisul de atunci într'o linie foarte uşor de trecut 
acuma, dacă baronul de Hahn de atunci a 
putut să dea acum „tircoale“ împrejurul Di- 
nastiei; dacă acela şi altul şi cel de al treilea 
sau putut arăta astăzi oameni dinastici şi mo- 


1) D. A, Stuidza. 
3) Orăşanu. 

narhici convinşi: pentru ce oare vë miraţi şi 
vë mişcaţi astăzi, când vedeţi că în opoziţia 
din afară de Cameră sunt articole violente, con- 
demnabile după părerea mea acum ca şi atunci, 
în contra Regelui? Pentru ce, dacă auziţi că so 
pronunţă şi astăzi pe ici pe colea câte un cu- 
vânt de desordine, dacă simţiţi că e o atmo- 
sferă contrarie, pentru ce nu vë mângăiaţi cu 
suvenirile de la Mazar-Paşa? Căci trebue să fiți 
convinşi, precum sunt şi eu convins, că şi azi 
şefii opoziţiei unite sunt cel puţin tot atât de 
monarhici şi dinastici, pe cât erau la 1875 d-nii 
Rosetti şi Brătianu, Și precum tocmai eferves- 
cenţa secundarilor de atunci le a fost un motiv 
mai mult de a se face mai târziu geloșii apă= 
rători ai Dinastiei şi Monarhiei, tot așa opoziţia, 
unită din afară, întru cât are aparenţa în unele 
manifestări secundare de a fi contrarie stării de 
lucruri, va căuta în viitor ocazia să arate cu 
atât. mai mult, că sunt cel puţin egali coaliza- 
ţilor de la Mazar-Paşa în faza lor de mai târziu. 

Numai, d-lor, asemenea lucruri să nu meargă 
prea departe ! Aici se pune o legitimă întrebare: Ce 
s'ar fi intimplat, dacă la 1876 mar fi căzut Ca- 
targi? Aş voi să vorbesc azi, dacă aş putea, în 
afară de or-ce personalitate, şi in afară de or- 
ce iritare; aş dori ca faţă cu acest aliniat, unde 

în adevăr suntem cu toții cei -din Cameră inspi- 
rați de aceleaşi sentimente, să găsesc un fel de 
limbagiu comun, casă ne putem înţelege aşezat, 
liniştit, asupru următoarele discuţii: Ce sar fi 
întîmplat la 1876? u am recunoscut în fața d- 
voastră mai de mult, că după părerea mea la 
1876 a fost necesar să cadă Cabinetul conserva- 
tor; nu cred că se putea face războiul, care l-am 
făcut, cu iritaţia spiritelor, care era pe atunci. 
A fost lucru foarte cu minte,că a venit atunci 
la guvern ministerul Brătianu, şi am fost cel 
dintâi, cum de alt-fel a avut dreptate d. minis- 
tru al justiţiei să o declare, care am recunoscut; 
marele merit al d-lui Brătianu de a fi putut în 
asemenea împrejurări să mențţie, împreună cu 
libertăţile publice, şi ordinea dinastică în ţară 
sprijinindu-se pe un partid, care pănă atunci da 
loc la multe bănueli. 

D. Ioan Brătianu, [acend din partidul său un par- 
tid de guvern monarhic, a făcut atunci pentru 
consolidarea ordinei noastre constituţionale foarte 
mult, tot aşa de mult câta făcut d Lascar Ca- 
targi, când la 1871 a luat friînele guvernului 
în momentul, în care Principele vrea să abdice. 
Da, această a făcut-o d. Brătianu, şi am ţinut 
a o recunoaşte încă o dată, fiind-că eu prevăd 
vremea, (poate să më înşel, precum pot înşela toa- 

te pievederi!a -oamenești, dar poate să nu mé 
inşel), eu prevăd vremea, când apărarea ce io 
fac acum în opoziţie hotărită cu d-sa, voi avea să 
io fac atunci, când va fi dsa in opoziţie şi când 
vor fi alţii, care-l vor ataca cu pasiune şi cu 
relevarea erorilor ce le-a comis, vor voi să-l per- 
secute împreună cu ai si şi să-i şteargă or-ce 
merit ce a avut. 1) 

Va să zică a făcut această d, Brătianu; a 
făcut mai mult: prin o bună inspiraţie a luat 
r&spunderea r&sbciului, de şi adevăratele merite 
ale r&sboiului, după vortele d-lui Carp, se cuvin 
mai sus şi mai jos, dar r&mâne totuş meritul 
d-lui Brătianu că, a ştiut a se acomoda acelei situ- 
aţii şi a face ceea ce a făcut; a mai proclamat, 
împreună cu d-voastră toţi din majoritate şi cu 
noi, independenţă; a făcut mai mult, nu mai mult 
în fapt, dar ca formă exterioară: a ştiut, impre- 
ună cu noi toți, insă prin iniţiativa sa şi a d- 
voastră, să proclame Regatul României. 

Toată întrebarea este acum: de la proclamarea 
Regatului încoace, din momentul, în care s'a 
accentuat aşa de bine Dinastia, ce s'a facut de 
guvern pentru a se întări in sufletul poporului, 
în care are să domnească mai departe? Iată 


1) Cum s'a gi întîmplat după căderea sa de la guvern, 
în sesiunea Camerei de la 1888-89. 

întrebarea; căci pe hârtie este uşor să faci acte 
constituţionale, dar important este ca ele să 
răiască în cugetul acestei ţări. 

Imi aduc aminte de frumoasele cuvinte, ce le 
a zis actualul preşedinte al Camerei, atunci când 
la 14 Martie a luat iniţiativa propunerii Rega- 
tului, că de acum înainte să se ştie că va 
creşte în inimile noastre rădăcin: monarhică. 

Apoi vedeţi, d lor, atunci ni s'a vorbit de Era 
nouă, şi eu n'am găsit nemerit răspunsul d-lui 
ministru al justiţei, care la întrebarea meă: unde 
sunt principiile ce le practicaţi în Era nouă? ne 
vorbea de titlurile cele vechi, cu cari a venit 
da putere ministerul Brătianu şi sa menţinut 
pănă la 1884. 

Apoi discursul la Adresă e în anul 1886, nu 
in 1884. Intreb dar: de la 1884 pănă la 1886 
ce s'a făcut în organizarea şi administrarea internă 
pentru a se întări această începătoare Dinastie? 

D-lor, din punctul meu de privire, situaţia în 
ţară îmi pare că e aştăzi prea neliniştită. Au 
fost ţărani la Botoşani sau neţărani, au fost 
alegători sau nealegători, -— cari au făcut rebeliunea, 
chestie indiferentă. Chestia, adevărată este: de la 
1884, de la 1885 şi in 1886a scăzut sau a cres: 
cut nemulţumirea, unei mari părţi a ţării, violentul 
iimbagiu şi atacurile opoziţiei afară din Cameră ? 

Eu cred că a crescut. Şi acum când la în- 
ceputul acestei sesiuni urăm fericire şi lung 
traiu Dinastiei, trebue să ne întrebăm: această 
mişcare, această creştere a duşmăniei în contra 
ministerului Brătianu, pănă unde e probabil că 
are să meargă. Este după trecut probabil, că 
ministerul Brătianu va îmblânzi, va mulţumi 
din ce în ce mai mult spiritul populaţiunilor? 
Se poate oare spera, că opoziţia unită va părăsi 
sau va împuţina amărăciunile şi ura ei? Mergem 
spre împăciuire sau spre o mai mare: învrăjbire 
cu guvernarea d-lui Brătianu? 

Intro asemenea, situaţie v&d în năuntrul Ca- 
merei o parte inteligentă de disidenţi, care se 
desparte de guvern, şi-văd în afară din Came- 
ră mulţi oameni inteligenţi, cari se apropie de 
opoziţie. 

Adevărul pentru mine este acesta: numărul 
aderenţilor d-lui Brătianu descreşte, nemulţumi- 
rea în ţară creşte. 

Apoi hu cum-va este tocmai situaţia, care era 
la 1875 — 1876 când cu conspirarea de la Mazar- 
Paşa? 

' Nu cum-va se naşte şi acum intrebarea foarte 
importantă: mai poate merge înainte situaţia 
actuală? Este speranţă de a se îndrepta? Sau 
este probabilitatea că se va face mai rea? Şi 

este situația complicărilor externe de natură a 
suporta 0 asemenea stare de lucruri? 

Vedeți, d-lor, monarhia noastră, Dinastia noas- 
tră este o Monarhie şi o Dinastie constituțională. 

Care este folosul constituționalismului pentru 
o Monarhie și o Dinastie? Pentru ce s'a găsit 
că este mai sigură continuarea Dinastiilor consti- 
tuţionale decât a celor absolutiste? Pentru că 
în alternarea partidelor stă garanţia permanentă 
a Coroanei, care este deasupra tutulor, 

Căci pe de o parte prea îndelungata şedere la 
guvern a unui partid face să-i sporească abuzu- 
rile, iar pe de altă parte tocmai aceste abuzuri 
împreunate cu legitima nerăbdare a celor lăsaţi 
afară face să sporească nemulţumirile pănă la un 
grad periculos. 

Atunci intervine importantul rol al constitu- 
ţionalismului, care permite o scăpare mai liniş- 
tită din o asemenea situaţie prea încordată, 

Intrebarea este acum: ne aflăm noi într'un 
asemenea moment? 

După convingerea mea nu se mai poate aduce 
o îmblânzire a situaţiei prin guvernul d-lui Bră- 
tianu şi elementul nemulţumit creşte atât în Ca- 
meră cât şi în afară din Cameră; mi-e teamă, 
că au să se repete violențele, cari au început 
deja, şi că aceste repeţiri, aceste încordări de 

36680 29 


www.dacoromanica.ro 


450 


situaţie au să găsească un guvern din ce în ce 
mai slăbit, şi aceasta în faţa unor evenimente, 
a căror gravitate nu se poate contesta, 

Fiind-că dar sunt impreună cu toţi d-voastră 
un convins aprobator al acestui ultim aliniat din 
Adresă, fiind-că noi toţi zicem şi vom vota: „să 
trăiască Majestăţile Lor! să trăiască Dinastia !“, 
tocmai pentru aceea vom vota contra Adresei 
întregi, pentru a accentua din partea noastră pe 
cât putem mai mult opoziţia în contra actualului 
guvern. Noi vom găsi o liniştire a relei situaţii 
prezente numai atunci, când prin vre-unul din 
modurile constituţionale posibile se va da ocazie 
elementelor moderate şi prudente, cari există în 
mare număr şi în opoziţia afară din Cameră, să 
dovedească —cea ce este exact —că sunt oameni 
de ordine constituţională. Folosul va fi atunci 
clar: D-voastră v'aţi afirmat aşa de tare, de când 
sunteţi la guvern, ca zeloşi monarhişti, în cât nu 
veţi mai putea părăsi această linie de conduită 
politică nici fiind în opoziţie. Iar acei, cari astă- 
zi sunt în afară de cercul d-voastră şi în afară 
din Camere şi de cari vë plângeţi că au unele 
aparenţe contrarii, vor veni atunci să se adauge 
la acest concert de morarhişti cinastici. Numai 
astfel se va întâri situaţia în faţa pericolelor 
interne şi externe. (Aplause). 

Asupra întîrzierii unei interpeläri. 





(Şedinţa Camerei de la 10 Ianuarie 1887). 


După însărcinarea tutulor deputaţilor din 
opoziţie, autorul scrierii de faţă anunţase 
Ancă la 13 Decemvrie 1886 o interpelare a- 
asupra bătâilor înscenate de administrația 
comunală încontra redacțiilor opoziţioniste 
din Capitală. Desvoltarea interpelării se tot 
amâna de guvern şi de majoritatea Camerei 
sub felurile pretexte. Următorul dialog is- 
buteşte însfirşit să ajungă la fixarea unei 
anume zile. 


D-le preşedinte, vă rog să bine-voiţi a inter- 
veni pe lângă onor. Cameră ca să fixeze o zi 
pentru desvoltarea interpelării ce am avut onoare 
a anunţa âncă de acum patru săptămâni. Ieri 

aţi pus-o la ordinea zilei, dar a lipsit d. preşe- 
dinte al consiliului şi ministru de interne; astăzi 
văd că lipseşte de asemenea; nu voim să fim 
indiscreţi, dar poate că este indispus; îi doresc 
din toată inima să fie şi fisiceşte şi politiceşte 
restabilit, dar trebue să fie o zi regulată pentru 
desvoltarea acelei interpelări, dacă bine-voeşte 
d. preşedinte. Astazi poate că iar nu vine d. 
preşedinte al consiliului; Luni poate că este tot 
la Florica; poate dar Marţi să fie ziua fericită, 
în care vom putea uza de acest drept constitu- 
tional. Aş ruga dar pe d. preşedinte să cobsulte 
Camera, dacă conşimteca Marţi să fie pusă la 
ordinea, zilei desvoltarea înterpelării mele, şi aş 
dori să ştiu de la d-ni miniştri, ce speranţă ni 
se aduce despre presenţa d-lui ministru de interne. 

D. ministru de finanţe, C. Nacu, Interpe- 
larea, d-lui Maiorescu este singura, care nu mai 
poate suferi întârziere, căci pentru toate celelalte 
interpelări s'a dat cuvântul d-lor interpelatori 
şi d-lor le au desvoltat. 

Voci. Cer cuventul. 

A. Djuvara. Cer cuventul. 

D. ministru de finanţe, C. Nacu. Afară de 
d. Djuvara, care ieri nu a fost aci când i-a ve- 
nit rendul să o desvolte, şi de aceea a anunţat;:o. 
din nou, 

D. Fleva a fost prezent, când i-a venit rîn- 
dul, dar era legat la gât fiind bolnav şi n'a 
putut vorbi. . 

D-lui Nicorescu i s'a dat; cuventul ca să-şi des- 
volte interpelarea, dar d-sa a vorbit aproape 
o oră de alt-ceva fără să-şi desvolte interpelarea. 

Singurul dar, care nu şi-a desvoltat interpe- 
larea, este onorabilul d. Maiorescu, şi d-sa are 
tot dreptul a cere de la d. preşedinte să se fi- 
xeze o zi în care să-şi desvolte interpelarea. Cât 
pentru guvern, noi primim ziua acea, pe care 
o va determina însuş onor. d. Maiorescu, fie 
Luni, fie Marţi, numai astăzi nu, şi atunci gu- 
vernul va r&spunde ... 

O voce. Cine va respunde? 

D. ministru de finanţe, C. Nacu. V'am spus 
cine: guvernul, căci guvernul este indivizibil; 
vam declarat că în or-ce altă zi afară de astă- 
zi guvernul va răspunde la interpelarea d-lui 
Maiorescu, după ce d-sa o va fi desvoltat. 

D. preşedinte. D. Maiorescu a auzit declara- 
ţia guvernului, că va respunde în or-care altă 
zi afară de astăzi, şi prin urmare îl rog să de- 
termine acea zi... 

Voci. Astăzi, astăzi, 

D. ministru de finanţe, C. Nacu. Am zis 

că Luni sau Marţi, după cum însuş d. Maiorescu 
propunea adineaori, vom putea răspunde... 

O voce. Aţi zis, că guvernul este indivizibil. 

Titu Maiorescu. D lor, are un deputat drep- 
tul să adreseze o interpelare unui anume mı- 
nistru ? 

Da, 

Acum fără îndoială se poate să fie împreju- 
rări, în care acel anume ministru să fie împie- 
decat de a veni elînsuş ca să răspundă; poate 
să fie bolnav, indispus, sau poate să fie reţinut 
de alte lucrări mai urgente la Senat, pot 
să, fie împrejurări extraordinare cari să-i impue 
absența, precum asemenea pot să fie conveni- 
enţe foarte legitime, cari să oblige pe deputatul 
interpelator a stărui să desvolte faţa cu întreg 
guvernul interpelarea, pe care a anunţat-o, sau cel 
puţin în prezenţa ministrului, la. care s'a adre- 
sat, şi poate şi Camera să primească aceasta. 

Dar, d-lur deputaţi, aşa numai de la sine, 
fără nici o explicare, fără ca de pe banca mi- 
nisterială să se spue, că ministrul respectiv este 
împedecat de cutare şi cutare împrejurare de a 
veni să r&spunză deputatului interpelator, ci nu- 
mai după teoria, că miniştrii fiind solidari, nu 
este obligat cutare anume ministru, care se 
crede ceva mai presus, ca să fie prezent, această 

practică cred că nu este bine să se introducă 
în desvoltarea interpelărilor. Este în genere datoria 
ministrului respectiv, şi numai a lui, de a fi pre- 
zent la desvoltarea unei interpelări ce i se anunţă, 
şi fără de o cauză justificată a absenței, inter- 
pelatorul este în dreptul său de a cere prezenţa, 
acelui ministru, către care s'a adresat. 

Pe acest motiv rog pe majoritate să bine-vo- 
iască a consimţi ca sa se fixeze pe Marţi des- 
voltarea interpelării mele, şi îmi permit a adă- 
uga:cu speranţa, că vom avea onoare de a ve- 
dea Marţi pe banca ministerială pe d. ministru, 
către care s'a adresat interpelarea şi care este 
ministrul de interne. 

D. ministru de finanţe, C. Nacu. D. Maiorescu 
a fixat ziua de Marţi, prin urmare Marţi guver- 
nul va r&spunde. 

Interpelare asupra devastării înscenate la 


5 Sept. 1886 încontra redacţiilor unor ziare. 





(Şedinţa Camerei de la 13 Ianuarie 1887). 


D. preşedinte, General Lecea, Acum la ordinea, 
zilei este interpelarea d-lui Maiorescu asupra 
evenimentelor şi atitudinii guvernului în urma 
atentatului de la 4 Septemvrie. 

D. Maiorescu are cuvântul. 

T. Maiorescu. Domnule preşedinte, permite- 
timi a rectifica mai ântâi textul şi sensul in- 
terpelării mele, care nu este aşa cum a bine- 
voit d. preşedinte al Camerei a-l anunţa. 

D. preşedinte. Eu am spus in scurt coprin- 
derea interpelării d-voastră. 

T. Maiorescu. E: nu are a face cu odiosul 
atentat, de la 4 Septemvrie 1886 ; ea are exclusiv 
a face cu un alt atentat, cu cel comis la 5 
Septemvrie. 

D-lor deputaţi, vorbirea mea va fi foarte mo- 
derată, nu numai moderată în expresii, căci 
pentru mine este regulă de stil parlamentar: 
când lucrurile sunt foarte tari, cuvintele trebue 
să fie foarte blânde, ci şi mai ales moderată 
în concluzii, precum vě veţi convinge în curând. 

Această interpelare relativă la devastările co- 
mise pe la unele redacţii de jurnale din capitală, 
este adrésatăä numai dlui ministru de interne, 
şi nu d-lui. ministra-preşedinte, cum ar fi fost 
după hierarhie mai politicos, şi de când cu ma- 
nifestarea, ideilor d-lui Vasilie Lascăr şi altor 
deputaţi din majoritate trebue să fim cu luare 
aminte la hierarhie şi arhondologie. 

De şi in momentul anunţării interpelării mele 
era însuş d. ministru-preşedinte totdeodată şi 
ministru de interne, nu puteam prevedea, că va 
fi tot aşa şi în momentul desvoltării interpelării. 
Se vorbea iarăş de schimbări ministeriale printre 
culise; era vremea sărbătorilor, când se fac 
prezente la cei mici, şi aşa sar fi putut întim- 
pla ca portofoliul de la interne... dar în fine, 
de astă-dată nu sa intimplat, şi ast-fel iater- 

pelarea se adresează şi se desvoaltă astăzi în 
contra d-lui ministru-preşedinte şi ministru de 
interne. i 

D-lor deputați, faptele la cari se refere in- 
terpelarea mea vë sunt cunoscute. Se comisese 
la 4 Septemvrie atentatul contra d-lui ministru 
preşedinte; spre onoarea conștiinței omeneşti 
se poate afirma, că tot cea fost om de omenie 
în această ţară, şi nu numai în această ţară, 
dar şi în străinătate, şi-a exprimat sincera s3 
indignare de acest fapt; şi se cuvine a releva 
mai ales, că în primul moment şi toate foile 
opoziţioniste, o repet: toate foile din opoziţie s'au 
asociat la exprimarea acestei indignări. 

A doua zi, într'un mod foare natural şi care 
face onoare in deosebi comercianților de frunte 
din capitala Bucureşti, aceştia impreună cu mai 
mulți alţi cetăţeni, s'au dus — se şi cuvenea să 
facă aşa—ca săşi exprime sentimentele de 
bucurie pentru scăparea d-lui prim-ministru. S'au 
dus la ministerul de interne, la consiliul de mini- 
stri; au ţinut acolo o cuvântare, care exprima 
aceste sentimente, şi d. prim-ministru a răspuns 
de pe balconul ministerului de interne. N'ar fi 
drept, intr'o discuţie mai rece parlamentară, să 
insistăm prea mult asupra căldurii expresiuni- 
lor ce in prima emoție le-a intrebuinţat d. prim- 

ministru faţă cu mulţimea, care era acolo adu- 
nată. Când s'ar fi mărginit lucrul la atâta, ar 
fi v&mas bine. Insă din acea mulţime toţi comer- 
cianţii onorabili, tot ce era mai cunoscut, după 
manifestaţia făcută la minister, sau dus pe la 
casele lor, fericiţi de scăparea primului ministru, 
poate şi de cuvintele ce au auzit din gura 
d-sale. Zic, că comercianții cei onorabili sau 
dus pe la casele lor, fiind-că s'a născut o mică 
polemică in presă asupra acestor fapte. Pe ne- 
drept o parte a presei nu vrea să recunoască in 
primul moment ceea-ce a fost in adevăr, că adi- 
că omenii cei mai onorabili au fost in mare parte 
in curtea ministerului de interne ca să felicite 
pe primul ministru; şi atunci au r&spuns aceștia 
in presă, au subscris acest răspuns, au reven- 
dicat onoarea, de a fi fost, şi bine au făcut, Ja 
primul ministru; insă tot ei s'au grăbit a adăoga 
in acelaş respuns, că de acolo sau dus pe la 
casele lor. 

Acum d lor, după ce aceştia s'au dus pe la casele 
lor, nu ştiu cine va fi r&mas din curtea minis- 
trului de interne, cari nu s'au dus pe la casele 
lor, ci s'au dus pe la casele altora (Aplause din 
partea opoziţiei). Faptul este, că o ceată de 
oameni (nu aşa, d-lor, mě exprim intr'un mod 
moderat, dacă îi numesc o ceată de făcători de 

rele? fiind-că devastările in nici un cas nu pot 
fi o facere de bine), aşa dar: o ceată de fâcători 
de rele a pornit de acolo, insă organizaţi în 
bandă, adică in ordine închisă — era ordine în 
desordine, —a pornit de la ministerul de interne 
din strada nu ştiu de ce numită a Academiei 
(ilaritate), şi a trecut prin strada Vămei, şi a 
eşit în strada Victoriei (ilaritate), şi a ajuns drept 
la piaţa Episcopiei, şi aci, sub această amin- 
tire bisericească (ilaritate), a năvălit asupra redac- 
ţiunii ziarului Epoca, a spart ferestrele, a spart 
uşile, a spart dulapurile, a rupt hârtiile, a aruncat 
dosarele de corespodenţă, chitanţe şi alte acte pe 
jos şi pe stradă, a apucat la bătăi pe cine a găsit 
prezent la redacţie, pe un administrator, pe un 
scriitor, a luat la goană câţ-va redactori, unul 
s'a ascuns în pivniţă, altul în pod, sus, jos, fie- 
care unde putea, şi a comis aceste brutalităţi 
într'un timp să zicem de 15, 20 minute, poate 
o jumătate de oră. 

De acolo, tot aşa organizată, această ceată, tot 
prin strada cea mai frecventată a Bucurestilor, 
prin calea Victoriei, a intrat în strada Clemenţei, 
ziua la ameaza mare pe la 10 şi jumătate ore 
dimineaţa şi s'a dus la alt ziar, la Independance 
Roumaine, care însă, pe semne că avănd oare-care 
prevederi asupra libertăţii presei sub era nouă, 

se baricadase şi putea să se baricadeze după 
construcţia caselor, fiind că avea spre stradă 
un grilaj de fer ţeapân şi din întimplare in 
curte erau preparative de iarnă, lemne pentru 
încălzit, şi tipografii de acolo au pus mâna pe 
lemne şi s'au pus în stare de legitimă apărare; 
mai era şi căte o puşcă pe la d-nii redactori din 
casă, se vede câ sunt vânători —sper că nu va 
vedea vre un judecător de instrucţie şi în acea- 
sta dovadă de complicitate la atentaturi, (la 
ritate). 

A fost destul de legitimă şi energică apărarea 
pentru ca curajoasa ceată să se retragă de acolo 
fără a mai încerca brutalităţi; s'a retras dar 
tot in ordine, tot organizată şi a luat-o, o fi 
fost pe la 103/4 ore, iarăş pe strada mare, a 
trecut, pe dinaintea, Palatului Maiestăţii Sale Re- 
gelui, a trecut pe piaţa Teatrului şi a ajuns la 
Bulevard, a apucat la dreapta la băile Eforiei 
şi acolo sus, unde nu ştiu cum administraţia 
Eforiei a avut in zilele erei noue curajul să 
închirieze unui jurnal din opoziţie, România, 
câte-va camere pentru redacţiune, s'a urcat 
banda pe scări şi a inceput la redacţia Fo- 
mâniei aceeaș scenă, a dărâmat uşile şi fere- 
strele de la clădirea Eforiei, a pătruns in re- 
dacţie, a devastat arhiva, a bătut pănă la 

sânge pe unul din redactori şi apoi sa retras 
şi de acolo. 

Acum, ce au făcut aceşti interesanţi cetăţeni, 
mai departe, nu vë pot spune bine; este proba- 
bil că au serbătorit impreună aceste fapte vio: 
torioase, dar sigur este, că după câte-va ore 
aceeaş ceată de oameni, de astădati mai înfla- 
câraţi, mai entuziasmați, terminul oficial este 
mai indignaţi (Ilaritate), —o indignare, care de- 
venea mai tare după cinci ore de răsuflare — va 
să zică pe la 1 şi jumătate sau 2 ore după 
amiazi ceata îndignată a revenit la Episcopie 
iarăş pe strada mate, şi a ameninţat din nou 
pe redactorii prezenţi ai Epocei şi-mi pare că 
a şi bătut pe unul din scriitori. 

Tată faptul, d-lor. 

Locuinţa mea nu este departe de piaţa Epis- 
copiei ; a venit un cunoscut; la mine pe la 
10 ore sau 10 şi jumătate şi pe urmă altul, şi 
mi-au spus ce se petrece; era atâta aglome- 
rare de oameni, cari veniseră asupra redacţiunii 
Epocei, incât deabia a putut să treacă trăsura 
celui dintâi, care a venit la mine. 

Apoi am deschis ferestrele ca să constat dacă 
Se auzea ceva; eu nu am auzul bun; totuş 
mi se părea că se auzea ceva, era atâta larmă 
acolo, spargere de fereştri etc. încât era cu 

putință să se audă ceva şi în acel cap al stradei 
Mercur. In tot casul eu am vezut ceva; am văzut 
pe sergentul  stradei mele, a stradei Mercur, 
plimbându-se liniştit pe strada sa. Atunci am 
eşit şi eu pe stradă, mam dus la redacţia 
Epocei, am văzut devastările comise, erau deja 
comise, în acel moment pe semne că mergeau 
spre redacţia jurnalului L Indépendance vrou- 
maine, şi am văzut acuma doi sergenţi, cari pă- 
zeau la Epoca odăile devastate, dar cari fuseseră 
nevăzuţi în timpul devastărilor şi bătăilor. Cat- 
va timp după aceasta m'am întilnit cu d. 
Dimitrie Giani, care mi-a spus următoarele: ple- 
casem să depun carta mea. vechiului meu preşe- 
dinte al consiliului, d-lui Ioan Brătianu, ca sál 
felicit pentru că a scăpat de odiosul atentat; dar 
când am văzut înaintea redacţiei Epocei, ce 
sa putut petreca sub prezidenţia d-lui Ioan 
Brătianu, am rupt carta de vizită în două 
(aplause din partea opoziţiei), am arătat-o ruptă 
copiilor mei, ca să ştie şi ei, că această cartă 
de visită voia să fie un semn de veche simpatie 
şi venerare pentru d. I. C. Brătianu, dar că în 
urma celor ce am văzut, îşi pierduse acest inţe- 
les şi de aceea am rupt-o. 

V’o spui aceasta, d-lor, pentru a vě arăta impre- 
sia ce a produs devastarea redacţiilor de juar- 


www.dacoromanica.ro 


464 


nale chiar asupra multora din aceia, cari de alt- 
minteri voiau să se asocieze la manifestările de 
simpatie pentru d. ministru-preşedinte. A para- 
lizat aceste simțiminte. 

Eu personal însă mi-am făcut datoria de mem- 
bru al opoziţiei constituţionale şi de ordine şi 
am căutat să exprim d-lui ministru pre;edinte 
felicitările mele pentru scăparea d-sale. 

Acum o intrebare pentru discuţia acestei inter- 
pelări: Că se comit asemenea devastări, că se pot 
comite, dacă ar fi numai o simplă brutalitate 
a unor oameni privaţi, fie îndreptată contra or- 
cui, nu ar merita prea mult să vă ocupe timpul 
d-voastre. Insă, d-lor deputaţi, este o chestie aci 
de toată importanţa, care merită să ocupe tim- 
pul d-voastră, al nostru, al tutulor: organele 
însărcinate cu menţinerea, ordinei publice ce ati- 
tudine au avut în acest timp, faţă cu acest fapt ? 

Credeţi d-voastră, că se poate întîmpla în ca- 
pitala Bucureşti, în ziua mare, în stradele cele 
mai frecventate, ca 50—60 sau 100 de oameni 
să treacă din strada Academiei prin calea Vic- 
toriei, să vie la Episcopie, la redacţia jurnalului 
Epoca, să spargă porţile, ferestrele, dulapurile, 
să bată pe oameni, şi apoi de acolo să porneas- 
că, să meargă în ceată sau bandă organizată, 
cu ciomegele in mână, tot pe calea Victoriei, să 

treacă în fața Teatrului, să intre in Bulevardul 
cel mare şi la redacția jurnalului România, să 
facă aceleaşi stricăciuni, şi apoi dupe 2—8 ore 
să se întoarcă din nou tot la redactia jurnalului 
Epoca, fără ca în tot cursul acestui drum şi a- 
cestui timp un sigur organ al autorităţii însăr- 
cinate cu paza siguranţei publice în capitală să 
aibă cunoştinţă de toate acestea ? 

Se poate întimpla să nu se găsească pe acele 
strade un singur sergent măcar, care să se încerce 
să impedece acea ceată? se poate întîmpla ca, 
în această capitală să vie o bandă de oameni 
şi să comită brutalităţi ca cele comise, fără 
ca un singur reprezentant al ordinei publice să 
înştiinţeze măcar poliţia, să înştiinţeze parche- 
tul, să aresteze sau să poată denunța pe vre 
unul din iăcătorii de rele? 

Eu cred că më exprim conform minţii fireşti, 
dacă zic, că aceasta nu se poate. 

Dacă aşa s'au întimplat lucrurile, dacă nu au 
făcut sergenţii de oraş nici o încercare de a îm: 
pedeca, aşa ceva, dacă nu s'a arestat, dacă nici 
măcar nu s'a denunţat nimeni, atunci sau că 
poliţia a ştiut de mai nainte ce are să se în- 
timple şi nu a voit să împedice, sau că aflând 
despre aceasta la moment, a voit să lase să se 
facă fără să intervie. 

36680 30 

Sau că— mai ştii?—poate a fost de coniven- 
tă cu tot ce sa intimplat. 

Poate să fie vreunul din d-voastră, care să 
stea la îndoială asupra cuvăntului de conivenţă; 
dar că poliţia a tolerat făţiş, acest lucru este 
evident. Eu personal sunt sigur, că este coni- 
venţă, sunt sigur după ceea ce am văzut de 
la sergentul postat în strada mea, căci sta li- 
nistit când era această alarmă pe piața Epis- 
copiei fără să alerge în partea aceea, precum ar 
fi făcut-o în or ce altă împrejurare. 

Aci îmi aduc aminte de ceeace mia po: 
vestit... a devenit o deprindere parlamentară 
introdusă de d. ministru-preşedinte, de a îm- 
prospăta vorbirea cu povestiri, cu anecdote, mai 
ales de la cei morţi... 

D. preşedinte al consiliului, I. C. Brătianu. 
Ca toţi bătrânii. (llaritate.) 

T. Maiorescu. Şi îmbătrânim cu toţii, d-le 
ministru-preşedinte, întru aceasta suntem siliți 
a vë imita zi cu zi. 

Un coleg al nostru din Cameră, aci prezent, 
din norocire în plină viaţă, îmi povestea, că 
la 1871, în ziua de 11 (23) Martie, când co- 
lonia germană, după dreptul ei, cu simpatiile 
ei, celebra tocmai ziua onomastică a victoriosului 
Împărat al Germaniei, fiind pe atunci consul 

general al Germaniei d. de Radovitz, pe care 
mai ales d-voastră trebue să-l cunoaşteţi, atunci 
o ceată de făcăiori de rele (nici aceştia nu au 
făcut bine, nici pentru d-voastră, politiceşte 
vorbind), o ceată de fâcători de rele au venit 
inaintea caselor Slătineanu, astăzi casele Capşa, 
unde colonia germană bancheta, şi a început să 
spargă ferestrele sălei, să dea cu pietre în 
oameni. 

Acest coleg al nostru, venind din întimplare 
pe la ora aceea de la Cişmigiu, in sus spre 
piaţa teatrului, a auzit larmă. Sa întilnit cu 
doi sergenţi spre piaţa teatrului şi i-a între- 
bat, cum stau așa acolo când este atâta larmă 
în Podul Mogoşoaiei? Sergenţii i-au răspuns: 
avem ordin să nu ne mişcăm. (Ilaritate.) 

Pietrele se aruncau, ferestrele sburau, geamu- 
vile se spărgeau ceva mai departe; dar ser- 
genţii stau liniştiţi, pentru că aveau ordin să 
nu se mişte. Mi-am adus aminte de această 
istorie; căci tot aşa a fost dat cuveniul de or- 
dine să lase să se întimple cele întimplate la 
5 Septemvrie. 

Dar o dovadă mai mult, d-lor. Aci în Cameră, 
în ziua in care am anunţat interpelarea —şi am 
anunţat-o în prima zi posibilă îndată ce s'a ter- 
minat discuţia adresei şi lą Senat — un coleg 

al nostru, d. Râmniceanu, cu care n'am onoare 
să fiu în relații personale — d. Râmniceanu 
ştiţi cat este de viu şi de generos în expresiile 
d-sale, d. Râmniceanu mi-a spus în auzul tutu- 
lor celor ce erau faţă: ce gândeşti, dle Maio- 
rescu! D-ta nu vei desvolta interpelarea aceasta 
înaintea judecării procesului Oroveanu? (Aplause 
pe banca opoziţiei.) 

De ce? replicam eu; ce are a face? Permi- 
teţi-mi a face o parenteză: era mai dibaci din 
partea d-voastră, dacă më lăsaţi s'o desvolt mai 
nainte, fiindcă astăzi, după achitare, vë vine 
mai greu. (Aplause din partea opoziţiei.) 

Dar ce are a face istoria aceasta, rëspundean 
eu d-lui Râmniceanu? Eu vorbesc de devastările 
presei opoziţioniste, nu de atentate. In seara aceea 
a atentatului, la 4 Septemvrie, adaogă d. Râm: 
niceanu, era să vë facem —d. Râmniceanu 
este un excelent hirurg, deprins cu operaţii 
sângeroase, nu vë veţi mira de expresia între- 
buințată — era să vë facem pe toţi bi/tec. (Ila- 
ritate.) 

Era dar să ne facă în acea seară.., dar nu 
mai repet expresiile d-lui Râmniceanu. Şi fiind- 
că aceasta poftă nu s'a îndeplinit în seara de 
4, apetitul s'a ascuţit pentru ziua de 5, dar s'a 
şi rafinat, a găsit o ţintă vroită. Şi ţinta ce şi- 

au găsit-o după refecţiile nopţii, a fost redacţiile 
câtor-va, ziare din opoziţie. 

Şi mai este ceva ce mă întăreşte în afir- 
marea, că erau preconcepute aceste brutalităţi 
din partea unor autorităţi, este sistematica îm- 
prăştiare prin presa plătită di. străinătate, care 
în unison s'a grăbit a reprezenta cele intimplate 
ca o isbucnire involuntară a indignaţiei cetăţeneşti 
in contra presei opoziţioniste. Curioasă ţară am 
mai fi noi! Cu trei ani în urmă d-voastră, cari vă 
ziceți expresia ţării, cu ocazia revizuirii Consti- 
tuțieï cereaţi să se dea un avint şi mai 
mare libertăţii presei, parcă nu era destul de 
liberă înainte; se putea interpreta ca cel puţin 
pentru calomnii private să se poată adresa 
cine-va pentru despăgubiri civile la tribuna- 
lele ordinare, şi atunci aţi cerut ca şi această 
putinţă de a se hotărî despăgubirile civile prin 
tribunalele ordinare să fie luată particularilor şi 
să fie toată afacerea de presă şi chiar toate 
despăgubirile civile băneşti date numai atribu- 
ţiei juraţilor. 

In practică poate nu era de mare însemnătate, 
dar în atmosfera d-voastră ca liberali înaintați 
voiaţi să daţi şi prin revizuire un mai mare 
avent liberei exprimări a opiniilor prin presă. 

Poarte bine! Apoi, dacă aşa a fost această 

ţară, care a făcut opera de revizuire a Consti- 
tuţiei, capitala inteligentă a ţării nu găseşte 
ceva mai bun de făcut, ca primă aplicare a li- 
bertăţii presei sporite prin revizuirea d-voastră 
decât să se arunce cu bețele asupra redacţi- 
ilor de jurnale ? Şi cine să fi făcut aşa? Poporul 
indulgent şi blajin din ţara românească? 
Asemenea lucruri le imprăştie asupra popula- 
ţiei noastre presa plătită din străinătate. Fru- 
moasă misiune! Se putea înţelege, ca şi într'o 
ţară mai civilizată să se găsească 50—60 oa- 
meni, cărora să li se încălzească indignarea în 
mod artificial, ca să bată pe jurnalişti; dar ca, 
o liberă manifestare a unei capitale inteligente..., 
aceasta credeaţi că este bine să se acrediteze în 
străinătate despre noi? Poate fi aşa ceva spre bi- 
nele ţării şi a reputației noastre între străini? 
In fine, dlor, dacă admiteţi ca cineva în bună 
conştiinţă să deducă din aceste premise şi din 
aceste fapte concluzia neapărată, că poliţia a 
fost de conivenţa, că ştia ce se petrece, că 
poate a provocat, dar că în orce cas a tolerat 
ce s'a petrecut 1), atunci vine chestia in adevăr 
importantă pentru noi, pentru or-ce om politic 


1) Devastatea paro a fi fost plănuită de d. Câmpineanu, 
primarul Capitalei. Vezi introducerea istorică la volumul de 
faţă. 

cu bun simț, pentru oamenii de principii liberale 
maì ales: Cum se poate justifica aceasta? 

Sunt duoă explicări posibile, diferite una de 
alta. Cea dintâi ar fì aceasta: Atitudinea autori: 
-tăţilor de a fi tolerat devastările s'ar putea înte- 
meia pe o teorie, pe teoria demagogică — nu 
ştiu ce zice d. Lascar la această demagogie îna- 
intată —, că toate emoţiile populare trebue să fie 
tratate cu indulgență, că sunt justificate. Pericu- 
loasă teorie ! D-nul preşedinte al consiliului trebue 
să ştie cel puţin după amintirile sale din tinereţe 
(toţi, când eram tineri, eram înflăcăraţi adoratoriai 
libertăţii agitătoure), că emoţiile populare se în- 
dreptează mai ales în contra autorităţilor, în con- 
tra guvernelor. Vë aduceţi aminte de lupta 
veche a studenţimii, a tinerimii contra acelora pe 
cari — adese-ori pe nedrept — îi numesc opresorii 
libertăţilor ; emoţiunile populare cele mai multe, 
aproape toate sunt îndreptate contra guvernelor ; 
apoi atunci cum remâne cu teoria actuală a le- 
gitimării emoţiei din partea poliţiei ? 

Dar când acum trei ani au venit studenţii, 
tocmai aceia, cari sunt mai înaintați in sentimentul 
agitator al libertăţii, adică studenţii de la ştiin- 
ţele exacte, în Franţa cei de la şcoala politehnică, 
la noi cei de la medicină; nu este aşa, d-le dr. 
Râmniceanu ? (Intreruper). 

D. preşedinte. Menţineţi-vă in chestie. 

T. Maiorescu. D le preşedinte, voi fi în totdea- 
una recunoscător pentru buna-voinţă ce o ară- 
taţi în adevăr către opoziţie, şi dacă sar întim- 
pla ca după părerea d-voastră să-mi pierd eu 
şirul argumentării, sa ies din chestie, vă voi 
ruga, să mi-l redaţi ca să mă pun pe calea dreaptă. 
Permiteţi să-mi reiau firul după modul cum am 
înţeles eu argumentarea, 

D-le preşedinte, voiam să arăt, care poate să fie 
justificarea guvernului pentru atitudinea sa in 
faţa unor asemenea lucruri? Și acest argu- 
ment lam subîmpărțit în două justificări posi- 
bile, cum am zice: i-am dat dou& corolare: cel- 
dintâi este teoria justificării tutulor emo- 
țiilor, şi al doilea corolar, despre care vor- 
besc, este fără nici o teorie dorinţa guvernului 
de a ajunge in fapt la un scop anume faţă cu 
opoziţia. 

lată ce voiam să arăt, şi vorbind în ântâiul 
corolar am arătat că, dacă este teoriă că e- 
moţiile populare trebue să fie sub un guvern 
liberal ocrotite din partea poliţiei, această teorie 
este periculoasă, 

D. preşedinte. Poporul nu înţelege filosofia 
aceasta (Ilaritate). 

T. Maiorescu, căci asemenea emoţii populare 
se îndreptează de regulă în contra guvernelor. 
Aşa de exemplu, au venit studenţii de la medi- 
cină (r&u au făcut, mâgrăbesa o spune, dar nu 
aşa de rău ca cei de la 5 Septemvrie) au venit 
căţi-va din ei la 1883 si au strigat pe piaţa 
teatrului: jos Brătianu! Şi mai ştii ce se poa- 
te întempla? Să mai fie vre-o „emoție populară“ 
şi să strige: jos guvernul! căci emoţiile popu- 
lare spontane se îndreptează mai ales “contra 
guvernelor. Ce va zice atunci poliţia cu teoria 
de astăzi? Dar ce a răcut la 1883? 

Atunci s'au găsit îndată agenţi de-ai poliţiei. 
cari să urmărească pe studenţi, să-i aresteze, să-i 
dea judecâței. 

Trec acum.la a doua explicare posibilă a 
atitudinii guvernului faţă cu acele devastări, şi 
aci cred că ne vom inţelege mai curând cu toţii. 
Este un fel de deprindere de la un timp în- 
coace, mai ales de când v'aţi desoărţit de reposa- 
tul Rosetti (căci, dacă trăia Rosetti, permiteţi 
unui adversar politic al lui a o spune, sunt con- 
vins că asemenea fapte nu sar fi întîmplat), zi- 
ceam, este un fel de deprindere, sub cuvânt că 
e mai moderată direcţia guvernului astă-zi, de- 
prinderea de a ascunde cea mai violentă agre- 
siune administrativă, pe care se sfieşte a o face 

pe faţă, suh masca unei manifestații popu- 
lare. Indrăsnese a o zice aceasta, fiind-că am 
văzut-o mai de multe ori, şi de la prima apari- 
țio a acestui straniu şi periculos fenomen, 
l-am urmărit cu atenţia cea mai mare. Când 
din partea opoziţiei unite s'a făcut o întrunire 
în sala Orfeu şi apoi la Bossel, îmi pare în 1884 
sau 83, aceste întruniri au fost sgomotoase, la 
sfirşitul lor sau întîmplat câte-va scene de 
bătăi, eu n'am fost la acele intruniri, nici am 
a face cu opoziţia unită, decât am citit, 
am aflat şi eu ca d voastră toţi, am urmărit 
procedarea administraţiei. Nu este un secret 
pentru nimeni, şi dacă o spun aceasta aici in 
Cameră, o spun, fiind-că aş fi mulţumit, dacă d. mi- 
nistru de interne ar desminţi sau ar desaproba for- 
mal, Eu îl voi crede, dacă vaspune d-sa,că nu 
este aşa. In Bucureşti se zice în toate părţile, că 
la acea intrunire erau bătăuşi îmbrăcaţi civil 
puşi de polţie anume pentru a bate pe cei in- 
truniţi. 

Voci. Nu este exact. 

T. Maiorescu. Poate să nu fie; daca d, 
ministru de interne va afirma, că nu a fost aşa, 
eu îl voi crede, şi atunci cel puţin se va ridica 
aceastii gravă bănuială deasupra administraţiei 
superioare, 

D. ministru al justiției, Eug. Stătescu. Cer 
cuvântul. 

T. Maiorescu. Dar cum stau astăzi lucrurile, 
cuvântul de pacinici cetăţeni, de națiune îndignală, 
a ajuns a fi un cuvânt caracteristic, care isbeşte 
în acest regim şi care va rămâne istoric ca o 
pată şi după căderea lui. 

Când se zicea în vremea conservatorilor candida- 
turi oficiale, alegeri sugrumate, acest cuvânt i-a. 
urmărit 10 ani; şi astăzi chiar din când în când se 
mai încearcă d. vice-preşedinte Cămpineanu a-l 
mai împrospăta ; însă, după impresia mea, astăzi 
nu mai produce efect, e rësuflat. 

Dar a fost mult timp acest ponos asupra con- 
servatorilor. 

O voce. Ponos! (Ilaritate). 

T. Maiorescu. Acest, rău, această pată, este 
indiferent cuvântul; dar acest lucru rău a urmă- 
rit mult timp pe conservatori. Ei bine, se vor 
aplica mult timp după cădereă d-voastră, vă vor 
urmări cuvintele păcinici cetăţeni, natiune indig- 
nată. " 

Când au venit pacinicii cetățeni la redacțiile 
presei, puteți să vë inchipuiți ce a putut zice 
opinia publică în ţară, de şi în multe chestii 
este cam greu de știut cu siguranţă, care este 
adevărata opinie publică. In cazul de faţă cred 


www.dacoromanica.ro 


476 


că cei mai mulţi oameni sunt convinşi, că acei 
pacinici cetăţeni erau sau agenţi de poliţie îm- 
brăcaţi civil, sau bătăuşi organizaţi şi plătiţi pen- 
tru a face ceea ce au făcut. 

Această procedare a unor oameni de la guvern 
cum se poate explica? şi venim la punctul al 
doilea în discuţie. Se mai poate explica prin 
dorinţa de a ajunge, chiar prin mijloace aşa 
de rele, la un anume scop. Ce scop poate fi 
acesta? Scopul imediat pare a fi fost să se 
intimideze redacţiile presei, pentru ca să fie 
mai moderate in expresiile lor. Atunci să exa- 
minăm resultatul, fiind-că acum nu maie vorba 
de teorie, ci de un scop practic. Credeţi d-voas- 
tră, că s'a ajuns la resultatul dorit de guvern? 
Aţi putut constata, că după acele intruniri de la 
Orfeu şi sala Bossel, opoziţia unită s'a intimidat 
şi n'a mai făcut intruniri? Sau că de la 5 Septem- 
vrie şi până azi presa este intimidată şi a deve- 
nit mai moderată? Vë pare că Lupta d-lui Panu, 
Epoca şi alte ziare, fără a mai vorbi şi de 
acele ilustrate cum e Cucuvaea, sunt mai prudente 
în expresii? Nu. Dacă dar intimidare nu s'a 
produs, atunci asemenea măsuri luate, pe lângă 
că sunt rele în sine, pe lângă că nu se pot 
legalmente justifica, dar sunt şi absurde, îşi 
greşesc scopul. 


www.dacoromanica.ro 


177 


D. prim-ministru gândindu-se cu drept cuvânt 
nu numai la momentul în care vorbim, ci la 
situaţia generală a ţării, zicea ieri d-lui Fleva: 
în momente de asemenea pericole, în momente 
de agitări, cari sunt în jurul ţării, vine opozi- 
ţia şi face în Cameră sceneleacestea. Cu ce scop? 

D-lor, cred că a trecut era monopolurilor pa- 
triotismului şi sunt convins că nimeni nu va 
crede, cum că patriotismnl este un atribut exlu- 
siv alcelor de pe banca ministerială, pentru că 
nu s'ar putea în nici un cas să se nege acest 
sentiment de datorie patriotică membrilor din 
opoziţie ca d. Carp, d. Fleva, d. Marghiloman, 
d. Giuvara, d. Caton Lecca şi toți ceilalţi. Prin 
urmare, dacă în asemenea momente opoziţia re- 
levează asemenea lucruri, este tocmai, fiind-că în 
timpuri de agitare externă ar trebui ca în nă- 
untru cei cari sunt însărcinaţi cu menţinerea 
liniştei, să nu fie tocmai ei provocatori de tur- 
burări şi brutalităţi. 

- Este ceva foarte straniu în epidemiile intelec- 
tuale, cari se pot produce. 

Bătăuşi introduşi sub această formă şi în aces- 
te împrejurări, produc epidemii. (Aplause din par- 
tea opoziţiei). Este destul ca să se comită aşa 
cum 'S'au comis aci in capitală cele ce s'au comis, 
pentru ca să se r&sfrângă resunetul acestor lu- 

cruci în capul multor altora în afară, şi cred că 
o parte a celor întimplate la Botoşani, sunt un 
respuns la cele provocate în Bucureşti (apla- 
use din partea opoziţiei), şi pe această cale mer- 
gem şi putem merge tot mai departe, şi chiar 
foarte departe. De aceea, dlor, nu este bine nici 
o-dată, ca organele cari sunt însărcinate cu men- 
ţinerea ordinei publice, să dea banuială, ne-cum 
să deştepte ele asemenea scene. 

D-lor, vë ziceam, că după ce am expus faptele 
cunoscute şi am făcut un şir de reflecții a- 
supra lor, noi cei din opoziţie am voit să accen- 
tuăm această interpelare, care era cea dintâi 
ce ne am permis a adresa guvernului în sesiunea 
de faţă, prin o moţiune, o moţiune foarte moderată 
(voi arăta îndată, de ce este moderată), o moţiune 
care are cel puţin insemnătatea ca să se poată, 
număra cu ocazia ei acei din membrii Camerei, 
cari în privinţa opoziţiei hotărite în contra bä- 
tăuşilor sunt de aceleaşi păreri. Moţiunea este 
subscrisă de 40 de deputaţi; 40 de deputaţi, între 
cari më cred dator a releva numele subscris 
aci al colegului nostru d. Oroveanu (aplause din 
partea, opoziţiei, sgomot), fiind-că a reintrat în 
mijlocul nostru fiindcă a dat dovadă..... 

O voce. D-le presedinţe, vă rog să suspen- 
daţi şedinţa, unul din colegii noştri fiind bolnav. 

D. preşedinte. Suspend şedinţa pe cinci 
minute. 

— La redeschiderea şedinţei d. preşedinte 
general Lecca ocupă fotoliul preşedinţei. 

T. Maiorescu. Ziceam, d-lor, adineaori când 
am fost întrerupt prin accidentul întimplat 
unuia din colegii noştri, ziceam, că citez cu o 
- deosebită satisfacţie dintre deputiţii semnatari 
ai acestei moţiuni pe colegul nostru reintrat 
în Cameră, d. Oroveanu; şi më credeam dator 
a exprima înaintea d-voastră această satisfacţie, 
nu fiind-că o parte din noi de la început am 
avut impresia că este nevinovat şi am voit 
să refuze Camera autorizaţia de urmărire, şi 
bine era dacă refuza, (aplause din partea opoziţiei), 
dar pentru onoarea Parlamentului român, fiind- 
că s'a dat printr'un verdictinatacabil, prin ceea ce 
tot timpul modern admite ca cea mai sigură 
manifestare a opiniunii populare, prin verdictul 
juraţilor, s'a dat dovadă, că nu se găseşte nici 
un deputat în ţeara aceasta capabil de aseme- 
nea, acte odioase, de cari s'au găsit capabili câţi 
va oameni de a acuza pe un deputat. (Aplause 
din partea opoziţiunii). Cred că aceasta trebue 
să ne dea o satisfacţie noă şi d-voastră tu- 
tulor. Această moţiune e concepută astfel: „Ca- 
„mera, regretând devastările comise în ziua 

„de 5 Septemvrie 1886 la redacţiile unor jurnale 
„din Capitală, trece la ordinea zilei.“ 

Trebue să vë spun, d-lor, şi onorabili co- 
legi din majoritate, ca între noi cei din opozi- 
ție, de şi între aceşti 40 de deputaţi veţi ve- 
dea poate pentru surprinderea d-voastră mai 
multe nume de oameni foarte moderați, printre 
noi, după ce venisem eu cu această formulă 
moderată, au fost mulţi, cei mai mulţi, cari 
cereau o moţiune accentuată, cari ziceau: ce e 
aceasta? numai devastarea comisă? nu e aci 
gravitatea; gravitatea e în atitudinea organelor 
însărcinate cu ordinea publică, în tolerares, 
lor: aci e gravitatea; prin urmare moţiunea, o- 
poziţiei trebue sä accentueze un blam în con- 
tra acestor autorităţi, iar nu să exprime numai 
anodin: regretăm devastările comise la ziare; 
cine nu regretă aceste, devastări? 

Dar eu, d-lor, mi-am permis a susţine con- 
tra colegilor mei din opoziţie, redacţia cea. 
mai moderată, posibilă. Iată pentru ce, şi v'o 
spun şi aci în public, fiind-că după convingerea. 
mea în politica internă nu trebue să încapă 
reticențe. 

O moţiune, le-am zis, şi domnialor au bine- 
voit a-mi ceda, o moţiune ca aceasta e bine să. 
fie aşa simplă fără nici un blam la adresa au- 

torităţilor guvernului, să exprime părerea de 
rău numai asupra faptului brutalităţii comise 
la jurnale, pentru că deabia s'a introdus, şi 
suntem prima Cameră de la acea întroducere, 
o revizuire constituţională. Eu unul, poate vă 
aduceţi aminte cine eraţi în Camera revizuantă, 
eu am combătut toată idea revizuirii, pe cât 
am putut; marea d-voastră majoritate a admis 
însă revizuirea, şi ca oameni de ordine noi ne 
am supus. Noi toţi din Cameră primim această 
Constituţie revizuită, ca olege a ţării.- 

In această legea ţării, care acum ne ţine pe 
toţi şi în folosul tutulor este bine să fie res- 
pectată, şi în teorie şi in practică, în această le- 
ge una din inovaţiuni a fost tocmai un mai 
mare avěnt dat liberei exprimări a tutulor pä- 
rerilor prin presă. 

D-lor, totdeauna în contra presei s'a 
adus argumentul: libertatea presei este peri- 
culoasă, fiind-că poate induce în eroare capetele 
nepregătite. Totdeauna arma în contra libertăţii 
presei a fost, că de căte ori se poate întimpla 
agitaţie, presa o deşteaptă; totdeauna argu- 
mentul reacţionarilor în contra presei este agi- 
tarea, dar în totdeauna, liberalismul a combătut 
tocmai acest argument, şi în această Cameră s'au 
zis anume cuvintele: lăsaţi liberă presa, căci ea 

prin ea se îndreptează. Iată teoria acelora, şi 
d-voastră, erați majoritatea, cari au primit re- 
vizuirea, cari au admis modificarea Constituției 
şi asupra acestui punct, cari au dat această nouă 
întărire a unei şi mai mari libertăţi a presei. Şi noi, 
prima Cameră eşită după revizuirea Constituţiei, 
să nu ne găsim uniţi cu toţii pentru a blama un 
fapt nelegiuit, un fapt brutal intimplat tocmai în 
contra presei? Am eliminat dar din moţiune or- 
ce blam în contra guvernului. Votând d-voastră 
toţi această moţiune, este evident că i luaţi or-ce 
caracter de opoziţie. (Ilaritate). 

Dar ce se câştigă totuş ? Se câştigă o recu- 
noaştere a acelei legalităţi afirmate deja în Con- 
stituţie; se câştigă primul omagiu, care-l aduceţi 
uneia din libertăţile publice incontestabile, şi 
această consfinţire a legalităţii este spre binele 
tutulor şi în special al minorităţilor. Se afir- 
mă prin această moţiune, că intreaga Cameră 
voeşte, ca principiile să nu fie scrise numai pe 
hârtie, să nu fie destul numai o circulară mi- 
nisterială, pentru a mai putea trece un ministru de 
liberal, dacă oprimă libertatea presei în fapt; 
Camera întreagă trebue să regrete, că se bate 
şi poate se ucide jurnaslitul prin pacnici cetă- 
ţeni şi se devastează redacţiile acelor foi, care 
nu convin guvernului sau unei majorităţi de 
la putere. 

D-lor, daţi-mi voie a vë aduce aminte, că în 
Camera conservatoare a încercat un ministru, 
cu Constituţia cum era atunci, să introducă în codul 
penal m&suri preventive, d. e. de a putea pentru 
pericol de agitaţie să secvestreze teascul jur- 
nalului, şi atunci în Camera conservatoare s'au 
găsit deputaţi, cari au propus un amendament 
că sub o Constituţie, care garantează libertatea 
presei, ar fi o violare constituţională, dacă prin 
o lege specială şi prin asemenea măsuri de pre- 
venţie s'ar isbi în principiul libertăţii; amend ı- 
mentul s'a primit de majoritate, s'a retras tot 
proiectul codului penal de atunci şi a căzut şi 
ministrul, care-l prezentase. 

Cu acest precedent dintr'o Cameră conserva- 
toare asupra presei, nu din iubire pentru presă 
din partea lor, dar din iubire pentru legalitate, 
cum puteţi d-vostră, Cameră liberală, să refuzaţi a 
vë exprima părerea de rëu că s'au petrecut aseme- 
nea scene în contra redacţiilor unor ziare din 
Capitală? Nici atât omagiu nu mai poate ma- 
joritatea, care af vrea să se numească liberală, 
nici atât omagiu nu mai vrea să aducă libertăţii 
de fapt a jurnaliştilor în capitala inteligentei Ro- 
mânii? (Aplause din partea opoziţiei). Dacă nici 
atât, dacă chiar atunci, când opoziţia scoate 
or-ce blam la adresa autorităţilor şi se mărgi- 

neşte, numai pentru omagiul ce ar trebui adus 
de întreaga Cameră principiului constituțional 
al libertăţii presei, să exprime părerea de rëu 
asupra faptului că s'au maltratat jurnaliştii, nu 
se găseşte în sinul majorităţii liberale destul 
ecou ca să priimească nici acest lucru, atunci 
veţi legitima, afirmarea: majoritatea nici nu mai 
simte măcar, ce este princip liberal. (Aplause 
din partea opoziţiei). 

D. M. Ionescu. Sit acusator melior reo. 

T. Maiorescu. Nu aud întreruperea... . Dacă 
această majoritate nu vrea să exprime nici mă- 
car. atât (eu singur am venit şi.am spus 
că prin faptul votării moţiunii din partea tutu- 
lor i. sar sterge caracterul de opoziţie), dacă 
nici aceasta nu veţi face, dacă asupra celor în- 
timplate la 5 Septemvrie nu se va găsi, — şi 
ar fi trebuit să se găsească chiar din majoritate 
unul, care să facă această interpelare, iar nu 
noi din minoritate, nu eu un vechiu conserva- 
tor,— dacă nu se va găsi ecou nici pentru atâta. 
omagiu liberal de a se exprima măcar regretul, 
atunci d-voastră voiţi să recunoasteţi înaintea, 
ţării, că bine s'a făcut ceea-ce s'a făcut. 

Dacă veţi trece cu buretele şi peste aceasta, 
cum în respunsul său d. prim-ministru a trecut. 
ieri (poate că era prea mişcat, văzend discuţia, 

d-lui Fleva în Cameră, unde fusese deprins 
cu mai multă armonie), dacă veţi trece 
cum a trecut d. prim-ministru ieri asupra ce- 
lor relevate din Focşani, asupra celor relevate 
din 'Turnu-Măgurele şi din Botoşani, fără nimiè, 
fără — cum zicea d. Marghiloman — fără un cuvânt 
de mângâiere pentru cei ce au suferit, dacă veţi 
trece aşa pur şi simplu peste toate, atunci ce mai 
poate crede ţara aceasta? Ce poate crede jur- 
nalistul cel bătut? Ce pot crede oamenii, care 
stau acolo şi ne ascultă? Pot crede, că de şi 
pro-forma, fără a-şi da seamă ce-a făcut, a venit 
o cameră revizionistă şi a înscris cea mai mare 
libertate a presei, în fapt însă este bine înţeles, 
că starea înapoiată chiar a capitalei prefere 
brutalitatea bâtei lå o respectare de principii, 
atunci când presa este incomodă guvernului 
d-voastră. (Aplause din partea opoziţiei). 

Dacă este vorbă de libertate numai atunci, când 
ea, este plăcută pentru noi, dar nu pentru alţii, 
aceasta, nu este libertate; asemenea libertate și-o 
dă şi despotul. Libertatea însemnează —nu exa- 
gerarea, dreptului meu, ci recunoaşterea dreptului 
tău care mi-eşti adversar. | Aceasta dovedeşte un 
partid liberal, dacă este liberal, iar când tratează 
pe adversari aşa cum au fost trataţi adversarii de 
la presă în cazul de faţă, atunci a încetat de a avea, 

dreptul să se mai numească un partid liberal, 
şi nu se poate numi nici măcar legal. 

A fost în adevăr o nefericită expresie a d-lui 
ministru al justiţiei, când a zis, că opoziţia a 
pierdut dreptul la ocrotirea legilor. 

D. ministru de justiţie, Eug. Stătescu. S'a 
r&stălmăcit. 

T. Maiorescu. N'aş voi! nici odată să răstăl- 
măcesc preţioasele d-voastrăcuvinte, căciele remân 
foarte preţioase şi după ce le tălmăciţi d-voastră. 

Aşa dar or care va fi tălmăcirea d-lui mi- 
nistru al justiţiei şi lăsând la o parte această 
frază pănă acum netălmăcită, më mărginesc a 
zice: dacă în momente ca acestea, agitate după 
spusa d-lui prim ministru, se lasă neveştejite a- 
semenea fapte, nouă din opoziţie ne este teamă, 
că guvernul pierde prestigiul de a vorbi şi de 
a lucra în numele ordinei publice; căci ordinea 
publică este compromisă de însuş guvernul, când 
chiar organele salo menite a o susţine fac ele 
desordinea. 

Iacă unde stă pentru noi adevărata importanţă 
generală a chestiei. 

Termin, d-lor, propuind aprobării d-voastră, 
această moţiune în favoarea libertăţii presei şi 
pentru respectul legalităţii. (Aplause din pariea 
opoziţiei). 

Discursul 77. 


La acaestă interpelare răspund în aceeaş 
şedinţi a Camerei ministrul prezident I. Bră- 
tianu şi ministrul de justiţie, d. Eug. Stă- 
tescu, care face asupra atitudinii politice 
anterioare a, interpelatorului observările ce 
se vor înțelege din cele reproduse mai jos. 
După discursurile niinistrilor, cu toată pro- 
testarea d-lui P. Carp, se închide discuţia, 
ca de obicei, se respinge moţiunea opoziţiei 
şi se votează cu 150 voturi contra a 85 și 
5 abţineri o moţiune de încredere, prezen- 
tată de I. Câmpineanu, primarul Capitalei 
şi autorul intelectual al devastărilor comi- 
se. Apoi se dau următoarele explicări în 
chestie personală, şi ședința se termină cu 
nişte cuvinte a le lui G. Chițu, zise într'o 
altă ordine de idei, dar pe care le reprodu- 
cem din cauza interesului lor special. 


T. Maiorescu. D-lor, vă rog să-mi acordaţi 
câte-va minute în chestia personală, pentru care 
am cerut cuvântul, şi nu vë plângeţi, vă rog. 
nici de aceste puţine minute, fiindcă s'a introdus 
răul obicei la noi de a se închide discuţia indată 
ce au vorbit miniştrii. 

Dacă aceasta s'a facut obicei, atunci d-voastră, 
trebue să vă aşteptaţi ca persoana sau persoanele, 


www.dacoromanica.ro 


488 


cari sunt puse în chestie prin cuvintele rostite 
de miniştri, să se explice întrun mod sau în- 
tr'altul, pentru ca să poată cel puţin restabili 
faptele. 

Tot aşa s'a intimplat în rindul trecut cu 
onor. d. Fleva, cu d. Nicorescu şi aşa s'a 
întîmplat acuma cu mine: s'a închis discuţia 
asupra vorbirii d-lui ministru de justiţie, cu toate 
că d. ministru a pus în joc, politiceşte vorbind, 
persoana mea. 

Prin urmare sunt nevoit să relevez acele cu- 
vinte şi să restabilesc în scurt faptele. 

D. ministru al instrucţiunii .publice, D. 
A. Sturdza. D-le preşedinte, discuţia, fiind închisă 
şi d. ministru de justiţie nefiind aci pentru 
ca să poată, respunde, nu ştiu dacă sar putea 
reincepe discuţia. 

T. Maiorescu. Eu nu înţeleg să redeschid 
discuţia, dar ştiu că sunt în drept să vorbesc 
şi să vë întreb, dacă faptul, pe care l-a adus 
aci d. ministru citind un jurnal al consiliului de 
miniştri, despre care zicea că era subscris şi de 
mine personal, şi tot d-sa dând acelui act in- 
terpretaţia sa personală, vă întreb: dacă aceasta 
constitue o chestie personală pentru mine? 

Voci. Da. 

T. Maiorescu. Vorbesc dar în chestie personală. 

Nu më îndoiesc că majoritatea cunoaşte 
Constituțiunea ţării, ar trebui cel puțin să 
cunoască foarte bine şi coprinderea art. 26 din 
Constituție, care zice : 

„Românii au dreptul de a se aduna pacinici 
şi fără arme, conformându-se legilor cari regulează 
exercitarea acestui drept, pentru a tracta tot felul 
de chestii; întru aceasta nu este trebuinţă de 
autorizație prealabilă. Această dispoziţiune nu 
se va aplica şi întrunirilor în loc deschis, care 
sunt cu totul supuse legilor poliţieneşti.“ 

Aşa zice Constituţia, nerevizuită de d-voastră 
asupra acestui punct. Va să zică, daci Constitu- 
ţia însăş trimite la legile polițienești, trimite 
implicit la partea codului penal relativ la delictele 
poliţieneşti. Aceasta este incontestabil. 

Acum, când a inceput mişcarea de la Mazar- 
Paşa, a intervenit acel jurnal al consiliului de 
miniştri, şi d. ministru al justiţiei, care nu vrea 
să-i r&stălmăcească cineva cuvintele d-sale, să- 
mi permită a-i spune, că citind acea frază din jurna- 
lul acela, a răstălmăcit acest act subscris de mine. 

Când a inceput mişcarea de la Mazar-Paşa, 
nouă, miniştri pe atunci, ni se denunța, că aceasta 
era o conspirație, în care se tratau asasinate, aşa 
ni se spunea— şi-mi pare r&u că nu este prezent 
d. ministru al justiţiei spre a ne da jurnalul 

(măcar din memorie) al întrunirilor dela Mazar- 
Paşa ca să vedem, ce se trata acolo şi dacă 
eram noi de la guvern în drept a presupune, 
că acolo putea să fie o conspirație. 

Eu ştiu astăzi, ce se trata acolo, şi poațe vë 
voi spune la vreme. Mă mărginesc acum în 
chestia personală. - 

La Mazar-Paşa era o casă mare cunoscută de 
toţi, tocmai casa numită Mazar-Paşa, pe atunci 
mai în ruină, dar care în urmă s'a reparat, se 
înţelege: s'a cumpărat de guvern, şi în dărătul 
acestei case era o grădină mare, loc deschis, care 
avea o portiță în dos încât intrai şi eşeai prin 
portiţa din grădină în ceailaltă stradă... 

D-r Romniceanu. Nu exista stradă la epoca, 
aceea. 

T. Maiorescu. Eu nu am fost la Mazar-Paşa. 
D-voastră umblaţi pe acolo. 

Dar chestia cu portiţa este indiferentă, Pentru 
lege este important numai să ne întrebăm: era 
grădina loc deschis sau nu? Era un loc deschis, 
dar îngrădit cu zid împrejur. Ei bine, ce era 
aceasta? Era acel acoperământ, de care vorbea 
ministrul justiţiei? Nimeni în consiliul miniştrilor 
nu sa gândit Ja regularea întrunirilor dintr'o 
sală; nu este adevărat. Dar ne-am intrebat, dacă 
o adunare sediţioasă într'un loc mare deschis, 

fie şi îngrădit, poate fi tolerată? Şi atunci am in- 
terpretat în bună conştiinţă juridică, ce credem 
că putem face pe cale legală pentru a apăra or- 
dinea în contra, unei conspiraţiuni. 

Aş dori ca, şi astăzi toate actele, ce se fac de 
guvern, să fie întemeiate clar şi sincer pe inter- 
pretarea oficială a unui text de l-ge. Prima 
chestie personală am terminat-o cu această ex- 
plicare. 

A doua chestie. 

E o chestie personală, când d. ministru de 
justiţie afirmă, că d-sa voia, pe mine şi pe d. 
Carp, să ne introducă în minister. Nu ştiu ce 
a voit d, ministru de justiţie să facă. Cuvintele 
d-sale despre calul de la Troia nu më privesc, 
n'am discutat cu d-sachestii de acestea şi pentru 
prima oară aud aceste cuvinte, despre cari d-sa 
îşi înhipveşte, că le ştiam mai de mult. Am tratat, 
este adevărat, cu o persoană mai autorizată de 
cat d-sa, am vorbit o oră şi jumătate cu primul 
ministru, d. Ioan Brătianu, şi de la început nu 
i-am ascuns greutatea ce o vedeam într'o com- 
binare ministerială cu noi. Şi la finitul convor- 
birii, când ma întrebat din nou, i-am repetat 
părerea mea, că este prea greu să se facă. 

Al. Marghiloman. A recunoscut o însuş d, 
Brătianu în Cameră, 

T. Maiorescu. Calul lui Ulise, de care a vor- 
bit d. ministru al justiției, este o ilusie optică 
a d-sale, şi tot aerul ce se dă, parcă nu ar fi 
trebuință decât de voința d-voastră pentru ca 
să întrăm noi în minister, se întemeiează pe o 
eroare de apreţiare. 

Adică ce, d-lor, personal vorbind: dacă aş 
veni chiar numai eu, adică ce? nu ne ar primi co- 
lectivitatea, când i-am spunecă ne dăm în bra- 
ţele ei trup şi suflet? (Ilaritate. Aplause). Va să 
zică, dacă nu suntem cu d-voastră, va fi având 
aceasta şi alte cauze decât cauzele d-voastră. 

Al treilea, şi am terminat. 

Când d. ministru al justiţiei se adresează la 
mine şi zice: d-le Maiorescu, presa d-voastră a- 
tacă pe Rege, atacă guvernul, provoacă la asa- 
sinate, aceasta chestie personală este? Am dreptul 
personal să respund? 

Da? — Ei bine, atunci respund: D-le ministru, 
presa mea e România Liberă. Vorba română 
„d-voastră“ e o ambiguitate de advocat, pe care 
nu o primesc în discuţiile politice. Dumneavoastră, 
din politeţă, se zice în româneşte şi unuia şi mai 
multora; presa d-voastră, d-le Maiorescu, e presa, 
la care d. Maiorescu trebue să ia o parte oare- 
care, de alt-fel e o expresie nefericită şi neexactă. 

O voce. Şi banchetul e presa. 

T. Maiorescu. Eu nu am fost la banchet. Dar 
ce ar face, şi dacă aş fi fost? 

Al. Marghiloman. Eu am fost. Cer cuvântul. 

T. Maiorescu. România Liberă nu a atacat 
nici odată pe Rege, nici n'a provocat la asasinate, 
nici n'a atacat viaţa privată a cuiva, ci a condam- 
nat totdeauna aceste exagerări ale presei. 

Dacă am vorbit aici pentru presă, nu am 
vorbit pentru presa mea, căci atunci aş fi tăcut 
din contră, ci am vorbit pentru presă în genere, 
întru cât presa este șub scutul legilor. 

Termin, d-le preşedinte, zicând că doresc ca 
d. ministru al justiţiei şi colegii d-sale să poată 
în privinţa atitudinii d-lor din trecut să facă 
aceeaş declarare politică, pe care o pot face 
eu pentru tot; ce am scris vreodată. (Aplause 
din partea opoziției). 

G. Chițu. D-lor, cu ocazia discuţiei ce se 
urmă, auzii zicându-se de către un d. deputat 
(nu am putut distinge: care din d-nii deputaţi) 
zicându-se cuvintele acestea: „nu i se dă bene- 
merenti ca d-lui Orăşanu.“ 

O voce. Nu s'a. pronunţat nici un nume. 

G. Chițu. Nume nu s'a pronunțat, dar eu 
cred, că de bună-seamă aluzia sa făcut la d. 
Orăşanu. 

D-lor, aveam onoarea de a fi eu ministru de 

instrucţie publică pe timpul când sa dat acel 
bene-merenti d-lui Orăşanu, şi sunt dator către 
onorabila Adunare şi către ţară o explicare: 

Mergând la Maiestatea Sa Regele cu diferite 
decrete, Maiestatea Sa mi-a zis săi aduc un 
decret pentru acordarea medaliei bene-merenti 
d-lui Orăşanu. Atunci m'am simţit dator, ca mi- 
nistru respunzător, să dau informaţiuni exacte 
Maiestăţei Sale despre persoana ce voia să de- 
coreze şi i-am spus: Maiestate, sunt dator să vă 
spun, că acest domn, poet de talent, bun scriitor, 
cu toate acestea a scris multe contra Dinastiei, 
contra Maiestăţii Voastre; şi atunci Maiestatea 
Sa mi-a respuns: te rog, adu-mi decretul acesta, 
pentru că aşa ştiu eu să resplătesc. (Aplause 
prelungite). Aceste explicări, d-le preşedinte, mă 
credeam dator să dau onorabilei Camere şi ţărei. 
(Aplause). 


www.dacoromanica.ro 


TABLA DE MATERII 


Introducere istorică ........ 


V, Sub ministerul Brătianu. De la 


Proclamarea Regatului pănă la 
Tractatul de la Londra. 14 Martie 


1881-26 Fevruarie 1883... .. 
Era nouă ....... S dat. Ana 
Clubul conservator ....... A 
Atitudinea lui în politica externä . 
Tripla-Alianțä ...... i Se age 0 


Propuneri ministeriale . ...... 
P. Carp şi programul junimnist 
Disensiunea în partidul conservator 
Situaţia Cabinetului Ioan Brătianu . 
dabinetul Dimitrie Brătianu . . 
Revenirea lui Ioan Brătianu. : ... 


www.dacoromanica.ro 


496 


Pag. 
Conflict diplomatic cu Austro-Ungaria. 27 
Contra-proectul junimiştilor . . . . 30 


P. Carp la Viena şi chestia Dunării 81 
Conferința şi tractatul de la Londra 87 


VI. Revizuirea Constituției şi Căde- 
rea Ministerului Brâtianu. De la 


1883 pănă la 23 Martie 1888. . . 41 
Ioan Brătianu omnipotent. .. .. 42 
©. A. Rosetti şi revizuirea Constituţiei 43 
Opoziția eoalizată . ........ 45 
Lucrarea Camerelor revizioniste şi 
disensiunea în partidul liberal. . 48 
Domeniul Coroanei ........ 54 
Noua Cameră şi junii liberali . . . 55 
Ioan Brătianu şi junimiştii. . . . . 57 
Lâncezire parlamentară ....... 60 
Corupţia în partidul liberal. . . . . 61 
Opoziţia-unită ....... 64. 
Devastarea redacţiilor unor ziare din 
Capitală . . . ere prea eo mă 67 
Alte violenţe ........... 67 
Opoziția violentă în Cameră . . . . 69 
Ioan Brătianu devine impopular . . 70 
Opoziția încontra Regelui . . . . . 71 
Procesul Maican-Anghelescu . . .. 74 


www.dacoromanica.ro 


Zădărnicirea unui cabinet Dimitrie 
Għica aose dee ac e e a d ie 
Manifestări pe stradă ......,, 
Desordinea înaintea Camerei. Impuş- 
carea uşierulul ..... 
Procurorii şi judecătorii de instrucţie 
în Cameră. Arestarea d-lor N. Fle- 
va şi N. Filipescu. ....... 
Ioan Brătianu demisionează . . . . 


Discursul 54 (2 Decemvrie 1881). 
Asupra, tezaurului de la Petroasa 


Discursul 55 (3 Decemvrie 1881). 
La adresă. Contra-proiectul cu pro- 
gramul junimist. ........ 
Discursul 56 (11 Decemvrie 1881). 
Divulgarea, actelor diplomatice. Cazul 
Calimachi-Catargi . ....... 
Discursul 57 (xo Noemvrie 1882). 
Contra sancţionării unei legi prin te- 
legramă . . . PI a ae 
Discursul 58 (12 Noemvrie 1882). 


La adresă. .. ...... aa 
36680 


www.dacoromanica.ro 


82 


88 


115 


498 


Pag. 
Terenul de unire între partide. . . 133 
Omagiul către Tron, ....... 139 
Justiția ........... TE 140 
Contra magistraților politici . . . 141 
Armata şi şcoala .. ...... 141 
Administraţia comunală şi judeţeană 142 
Reprezentarea ţării în străinătate . 143 
Prefecturele .., ........ 145 
Terenul de luptă între partide . . 147 
Programul politie ......... 148 
Lipsa de program şi scădereu nive- 
lului majorităţii liberale. . . . . 151 
Domnul Dimancea. .. ..... 152 
Schimbările ministeriale . .,... 157 
Dictatura lui loan Brătianu... . 159 
Ergofobia liberalilor .. . .... . 160 
Rolul României în Orient ,.... 161 
Discursul 59 (16 Ianuarie 1883), 
In contra propunerii de revizuire 
constituţională ......... 163 
Argumentul lui Al. Lahovari în fa- 
voarea vechiului colegiu |... . 166 
Alte argumente: 1. Revizuirea este 
intempestivă .,........ 168 


www.dacoromanica.ro 


fiind-că vechea constituţie dela, 1866 
nu s'a aplicat încă la învăţămint 
la justiţie. ..... oi se din. Ada 
la admiterea în funcţii ..... 
la descentralizarea administrativă 
2. Revizmrea este stricăcioasă . 
fiind-că în locul unui program de 
idei întroduce un curent de fra- 
zeologie goală. ...,..,. 
Ideile străine . ... paanan, 
Ideologul ©. A. Rosetti ...... 


Discursul 60 (18 Mai 1883). 
Demisie din Comisia Adresei ... 


Discursul 6r (27 Mai 1883). 
La adresă . .. aaa 
Legalitatea alegerilor ....... 
Legalitatea parlamentului constituit 
Inconsecvenţa conservatorilor . . . 
Lipsa de curent revizionist. . . . . 


Caracterul unui curerit de opinie | 


publică . . e ce De e E de den d 


Discursul 62 (28 Martie 1884). 
Asupra votării celor 25 articole de 
revizuit . . pe e pe ăi e e ae i 


www.dacoromanica.ro 


235 


500 


Discursul 63 (28 Martie 1884). 
Asupra textului art. ] din Constituţie 


Discursul 64 (1 Aprilie 1884). 
Pentru amânarea legii electorale 


Discursul 65 (2 Aprilie 1884). 
Contra revizuirii legii electorale . . 
Valoarea Constituţiei de la 1866 ca 

Compromis . cc... .. 
Revizuirea e operă unilaterală de 

partid ...... EOT ` 
Revizuirea nu e cerută de ţară . . 
Corupţia nu vine de la legea electorală 
Ci de la lipsa de organizare în alte 

privințe. . ua, cae e there e dă 
Răspunsul lui ©. A. Rosetti 


Discursul 66 (4 Iunie 1884). 
Asupra urgenţei pentru desbaterea 
dotațiunii . . saaa 

Discursul 67 (5 Iunie 1884). 
Pentru Domeniul Coroanei. .... 
Discursul 68 (6: Decemvrie 1884). - 


La adresă. : Situaţia junimiştilor în 
Alegeri, o sa a OR RI 


www.dacoromanica.ro 


Pag. 


247 


252 


257 


" 261 


262 
268 
274 


279 
287 


302 


305 


320 


Discursul 69 (18 Decemvrie 1884). 


Asupra interpelării d-lui Kogălniceanu 
încontra Sinodului ...... 


Discursul 70 (27 Noemvrie 1885). 


La adresă... ... aaa 
Opoziţia-unită ........... 
Nemulțumirea în ţară ...... 
Lipsa de activitate legislativă a par- 
tidului liberal . .. ...... 
Indeosebi neingrijirea magistraturei 
Influența d-lui Eug. Stătescu.. . . 
Satrapia în judeţe . ........ 


Discursul 71 (4 Martie 1886). 
Incontra unui ordin de zi neconsti- 
tuţional. (Cazul generalului Ale- 
xandru Anghelescu). ...... 
D. Meitani. . cc... 
Snpunerea d-lui D. A. Sturdza 


Discursul 72 (5 Iunie 1886). 
Precedent parlamentar la inchiderea 
discuţiei ....... 
Alexandru Lahovari şi generalul Mahu 
Lipsa prezidentului Camerei . , . . 
Nemulțumirea creşte în ţară |. . 


www.dacoromanica.ro 


501 





407 
412 
415 


416 


502 


Poziţia junimiştilor ........ 
Conservatorii reintră în legalitate . 


Discursul 73 (28 Noemvrie 1886). 


La adresä. .. a e ee e aa a 
Absența şi umbrele lui Ioan Brătianu 
Mesagiul anodin. ......... 
Guvern de fapt fără principii liberale 
Ocultism in schimbările ministeriale 
Omnipotenţa unui singur ministru . 
Supunerea magistraturei. ...... 
Nepotismul ....,..,..... 
Centralizarea ..,........ 


Discursul 74 (2 Decemvrie 1886). 


La aceeaş Adresă ........ 
Dinasticismul liberalilor ...... 
Conspiratorii de la Mazar-Paşa 

Neliniştea în ţară ......... 


Discursul 75 (10 Ianuarie 1887). 


Intărzierea, interpelării asupra bătăi- 
lor de la 5-Septemvrie 1886 
Reclamare pentru prezenţa ministrului 
internelor . . , ur. ac... 


www.dacoromanica.ro 


Pag. 
419 
423 


424 
425 
428 
429 
431 
433 
434 
435- 
436 
438 


441 
442 
443 
447 


451 


454 


Discursul 76 (13 Ianuarie 1887). 


Interpelarea asupra devastării redac- 

ţiilor opoziţioniste. . ....... 
Manifestarea la primul ministru . . 
Bătăuşii la Epoca şi la Independance 
Bătăuşii la România . ....... 
D. Take Gigni contra lui Ioan Brătianu 
Conivenţa administraţiei publice . . 
Ca la 11 Martie 1871.. ..... 
Complicare cu procesul Oroveanu . 
Presa străină ....... Petz, AA 
Mişcările populare ......... 
Scop neajuns ..-........ 
„Națiune indignată“ ....... 
Moţiune moderată. ........ 
Libertatea presei sub conservatori 


Discursul 77 (în aceeaș şedinţă). 


Chestii personale ......... 
O m&sură contra conspiratorilor de 
“la Mazar-Paşa ....,.... 
Convorbirea cu loan Brătianu 
Atitudinea, presei junimiste 


www.dacoromanica.ro 


